
CHIMIA, PRETUTINDENI ÎN JURUL NOSTRU 


In fiecare zi se folosesc, în locuinţa noastră, zeci de chibrituri. 
Vrem să aprindem focul în sobă. Vrem să punem maşina de 
gătit în funcţiune. Cineva îşi aprinde o ţigară. Pentru toate 
acestea, aprindem chibrituri. Şi, de fiecare dată, „facem chimie“! 
Pucioasa din gămălia chibritului este aprinsă datorită frecării 
de fosforul de pe muchia cutiei. Ea arde — şi arderea este iarăşi 
chimie: pucioasa se „combină", adică se uneşte cu oxigenul din aer. 

Dimineaţa bem lapte: laptele este o substanţă chimică foarte 
complicată, numită de chimişti o „soluţie coloidală". La masa 
de prînz sau de seară, avem poate omletă, piftie — care repre¬ 
zintă pentru chimişti un „gel" — sau o friptură. Fiecare din 
aceste mîncăruri a luat naştere datorită unor transformări, unor 
schimbări chimice şi fără să ştie, fiecare bucătar este un adevărat 
chimist. Dacă „experienţa" sa nu reuşeşte, atunci... omleta nu 
e bună, maioneza se taie, iar friptura se arde!... 

Pînzele, lîna, stofele sînt vopsite în culori vii, plăcute ochiului. 
Cum se vopsesc şi pentru ce vopselele bune nu ies la spălat? 
Asta este tot treaba chimiei. 

Ne spălăm pe mîini. Săpunul (care a fost preparat potrivit 
reţetelor întocmite de chimişti) în contact cu apa, dă naştere 
unor fenomene fizico-chimice şi... curăţă pielea. 

Zi de zi şi în fiecare clipă, ne întîlnim cu chimia. Chimia 
vine în ajutorul nostru fără încetare şi, adesea, fără să ştim. 
De fiecare dată cînd o substanţă se transformă într-alta, noi 

facem chimie. Albuşul şi gălbenuşul din ou, două substanţe 
lichide, sînt gătite şi devin „omletă". Omleta e o altă substanţă 
care nu mai are însuşirile albuşului sau gălbenuşului. Pucioasa 
sau sulful din chibrit se combină cu oxigenul din aer, formîndu-se 
un gaz cu miros iute şi înăbuşitor: substanţa „sulf" a trecut în 
gazul „bioxid de sulf". 

Fără să ne dăm seama, noi facem zilnic nenumărate experienţe 
de chimie de felul celor arătate mai sus — pentru că zilnic trans¬ 
formăm unele substanţe într-altele. 

Dar chimia nu-şi „vîră nasul" numai în treburile noastre 
de acasă. Mai în fiecare fabrică se găseşte cîte un laborator de 
chimie. 

Acolo, oameni îmbrăcaţi în halate albe mînuiesc fără 
teamă sticluţe şi borcănaşe cu acizi primejdioşi. în industria 
petrolului, laboratoarele lucrează zi ş; noapte, cercetînd dife¬ 
ritele feluri de benzină şi uleiuri. Parafina, petrolul lampant, 
benzina sînt extrase de chimişti din ţiţeiul scos prin sonde din 
adincurile pămîntului. în toate turnătoriile, în uzinele unde 
se fabrică diferite metale, chimia este folosită clipă de clipă. 
Ea spune maiştrilor dacă aliajul conţine elementele în procen¬ 
tele necesare, dacă e destul de rezistent sau dacă metalul e destul 
de curat. 

Dar chimia nu se ocupă numai de aceste lucruri, ci şi de altele 
mai minunate. Ea poate să creeze. Chimiştii pot să prepare 
substanţe noi, nemaiîntîlnite în natură. 

Cum adică? Substanţe, lucruri care nu se găsesc în natură? 

întocmai. Chimiştii pot să creeze în eprubetele, în retortele 
şi în baloanele lor, substanţe pe care oricît le-ai căuta, nu le-ai 
putea găsi nicăieri în natură. 

Astfel, celuloidul nu exista pe pămînt înainte de a fi fost 
preparat în laboratorul unui chimist. Săpunul nu se găseşte nici 
el în natură, ci e fabricat de chimişti. La fel, mii şi mii de alte 
substanţe. 

Pe lingă aceasta, chimia poate să imite natura — şi chiar, 
de multe ori, să o întreacă. Astfel, cauciucul sintetic este, în 
multe privinţe, mai bun decît cel natural. Esenţele fabricate de 
chimişti au gustul perelor, al merelor şi al altor fructe şi sînt 
mai puternic parfumate decît sucurile naturale. Acelaşi lucru 
se întîmplă şi cu parfumurile. 

Chimia este alături de noi în fiecare clipă. Vreţi să o cunoaşteţi 
mai de aproape? Nu e prea greu. 

înainte de a încheia această „invitaţie la chimie“ va fi însă 
necesar să mai adăugăm cîteva cuvinte. 

Astfel, o prefaţă conştiincioasă a unei cărţi de experienţe 
de chimie trebuie să amintească, înainte de orice, despre largul 
cîmp de lucru al „ştiinţei eprubetei“ din zilele noastre şi despre 
şi mai strălucitul viitor al industriei chimice—punînd, desigur, 
accentul pe marile progrese obţinute în domeniul materialelor 
sintetice. 

Şi această prefaţă ar fi mai ales nimerită volumului de faţă, 
în care capitole întregi sînt închinate diferitelor experienţe care 
transformă — pe loc — laboratoarele în mici fabrici de oxigen, 
de clor, de acid sulfuric de- hidroxid de sodiu etc. 

în sfîrşit, prefaţa ar trebui să se termine proslăvind puterea 
noastră de muncă şi arătînd că o ţară are cu atît mai multe şanse 
să păşească către propăşire, cu cît chimia a învăţat-o să folo¬ 
sească mai cu spor produsele sale naturale. 

Cititorii însă cunosc aceste lucruri. Ar fi inutil să le repet 
mai ales cînd o carte de experienţe este, înainte de orice, o carte 
de acţiune. 

Sînt totuşi foarte numeroşi cei care socotesc că o „chimie“ 
nu este altceva decît o carte cu formule kilometrice sau un 
volum ce cuprinde o serie de reţete complicate, asemănîndu-se 
cu o carte de bucătărie, care te pune de faţă la transformarea 
unui gălbenuş de ou în maioneză, fără să ştii cum şi de ce... 
Este de aceea necesar să se înlăture întîi ideea că ştiinţa chimiei 

nu constituie decît un exerciţiu de memorizare, de la care cei 
care nu se bucură de facultatea specială de a putea să înveţe pe 
de rost limba sanscrită fără să priceapă nimic din ceea ce citesc 
sînt dinainte înlăturaţi. 

Pentru a înţelege cît de cît chimia nu este, de fapt, necesar 
să cunoaştem pe dinafară conţinutul a mai mult de trei-patru 
pagini de carte. Aceste cîteva pagini odată cunoscute, restul se 
judecă întocmai ca o problemă de algebră sau ca un silogism. 
De acest lucru, cititorii se vor putea de altfel uşor convinge. 

In volumul de faţă, am urmărit un anumit plan, pe care-1 
poate descoperi oricine. înainte de a trece la experienţe, am dat 
o scurtă prezentare a utilajului şi a substanţelor necesare unui 
laborator de chimie, apoi am arătat cum se fac o serie de operaţii 
des folosite în laborator. 

începătorul este sfătuit ca, după ce îşi va fi alcătuit labora¬ 
torul potrivit sfaturilor date, să execute pe rînd experienţele 
descrise, care, pînă la un punct, sînt gradate pe măsura price¬ 
perii şi îndemînării amatorului şi care, în mare măsură, nu 
necesită aparate complicate sau substanţe greu de procurat. 

...Şi cum această carte este închinată experienţelor, să nu 
mai zăbovim cu introduoerea — să trecem la fapte! 


LABORATORUL 


USTENSILELE NECESARE LABORATORULUI 

înainte de a ne apuca de lucru, trebuie să ne alegem o odăiţă 
sau un colţ de cameră, în care ne vom instala o masă simplă 
de brad, acoperită — dacă se poate — cu azbest: masa de lucru. 
Pe această masă, fixăm două sau trei rafturi pe care vom aşeza 
sticlele şi flacoanele cu substanţe, precum şi toată sticlăria de 
care avem nevoie. E de la sine înţeles că trebuie să se afle în 
apropiere şi un robinet cu o chiuvetă. Apa este de nelipsit în 
laboratorul de chimie. 

Dar care sînt materialele necesare experienţelor? 

Să cercetăm întîi sticlăria. 

Eprubeta. Cel mai simplu vas de sticlă — simplu, dar care 
în acelaşi timp constituie baza în mai toate experienţele — este 
eprubeta. 

Ea are forma unui tub de sticlă închis la un capăt. La 
celălalt capăt deschis, marginea sa este uşor răsfrîntă. Epru- 
betele sînt de nelipsit în laboratorul nostru. 

Vom cumpăra, de la început, cel puţin 12 bucăţi şi vom căuta 
să nu le spargem chiar pe toate de la prima experienţă, aşa cum 
li se întîmplă multor chimişti amatori. Profit de ocazie pentru 
a vă da, în legătură cu aceasta, un sfat: cînd încălziţi eprubeta, 
pereţii ei trebuie să fie, pe dinafară, absolut uscaţi — altfel, 
viaţa ei este în iminentă primejdie. 

Baloanele cu fund drept sau rotund. Aceste vase sînt adeseori 
folosite în laborator pentru fierberi, distilări, diferite preparări 
etc. Ele pot fi înlocuite de balonul Erlenmayer. Totuşi, e bine 
să avem în laborator şi cîteva baloane cu fund drept şi rotund, 
avînd diferite capacităţi. Ele sînt ieftine şi uşor de procurat. 

Baloanele cu fundul rotund sînt mai rezistente decît cele 
cu fundul drept; au însă dezavantajul că nu le putem aşeza pe 
masă, pentru că se răstoarnă. De aceea, trebuie să confecţionăm, 
din lemn sau împletitură de paie, colaci de diferite mărimi pe 
care vom aşeza baloanele. 

Balonul Erlenmayer. Mult mai uşor de manipulat şi mai 
practice decît. baloanele cu fund rotund sînt vasele Erlenmayer. 
Ne vom procura cîteva vase de diferite capacităţi. 

Retorta. înainte vreme, acest vas era foarte mult întrebuinţat 
în laboratoarele de chimie. Astăzi, însă, retorta este adesea 
înlocuită cu alte vase mai uşor de manipulat. Dacă ne putem 
procura o retortă, nu strică să o avem în laborator. Altminteri, 
lipsa ei nu se va simţi prea mult. 

Cilindrul gradat. Este un vas de sticlă, de forma unui cilindru, 
care serveşte pentru măsurarea volumului lichidelor; el are gra¬ 
daţii gravate pe pereţi. 

Paharele chimice. Nu este vorba de pahare obişnuite, de masă, 
ci de pahare speciale pentru laborator, cu pereţi subţiri, cu margi¬ 
nile uşor răsfrînte şi cu un cioc prin care se pot turna lichidele. 
Aceste pahare (numite şi „pahare Berzelius") sînt foarte necesare 
în laborator. 

Ele se pot înlocui şi cu pahare obişnuite, fără înflorituri sau 
desene. Acestea din urmă, însă, datorită pereţilor lor groşi, 
crapă uşor cînd sînt încălzite la flacără. Deci, atenţie! 

Pîlnia. Pentru filtrări, utilizăm pîlnia de sticlă. Ea este 
absolut necesară în laboratorul chimistului amator. Cînd nu 
avem o pîlnie de sticlă, o putem înlocui cu o pîlnie de tablă, 
însă smălţuită, emailată. Nu se vor folosi în nici un caz pîlniile 

de tablă simplă sau cu smalţul sărit, deoarece sînt foarte uşor 
atacate de acizi. 

Dacă cumpărăm o pîlnie de sticlă vom avea grijă ca să luăm 
una ai cărei pereţi să formeze între ei un unghi de 60°, aşa ca 
filtrul de hîrtie să poată fi perfect lipit pe pereţii ei. 

Cristalizorul. Acest vas este folosit pentru obţinerea crista¬ 
lelor dintr-o soluţie, sau în diferite alte scopuri. Un castron de 
sticlă sau o farfurie adîncă de porţelan pot aduce aceleaşi servicii 
ca şi cristalizorul. 

Dacă totuşi voim să avem un cristalizor care să semene 
foarte mult cu cele din comerţ, n-avem decît să tăiem o sticlă 
albă în două, mai aproape de fund. Modul de tăiere a 
sticlei îi găsiţi la capitolul „Lucrările de laborator". 

Clopotul de sticlă. Pentru unele experienţe vom avea nevoie 
de un clopot de sticlă. Tăind o sticlă albă în două, obţinem, după 
cum am arătat, din porţiunea dinspre fund, un cristalizor, iar 
din rest un mic clopot de sticlă, căruia, pentru a-şi merita pe 
deplin numele, nu trebuie decît să-i astupăm gîtul cu un dop. 

Sticlele de ceasornic. Ca să obţinem cristale sau „resturi 
uscate" prin evaporarea unei mici cantităţi de soluţie, folosim 
„sticlele de ceasornic". Nu trebuie să vă apucaţi, cumva, să 
vă desfaceţi sticlele de la ceasornice, pentru a vă face rost de 
aceste vase! Sub acest nume so găsesc la magazinele de specia¬ 
litate nişte sticle rotunde, concave, foarte ieftine. Ele pot fi 
de altfel înlocuite cu succes de farfurioarele întinse, pentru 
dulceaţă. 

Sticluţe cu gîtul larg. Substanţele solide se păstrează în 
sticle cu gîtul larg. Pe acestea nu trebuie să le cumpărăm. Este 
suficient să facem o „recunoaştere" prin rezervele noastre de 
sticle, sticluţe şi borcane goale, care sînt de obicei nelipsite 
din orice casă. 

Vom alege acele sticle care au lărgimea interioară a gîtului 
de 2—3 cm. 

Fig. 1. Diferite instrumente de laborator: 


a—capsulă; b — pipetă: c —eprubetă; d — cristalizor; e— cilindru gradat; 
f — balon cu fund rotund; g — balon cu fund drept; h— lampă de spirt (spir- 
tieră); i-pîlnie; j — balon Erlenmayer (pahar conic); k — retortă; l — inojar 
cu pistil (piuliţă); m — creuzet cu capac; n — balon Erlenmayer pentru filtrat 
sub presiune redusă; o — pahar Berzelius (pahar chimic); p — biuretă. 




































Spatula. Substanţele solide nu se iau din borcane cu mina, 
ci cu ajutorul unei linguri drepte, numită spatulă. Spatula poate 
fi confecţionată din metal sau din alt material. Noi ne putem 
confecţiona spatule dintr-o bucată de carton lucios sau din 
celuloid pe eare-1 tăiem astfel, ca să capete o formă asemănă¬ 
toare cu o linguriţă plată. 

Baghete de sticlă. Acestea sînt nişte vergele de sticlă. Ele 
sînt necesare pentru a amesteca substanţele. Vom avea nevoie 
de 1—2 bucăţi. 

Sticluţe cu gîtul îngust. Ne vom procura sticluţe de diferite 
mărimi, din cele cu ajutorul cărora, potrivit fabulistului, barza 
a izbutit să păcălească vulpea, poftind-o să se ospăteze şi ştiind 
prea bine că botul cumetrei nu putea pătrunde Înăuntru. în 
aceste sticle (de diferite mărimi şi culori) vom păstra soluţiile. 
Atenţie!... Soluţiile sau substanţele ce se descompun la lu¬ 
mină se ţin în sticle colorate (brune). 

Tuburi de sticlă. Legătura dintre diferite vase se face cu 
ajutorul tuburilor de sticlă. Ne vom procura mai multe bucăţi 
de cîte 50 cm lungime, cu diametrul cuprins între 6 şi 10 mm. 

Sticle de lapte. Aceste sticle cu gîtul larg şi cu pereţii groşi 
sînt necesare pentru construirea diferitelor aparate. 

Afară de „sticlărie 44 , chimistul amator are nevoie şi de alte 
ustensile şi materiale ajutătoare. Iată cîteva dintre ele: 

Creuzetul. Creuzetul este un vas mic de porţelan, în care 
se încălzesc sau se topesc diferite substanţe. O ceşcuţă de porţelan 
sau de pămînt smălţuit înlocuieşte foarte bine creuzetul care 
de altfel, la început, nu va fi mult întrebuinţat în laboratorul 
chimistului amator. 

Dopurile. Chimiştii — şi, o să adăugaţi pe bună dreptate, 
nu numai ei! — întrebuinţează foarte mult dopurile, atît pentru 
astuparea sticlelor cu substanţe, cît şi pentru punerea în legătură 
a diferitelor aparate. Pentru aceasta, ei folosesc dopuri de plută 

şi în deosebi dopuri de cauciuc. în general, vom avea nevoie de 
numeroase dopuri de diferite dimensiuni, care să se potrivească 
la vasele sau sticlele din laborator. 

Tuburi de cauciuc. Tuburile de cauciuc sînt necesare pentru 
stabilirea legăturii dintre două tuburi de sticlă. Ele nu pot lipsi 
din laboratorul nostru. Tuburile de cauciuc vor avea diametrul 
interior puţin mai mic decît diametrul exterior al tuburilor de 
sticlă, astfel ca acestea din urmă să pătrundă forţat în ele. 

Cleme pentru tuburile de cauciuc. Clema este o piesă de 
metal, cu care oprim comunicaţia dintr-un tub de cauciuc. 
Cele mai bune sînt clemele Mohr, prevăzute cu un şurub, cu 
ajutorul căruia se poate regla deschiderea tuburilor. în locul cle¬ 
melor putem folosi cu succes cîrlige de rufe, cu arcuri puternice. 

Cu mijloace reduse şi cu multă bunăvoinţă ne putem de ase¬ 
menea construi singuri o clemă metalică gen „clema Mohr“, 
care va funcţiona la fel de bine ca şi cele din comerţ. 

Stativul pentru eprubete. Eprubetele se păstrează într-un 
suport special, numit stativ pentru eprubete. 

în comerţ se găsesc diferite feluri de stative, dar nu este 
totuşi necesar să ne cumpărăm unul, deoarece oricine poate să 

şi-l construiască după 
indicaţiile noastre. 

Pentru construirea 
stativului ne sînt nece¬ 
sare cîteva bucăţi de 
placaj sau scîndură sub¬ 
ţire. Mărimea stativului 
va depinde de dimensiu¬ 
nile lemnului întrebuin¬ 
ţat. Stativul e format 
din două scîndurele ori¬ 
zontale şi două verticale (fig. 2). Scîndurica care va fi fixată 
deasupra, va avea orificii suficient de mari, pentru ca să 



Fig. 2. Stativ pentru eprubete, confecţio¬ 
nat din lemn. 

lase să treacă eprubetele prin ele. In scîndura de jos se pot 
face scobituri în care se vor sprijini fundurile eprubetelor, 
totuşi scobiturile nu sînt absolut necesare. Găurile se vor tăia 
cu ferăstrăul de traforaj. Părţile laterale ale stativului se prind 



Fig. 3. Slative confecţionate din sîrmă. 


cu ţinte sau cu clei de timplărie. Există şi alte modele de 
stative pentru eprubete, confecţionate însă din sîrmă rezistentă, 
nu din lemn. 

Ca să construim un astfel de stativ, răsucim sîrmă, aşa cum 
arată figura 3, şi după aceea o fixăm într-o bucată de scîndură. 

Un alt stativ se construieşte din sîrmă groasă de 1—2 mm. 
Pentru aceasta confecţionăm mai multe suporturi pe care le 
fixăm pe o bucată de scîndură. 

Stativele din sîrmă au avantajul că sînt rezistente şi uşor 
de construit. ♦ 

Suport pentru uscarea vaselor. Vasele de sticlă curăţate şi 
spălate bine de orice rămăşiţe de substanţe sînt puse la uscat, 
cu gura în jos, pe un suport. Acest suport ni-1 vom construi sin¬ 
guri. Pentru aceasta, fixăm într-o scîndură lată cîteva vergele 
rotunde, de lemn, numite tipie. Pentru fixarea lor într-o scîn¬ 
dură groasă de 30 mm, facem în ea găuri cu diametrul de 10—15 mm 
(fig. 4) şi cu adîncimea de 20 mm. Găurile nu trebuie să străbată 
complet scîndura. Introducem apoi tipele, aceste vergele rotunde, 

şi le înţepenim cît mai bine. Nu vom folosi pentru aceasta 
clei — şi e limpede de ce: acesta va fi iute dizolvat de 
apa care se va scurge din vase. Dacă nu găsim o scîndură su¬ 
ficient de lată, vom întrebuinţa mai multe scînduri prinse între 

ele cu două şipci. Suportul poate 
avea orice mărime — dar asta 
depinde, în primul rînd, de nu¬ 
mărul vaselor de laborator de 
care dispunem. 

Stativ de laborator. Iată, 
acum, cum ne putem’ construi 
un stativ (fig. 5) foarte util la¬ 
boratorului nostru. Dintr-o scîn¬ 
dură tăiem o bucată lungă de 
300 mm şi lată de’ 200 mm. 
Acesta e postamentul (1) stati¬ 
vului. O şipcă cu secţiunea de 
30 X 50 mm şi lungimea ,de 
450 mm, va constitui tija sta¬ 
tivului (2). Tija aceasta are o 
serie de găuri, toate pe aceeaşi 
linie, pentru a permite fixarea 
suportului (3) la diferite înăl¬ 
ţimi. Tija se fixează de posta¬ 
ment cu ajutorul unor cuie. Su¬ 
portul (3) îl tăiem dintr-o bucată 
de tablă obişnuită, groasă de 
1 mm. Figura 5 arată dimensiunile şi locul unde trebuie exe¬ 
cutate găurile. Pentru a-1 construi, trasăm întîi desenul cu di¬ 
mensiunile respective pe o bucată de tablă, folosind în locul 
creionului un ac, astfel ca desenul să apară zgîriat pe tablă. 
După ce tabla a fost tăiată şi găurită, facem îndoiturile arătate 
pe figură, iar cu patru nituri, nituim suportul. La îndoitura 



Fig. 4. Suport pentru uscarea va¬ 
selor. El ţ>oate fi aşezat deasupra 
chiuvetei. 

Fig. 5. Staliv de laborator confecţionat de ama(«>r. 

In formă de dreptunghi, găurile suportului trebuie să cores¬ 
pundă cu găurile tijei. Suportul se fixează pe tijă cu ajutorul 
unui şurub prevăzut cu o piuliţă fluture (ca cele de la trafo¬ 
raj). Partea unde se prinde eprubeta sau vasul de laborator are 
forma unui cerc, format din două semicercuri. Fixarea epru- 
betei în suport se face dejasemenea cu un şurub cu piuliţă fluture. 

Lingura de ars. Lingura de ars se construieşte foarte uşor 
dintr-un capac de sticlă de bere şi o bucată de sîrmă. în pere¬ 
tele lateral al capacului se face o gaură, prin care se introduce 
sîrma, a cărei lungime este de 35—40 cm. 

Lampa de spirt. Pentru diverse experienţe, care cer ca sub¬ 
stanţele ce reacţionează să fie încălzite, avem nevoie de o lampă 
de spirt. Ne putem uşor îmbogăţi laboratorul cu o lampă de spirt 
construită dintr-o sticluţă de cerneală (fig. 6). Cu un cui gros 

facem o gaură în capa 
cui de metal al sticluţei 
Prin această gaură tre 
cem un tubuşor de tablă 
sau de sticlă, pe care-1 
înţepenim bine. Un tu¬ 
buşor de tablă poate fi 
confecţionat dintr-un pă¬ 
trat de tablă cu latura 
de 30 mm, care se îndoaie 
pe un cui, aşa ca să ia 
forma de tub. în acest 
tubuşor va sta fitilul. 
Ar fi foarte bine, dacă am mai găsi încă un căpăcel, cu ajutorul 
căruia să putem stinge flacăra, fără să suflăm. 

în lampa noastră vom arde numai spirt denaturat. Lampa 
mu se umple niciodată cu spirt pînă sus; ea trebuie lăsată întot¬ 
deauna goală cam de un sfert din conţinutul ei, pentru a preveni 
«exploziile. 



Fig. 6. Lampă ^de spirt (spirtieră) confec¬ 
ţionată dintr-o sticluţă de cerneală. 

Alte mijloace de încălzire. Flacăra lămpii cu spirt nu este 
prea caldă. 

Dacă este necesar să încălzimjmai puternic o anumită sub¬ 
stanţă, putem să ne ajutăm de maşinile de «încălzit „Primus", 
care dau o flacără foarte caldă. Cele mai utile sînt însă maşi¬ 
nile de gătit cu gaze naturale lichefiate (aragaz). 

Pirostria. Vasele mai mari, cu fundul drept, se aşează pentru 
încălzire pe o pirostrie. Pirostria se poate confecţiona uşor din- 
tr-o cutie de conserve înaltă (fig. 7). Pentru aceasta, fundul 
cutiei se găureşte în mai multe locuri cu un cui, iar în pereţii 
cutiei se fac cîteva tăieturi, în formă de picioruşe. 



Fi#. 7. Pirostrii. 


Pirostria poate fi confecţionată şi din sîrmă. Luăm sîrmă 
groasă de 2—3 mm, din care tăiem trei bucăţi lungi de cîte 
440 mm; îndoim apoi sîrmele, dîndu-le forma din figura 7. Sîr- 
mele acestea vor forma picioarele pirostriei. Picioarele vor fi 
apoi legate între ele, două cîte două, în cîte două locuri (sus 
şi jos), cu o sîrmă mai subţire, dar rezistentă. înălţimea piros¬ 
triei este de obicei de 200 mm, cînd punem sub ea un bec cu gaz 
şi de 150 mm cînd ne servim de lămpi cu spirt. 

Triunghiul metalic. Un obiect de care, iarăşi, vom avea 
nevoie în laborator este triunghiul de fier. Pe o pirostrie constru¬ 
ită din sîrmă nu se pot aşeza vasele mici. Dacă însă punem dea¬ 
supra ei triunghiul metalic, atunci şi vasele mici pot fi menţi¬ 
nute deasupra flăcării. Triunghiul metalic se contruieşte din sîrmă 

după modelul celui arătat în figura 8. Luaţi trei bucăţi egale 
de sîrmă şi împletiţi-le la capete, două cîte două, aşa încît să 
capete forma unui triunghiu. Dacă găsiţi trei tubuşoare de por¬ 
ţelan, îmbrăcaţi fiecare sîrmă, înainte de a le răsuci, într-un 

astfel de tub. 

Sita cu azbest. O sită 
de sîrmă, care are la 
mijloc un disc de azbest, 
reprezintă sita cu azbest. 
Ea ne va fi absolut ne¬ 
cesară în laborator, pen¬ 
tru că nici un vas de 
sticlă (în afară de epru- 
betă) nu se încălzeşte di¬ 
rect la flacără, ci numai 
după ce a fost aşezat pe 
această sită. Sita cu az¬ 
best poate fi înlocuită cu 
o tablă de aluminiu sau 
de fier, sau cu o sită de 
Fig. 8. Triunghi metalic. sîrmă obişnuită, fără 

azbest. 

Cleştele pentru eprubete. O unealtă foarte întrebuinţată în 
laborator este cleştele pentru eprubete. Cu ajutorul lui se pot 
ţine eprubetele în flacără. Un cleşte simplu se poate construi 
dintr-un cîrlig de rufe. 

Pentru aceasta este destul să lărgim puţin scobiturile 
cîrligului şi apoi să prelungim unul din braţele sale, cu ajutorul 
unui beţişor de lemn. 

Dacă se întîmplă să fim nevoiţi să încălzim o eprubetă, şi 
nu avem la îndemînă un cleşte de lemn, putem să ne confecţio¬ 
năm la repezeală un cleşte din... hîrtie. Luaţi o foaie de hîrtie 
şi îndoiţi-o de mai multe ori, pînă căpătaţi o fîşie groasă şi lată 

de 2—3 cm. înfăşuraţi eprubeta cu această fîşie de hîrtie şi ţineţi 
bine de cele două capete. 

Dacă eprubeta trebuie păstrată mai multă vreme în flacără, 
ne putem servi de un stativ simplu, pe care-1 construim uşor. 
Luăm o bucată de sîrmă 
de sonerie; înfigem un 
capăt într-o scîndurică, 
iar celălalt capăt îl în- 
făşurăm în spirală. în 
interiorul acestei spirale 
va fi fixată eprubeta 
noastră. 

Balanţa. Sînt multe 
experienţe pentru exe¬ 
cutarea cărora nu este 
necesar să cîntărim substanţele folosite. Numeroase alte expe¬ 
rienţe [nu vor reuşi, însă, decît întrebuinţând cantităţi destul 
de preci&e de substanţe. 

Construirea unei balanţe simple se face destul de uşor. De 
aceea, să o încercăm fără întîrziere. 

După cîte se vede în figura 9, această balanţă se compune 
dintr-o scîndură groasă, de lemn (care va servi ca postament), 
o vergea de fier şi o liniuţă de lemn (riglă). Să le cercetăm, pe 
rînd, mai cu de-amănuntul. 

Scîndură, care va servi drept postament, va fi groasă de 
20—30 mm, şi va avea forma unui dreptunghi cu baza de 300 mm 
şi înălţimea de 150 mm. în centrul scîndurii se înfige vergeaua 
de fier, al cărei diametru este de 4—5 mm, iar lungimea de 
250 mm. 

La un capăt, vergeaua va fi ascuţită, pentru a putea fi in¬ 
trodusă în scîndură. La capătul celălalt, de sus, va fi îndo¬ 
ită în unghi drept, pe o porţiune de 20 mm, pentru ca să se poată 
atîrna de ea linia de lemn (rigla), cu platanele. 



Fig. 9 . Balanţă confecţionată de amator. 

Să trecem acum Ia rigla de lemn. Aceasta trebuie să fie 
plană şi perfect dreaptă; lungimea ei va fi de 200 mm, lăţimea 
de 10 mm, iar grosimea de 6 mm. Aceste indicaţii nu sînt de 
altfel obligatorii. 

Trebuie să ţinem seama că o balanţă e cu atît mai sensibilă, 
cu alte cuvinte, cîntăreşte mai precis, cu cit platanele sale sînt 
mai uşoare, mai puţin încărcate.,De aceea, e bine să nu încăr¬ 
căm cu mai mult de 100 grame acest mic instrument.. 

In liniuţa de lemn înfigeţi trei ace: cîte unul la fiecare capăt 
şi al treilea exact în mijloc, între cele două capete. Balanţa va 
cîntări exact numai dacă cele două jumătăţi, care se află de o 
parte şi de alta a acului din mijloc, vor fi absolut egale. 

Acul din mijloc, care poate fi înlocuit cu un cuişor, va stră¬ 
bate rigla dintr-o payte într-alta. El va fi atîrnat de o aţă fină 
şi solidă (un fir de mătase), legată de vergeaua de fier. 

Cele două platane pe care vom pune greutăţile sînt formate 
din două triunghiuri din carton, din lemn subţire, sau din tablă 
de cutie de conserve. Platanele vor avea fiecare cîte trei orificii 
mici la colţuri, prin care vor fi trecute firele de aţă. Acestea se 
înnoadă împreună şi apoi se agaţă de acele de la capetele riglei. 
Platanele triunghiulare trebuie să aibă latura de aproximativ 
80—90 mm, iar firele de care sînt atîrnate să fie atît de lungi, 
încît platanele să se găsească cam la 10 mm deasupra posta¬ 
mentului, cînd sînt în echilibru. 

*Ca să obţinem echilibrul balanţei, ajustăm puţin din platane, 
pînă ce ambele ajung la fel de grele. Punem apoi pe fiecare pla* 
tan cîte un capac metalic (capac de cutie de cremă). Aceste capace 
trebuie să aibă exact aceeaşi greutate. Micile diferenţe se înlătură 
pilindu-1 pe cel mai greu dintre capace. în capace vom aşeza 
substanţele pe care vrem să le cîntărim.* 

Dacă greutatea platanului drept e egală cu cea a platanului 
stîng, balanţa eâte în „echilibru 44 , adică niciunul din platane 
nu se înclină. Dacă greutăţile nu sînt egale, atunci platanul 

cel mai greu coboară îndată şi atinge postamentul. Greutăţile 
din cele două platane sînt egale, atunci cînd amplitudinea osci¬ 
laţiilor din dreapta este egală cu cea a oscilaţiilor din stînga. 

Greutăţile pentru cîntărit se găsesc în comerţ. Nu vi le] fa¬ 
bricaţi singuri, pentru că nu puteţi 
ajunge la precizia lor. 

Luîndu-le ca etalon, puteţi să 
vă confecţionaţi singuri alte greu¬ 
tăţi, dintr-un material inoxidabil. 

Atragem însă atenţia că astfel de gre- ,|l 
utăţi şi balanţe nu pot fi folosite 
decît în laboratorul amatorului. 

Dacă balanţa pe care v-am des¬ 
cris-o a fost bine construită, ea este 
exactă şi destul de „sensibilă": va 
cîntări cu o precizie de o zecime şi 
chiar o sutime de gram! 

Instalaţie de apă curgătoare. Dacă 
nu avem la îndemînă o chiuvetă cu 
robinet, ne putem construi fără greu¬ 
tate un dispozitiv de apă curgătoare. 

Luăm un borcan mare, plin cu apă, 
pe care-1 aşezăm pe o poliţă fixată 
în [perete, [cît mai sus. Introducem 
apoi în apa din borcan un tub de sticlă, care este pus în legă¬ 
tură cu un tub de cauciuc. Tubul de [cauciuc este lăsat să atîrne 
pînă la nivelul la care avem nevoie de apă curgătoare. La ca¬ 
pătul său de jos, punem o clemă Mohr sau un alt sistem de 
clemă (fig. 10). 

Pentru a pune instalaţia noastră în stare de funcţiune, sugem 
întîi prin tubul de cauciuc puţină apă din borcan, aşa ca tubul 
să se umple cu apă. închidem apoi clema. De fiecare dată cînd 
avem nevoie de apă, deschidem clema, astfel că apa necesară 



Fig. 10. O instalaţie simplă 
pentru apă curgătoare. 

va curge îndată. Dedesubt, în loc de chiuvetă, vom aşeza un 
alt borcan sau un alt vas mare, încăpător. 

* 

* * 

Iată, în cîteva cuvinte, principalele ustensile necesare labora¬ 
torului. Chimiştii amatori pot să-şi procure toate ustensilele de 
care au nevoie de la orice magazin de chimicale. 

SUBSTANŢELE NECESARE EXPERIENŢELOR 

Pentre a putea executa experienţele descrise în această carte, 
aveţi nevoie de o serie de substanţe. 

Dăm mai jos indicaţii cu privire la unele din ele — indi¬ 
caţii care, fără îndoială, sînt departe de a fi complete. Pe măsură, 
însă, ce lista experienţelor făcute se va lungi, cunoştinţele noa¬ 
stre vor creşte şi vom putea adăuga noi înşine substanţele şi 
datele care lipsesc. 

Substanţele înşirate mai jos, în ordine alfabetică, sînt, în 
primul rind, acelea de care vom avea nevoie pentru experienţele 
din acest volum. în al doilea rînd, sînt indicate şi alte cîteva 
substanţe necesare într-un laborator de chimist amator. Din 
aceste substanţe ne vom procura, fireşte, numai pe măsura nece¬ 
sităţilor, şi în cantităţi la început reduse. Unele substanţe pot fi 
procurate de la farmacii, drogherii, vopselării şi în general de 
la toate magazinele în care se vînd produse chimice. 

~ ACETONĂ (CH3COCH3). Lichid incolor; arde foarte uşor. 
Se păstrează în sticle bine închise, brune, cu dop de sticlă şlefuit. 

ACID ACETIC (CH3COOH). Lichid incolor, cu miros puter¬ 
nic, caracteristic (esenţă de oţet). Se păstrează în sticle bine 
închise, cu dop şlefuit, de sticlă. 

ACID AZOTIC (HN0 3 ). Lichid incolor. Se păstrează în sticle 
de culoare închisă, cu dop de sticlă. Cu timpul îşi schimbă puţin 

culoarea. Primejdios, deoarece provoacă arsuri în contact cu 
pielea. 

ACID BORIC [B (OH) 3 ], Cristale albe, strălucitoare. Solubil 
în apă şi alcool; împiedică putrefacţiile. Acid foarte slab. 

ACID CLORHIDRIG (HC1). Gaz întrebuinţat în practică sub 
formă de soluţie în apă, care poate să absoarbă un volum de gaz 
de 500 ori mai mare decît volumul ei. Sub această formă, 
este un lichid incolor. Primejdios, fiind caustic. Se păstrează 
în sticle albe, cu dop de sticlă. 

ACID SULFURIC (popular „vitriory\H 2 S0 4 ). Incolor cînd 
e pur. Lichid siropos, brun, atunci cînd este impur. Foarte 
primejdios. Se diluează turnînd acidul peste apă J Altfel, ames¬ 
tecul poate fi aruncat afară din vas. Se păstrează îiKst iele brune,, 
cu dop de sticlă şlefuit. 

V'I ACID TARTRIC (COOH—CHOH—CHOH—COOH). Cristale 
albe, solubile în apă. 

ALCOOL ETILIC (popular „spirt rafinat", CH 3 CH 2 OH). 

ALCOOL METILIC (CH 3 OH). Lichid incolor, foarte otrăvitor. 

ALDEHIDĂ METILICĂ (formaldehidă, CH 2 0). Gaz cu 
miros înţepător. 

Se vinde la farmacii dizolvat în apă, sub numele impropriu 
de formol. 

^ ALUMINIU (Al) preferabil în formă de pulbere. 

~ -«AMIDON (popular „scrobeală", C 6 II 10 O 5 ). Pulbere albă, 
aproape insolubilă în apă. Se păstrează în borcane închise, la loc 
uscat. 

APĂ AMONIACALĂ (NH 4 OH). Soluţie de amoniac în apă. 
Lichid limpede şi incolor, cu reacţie alcalină. Vaporii, în can¬ 
titate mare, sînt periculoşi. 

APĂ DE BROM (Br). Se păstrează în sticle colorate, bine 
închise, cu dop de sticlă. Vaporii sînt foarte periculoşii 

APĂ OXIGENATĂ (perhidrol, H 2 0 2 ). Se păstrează în sticle 
brune, cu dopuri de sticlă. 

AZOTAT DE AMONIU (NH 4 N0 3 ). Sare incoloră ce formează 
cristale rombice, higroscopice, cu punct de topire la 170°C. în 
apă se dizolvă absorbind căldură. Solubilitatea azotatului de 
amoniu în apă creşte o dată cu creşterea temperaturii; astfel, 
100 g de apă dizolvă la 0°G 119 g azotat de amoniu; la 25°G 
dizolvă 214 g; iar la 100°G dizolvă 870 g azotat de amoniu. 

AZOTAT DE ARGINT (popular „piatra iadului“ AgN0 3 ). 
Cristale albe, solubile în apă; îşi închid culoarea la lumină. 

^ZOTAT DE PLUMB [Pb(N0 3 ) 2 ]. Criitale albe. Prin dizol- 
varea în apă formează apa de plumb. 

BENZINĂ. Amestec de hidrocarburi lichide. Se păstrează în 
sticle bine închise. Feriţi-o de foc! 

BICARBONAT DE SODIU (HNaC0 3 ). Cristale incolore; în 
pulbere apare alb. 

BICROMAT DE POTASIU (K 2 Cr 2 0 7 ). Cristale portocalii; 
în soluţie, lichid galben. Otrăvitor. 

BIOXID DE MANGAN (Mn0 2 ). Praf negru. 

Zt BORAX (tetraborat de sodiu, Na 2 B 4 0 7 + 10 H 2 0). Cristale 
transparente, incolore. 

Ztl BROMURĂ DE POTASIU (K Br). Cristale albe, cubice. 

ZI CARBONAT DE CALCIU (sub formă de marmură, CaC0 3 ). 

CARBONAT DE POTASIU (popular potasă, K 2 C0 3 ). Cristale 
incolore, solubile în apă. 

CARBONAT DE SODIU (popular „sodă de rufe“ Na 2 C0 3 -f 
10H 2 O). 

2 4 CARBURĂ DE CALCIU (carbid, C 2 Ca). Masă cenuşie, dură, 
adesea cu miros neplăcut. 

CLORAT DE POTASIU (KC10 3 ). Cristale incolore, solubile 
în apă. 

-J* CLORURĂ DE AMONIU (popular „ţipirig“, NH 4 C1). 

?- s CLORURĂ DE BARIU (BaCl 2 ). Praf alb; otrăvitor, 
oo CLORURĂ DE CUPRU (CuCl 2 + 2H 2 0). Cristale verzi, 
otrăvitoare. 

CLORURĂ FERICĂ (FeCl 3 ). Cristale negre-brune, higros- 
copice. Se obţine încălzind fier curat în acid clorhidric, în pre¬ 
zenţa cîtorva picături de apă oxigenată. 

CLORURĂ DE MAGNEZIU (MgCl 2 + 6H 2 0). Cristale pris¬ 
matice, incolore, nevătămătoare. 

3— CLORURĂ DE SODIU („sare de bucătărie", NaCl). 

CLORURĂ DE VAR (CaOCl 2 ). Praf alb, se păstrează în 
borcane bine astupate. 

ETER [(C 2 H 5 ) 2 0]. Lichid cu miros caracteristic, inflamabil. 

?6 FENOL (C 6 H 5 OH). Cristale sub formă de ace incolore, solu¬ 
bile în de 20 de ori greutatea lor de apă. Denumit impropriu 
„acid fenic“. Atenţie, toxic! 

3V FERICIANURĂ DE POTASIU [K 3 Fe(CN) 6 ]. Cristale roşii, 
mari, otrăvitoare. 

31 FEROCIANURĂ DE POTASIU [K 4 Fe(CN) 6 ]. Cristale gal¬ 
bene, nevătămătoare. 

GLICERINĂ [C 3 H 6 (OH) 3 ]. Lichid incolor, siropos, cu gust 
dulceag. 

Vo HIDROXID DE CALCIU (apă de var, Ca (OH) 2 ). Luăm 
mai multe bucăţele de var nestins, le aruncăm în apă şi după 
ce acesta se stinge (obţinem laptele de var), filtrăm lichidul. 
Am obţinut apa de var. 

V/ HIDROXID DE SODIU (popular „sodă caustică", NaOH). 
Este avid de apă. Caustic. Otravă! 

IOD (I). Cristale violete, cu reflexe metalice. Otrăvitor! 

IODURĂ DE POTASIU (IK). Cristale albe, cubice. 

l jtf LITARGĂ (protoxid de plumb, PbO). Lamele galbene-porto- 

calii. Toxic! 

kS MAGNEZIU (Mg). Metal alb-albăstrui. 

Oi OXID DE CUPRU (CuO). Praf fin, negru. 

OXID DE FIER (Fe 3 0 4 , magnetit). Substanţă cenuşie. 

</l- OXID DE MAGNEZIU („magnezie“ MgO). Praf alb, 
uşor. 

U9 OXID DE ZINC (popular „alb de zinc“ ZnO). Praf alb, inso¬ 
lubil în apă. 

ro PERMANGANAT DE POTASIU (KMn0 4 ). Cristale violete, 
cu luciu metalic. Se dizolvă în apă. Soluţia se păstrează în sticle 
curate, de culoare închisă, cu dop şlefuit, 
j-/ PIROGALOL [C 6 H 3 (OH) 3 ]. Cristale sub formă de ace sau 
foiţe albe, strălucitoare, solubile în apă şi alcool. 

■— fî PLUMB (Pb). Metal cenuşiu. Primejdios: pătruns în orga¬ 
nism, produce colici de plumb, paralizii, tremurături. 
OREZORCINĂ [C 6 H 4 (OH) 2 ]. Cristale incolore, fără miros. 
<KSALPETRU DE CHILI (azotat de sodiu, NaN0 3 ). Cristale 
incolore, solubile în apă. 

TJ'SARE SEIGNETTE (tartrat dublu de sodiu şi potasiu NaIvC 4 
H 4 0 6 + 4H 2 0). Cristale mari, incolore, solubile în apă. 

<f£SILITRA (azotat de potasiu, KN0 3 ). Cristale incolore, solu¬ 
bile în apă. 

_ /^SULF (popular „pucioasă", S). 

f^SULFAT DE CUPRU (popular „piatră vînătă", |CuS0 4 + 
5H 2 0). Cristale albastre, solubile în apă. 
r* SULFAT DUBLU DE ALUMINIU ŞI POTASIU (popular 
„piatră acră, alaun", A1K(S0 4 ) 2 + 12H 2 0). Cristale mari, inco¬ 
lore sau praf alb, format din aceste cristale. E mult mai solubil 
în apă caldă (357 g la 100 cm de apă) decît în apă rece (10 g 
la 100 cm 3 ). 

O SULFAT FEROS (FeS0 4 + 7H 2 0). Cristale mari, verzi. 
6 o SULFAT DE SODIU (sarea lui Glauber, Na 2 S0 4 + 10H 2 O). 
b/ SULFAT DE ZINC (ZnS0 4 + 7H 2 0). Cristale prismatice albe. 
^ G2SULFURĂ DE FIER (FeS). Substanţă neagră; se obţine 
prin combinarea directă a sulfului cu fierul. 
jfi^TANIN. Praf cenuşiu, nevătămător. în apă dă soluţii acide, 
folosite la pansarea arsurilor. 

•^TEREBENTINĂ. Lichid gălbui sau incolor. Se păstrează în 
sticle bine astupate (atenţie la foc!). 

TINCTURĂ DE IOD. Se prepară dizolvînd 6,5 g iod şi 2,5 g 
iodură de potasiu în 91 g alcool de 90 grade. La aceasta se adaugă 
o picătură de acid iodic pentru stabilizare (dacă dorim). 
Ă>3TIOSULFAT DE SODIU (sare de fixat fotografiile Na 2 S 2 0 3 ). 
Cristale incolore, solubile în apă. 

TURNESOL (fie hîrtie, fie lichid). 

VAR STINS [Ca(OH)J. 
jL ZAHĂR. 

_ ZINC. (Zn). 

Parcurgînd lista cu o privire atentă, se observă că multe 
dintre substanţe se pot găsi chiar în gospodărie, sub diferite 
denumiri. 

Este de dorit ca, acolo unde se indică, lichidele să fie păs¬ 
trate în sticle cu dopuri de sticlă. Aceasta se recomandă îndeosebi 
pentru acizii tari şi bazele tari, care pot emite vapori periculoşi 
pentru sănătate. 

... Bun, să presupunem acum că ne-am adunat această comoară 
de substanţe şi aparate. Trebuie însă să recunoaştem că ele 
nu ne-ar putea servi la nimic, dacă n-am şti cum să le mînuim. 
Aceasta face necesar un alt capitol — următorul — în care vom 
arăta cum se lucrează în laborator. 

LUCRĂRILE DE LARORATOR 

Fiecare chimist amator trebuie să cunoască anumite „lucrări 
de laborator' 4 , care-1 ajută să ducă la bun sfîrşit multe experienţe. 

Prelucrarea sticlei este cea mai elementară şi mai simplă 
dintre aceste operaţii. Vom descrie aici, pe scurt, cîteva din 
lucrările cele mai obişnuite. 

Cum se taie un tub de sticlă. Zgîriem tubul cu muchia unei 
pile, de jur împrejur, în locul unde voim să-l tăiem. Apoi, înfă- 
şurăm mîna într-o cîrpă, pentru a ne feri de rănire, în cazul 

cînd s-ar desprinde mici bucăţi de sticlă. Apucăm tubul în aşa 
fel, ca degetele mari să se aşeze simetric de o parte şi de alta a 
zgîrieturii, dedesubtul ei. După. aceea, cu grijă şi foarte uşor, 
îndoim tubul, ca şi cum am vrea să lărgim zgîrietura făcută. 



Tubul se sparge la locul dorit, cu foarte mici neregularităţi — de 
cele mai -multe ori, chiar, într-o linie dreaptă. 

Cum se face un vîrf ascuţit. Se ia tubul între primele trei 
degete de la fiecare mînă, apoi se ţine în flacără, răsucindu-1 
continuu. Cînd sticla a devenit destul de moale, tragem regulat 
şi cu putere egală, de amîndouă părţile (fig. 11). 

Dacă avem la îndemînă un mijloc de încălzire mai puternic 
decît lampa cu spirt, încălzim tubul pînă la roşu, apoi îl scoatem 
din flacără şi tragem egal. Se formează o mult mai frumoasă 
subţiere. După tăierea tubului, cele două capete rămîn perfect 
ascuţite. 

Cum se îndoaie un tub. Se ţine tubul, cu partea care trebuie 
să fie îndoită, în flacără. Se răsuceşte uşor şi continuu în jurul 
axei sale. Nu trebuie să facem nici o încercare de a îndoi tubul 
de la începutul încălzirii, chiar dacă credem că ar putea ceda. 
După unul sau două minute, vom observa că tubul a devenit 
moale de tot, frîngîndu-se de la sine, prin greutatea lui. Atunci, 
îl lăsăm să se îndoaie singur, pînă la unghiul dorit, fără a grăbi 
cu mîna înclinarea. Numai dacă cele două bucăţi ar apuca dru¬ 
muri greşite, putem să le readucem la unghiul pe care-1 dorim. 

După ce tubul s-a îndoit, îl scoatem din flacără şi aşteptăm 
să se răcească. 

Cum sc găuresc tuburile. Găurirea tuburilor este o operaţie 
foarte simplă. 

Zgîriem cu un corp ascuţit (de pildă, cu o pilă) locul unde 
vrem să facem gaura în tub. încălzim apoi la o flacără locul 
zgîriat şi, cînd acesta se înroşeşte, suflăm prin capătul tubului, 
avînd grijă ca celălalt capăt să fie astupat cu ceară. Se formează 
îndată, datorită presiunii aerului, un mic balonaş de sticlă, care 
de cele mai multe ori se sparge pe loc, formînd în tub gaura 
dorită. Dacă, totuşi, acest mic balonaş nu se sparge, n-avem decît 
să-l tăiem cu un cuţit. 

Cum se potrivesc unul într-altul două tuburi. După ce am 
făcut în tub gaura, prin procedeul arătat mai sus, aşteptăm ca 
tubul să se răcească. Dacă voim ca, în acea gaură, să „lipim“ 
un alt tub, luăm cel de al doilea tub (care trebuie să fie nea¬ 
părat din aceeaşi calitate de sticlă ca primul) şi-l ţinem în flacără 
cu mîna dreaptă, în timp ce cu mîna stingă încălzim din nou 
— în flacără — primul tub găurit. Prin urmare, cele două tuburi 
trebuie să fie egal încălzite. 

După ce cele două tuburi vor fi îndeajuns de încălzite, le 
vom potrivi cu multă băgare de seamă, aşa încît cel de-al doilea 
tub să nu pătrundă în interiorul celui dintîi, ci numai să atingă 
buzele găurii. După aceea, scoatem totul din flacără şi aşteptăm 

să se răcească. Controlăm apoi dacă nu cumva există vreo gaură 
sau loc de scurgere a aerului între lipituri, astupînd două capete 
şi suflînd prin cel de al treilea. 

Cum putem tăia o sticlă sau un flacon. Este vorba, desigur, 
de un flacon sau de o sticlă obişnuită, fie de un litru, fie de o 
jumătate de litru. 

Se leagă la înălţimea dorită, în jurul sticlei, o bucată de 
fitil îmbibat într-o substanţă combustibilă (petrol, spirt etc). 
Ii dăm foc, ţinînd sticla în poziţie orizontală. După ce cercul de 
foc a ars destul de multă vreme, turnăm dintr-o dată apă rece 
peste sticlă: se va tăia chiar în locul unde a fost încălzită de 
cercul de foc. 

Această operaţie se face mai precis şi mai elegant cu aju¬ 
torul unei sîrme de rezistenţă electrică pe care o înfăşurăm împre¬ 
jurul sticlei şi o menţinem incandescentă atîta vreme cît va fi 
nevoie — adică după grosimea sticlei. 

Curăţirea eprubctelor. Pentru a curăţi eprubetele sau alte 
vase cu diametru mic, ne putem folos de o pilă obişnuită şi de 
resturi de pînză sau de bumbac. împingem pînza în eprubetă. 
Cînd rotim pila, ea agaţă uşor pînza şi o învîrteşte, curăţind 
cît se poate de bine pereţii interiori ai eprubetei. Cînd scoatem 
pila, pînza iese întotdeauna şi ea, trasă de zimţi. De asemenea, 
putem folosi o perie specială, rotundă. 

Dopuri găurite. Pentru a găuri dopurile de cauciuc sau de 
plută, ne vom sluji de un cui înroşit în foc, pe care-1 vom intro¬ 
duce în axul dopului. în come r ţ se găsesc un fel de tuburi de 
metal cu marginile ascuţite, care se folosesc de asemenea pentru 
găurit dopurile. 

Diametrul găurii va fi întotdeauna ceva mai mic decît dia¬ 
metrul tubului pe care vrem să-l introducem în dop. 

Un sfat: cîrld trebuie să astupăm un vas cu un dop prin care 
trece un tub de sticlă, introducem mai întîi tubul în dop şi apoi 
punem dopul la vas. 


32 


CÎTEVA PRECIZĂRI 


Cantităţi. In general, toate experienţele se vor executa cu 
cele mai mici cantităţi posibile de substanţă. Dacă în texte nu 
se dau alte precizări, să se întrebuinţeze cam 2—3 centimetri 
cubi din soluţii (adică atîta cît umple o eprubetă pînă la 1—2 
degete), iar cînd e vorba de substanţe solide,' cam 1^-2 grame^ 

| (un vîrf~de cuţit)> Aceste sfaturi sînt bune nu numai pentru 
volumul de faţă, dar şi pentru orice alte experienţe. 

De obicei, greutatea sau volumul substanţelor, aşa cum sînt 
date în descrierea experienţelor sau în reţete, trebuie respectate. 
Greut atea se cunoaşte cu ajutorul ba lanţe i, iar volumul se măsoară 
cu ajutorul cilindrului gradat sau^al vaselor cotata Nu sînteţi 
obligaţi să folosiţi cantităţile indicate în text. Totul este ca aceste 
cantităţi să fie proporţionale cu cele indicate în reţetă. De pildă, 
dacă din substanţa x se recomandă să se ia 1 g, din substanţa 
y 3 g şi din substanţa z 5 g, puteţi folosi şi 3...9 şi respectiv 
15 g, fără a face vreo greşeală. 

Reactivii sau soluţiile, o dată ce s-au scos dintr-o -sticlă, 
nu se mai pun înapoi; aceasta pentru a nu-i impurifica. Adeseori, 
soluţiile se toarnă numai picătură cu picătură. 

Cînd se spune că „trebuie să acidulăm sau să alcalinizâm“ 
o soluţie, înseamnă că trebuie să adăbgăm atîta acid sau bază 
pînă cînd soluţia dată — după mai multe scuturări — reacţio¬ 
nează acid sau bazic. Aceasta se constată cu hîrtia de turnesol: 
hîrtia se colorează în roşu cînd lichidul e acid, şi în albastru 
cînd e bazic. 

Baza e dată de obicei de hidroxidul de sodiu, iar acidul de 
acidul clorhidric sau acidul sulfuric. 

întotdeauna cînd nu se arată că trebuie să întrebuinţăm 
acizi concentraţi, vom folosi acizi diluaţi. De asemenea, în expe¬ 
rienţele de chimie se foloseşte aproape întotdeauna apă disti 
lată, nu apă de robinet. 


3 — Minuni în eprubetă 

r în general, e bine să se ştie că o linguriţă cuprinde aproximativ j 
5 grame de substanţă solidă, sau 3,5 centimetri cubi de soluţie; 
o lingură, cam 15 centimetri cubi; capacitatea unui pahar de 
l băut este de aproximativ 240 centimetri cubi. Aceste date sînt 
( utile cînd nu e nevoie de precizie şi n-avem balanţă sau cilindru 

' gradat. --- --- 

— IiTCe vase se fac experienţele? întotdeauna, cînd într-o carte 
nu se arată altfel, reacţiile se fac în eprubetă. Dacă trebuie să 
încălzim un lichid în eprubetă, umplem cel mult o pătrime din 
ea. cu lichid. Cînd încălzim, gura eprubetei nu se va ţine niciodată 
îndreptată către experimentator — căci se poate întîmpla ca 
lichidul să ţîşnească. Pentru a înlesni fierberea, se agită mereu 
-eprubetă. De asemenea, în cursul experienţelor] în care se produc 
gaze, trebuie să fim foarte prudenţi, pentru că aceste gaze pot 
împinge afară lichidul din eprubetă. 

Pentru cantităţi mai mari de lichid se foloseşte balonul Erlen- 
mayer sau chiar pahare chimice; aceste vase, precum şi retorta, 
nu se încălzesc direct pe flacără: între vas şi lampă se pune o 
sită. Excepţie fac, după cum am arătat, numai eprubetele. 

Aparatele de sticlă cu pereţii groşi se sparg îndată ce le-a 
atins flacăra, pentru că în timp ce pe dinafară peretele se dilată, 
pe dinăuntru, unde căldura nu s-a transmis încă, el rămîne la 
dimensiunile anterioare. Pentru aceleaşi motive, ele se sparg 
dacă le umplem cu apă caldă şi le scufundăm apoi în apă rece. 
Prin urmare, trebuie să evităm variaţii mari de temperatură! 

Dar şi aparatele cu pereţii subţiri (eprabete, pahare, baloane) 
trebuie încălzite încetul cu încetul. Pereţii lor trebuie să fie per¬ 
fect uscaţi pe dinafară, altfel crapă. 

ALTE OPERAŢII DE LABORATOR 

Filtrarea. Pentru a despărţi o substanţă solidă, nedizolvată 
de lichidul în care se află, ne folosim de filtru. 

Filtrarea se face cu ajutorul hîrtiei de filtru. Hîrtia de filtru 
este o hîrtie albă, poroasă, care lasă să treacă, cu uşurinţă, apa 
şi alte lichide, dar opreşte substanţele solide. Hîrtia de filtru 
ar putea fi asemănată cu un fel de „strecurătoare", cu deosebirea 



că porii ei sînt cu mult mai mici decît găurelele unei strecurătoare 
obişnuite. 

Noi vom avea nevoie de mai multe bucăţi de hîrtie de filtru 
tăiate rotund. Pentru a confecţiona un filtru, îndoim o bucată 
rotundă de hîrtie de filtru de două ori; obţinem astfel un sfert 
de cerc. Deschidem acum filtrul, aşa ca de o parte să avem trei 
grosimi de hîrtie şi de alta numai una, şi-l introducem în pîlnie, 
udîndu-1 apoi cu puţină apă distilată. In locul unei hîrtii rotunde 
putem folosi şi una pătrată (fig. 12). Lichidul de filtrat se toarnă 
prin pîlnie. Lichidul limpede, ce se scurge prin filtru, poartă 
numele de „filtrat". 

Dizolvarea. Operaţia prin care moleculele unui corp solid 
sînt dispersate într-un, lichid, numit dizolvant, poartă numele 
de dizolvare. Dizolvarea este înlesnită de căldură şi agitare. 

Cînd un corp solid a fost dizolvat într-un lichid şi dorim să-l 
căpătăm din nou în stare solidă* trebuie să evaporăm lichidul. 
Evaporarea se face într-o capsulă de porţelan (în lipsa ei se poate 
folosi o ceşcuţă), pe care o încălzim pe sita cu azbest pînă cînd 
tot lichidul s-a evaporat. îndată ce lichidul a dispărut, oprim 
încălzirea, pentru ca substanţa solidă, care a rămas în capsulă, 
să nu se descompună. 

Distilarea. Distilarea foloseşte proprietatea vaporilor de a 
se condensa la rece. Ea serveşte la separarea lichidelor de solide, 
sau la separarea lichidelor între ele. 



Fig. 13. O instalaţie pentru distilare (observaţi că [ea cuprinde şi un 
refrigerent). 

Instalaţia în care se face distilarea se compune dintr-un 
balon şi un refrigerent (fig. 13). Încălzind^balonul cu lichid, 
vaporii formaţi ajung la refrigerent, prin care trece un curent 
de apă rece. 

în acest fel se prepară uşor apa distilată. 

O instalaţie foarte simplă pentru distilat se poate obţine cu 
ajutorul a două baloane. într-unul din ele se pi^ne lichidul ce 
trebuie distilat. Vaporii ies printr-un tub de sticlă, care pătrunde 


Fig. 14. O instalaţie simplă pentru distilare, 
în al doilea balon, ce este aşezat sub un robinet cu apă rece 

(fig. 14). 

încălzirea pe bain-marie. Gînd se încălzesc lichide care la o 
creştere bruscă de temperaţdră se pot aprinde sau pot da reacţii 
periculoase, se preferă încălzirea pe bâin-marie (baia de apă). 
Iată cum se obţine o astfel de baie: se umple un vas mare cu apă, 
care se încălzeşte direct la flacără. In apă se introduce un al doilea 
vas ce cuprinde substanţa care trebuie încălzită (fig. 15). în felul 
acesta, încălzirea substanţei se face indirect şi „pe încetul". Un 
termometru scufundat în apă poate indica, în orice clipă, tempe¬ 
ratura la care a ajuns lichidul. Astfel de instalaţii se folosesc 

atunci cînd vrem săţîncălzim, de exemplu, eter sau benzină, fără 
pericol de incendiu. 

Culegerea muri gaz sub apă. Adeseori în laborator trebuie să 
umplem un vas cu un anumit gaz. Culegerea unui gaz sub apă 

(desigur, un gaz care 
nu se dizolvă în apă) 
este lămurită limpede 
în figura 16. Tubul 
care conduce gazul 
este introdus, sub apă, 
într-un alt vas (o e- 
prubetă sau un balon) 
răsturnat şi plin cu 
apă. 

Decantarea. Ope¬ 
raţia prin care se¬ 
parăm un lichid de 
ceea ce s-a depus pe 
fundul vasului, prin 
trecerea lichidului în¬ 
tr-un alt vas, se nu¬ 
meşte decantare. Pre¬ 
cipitatele care se de¬ 
pun repede şi care sînt insolubile în apă pot fi spălate şi curăţate 
prin decantare. E o operaţie care ne economiseşte timpul, în 
comparaţie cu filtrarea. Dacă vrem să obţinem'precipitatul cu¬ 
rat, adăugăm peste dînsul apă multă, apoi îl lăsăm liniştit, pen¬ 
tru ca să se depună. După aceea, vărsăm apa care va lua cu dînsa 
orice materie străină ce s-ar fi amestecat cu precipitatul. Ope¬ 
raţia se repetă de atîtea ori, pînă cînd precipitatul spălat ră- 
mîne curat. 

Uscarea precipitatelor. Cînd vrem să grăbim uscarea unui pre¬ 
cipitat, putem încerca două metode: 



Fig. 15. încălzirea pe bain-marie (baia de apă). 

1. Dacă nemulţumim cu o uscare incompletă, presărăm pe- 
o tablă praf de ipsos şi punem deasupra precipitatul, pe o 
hîrtie de filtru. Ipsosul absoarbe, prin porii hîrtiei, umezeala. 

2. Cînd este necesară o uscare deplină ne putem confecţiona 
un fel de etuvă dintr-o cutie de carton mai gros; cutia va cuprinde 



înăuntru o maşină de călcat electrică, sau chiar un bec electric, 
puternic. Deasupra aparatului, amenajăm un suport de carton 
cu o hîrtie de filtru la mijloc. Pe aceasta punem precipitatul la 
uscat. 

Curăţirea vaselor de sticlă. în urma experienţelor, eprubetele, 
paharele, balonaşele sau retortele păstrează resturi de substanţe 
pe pereţii lor. Pentru a curăţi resturile de natură anorganică, 
le tratăm cu acid azotic sau cu acid clorhidric. în multe cazuri, 
operaţia reuşeşte cu primul acid şi apoi, prin spălare cu apă dis¬ 
tilată, vasul rămîne curat. De cele mai multe ori, însă, cel mai 
de folos se dovedeşte tot acidul clorhidric. 

Resturile organice se tratează cu bicromat de potasiu ames¬ 
tecat cu acid sulfuric. Grăsimile se curăţă cu o soluţie diluată 
de hidroxid de sodiu (sodă caustică), sau cu hidroxid de potasiu. 
Pentru o completă curăţire, vasul se spală cu eter sau cu benzen, 
apoi cu alcool şi se suge aerul la „trompa de vid“. 

Amestecul de acid sulfuric şi bicromat de potasiu, pomenit 
mai sus, poartă numele de „soluţie sulfocromică“ şi este foarte 
folositor pentru curăţarea sticlăriilor de orice fel. Se prepară 
făcînd o soluţie saturată de bicromat de potasiu în apă, la care 
adăugăm, încetul cu încetul, un volum egal de acid sulfuric con¬ 
centrat. Aceeaşi cantitate de soluţie sulfocromică se poate folosi 
de mai multe ori, pînă cînd îşi schimbă culoarea, devenind verde, 
prin reducerea bicromatului. Din acel moment, soluţia sulfocro¬ 
mică nu mai este utilă. Soluţia se manipulează cu atenţie, deoarece 
arde pielea. 


ŞI ACUM, ATENŢIE ! 

1. înainte de a păşi la o experienţă, citeşte cu atenţie descrie¬ 
rea ei de la început pînă la sfîrşit — aşa că în timp ce o execuţi, 
să nu mai fie nevoie să deschizi din nou cartea! 

2. Aşază pe masa de lucru toate aparatele şi substanţele de care 
te vei sluji pentru experienţă! 

3. Foloseşte cele mai mici cantităţi de substanţe! 

4. Observă cu îngrijire toate fazele fenomenului sau reacţiei! 
Numai în acest fel îţi poţi dezvolta spiritul de observaţie, ajun- 
gînd, eventual, 1 2 3 4 5 6 7 la descoperiri însemnate! 

5. Nu schimba niciodată dopurile de la sticlele de substanţe! 

6. Nu turna niciodată înapoi în flacon restul neîntrebuinţat 
de la o substanţă! 

7. Umblă îmbrăcat într-un halat sau o haină veche, cînd 
faci orice experienţă! 


40 


8. Fii ordonat! 

9. Fii metodic! 

10. Iar mai presus de orice: ai răbdare! 

PREVENIREA ACCIDENTELOR ŞI PRIMELE MĂSURI 
DE AJUTOR 

Dacă vom lucra cu prudenţă şi cu grijă, este exclus să ni se 
întîmple vreun accident. De aceea, trebuie să avem grijă ca, 
înainte de a începe vreo experienţă, să cunoaştem foarte bine felul 
cum se va desfăşura ea de la început şi pînă la sfîrşit. în acest fel, 
vom evita ca în cursul ei să ni se pună probleme pe care le-am 
rezolva deschizînd din nou cartea. Altminteri, riscăm să se întîmple 
vreun fenomen neprevăzut de noi, care să ducă la explozii, revăr¬ 
sări de lichide fierbinţi, caustice, inflamabile etc. 

Toată aparatura necesară experienţei va fi aşezată pe masa 
de lucru --- dar numai atît. Nu vom mai pune pe masa de lucru 
şi alte obiecte inutile, care nu ar face decît să ne încurce. 

Gînd lucrăm cu materiale uşor inflamabile, e bine ca pe masă 
să aşezăm o foaie de azbest, material care, după cum ştim, nu arde 
şi în acelaşi timp împiedică răspîndirea focului. 

încălzirea vaselor de sticlă, începînd de la eprubete şi ter- 
minînd cu retortele, trebuie să fie făcută cu multă atenţie şi trep¬ 
tat. înainte de încălzire, vasul va fi şters bine pe dinafară, pentru 
a împiedica spargerea lui. Gura vasului nu trebuie să fie îndrep¬ 
tată spre noi sau spre o altă persoană ce ne ajută. 

Dacă lucrăm cu lichide uşor inflamabile, ca de pildă benzenul, 
eterul, cloroformul, alcoolul etc., trebuie să avem grijă ca în a- 
propiere să nu se afle nici o flacără aprinsă. 

Dacă aceste lichide s-au aprins şi s-au vărsat, le vom stinge cu 
ajutorul nisipului. De aceea trebuie să avem la îndemînă în la¬ 
borator un vas cu nisip uscat. în nici un caz, nu vom sufla în astfel 
de flăcări şi nici nu vom turna apă peste ele. 

Lucrînd cu tuburi sau alte obiecte de sticlă, se întîmplă adesea 
să ne zgîriem. Asta în general se consideră a fi inevitabil. Ase¬ 
menea zgîrieturi sau mici răni sînt în general neprimejdioase şi 
le vom trata aşa cum se tratează orice zgîrietură obişnuită. De¬ 
zinfectăm locul respectiv cu alcool, după ce în prealabil ne-am 
spălat cu apă, şi pansăm cu o faşă curată, aseptică. De un singur 
lucru trebuie să avem grijă: ca în zgîrietură sau rana respectivă 
să nu fi pătruns bucăţele sau cioburi cît de fine de sticlă, care în¬ 
treţin rana şi o agravează. 

La arsuri uşoare, datorite focului, locul ars se unge cu alifie 
cu sulfamidă, glicerină, sau se aplică deasupra vată înmuiată în 
alcool. Dacă arsurile sînt mai grave, trebuie să mergem la medic. 

O se întîmplă dacă pielea intră în contact cu acizi sau baze? 
Trebuie să spălăm imediat locul accidentat cu o mare cantitate 
de apă. Dacă ne-am atins de acizi, spălăm apoi locul,cu o soluţie 
de bicarbonat de sodiu 3%, care, după cum ştim, îi neutralizează, 
în cazul cînd ne-am ars cu substanţe^ alcaline, ne spălăm cu o 
soluţie slabă de oţet (1—2% acid acetic). Dacă arsurile sînt grave, 
pe locul ars se va aplica un pansament udat cu una din soluţiile 
de mai sus. Hainele atinse de acizi sau baze se spală cu ace¬ 
leaşi soluţii, dar, din nefericire, de obicei acestea nu ajută la 
nimic. De aceea, recomandăm ca în cursul experienţelor să îm¬ 
brăcaţi un halat special sau haine vechi. 

Dacă cumva ochii v-au fost stropiţi de acizi sau baze, îi spă¬ 
laţi bine cu apă, apoi cu soluţie slabă de bicarbonat de sodiu în 
cazul acizilor sau de acid boric în cazul substanţelor alcaline. 
După aceea, vă prezentaţi neapărat la un medic. 

Toate soluţiile despre care am vorbit trebuie neapărat să se 
găsească într-un dulăpior sau într-un loc la îndemînă, în laborator. 

încheiem aceste rînduri, urîndu-le chimiştilor amatori să nu 
aibă de rezolvat niciuna din problemele enumerate mai sus. Pentru 
aceasta recomandăm cît mai multă atenţie la manipularea 
substanţelor primejdioase. 

ÎNCEPEM SĂ EXPERIMENTĂM 


CE SÎNT REACŢIILE CHIMICE? 

Dacă veţi luă din grădină o mînă de pămînt pe care-1 veţi a- 
runca într-un pahar cu apă, veţi vedea că pămîntul este alcătuit 
dintr-o seamă de substanţe felurite. Unele se lasă la fundul pa¬ 
harului, altele plutesc, iar altele se dizolvă în apă. Pămîntul este, 
aşadar, un amestec de substanţe sau, cum se mai zice, este un 
„corp impur tc . 

Să luăm, acum, o bucată de zahăr. Dacă o punem în apă, se 
dizolvă fără să lase nici o urmă. Dacă o încălzim, se topeşte în¬ 
totdeauna la aceeaşi temperatură. Zahărul este, deci, un „corp 
pur“: el nu mai este format, ca pămîntul, dintr-un amestec de 
diferite substanţe. 

Să nu ne mulţumim cu atît. Să luăm zahărul, să-l încălzim 
pînă cînd se topeşte şi să continuăm să-l încălzim şi mai departe. 
Vom vedea că zahărul alb îşi schimbă culoarea, devenind brun; 
de asemenea, capătă un miros plăcut. Zahărul... nu mai este acum 
zahăr! El şi-a schimbat alcătuirea şi însuşirile. Ba mai mult: 
încălzindu-1 mai departe, zahărul se înnegreşte şi se transformă 
în cărbune (carbon aproape pur), după ce a lăsat să iasă din el 
gaze şi apă. Iată, aşadar, că zahărul este un „corp compus“: pe 
lîngă gaze şi apă, el a conţinut, de la început, şi carbon. 

Din carbon, însă — pentru că am ajuns la acesta — nu mai 
putem extrage nimic. Oricît l-am încălzi, din el nu mai scoatem 
un alt corp; carbonul se numeşte „corp simplu". 

Toate cîte se întîlnesc în jurul nostru, pot fi grupate într-una 
din categoriile de mai sus. Cele mai multe sînt corpuri impure: 
astfel, aerul e un corp impur (pentru că e format dintr-un amestec 
de gaze, din praf şi din vapori de apă); apa de la robinet e tot 
impură, pentru că e alcătuită din apă, săruri, şi unele vietăţi mi¬ 
croscopice. Corpurile pure sînt extrem de rare: în general ele sînt 
fabricate numai de mîna omului, de chimişti. 

Dintre corpurile pure, cele mai multe sînt corpuri compuse. 
Astfel, zahărul e compus din carbon, oxigen şi hidrogen. 

Bine — vor întreba, poate, cititorii — dar pentru ce cărbunele 
(carbonul), negru cum îl ştim şi fără gust, nu se zăreşte în zahărul 
alb şi dulce? Şi pentru ce oxigenul şi hidrogenul, două gaze, nu 
sînt — ca să zicem aşa — „gazoase" şi în zahăr? 

Pentru a răspunde la aceste întrebări, trebuie să aflăm ce s-ar 
întîmpla dacă am încerca să împărţim un corp compus în părti¬ 
cele din ce în ce mai mici. La un moment dat, chiar lama cea mai 
fină n-ar mai fi în stare să-l taie, pentru că bucăţelele ar deveni 
mai mici decît tăişul ei. Să ne închipuim, totuşi, că am putea 
desface mai departe corpul cercetat, de pildă o bucăţică de hîrtie, 
în părţi din ce în ce mai mici. Va trebui totuşi să ne oprim cîndva. 
Am ajunge, atunci, la nişte părticele foarte mici, care încă n-au 
putut fi văzute la microscop: moleculele. Dacă le-am desface şi 
pe acestea, am căpăta atomii, dar toate însuşirile corpului de la 
care am plecat, şi pe care moleculele le mai aveau încă, ar dispare. 
Atomii nu mai păstrează aceste însuşiri!... 

în natură nu sînt prea multe feluri de atomi (puţin mai mult 
de 100). Fiecare din ei are un nume lung, precum şi o „semnă¬ 
tură" prescurtată, formată dintr-o literă sau două şi numită 
„simbol". Aceşti atomi se întovărăşesc în diferite feluri: 
cîte doi, cîte trei, cîte patru... uneori cîte o sută, sau mai 
mulţi, o mie, formînd, astfel, milioane de corpuri diferite. 

Astfel, atomul de oxigen (pe scurt: O) se poate întovărăşi cu 
încă un atom de oxigen, formînd o moleculă de oxigen (0 2 ) — 

gazul din aer care e eX\t de necesar respiraţiei şi care este un corp 
simplu (pentru că e alcătuit din acelaşi fel de atomi). Dar tot un 
atom de oxigen se poate uni şi cu doi atomi de hidrogen (H) şi 
atunci căpătăm... apa (H 2 0). Iar dacă oxigenul se întovărăşeşte cu 
atomul de fier (Fe), căpătăm oxidul de fier sau rugina. 

Iată, deci, că acelaşi atom poate să alcătuiască un corp gazos, 
un altul lichid şi un altul solid, după atomii cu care se combină. 
Proprietăţile unei substanţe sînt date de întreg grupul de atomi 
şi nu de fiecare atom în parte. 

Dar atomii aceştia, odată uniţi într-o moleculă, nu rămîn veş¬ 
nic acolo. Ei sînt dornici de schimbare, mereu hoinari, ieşind din- 
tr-o moleculă pentru a intra într-alta. în acest fel, corpurile se 
schimbă şi ele. Şi tocmai cu aceasta se ocupă chimia: cu transfor¬ 
mările corpurilor dintr-unui într-altul. 

Ori de cîte ori un corp pur dispare şi în locul său apare un al¬ 
tul avem de-a face cu un fenomen, care se numeşte „reacţie chimică". 

în chimie întîlnim patru feluri de reacţii mai însemnate: 

Sinteza. Reacţia chimică prin care două sau mai multe corpuri 
simple se unesc pentru a forma un corp compus, cu proprietăţi 
fizice şi chimice deosebite de cele ale corpurilor ce au reacţionat, 
se numeşte sinteză. Să facem o experienţă. Amestecaţi bine 14 
g pilitură de fier cu 8 g sulf (pucioasă) pisat. Atît fierul, cît şi 
sulful sînt corpuri simple. Introduceţi amestecul fntr-o eprubetă 
şi încălziţi-1 puternic la lampa de spirt. Veţi observa, la un moment 
dat, cum amestecul devine luminos, roşu aprins (incandescent). 
Din acel moment, nu-1 mai încălziţi. Are loc combinarea cu in¬ 
candescenţă a sulfului cu fierul. Se formează sulfura de fier, care 
are proprietăţi noi, diferite de cele ale fierului şi ale sulfului. 

Ecuaţia chimică a reacţiei este următoarea: 

Fe + S = FeS 

Un atom de fier (Fe) s-a combinat cu un atom de sulf (S), 
pentru a da o moleculă de sulfură de fier (FeS). Din incandes- 

cenţa amestecului în momentul combinării fierului şi sulfului, 
învăţăm că reacţiile se pot face cu puternică degajare de căldură 
şi, cîteodată, de lumină. 

Analiza. Reacţia de analiză e tot atît de simplă: dintr-un 
corp obţii două sau mai multe corpuri. Astfel, să punem într-o 
eprubetă puţin clorat de potasiu, o substanţă folosită uneori 
pentru gargară. Luăm apoi o aşchie de lemn şi o aprindem la 
un capăt, lăsîndu-i vîrful să scînteieze. 

încălzim eprubetă şi introducem aşchia în eprubetă: vom 
vedea că, dintr-o dată, aşchia se aprinde şi începe să ardă din 
nou cu flacără foarte luminoasă. Aceasta se datoreşte oxigenului 
care s-a născut prin descompunerea cloratului de potasiu. Cele 
întîmplate în eprubetă pot fi reprezentate astfel: 

2KC10 3 = 30 2 + 2KC1 

Cloratul de potasiu (IvC10 3 ) se descompune în oxigen (O) 
şi clorură de potasiu (KC1). Aceasta este o reacţie do analiză. 

Substituţia. Dacă într-o eprubetă vom pune o mică bucată 
de zinc şi vom adăuga apoi cîteva picături de acid, vom observa 
că zincul începe să fie atacat şi că se naşte un gaz care poate 
fi aprins la gura eprubetei: hidrogenul. Ce s-a întîînplat? Hidro¬ 
genul (H) din acidul clorhidric (HC1) a fost înlocuit de zinc 
(Zn), formîndu-se clorura de zinc (ZnCl 2 ). Hidrogenul eliberat 
s-a degajat sub formă de gaz. 

2HC1 + Zn = ZnCl/+ H 2 

Reacţia de permutaţie. Al patrulea fel de reacţie chimică 
este reacţia de permutaţie. Să dăm un exemplu şi totodată să 
facem şi o experienţă. 

Să dizolvăm într-un pahar puţin carbonat de sodiu (sodă 
de rufe — Na 2 C0 3 ). într-alt pahar, să pregătim o soluţie de 
piatră vînătă (sulfat de cupru — CuS0 4 ). Să amestecăm, acum, 
cele două lichide — unul albastru, celălalt incolor, amîndouă 


46 


însă transparente. Vom vedea că obţinem un lichid opac, prin 
care nu putem vedea. Din acest lichid se va depune pe fundul 
paharului, după un timp, carbonatul de cupru, sub forma unui 
precipitat prăfos. 

Carbonatul de sodiu şi sulfatul de cupru, reacţionînd între 
ele, îşi schimbă atomii metalici. Sodiul (Na) de la carbonat 
trece la sulfat, iar cuprul (Cu) de la sulfat, trece la carbonat: 

Na 2 C0 3 + CuS0 4 = Na 2 S0 4 + CuC0 3 

Se formează astfel sulfat de sodiu, care rămîne dizolvat, şi 
carbonat de cupru care, nefiind solubil, rămîne în stare solidă 
şi se lasă pe fund (sau, cum spun chimiştii „precipită 44 ) . 

♦ * 

Am descris mai sus cîteva feluri de reacţii chimice. Din ele 
se poate trage o concluzie foarte interesantă. 

Zi de zi, aproape minut de minut, noi facem sau sîntem 
martorii a numeroase reacţii chimice, adesea fără să ştim. Cu 
toţii sîntem mai mult sau mai puţin chimişti, fără nici măcar 
să bănuim. Cînd aprindem un chibrit, cînd ne spălăm pe mîini, 
eînd vopsim o pînză... facem chimie. 

însuşindu-ne regulile chimiei, ne punem singuri la îndemînă 
o întreagă gamă de noi experienţe, de noi aplicaţii practice 
foarte utile. 

ANALIZĂ ŞI SINTEZĂ 

Obiectul chimiei nu este numai studiul substanţelor din 
natură, ci şi studiul transformărilor pe care le suferă corpurile. 
Dintre aceste transformări, analiza şi sinteza sînt cele mai 
des întîlnite. 

După cum am văzut, analiza urmăreşte să transforme sub¬ 
stanţele complicate în substanţe mai simple. Sinteza, dimpotrivă, 

caută să obţină substanţe complicate din substanţe mai simple. 
Pentru a înţelege mai bine, să facem o analiză foarte cunoscută: 
electroliza apei. E vorba deci de desfacerea apei în corpurile 
din care aceasta este formata Pentru a putea face electroliza 



Fig. 17. Voltametru construit de amator: 
l — vas de sticlă; 2 — dop; 3 — sîrmă de sonerie; 4 — smoală sau parafină; 
5 — piese din lemn sau cauciuc, 6 — eprubete. 


apei, avem nevoie de un aparat simplu numit voltametru, pe 
care-1 putem construi singuri. 

Partea principală a voltametrului e un vas de sticlă (1—fig. 
17). Pentru a obţine acest vas, este suficient să tăiem în jumătate 
o sticlă de un litru. La construcţia voltametrului vom folosi 
partea cuprinzînd gîtul sticlei; cealaltă parte (fundul) o putem 
utiliza drept cristalizor. E bine să întrebuinţăm o sticlă incoloră. 
Cum procedăm ca să tăiem sticla aflăm din indicaţiile date în 


48 





















capitolul „Lucrările de laborator 4 *'. Cu ajutorul unei pile rotun¬ 
jim apoi marginile tăieturii. Astupăm gîtul sticlei tăiate, cu un 
dop de plută (2) prin care am trecut două sîrme de sonerie (3). 
Topim într-un vas parafină, smoală sau ceară (4) şi o turnăm 
în gîtul sticlei, astfel ca sirmele să fie izolate. Trebuie să avem 
în acelaşi timp grijă să se formeze o suprafaţă dreaptă. Dintr-o 
bucată de lemn subţire sau din cauciuc tăiem două piese (5) 
pe care vor sta eprubetele (6). 

în locul vasului de sticlă, tăiat aşa cum am arătat, se poate 
folosi, la fel de bine., o pîlnie mare de sticlă. 

Pentru ca voltametrul să poată fi ţinut în poziţie verticală, 
vom construi dintr-o sîrmă mai groasă, un suport simplu. 
Suportul e format din două cercuri legate între ele aşa cum se 
vede în figura 17. Cercul mic, în care se introduce voltametrul, 
va avea diametrul de cca. 6 cm, iar cercul mare, de bază, de 
cca. 20 cm. 

Iată cum lucrăm cu acest voltametru. Turnăm în vasul volta- 
metrului puţină apă, apoi umplem două eprubete cu apă disti¬ 
lată şi le răsturnăm una cîte una, deasupra firelor care ies din 
parafină. Trebuie să avem însă grijă ca apa din eprubete să nu 
se scurgă. Legăm după aceea de firele (electrozii) voltametrului 
două baterii legate în serie: nu vom observa nimic deosebit. 
Pentru ca să se întîmple „ceva 4 *, trebuie să turnăm în apa din 
voltametru cîteva picături de acid sulfuric. După ce executăm 
şi această operaţie, vom putea vedea că de la cei doi electrozi 
încep să se ridice nişte băşicuţe. Dar asta nu e totul: de la 
unul din electrozi se ridică mult mai multe băşicuţe de gaz 
decît de la celălalt. Peste cîtva timp putem constata că una 
din eprubete s-a golit de apă, care a fost izgonită de gaze. pe 
cînd cealaltă mai este încă plină pe jumătate. 

în felul acesta am executat electroliza apei. 

Ştim că o moleculă de apă e formată din doi atomi de hidro¬ 
gen şi unul de oxigen. Aşadar, într-una din eprubete trebuie 


4 — Minuni în eprubetă 

să avem hidrogen* iar în cealaltă oxigen. Cum putem constata 
acest lucru? Foarte simplu: hidrogenul arde, dar nu întreţine 
arderea, pe cînd oxigenul nu arde, dar întreţine arderea. 

Scoatem din voltametru eprubeta golită de apă, ţinînd-o 
numai cu gura în jos. Asta pentru că hidrogenul e mai uşor decît 
aerul şi dacă ţinem eprubeta cu gura în sus, gazul din ea se 
ridică în sus şi-l pierdem. Apropiem de gura eprubetei un chibrit 
aprins: gazul se va aprinde cu o uşoară pocnitură şi va arde cu 
o flacără palidă. 

Pentru ca să ne convingem că în cealaltă eprubetă este într-a- 
devăr oxigen, aşteptăm pînă se goleşte de apă, apoi o scoatem 
din voltametru. De astă dată vom ţine eprubeta cu gura în sus, 
pentru că oxigenul este mai greu decît aerul şi nu părăseşte epru¬ 
beta. Aprindem un chibrit, îl stingem suflînd în el, şi cînd nu 
mai are decît vîrful roşu, îl introducem în eprubetă: chibritul 
se aprinde dintr-o dată, arzînd cu o flacără puternică. 

Trebuie să ştiţi că de fapt electroliza, mai ales în aparate de 
felul acelora folosite în laboratoarele de amatori, nu decurge 
cu o viteză prea mare. In afară de aceasta, sursa de curent 
electric continuu trebuie să fie destul de puternică. în legătură 
cu aceasta, îmi amintesc de o întîmplare care s-a petrecut cu 
mulţi ani în urmă... pe vremea cînd eram şi eu la şcoală. 

îmi aduc aminte, ca acuma. Mă aflu în faţa unei mese 
de laborator pe care se înălţa voltametrul clasic de demonstraţie... 
Iată-i silueta aerodinamică! împreună cu mine se găseşte bunul 
meu prieten, Radu. Este ora de „lucrări practice de chimie“. 

— Ce trebuie să facem? întreabă Radu. 

— Electroliza apei, răspunde scurt profesorul care, în general, 
nu este dispus să dea prea multe explicaţii. 

Ne uităm unul la altul. Profesorul ne-a părăsit. Eu dau din 
umeri. 

— E simplu, Radule, — încep. Prin trecerea curentului elec¬ 
tric, ionii... 

— Asta-i teorie, — mă întrerupe prietenul meu. Ia să vedem 
mai bine practicai 

Ne apropiem de voltametru... şi ne cuprinde mirarea. Se 
vede cit de colo că soluţia e gata pregătită ba, mai mult decît 
atîta — gazele sînt preparate şi ele: de o parte hidrogenul, de 
alta oxigenul. 

— O fi făcut mai întîi profesorul experienţa, ca să se convingă 
dacă aparatul merge bine, îşi dă Radu cu părerea. 

— Perfect. Atunci să o repetăm şi noi, propun eu. 

Zis şi făcut. Evacuăm gazele din voltametru, umplînd tot 
spaţiul cu apă acidulată şi legăm la cei doi electrozi firele de 
Ia nişte baterii de lanternă, legate în serie. 

— Fenomenul — îmi spune Radu — trebuie să se producă cu 
degajare de gaz. Vom vedea, deci, cum se ridică de la fiecare 
pol al voltametrului băşicuţe de gaz. 

Un minut tăcere. Ochii noştri sînt aţintiţi asupra aparatului, 

...Au trecut cinci minute, şi cu toate astea n-au binevoit 
încă să se formeze decît patru băşicuţe de gaz... 

...Peste zece minute, un coleg de la masa alăturată, care 
pînă atunci se ocupase cu prepararea acidului azotic, priveşte 
.întîmplător voltametru 1 şi exclamă speriat: 

— Ce-aţi făcut, fraţilor? Nu cumva aţi golit gazele? 

— Natural! răspund eu, mîndru. 

— Cum adică „natural“? O să vedeţi voi ce gălăgie o să vă 
facă domnul profesor! Gazele sînt preparate de el mai dinainte, 
iar voi trebuia numai să verificaţi dacă într-adevăr erau oxi¬ 
genul şi hidrogenul. Cu bateriile astea... nu fabricaţi voi hidrogen 
şi oxigen nici în două săptămîni! 

îl privesc pe Radu speriat. Radu mă priveşte pe mine şi mai 
speriat. 

— O făcurăm de oaie, fluier eu a pagubă. 

Dar, în această clipă, amicul meu are o idee salvatoare. 

— A...a... am găsit. Stai aşa! Ia vezi, unde-i . profesorul? 

4 r 

îmi rotesc privirea prin sală şi văd, în fund, un halat alb 
aplecat asupra unei mese. 

— Bagă de seamă să nu mă observe! 

...Şi, înhăţînd un tub de cauciuc, de pe masă, amicul meu 
îl potriveşte la vîrful unuia din tuburile voltametrului, deschide 
iute robinetul şi suflă înăuntru o cantitate apreciabilă de aer. 

— Ăsta a fost oxigenul! mă lămureşte el. 

Fixînd tubul de cauciuc la celălalt tub de sticlă al volta¬ 
metrului, Radu suflă o dublă cantitate de aer. 

— Hidrogen! zice el laconic. 

— Atenţie! şoptesc eu. 

Căci profesorul terminase de vorbit şi se îndrepta agale spre 
masa noastră. 

Simt trecîndu-mă fiori. Faţa lui Radu pare să întruchipeze 
zeiţa melancoliei... 

— Ei, aţi văzut cum e alcătuit un voltametru ? întreabă 
profesorul. 

— Da, răspundem noi în cor, cu glasul moale. 

— Acum — continuă el — vom vedea ce gaze se obţin prin 
electroliza apei acidulate. Iată, aici, în tubul acesta avem hidro¬ 
gen care se bucură de proprietatea de a arde, de a putea fi 
aprins. Hai să facem experienţa! 

Aprinde un chibrit şi pune mîna pe robinet. 

îl deschide. 

Tubul se goleşte încet, iar „hidrogenul* 4 trece pe lingă chibrit 
fără să-l bage în seamă. 

Figura profesorului exprimă nedumerirea. 

— De ce n-o fi ars? 

— P...p... poate s-o fi învechit de cînd stă aici, hazardează 
Radu. 

Cu toată situaţia tragică, sint pe punctul de a pufni în rîs. 

— Da, da, se poate, zice profesorul distrat, fără să protes¬ 
teze împotriva acestei atît de neplauzibile explicaţii. 

— Bine — continuă el — acum vom încerca oxigenul. Oxi¬ 
genul, după cum ştiţi, se bucură de proprietatea de a înlesni 
arderea. Aşadar, voi apropia o aşchie de lemn cu vîrful abia 
aprins şi veţi vedea că, în clipa cînd va trece oxigenul, lemnul 
va arde cu flacără vie. 

Se apropie de voltametru cu aşchia şi dă drumul robinetului. 

Gazul pleacă, iar scînteia se stinge. 

Cred şi eu; bioxidul de carbon din aerul expirat este în can¬ 
titate destul de mare... 

— A trecut prea repede, îşi dă cu părerea Radu, care asistase 
ca un spectator imparţial. 

După asta, însă, două zile nu ne-a mai primit pe la şcoală. 
Cică... dădusem dovadă de prea multă ingeniozitate! Aşa era 
pe atunci... 


înainte de a trece mai departe la alte experienţe, să ne 
oprim puţin asupra fenomenelor care se petrec în cursul elec¬ 
trolizei. 

Dacă un curent electric trece printr-un fir metalic, natura 
firului nu este schimbată. Aşa, de pildă, dacă trimiţi curent electric 
printr-o sîrmă de fier, după trecerea lui, sîrma rămîne tot de 
fier. Dacă curentul electric trece însă printr-un lichid, de obicei 
acesta se va transforma şi vor lua naştere corpuri noi. 

Ce se întîmplă însă? Nu toate lichidele conduc curentul 
electric. Apa pură nu conduce curentul electric. Este necesar să 
dizolvăm anumite substanţe (acizi, baze, săruri) pentru ca apa, 
devenită soluţie, să fie bună conducătoare de electricitate. Aceste 
substanţe se numesc „electroliţi“. Prin urmare, cînd un curent 
electric trece printr-o astfel de soluţie, transformarea nu o suferă 
apa sau dizolvantul, ci electrolitul. 

Voltametrul este un aparat cu care se poate face electroliza 
(adică se poate descompune electrolitul). 

Ştiţi însă pentru ce trece curentul electric prin apă, după ce 
am turnat în ea cîteva picături de acid sulfuric — cînd înainte 
nici gînd n-avea? 

Pentru a ne lămuri, să spunem mai întîţ cîteva cuvinte despre 
atomi. Atomii sînt părticele foarte mici de materie care alcă¬ 
tuiesc corpurile şi elementele. în centru, atomii au un nucleu, 
foarte stabil, încărcat cu electricitate pozitivă, iar în jurul aces¬ 
tuia se rotesc, la distanţe mai mari sau mai mici, electronii 
— sarcini de electricitate negativă. 

Şi acum... să revenim la electroliză. 

Cînd electrolitul se dizolvă în apă, molecula lui se desface 
(se disociază) în atomii din care este alcătuită — sau dacă nu 
în toţi aceşti atomi, cel puţin în mai multe grupuri’de atomi. 
De exemplu, sarea (NaCl — formată din atomi de sodiu şi de 
clor) se desface, prin dizolvare, în atomi de Na (sodiu) şi de CI 
(clor). Acidul sulfuric (H 2 S0 4 ) se desface într-un grup de atomi 
S0 4 şi un grup de atomi de hidrogen (H). I-am numit noi „atomi“ 
însă, de fapt, aceştia nu sînt atomi in toată puterea cuvintului, 
pentru că, fie că le lipseşte un electron sau mai mulţi, fie că au 
unul sau mai mulţi electroni în plus. De exemplu, prin disocierea 
moleculei de sare (NaCl), clorul atrage un electron (sarcină nega- 
fj tivă) de la sodiu care rămîne cu un electron lipsă. Tot aşa , grupul 
^S0 4 captează doi electroni de la atomii de hidrogen. Prin urmare^ 
erffso,, Tare aîTâcum’electronrmai muîţTca de obicei, nu mai 
sînt atomi, ci ioni negativi (anioni). Ei se înseamnă cu un minus 
sau mai multe: CI — (ion negativ de clor);S0 4 - (cu două minu¬ 

suri, pentru că a captat doi electroni de la cei doi atomi de hidro¬ 
gen). Ceilalţi ioni, cărora le lipsesc electroni, sînt pozitivi: Na+ 
şi H+ şi se numesc cationi. V 

Prin urmare, ionii sînt atomi sau grupuri de atomi încărcate 
cu electricitate, obţinute prin desfacerea unei molecule de electro- 
lit, prin dizolvare. Această desfacere se numeşte „disociaţie elec¬ 
trolitică" (fig. 18). 

Ce se întîmplă în clipa cînd dăm drumul curentului electric 
să treacă printr-un electrolit? La unul din capete (catodul — polul 
negativ) curentul electric aduce numeroşi electroni, iar la celălalt 
(anodul — polul pozitiv), electronii sînt în număr insuficient. 



Fig. 18. Aşa s-ar putea reprezenta disociaţia electrolitică a 
clorurei de sodiu (sarea de bucătărie). 


Deci catodul are să atragă din soluţie toţi ionii care n-au destui 
electroni (ca H + , sau Na+ sau în general metalele); aceşti ioni 
pozitivi, pentru că merg la catod se numesc „cationi“. Ionii nega¬ 
tivi merg la anod, de care sînt atraşi, pentru a-şi depune electro¬ 
nii în plus; ei se numesc, după cum am mai spus, „anioni“. 

Aşadar, curentul aduce continuu la catod un surplus de elec¬ 
troni. Anodul, în schimb, are prea puţini. Deci, catodul va da 
cationilor electroni, pe cînd anodul va primi de la anioni electronii, 
în momentul acesta, ei devin atomi normali, se unesc între ei 
şi formează moleculele unui nou corp; de exemplu ionii de clor, 
deveniţi atomi, se unesc între ei şi dau o moleculă de clor. Acum 
putem să vedem gazul clor — galben, cu miros înecăcios — de- 
gajindu-se la anod (dacă nu se dizolvă în electrolit). Pină acum 
el exista numai sub formă de ioni, în soluţie, şi din această cauză 
nu putea să-şi dea „pe faţă“ niciuna din proprietăţile sale. 

în experienţa descrisă de noi am făcut electroliza apei in 
care am picat acid sulfuric ca electrolit. 

în momentul cînd acidul s-a dizolvat în apă, s-a şi disociat 
în ioni, adică s-au format grupurile S0 4 - şi H + (acidul sul¬ 

furic diluat poate fi scris şi astfel 2H+S0 4 2— ).în timpul elec¬ 
trolizei apar la catod atomi de hidrogen, iar la anod se formează 
radicali S0 4 , care reacţionează imediat cu apa, dînd acid sulfuric 
şi atomi de oxigen, care se unesc în molecule de oxigen. 

Iată ce se întîmplă la catod: 

rjA' 

2H+ + 2e—'U2H; 2H H 2 

şi la anod: 

S0 4 2 - -> S0 4 + 2e - . 

S0 4 + H 2 0 ->H 2 S0 4 + O; 0->l/20 2 

Cantitatea de acid sulfuric nici nu creşte, dar nici nu scade 
în timpul electrolizei. La catod se separă H 2 , iar la anod 0 2 şi 
anume, numărul moleculelor de 0 2 este de două ori mai mic 
decît numărul moleculelor de H 2 (deci şi volumul de 0 2 este 
jumătate din volumul de H 2 ). Rezultatul este acelaşi ca şi cum 
s-ar face electroliza apei, care în sine nu este posibilă, fiindcă 
apa pură nu conduce curentul electric, aşa cum am văzut de 
altfel la începutul experienţei noastre. 

Pentru moment, cu asta am terminat cele ce aveam de spus 
despre electroliză. Vom reveni însă într-alt capitol la această 
problemă şi vom mai face cîteva experienţe. 

Cu ajutorul voltametrului am făcut analiza apei. Acum vom 
căuta să facem sin¬ 
teza ei. în laboratoa¬ 
rele bine înzestrate, 
sinteza apei se face 
cu un aparat special, 
numit eudiometru. 

într-un laborator 
de chimist amator, 
sinteza apei se poate 
face mult mai simplu, 
ărzînd hidrogen în aer. 

(Ştim că aerul conţine 
circa 20% oxigen). 

Hidrogenul se pre¬ 
pară într-o instalaţie 
simplă, compusă din- 
tr-o eprubetă şi un 
dop străbătut de un 
tub subţire, de sticlă, 
al cărui vîrf e sub¬ 
ţiat. Turnăm în epru¬ 
betă, de două degete, acid clorhidric şi aruncăm în el cîteva 
bucăţele mici de zinc, tăiate dintr-o tablă. Se observă o fierbere 
puternică, în cursul căreia se produce hidrogen. * 

Lăsăm puţin timp să iasă gazul, aşa ca să se elimine şi aerul 
din eprubetă, apoi punem la gura eprubetei dopul cu tub. Să dăm 
foc gazului ce iese din tub. Dacă luăm acum o eprubetă curată şi 
o ţinem cu gura în jos deasupra flăcării (fig. 19) pereţii ei se 
aburesc şi se formează chiar picături de apă. 

în felul acesta am făcut sinteza apei. Arzînd în aer, hidrogenul 
s-a combinat cu oxigenul şi a format apa. 

OXIGENUL ŞI ARDERILE 

Adeseori, în industrie, este nevoie ca două bucăţi de metal 
să fie foarte bine lipite: de pildă, capetele de şină sau barele 
metalice ale unui pod. Cea mai bună sudură, cea autogenă, se 
capătă topind însuşi metalul din care este alcătuit obiectul pe 
care-1 lipim. Pentru a topi însă un metal este nevoie, în general, 
de temperaturi foarte ridicate, care nu se pot obţine decit cu 
flacăra oxiacetilenică, ce dezvoltă o temperatură mai mare de 
3000 grade Celsius. 

Flacăra oxiacetilenică, după cum se ştie, se obţine arzînd 
acetilenă în oxigen. Acetilena aprinsă în aer nu dă o flacără prea 
caldă; în schimb, arderea acetilenei în oxigen produce o flacără 
foarte fierbinte. 

Oxigenul constituie, aşadar, un mediu prielnic pentru ardere. 
El nu este însă întrebuinţat numai în industrie. în fiecare spital 
se găsesc tuburi cu oxigen, folosite pentru a readuce la viaţă pe 
unii bolnavi. Aerul care ne înconjoară cuprinde o parte de oxigen 
la patru părţi de azot (aproximativ); această proporţie este sufi¬ 
cientă pentru omul sănătos. Sînt însă unii bolnavi, în stare foarte 
gravă, cărora nu le mai ajunge oxigenul din aer şi au nevoie de 
oxigen curat. 

Din aceste două exemple ne putem da seama de însemnă¬ 
tatea oxigenului, gazul care întreţine arderea şi de care organis¬ 
mul nostru are atîta nevoie. Orice chimist amator îşi poate 
prepara, într-o eprubetă, din cîteva materiale uşor de găsit, 
acest gaz important şi îl poate folosi în multe experienţe spec¬ 
taculoase. 

Pentru a prepara oxigenul, trebuie să ne folosim de o sub¬ 
stanţă care-1 conţine; aceasta este de la sine înţeles. Trebuie 

apoi să aplicăm acestei substanţe un anumit tratament, astfel 
ca ea să cedeze tot oxigenul pe care-1 cuprinde sau măcar o parte 
din el. Tratamentul aplicat de chimişti corpurilor oxigenate, 
pentru obţinerea oxigenului, este de obicei încălzirea. 

Printre corpurile oxigenate folosite mai des pentru obţinerea 
oxigenului se află cloratul de potasiu (KC10 3 ) şi oxidul roşu 
de mercur (HgO). Cloratul de potasiu, încălzit, lasă să plece oxi¬ 
genul pe care-1 cuprinde, astfel că rămîne numai clorul şi potasiul 
sub formă de clorură de potasiu. Iată ecuaţia chimică: 

2KC10 3 = 2KC1 -f 30 2 

Experienţa se face foarte simplu. Punem, într-o eprubetă 
uscată, un vîrf de cuţit de clorat de potasiu — un praf alb, care 
se găseşte uşor la farmacii. Adăugăm apoi o cantitate de două 
ori mai mică de bioxid de mangan — un praf negru. Scuturăm, 
bine şi apoi încălzim eprubetă la o flacără mică, de exemplu la 
flacăra unei lămpi de spirt. 

Bine — veţi spune — dar de unde ştim noi că s-a format oxi¬ 
genul? Oxigenul nici nu se vede, pentru că e străveziu ca şi aerul, 
şi nici nu are miros. 

O simplă experienţă ne indică prezenţa acestui gaz. Luăm 
un chibrit, îl aprindem, îl lăsăm să ardă o clipă şi apoi îl stingem. 
La capătul chibritului rămîne un vîrf încă roşu. Introducem 
acest vîrf în eprubetă: ca priritr-o minune, chibritul se aprinde 
la loc cu o flacără puternică şi luminoasă! Cum minuni nu există, 
trebuie să găsim o explicaţie: oxigenul este partea din aer care 
întreţine arderea. în eprubetă el se găseşte mult mai concentrat 
decît în aer, aşa încît poate aprinde la loc chibritul aproape stins. 

Sînt numeroase metode prin care putem căpăta oxigenul. 
Astfel, ne putem folosi de apa oxigenată (H 2 0 2 ) care cuprinde- 
oxigen în cantitate destul de mare, combinat cu hidrogenul. 
O parte din acest oxigen poate fi „dezlipit" de hidrogen, cu aju¬ 
torul unor reacţii chimice. Astfel, dacă presărăm într-un pahar 

cu apă oxigenată puţină pulbere neagră de’ bioxid de mangan, 
vom putea constata imediat degajarea oxigenului, folosind tot 
un chibrit aproape stins, ca mai sus. Iată şi ecuaţia chimică: 

2H 2 0 2 - 2H 2 0 + 0 2 

Tot din apa oxigenată, putem „extrage“ oxigenul şi în felul urmă¬ 
tor: punem într-o eprubetă apă oxigenată, adăugăm apoi aceeaşi 
cantitate de acid sulfuric diluat şi aruncăm înăuntru cîteva cris¬ 
tale de permanganat de potasiu. Oxigenul care se degajă poate 
fi identificat cu ajutorul chibritului cu un vîrf aprins. 

Desigur că aţi remarcat faptul că pentru a prepara oxigenul— 
atit din clorat de potasiu, cît şi din apă oxigenată — am folosit 
şi bioxid de mangan (Mn0 2 ). La ce a folosit această substanţă? 
A luat parte în reacţie? De loc. Ea este un catalizator, adică un 
accelerator al reacţiei, care înlesneşte reacţia fără ca el să 
sufere transformări. 

Oxigenul poate fi folosit pentru cîteva experienţe foarte fru¬ 
moase. în acest scop, trebuie însă mai întîi să-l strîngem în sti¬ 
cluţe şi, pentru aceasta, vom proceda în felul următor. 

Umplem o eprubetă cu o linguriţă de clorat de potasiu şi 
adăugăm puţin bioxid de mangan. Scuturăm eprubetă pentru a 
amesteca cele două prafuri şi o fixăm într-un stativ, deasupra 
unei lămpi cu spirt. Astupăm eprubetă cu un dop de cauciuc sau 
de plută, prin care trece un tub de sticlă, la care adaptăm un tub 
de cauciuc. Tubul de cauciuc va intra sub apă, într-un cristali- 
zor (castron) plin cu apă. în acest castron vom pune cîteva sticle, 
pline cu apă şi întoarse cu gura în jos (fig. 20). 

începem să încălzim eprubetă, aşteptăm puţin, pentru ca 
tot aerul care se găsea în eprubetă şi tub să fie izgonit de oxigen 
şi apoi, „culegem oxigenul în sticle“. Aceasta se face foarte uşor, 
ţinind sticlele pline cu apă, cu gura în jos, deasupra capătului 
tubului de cauciuc. Din tubul de cauciuc ies bule de gaz, care se 
ridică în sticle şi izgonesc apa, luîndu-i locul. 

Luaţi prima sticlă, puneţi-o pe masă şi introduceţi în ea un 
chibrit cu o licărire roşie la un capăt. Chibritul se va aprinde din 
nou, cu o flacără mare. Aceasta dovedeşte că sticla este plină 
cu oxigen. Şi acum să verificăm afirmaţia multor chimişti, după 



Fig. 20. Oxigenul poate fi preparat din clorat de potasiu şi bioxid 
de mangan folosind instalaţia demaisus. Oxigenul va goni treptat apa 
din vas luîndu-i locul. 


care oxigenul oferă cele mai spectaculoase şi mai frumoase expe¬ 
rienţe. Astfel, să punem o mică bucată de sulf (pucioasă) într-o 
linguriţă şi să o aprindem: ea va arde cu o flacără mică, albăs¬ 
truie, puţin luminoasă. Să aruncăm acum aceeaşi bucată de sulf 
aprins într-una din sticluţele umplute cu oxigen: ea va forma din- 
tr-o dată o flacără mare, luminoasă, albastră, foarte puternică. 
După ardere, în sticluţă rămîne un fum cu miros sufocant (bioxidul 
de sulf, S0 2 ). înainte de începerea experienţei să păstrăm pe 

fundul flaconului puţină apă. După ardere, scuturăm flaconul, 
aşa ca apa să dizolve gazul care a luat naştere. Dacă înmuiem 
in această soluţie nişte hîrtie albastră de turnesol, ea se va înroşi. 



Fig. 21. Multe substanţe ard în oxigen cu flacără vie. Astfel (de la 
stînga spre dreapta) carbonul arde răspîndind multă căldură şi lu¬ 
mină, sulful cu flacără strălucitoare, iar fierul cu multe scîntei. 


Oxizii metaloizilor dau cu apa acizi (în cazul de faţă, acid sul¬ 
furos), ecuaţia chimică ne arată acest lucru: 

s + o 2 = so 2 
so 2 + h 2 o = h 2 so 3 

Tot într-una din sticluţele pline cu oxigen, putem încerca să 
ardem şi fierul. Luăm o sirmuliţă lungă de fier, foarte subţire, 
ca acelea folosite pentru repararea siguranţelor electrice. înfă- 
şurăm acest firicel de fier în spirală şi-i legăm la un capăt o 
mică bucată de plută. Capătul celălalt îl înfigem într-un dop de 
plută. Aprindem bucăţica de plută şi apoi scufundăm repede 

firul într-una din sticlele pline cu oxigen. Pluta începe să ardă 
puternic, înroşind vîrful firului de fier. Fierul încălzit se aprinde 
la rîndu-i, arzînd cu mare lumină şi zvîrlind în toate părţile 
scîntei şi părticele de fier ce se încrustează pe fundul sticlei. Ele 
sînt formate din oxid de fier (Fe 3 0 4 ). 

3Fe + 20 2 = Fe 3 0 4 

Un alt metal care arde cu o flacără foarte frumoasă este mag- 
neziul. Magneziul dă o lumină mare chiar atunci cind arde in 
aer liber. Cînd, însă, este aprins în oxigen, lumina pe care o 
împrăştie devine de-a dreptul orbitoare. Pentru a face experienţa 
(în cazul cînd aveţi magneziu), introducem într-un flacon plin 
cu oxigen o spirală alcătuită dintr-o panglică de magneziu la 
capătul căreia am fixat un fitil. După ardere, se formează oxid 
de magneziu: 

2Mg + 0 2 = 2MgO 

Să aducem acum tubul pe unde iese oxigenul, în fundul unei 
eprubete uscate şi să o umplem cu oxigen. Aruncăm înăuntrul 
eprubetei puţină pulbere de zinc. Aprindem apoi pulberea cu un 
ac înroşit în foc şi astupăm imediat eprubeta cu un dop de vată 
pregătit dinainte. Metalul arde cu o flacără foarte frumoasă şi 
* se transformă în oxid. La fel putem face experienţa cu praf de 
cupru. 

In sfirşit, şi cărbunele arde cu lumină mare în oxigen, lntro- 
ducind într-un flacon Cu oxigen un cărbune încălzit în flacără, 
aşa ca să se înroşească, îl vedem arzînd şi producînd multă căl¬ 
dură şi lumină. Se consumă iute şi se stinge cîte puţin. în sticlă 
ia naştere bioxidul de carbon (C0 2 ), care se poate recunoaşte cu 
apă de var, după cum vom arăta într-un capitol următor. 

C + 0 2 = C0 2 

într-o lingură de ars, să punem cîteva picături de alcool 
(spirt). Aprindem alcoolul cu un chibrit şi scufundăm ingura de 

ars într-un flacon cu oxigen. Alcoolul arde dintr-o dată, cu o 
flacără mare şi luminoasă. 

Turnînd în flacon apă de var, aceasta se va tulbura, ceea ce 
dovedeşte că alcoolul cuprinde carbon. Acest carbon, combi- 
nîndu-se cu oxigenul, a dat bioxid de carbon. 

în toate experienţele de mai sus, oxigenul se combină cu sub¬ 
stanţele care ard, formînd oxizi. Şi în aer substanţele de mai sus 
formează oxizi, prin ardere, dar arderea nu se petrece cu atîta 
violenţă. 

Combinaţiile oxigenului cu alte elemente se numesc oxizi, 
iar procesul prin care se formează aceştia, poartă numele de oxi- 
dare. Sînt numeroase substanţe care conţin oxigen atit de mult, 
încît pot oxida alte substanţe. Printre acestea se numără cloratul 
de potasiu, permanganatul de potasiu, apa oxigenată etc. Ele 
se numesc oxidanţi — substanţe cu care am făcut cunoştinţă 
mai înainte. 

Î 11 oxigen, orice flacără este mult mai vie şi devine foarte 
luminoasă. Chiar şi flacăra unei luminări se face strălucitoare. 
Să fixăm într-o lingură de ars sau într-o sîrmă o luminare. S-o 
aprindem şi s-o introducem într-un pahar sau flacon, plin cu 
oxigen. Luminarea va arde cu o flacără vie, de parcă-ar fi un 
bec electric! 

Spuneam la începutul acestui capitol, că oxigenul este de nelip¬ 
sit arderilor. Din experienţele de pînă acum am văzut că el face 
ca flăcările să fie mult mai vii. Se pune problema: cît oxigen se 
găseşte în aer? Noi am arătat că el atinge aproximativ 20% 
din aer. Dar... prin ce experienţe se poate dovedi aceasta? 

în cărţile vechi de chimie este descrisă în legătură cu aceasta 
o experienţă despre care se spune că e „clasică“, dar care în rea¬ 
litate este complet greşită. Iat-o: 

„Umpleţi un cristalizor cu apă. Tăiaţi dintr-un dop de plută 
o rondelă, o puneţi să plutească la suprafaţa apei şi aşezaţi dea¬ 
supra acestei rondele o mică bucată de luminare pe care o aprindeţi. 

Acoperiţi acum totul cu un cilindru. După puţină vreme, lumina¬ 
rea se va stinge, iar apa se va ridica cu o cincime în cilindru.“ 

După cum spuneam, această experienţă, aşa cum e descrisă, 
nu ne demonstrează nimic. Recunosc, s-ar putea să decurgă exact 
aşa cum aţi citit. Dar asta nu e decît o întîmplare, o potriveală! 

Intr-adevăr, gîndiţi-vă că, potrivit acestei descrieri, ar 
însemna că luminarea se stinge după ce a consumat tot oxigenul, 
şi că din cauza vidului parţial, astfel format, aerul din afară 
împinge apa în cilindru, egalînd astfel presiunile. 

In realitate, însă, trebuie să ştim un lucru: că flacăra lumi¬ 
nării nu poate arde, de obicei, atunci cînd oxigenul (care în mod 
normal reprezintă cam 20% din aer) a scăzut sub 14%. Pe de 
altă parte, este adevărat că oxigenul se consumă; dar în locul lui 
se formează un alt gaz — bioxidul de carbon, rezultat din combi¬ 
narea carbonului din luminare cu oxigenul. De asemenea, iau 
naştere şi vapori de apă. In sfîrşit, aerul din cilindru e încălzit 
de flacără. Şi, după cum se ştie, aerul încălzit... se dilată. Iată 
deci cîteva cauze care schimbă complet aspectul experienţei şi 
fac, după cum spuneam, ca ea... să nu mai dovedească nimic! 

Să descriem o experienţă mult mai sigură, care arată ce pro¬ 
cent de oxigen se găseşte în aer. Pentru aceasta, folosim un lacom 
„mîncător de oxigen“: o substanţă numită pirogalol, care se 
combină foarte uşor cu oxigenul. Intr-o mică eprubetă, punem 
cîteva cristale de pirogalol şi 10—15 picături de hidroxid de 
potasiu. 

Închidem eprubetă cu un dop străbătut de un tub de 
sticlă. Tubul de sticlă are adaptat un tub de cauciuc, perfect 
închis cu o clemă. Agităm bine eprubetă timp de 3—4 minute. 
Apoi punem capătul tubului de cauciuc într-un vas cu apă şi des¬ 
chidem clema. In tub se va aspira apă. Dacă măsurăm cantitatea 
de apă absorbită, vom constata că ea reprezintă o cincime (20%) 
din spaţiul eprubetei — deci spaţiul care fusese ocupat de oxigenul 
absorbit de pirogalol. In aparatele de tip Haldane, folosite în 

laboratoare, analiza aerului se face tot cu ajutorul aceleiaşi însu¬ 
şiri ale pirogalolului. 

în sfîrşit o experienţă foarte interesantă prin neprevăzutul ei. 
Hidrogenul, aprins la ieşirea sa dintr-un tub ascuţit, arde în 

oxigen; dar, reciproc, dacă 
avem o eprubetă mare, plină 
cu hidrogen, şi o ţinem cu gura 
în jos, putem — după ce aprin¬ 
dem hidrogenul la gură — să 
introducem înăuntru un tub 
ascuţit la capăt pe unde se/ 
scurge un curent de oxigen: 
flacăra produsă la gura epru- 
betei prin arderea hidroge¬ 
nului se continuă în contact 
cu oxigenul care iese din tu¬ 
bul introdus în eprubetă. 

Experienţa se mai poate 
face în felul următor: un tub 
de sticlă de 1 cm diametru, 
îndoit în formă de U, şi sub¬ 
ţiat la cele jdouă extremităţi 
ale sale, este fixat în nişte 
dopuri (fig. 22), care sînt tra¬ 
versate fiecare de cîte un mic 
tub de sticlă. Printr-unul din ele aducem oxigen, printr-altul 
hidrogen. Pe aceste dopuri se adaptează două sticle de lampă, 
A şi B. Gonim printr-un curent de hidrogen aerul din sticla B, 
care se acoperă apoi cu o mică lamă de sticlă. Hidrogenul, ne- 
maiputînd să iasă prin partea de sus a lui B, este gonit şi se 
degajează prin extremitatea A a tubului îndoit. îl aprindem 
aici şi în acelaşi timp dăm drumul curentului de oxigen prin 
tubul O. Dacă atunci mutăm in A lama de sticlă care-1 închide 

pe B, oxigenul goneşte flacăra, care trece prin tubul mare, îndoit 
în B şi... oxigenul arde în hidrogen! 

In sfîrşit experienţa aceasta se poate face în al treilea fel 
(fig. 23). Luăm un flacon mare (de 2 litri, de exemplu), cu 




Fig. 23. O altă experienţă cu arderea oxigenului în hidrogen. 

gîtul larg (6 cm diametru în mijlociu) şi două tuburi A şi B. 

Priviţi acum figura 23. 

Prima ilustraţie (stînga): prin A, trimitem hidrogen timp 
de vreo zece secunde. 

A doua ilustraţie: aprindem gazul la ieşirea sa din borcan. 

A treia ilustraţie: trimitem prin B oxigen, apoi introducem 
tubul B în borcan. Oxigenul se aprinde în contact cu flacăra hidro¬ 
genului şi începe să ardă. 

Toate experienţele descrise mai sus'ne aduc o descoperire 
aparent „senzaţională": că oxigenul „arde"! Cărţile de chimie 
subliniază faptul că oxigenul întreţine arderile, însă rar veţi 
găsi pomenite aceste experienţe atît de interesante. 

De altfel, cele de mai sus sînt nişte împrejurări excepţionale. 
Strict vorbind, o flacără este o reacţie vie între două gaze; dar, 
în practică, cuvîntul „combustibil" se înţelege în legătură cu 
oxigenul, considerat cu mediu în care „se face arderea". 

EXPERIENŢE CU OZON 


Ozonul este o formă „alotropică" a oxigenului. Ce poate să 
însemne aceasta? Atomul de oxigen este unul şi acelaşi. 

Ştim că, în general, atomii se întovărăşesc între ei sau cu 
alţi atomi, pentru a forma molecule. Cînd molecula este formată 
din atomi de acelaşi fel, corpul este simplu. Cînd molecula e 
formată din atomi diferiţi, e vorba de un corp compus. 

Atît oxigenul cît şi ozonul sînt corpi simpli, pentru că mole¬ 
cula lor este formată dintr-un singur fel de atomi: atomii de 
oxigen. 

în corpul numit oxigen, însă, moleculele sînt formate din 
doi atomi de oxigen: 0 2 . în corpul numit ozon, moleculele sînt 
formate din trei atomi de oxigen: 0 3 . 

Am văzut ce arderi frumoase se pot face în oxigen; am aflat 
că aceste arderi violente sînt datorite faptului că, într-un borcan 
de oxigen, oxigenul e aproape pur, deci într-o cantitate de cinci 
ori mai mare decît este în aer. în aer, amestecul de azot cu oxigen 
face ca arderile (oxidările) să nu se realizeze chiar atît de repede 
şi de brusc. 

Ne închipuim cu uşurinţă că aceste arderi se vor înteţi şi 
mai mult dacă lucrăm cu ozon, care concentrează într-o moleculă 
trei atomi de oxigen, în loc de doi ca la corpul simplu oxigen. 

Astfel, în ozon se poate aprinde de la sine benzina, spirtul; 
metale ca, de pildă, argintul se oxidează imediat. 

înainte de a trece la o serie de experienţe interesante, să 
preparăm hîrtie ozonometrică. 

Fierbem puţină apă într-o eprubetă şi punem în ea foarte 
puţin amidon (scrobeală) pisat; astupăm cu un dop şi amestecăm 
bine. Filtrăm amestecul printr-o pîlnie cu filtru şi culegem lichidul 
limpede în altă eprubetă. Dizolvăm în el un grăunte de iodură 
de potasiu. Tăiem mai multe fîşii de hîrtie de filtru, suficient 
de lungi ca să poată ajunge pînă în fundul eprubetei. înmuiem 

Aprindem o luminare, o lăsăm să ardă cam un minut şi în 
vreme ce suflăm în ea, ca s-o stingem, apropiem repede de fitil, 
fără să-l atingem, capătul , vergelei înmuiat în amestecul din 
capsulă. Luminarea se reaprinde. Repetăm experienţa cu acelaşi 
succes. 

Apropiem vergeaua de sticlă înmuiată în amestecul din cap¬ 
sulă de fitilul unei lămpi neaprinse: lampa se aprinde singură. 

Punem cîteva picături de eter într-un borcan de sticlă. 
Scuturăm borcanul de cîteva ori şi vîrîm în el vergeaua de sticlă 
înmuiată în amestecul din capsulă. Vaporii de eter se aprind. 

Presărăm puţină floare de pucioasă (sulf) peste amestecul din 
capsulă, pucioasa se aprinde îndată sau dacă amestecăm cu 
vergeaua. 

O picătură de amoniac vărsată într-un flacon de oxigen ozonizat 
se oxidează şi produce fum alb de azotit de amoniu. 

O experienţă uşoară este şi următoarea: colorăm cu indigo 
o foaie şi o purtăm deasupra capsulei: indigoul se decolorează. 

Dacă amestecul din capsulă nu mai reacţionează, facem în 
altă capsulă un amestec proaspăt, cum s-a arătat, şi lucrăm cu 
acest amestec. După experienţe punem îndată capsulele într-un 
vas mai mare cu apă, ca să se cureţe bine. 

Să trecem acum la o experienţă pe care am putea-o intitula: 
„scîntei sub apă“! Să fixăm bine, într-un suport (stativ), o 
eprubetă uscată şi să o scufundăm pînă la jumătate într-un borcan 
cu apă (fig. 24). Să punem apoi în eprubetă, cu o pipetă coborîtă 
pînă în fundul ei, 4 cm 3 de acid sulfuric concentrat. Pereţii de 
sus ai eprubetei nu trebuie udaţi. 

Deasupra acidului, să adăugăm un strat de spirt, de 4 cm 3 , 
avînd grijă să evităm amestecul celor două lichide. Pentru aceasta 
vom ţine pipeta lipită chiar pe peretele eprubetei. Dacă lichidele 
se amestecă, ele se încălzesc puternic şi o parte din amestec poate 
ţîşni afară. Trebuie deci să fim foarte prevăzători şi să ţinem 
un carton în dreptul feţei. 

Să aruncăm acum un mic cristal de permanganat de potasiu 
în eprubetă. In scurtă vreme vom observa, la limita dintre spirt 
şi acid, nişte scîntei şi o schimbare de culoare a lichidelor. Scîn- 
teile apar fără întrerupere, vreme de un sfert de oră. La sfîr- 
şit, cînd terminăm expe¬ 
rienţa, golim eprubetă 
într-un vas mare cu apă, 
ferindu-ne din nou faţa. 

Şi aici este vorba de 
oxidări violente, dato¬ 
rite ozonului care a luat 
naştere în eprubetă, din 
reacţia dintre perman- 
ganatul de potasiu şi aci¬ 
dul sulfuric. 

Precum aţi văzut la 
început, în experienţele 
înşirate mai sus, din per- 
manganatul de potasiu 
şi acidul sulfuric con¬ 
centrat s-a dezvoltat 
ozon. Culoarea hîrtiei „ozonometrice“ (reactiv special al ozo¬ 
nului), înnegrirea argintului şi toate aprinderile se datoresc oxi- 
dării energice, produse de ozon. 

în toate aceste reacţii, molecula de ozon formată din trei 
atomi se împarte, pe de o parte într-o moleculă de oxigen formată 
din doi atomi, şi pe de altă parte într-un atom liber, care — fiind 
singur — caută să se combine îndată cu violenţă cu corpul 
întîlnit. 

Ozonul este folosit în industrii pentru albitul rufelor, sterili¬ 
zarea apelor, îmbătrînirea artificială a vinurilor, fabricarea 
uleiurilor sicative şi pentru fabricarea vanilinei prin oxidarea 
unui alcool. 

RUGINA , UN DUŞMAN DE MOARTE AL FIERULUI 


Aţi văzut vreodată o maşină veche, părăsită într-un şanţ ? 
Aţi privit o unealtă, un cleşte, un ciocan, uitate într-o magazie, 
într-un beci? 

Aspectul lor este de-a dreptul jalnic! 

Toate părţile confecţionate din fier sînt acoperite de un strat 
gros, format dintr-o substanţă roşiatică-negricioasă. Gînd încerci 
să dai jos acest strat, vezi rănile adinei, săpate în metal. La o 
daltă sau un cuţit ruginit, tăişul, pe vremuri neted şi ascuţit, 
este astăzi tocit, dinţat ca un ferăstrău ştirb. Pe faţa cîndva 
lucie a unei foi de tablă ruginită sînt acunrnumai găuri şi scobi¬ 
turi adinei. Se mai poate face ceva cu aceste rămăşiţe, cu aceste 
resturi mutilate? Da, le putem trimite la oţelărie, să fie topite, 
în nici un caz, însă, ele nu mai pot fi utilizate, ca atare, în sco¬ 
purile pentru care.au fost create. 

Şi cine este vinovatul? Cine a făptuit aceste ravagii? 

Vinovatul este cunoscut de toţi. Rugina! Iată cine e de vină. 
Numai că nu e suficient să-l cunoşti pe vinovat, trebuie să ştii 
şi cum să-l pedepseşti, să-l împiedici de a mai face rele şi în 
viitor. Şi, în cazul ruginei, asta este cu mult mai greu. Pentru 
că apariţia ruginei nu este altceva decît înfăptuirea unei reacţii 
chimice. Cîţi dintre chimiştii amatori care citesc această carte 
nu s-au plîns de faptul că unele din experienţele încercate de ei 
nu le reuşesfc cum trebuie! 

Ei bine, de astă dată ar fi cazul să ne plîngem de con¬ 
trariul — de reuşita perfectă a tuturor experienţelor involuntare, 
în cursul cărora fierul este atacat de cel mai mare duşman al 
lui — rugina. 

Mari pagube poate face această rugină. în fiecare an, ea 
distruge pe întregul pămînt bunuri în valoare de miliarde şi 
miliarde de lei. O statistică arată că din anul 1890 şi pînă în 
1923 s-au extras 1760 de milioane de tone de fier. Din acestea, 


72 


vreo 20 milioane de tone, deci mai mult ca 1%, au fost pierdute 
datorită ruginirii. 

Ce este aşadar rugina? Să examinăm lucrurile mai de aproape. 

Oxizi şi... oxizi. Nu numai fierul, dar cele mai multe dintre 
metale sînt atacate, dacă-s lăsate în aer liber, neprotejate. Pentru 
unele din ele, acest strat subţire de oxid care ia naştere reprezintă 
însă un aliat de nepreţuit. Astfel, de pildă, la aluminiu, zinc 
şi magneziu, pătura de oxid este de nepătruns, este ca un fel de 
„manta impermeabilă" ce apără de distrugere metalul care a 
îmbrăcat-o. 

Oxidul de zinc format la suprafaţa tablei de zinc, oxizii de 
magneziu şi de aluminiu născuţi pe metalele respective le feresc 
de acţiunea oxigenului. 

Nu tot aşa stau însă lucrurile cu fierul. Acesta formează nişte 
oxizi care nu-1 mai feresc de acţiunea aerului. Mai mult, chiar, 
aceşti oxizi conţin apă. 

Dar... despre ce substanţe chimice este vorba? 

Nu este nevoie să amintim niciunui cititor că oxidul unui 
metal este alcătuit, din punct de vedere chimic, din alăturarea 
unui număr de atomi de oxigen la atomul metalului respectiv. 
Formula ruginei de fier variază foarte mult, după împrejurări; 
pentru cei care vor, totuşi, să o cunoască, putem spune că rugina 
de fier corespunde formulei generale: x.FeO, y.Fe 2 0 3 , z.H 2 0. 
Vedem că rugina de fier este alcătuită dintr-un amestec de oxid 
feric şi feros, la care se adaugă şi un număr de molecule de apă, 
toate foarte variabile, de la caz la caz. 

Prin ruginire, greutatea fierului se măreşte. Aceasta e uşor 
de explicat, căci oxigenul şi apa adăugate la fier îi măresc greu¬ 
tatea: 100 de kilograme de fier, după ruginirea lor completă, 
dau peste 300 de kilograme de rugină! 

Se vorbeşte despre „rugină" şi „ruginire" numai cînd e vorba 
de fier sau de oţel: „rugina" celorlalte metale e numită în general 
„oxid“. 

Şi acum, eîteva experienţe. Cum se petrece ruginirea? Iată o 
întrebare la care răspunsul ne va fi dat de eîteva experienţe 
foarte simple. 

Să luăm o lamă de ras şi s-o ţinem cu un cleşte în partea nelu- 
minoasă, dar foarte caldă, a flăcării, adică în vîrful ei. Oţelul 
se va acoperi destul de repede cu o pieliţă foarte subţire de oxid,, 
care la început are marginile galbene, apoi roşii şi la sfîrşit 
albastre. 

Stratul subţire de oxid albastru este alcătuit din oxid de fier,. 
Fe 3 0 4 , oxid care se formează şi atunci cînd părticele aprinse de 
fier ard în aer sau în oxigen. 

Pătura de oxid formată prin încălzire se deosebeşte destul de 
mult de rugina de fier obişnuită. Acest oxid nu poate fi străbătut 
de aer şi astfel, apără fierul de rugina sa obişnuită. Este deci 
un oxid asemănător cu cel de magneziu, aluminiu sau zinc* 

Ruginirea obişnuită se petrece altfel decît oxidarea prin 
căldură, descrisă mai sus. Ruginirea are loc chiar la temperatura 
obişnuită şi nu dă nici un strat de oxid albăstrui-negricios, bine 
fixat, ci dimpotrivă un amestec gălbui, neregulat aşezat, încon¬ 
tinuu, din oxizi ce conţin apă şi hidroxid de fier. 

Ca orice proces chimic şi ruginirea este accelerată prin încăl¬ 
zire. De aceea, cînd vremea este caldă şi umedă, ruginirea se 
face extrem de repede. în schimb, în aer rece şi uscat, fierul rămîne 
aproape neatins. 

Iată acum o altă experienţă care dovedeşte că pentru ruginire 
este necesară apa. 

Să umplem o farfurioară cu apă şi să aşezăm alături de ea 
eîteva fire subţiri, de oţel, din acelea care se folosesc de obicei 
pentru curăţatul parchetului. Punem apoi deasupra, peste amîn- 
două, ca un fel de capac, un cristalizor sau o farfurie mai mare 
din sticlă. După o zi, pe firele de oţel va apare oxid de fier de 
culoare brună, în timp ce firele de oţel din aerul liber vor rămîne 
aproape neatinse. 

Explicaţia este simplă: pentru ca oxidarea aă aibă loc sînt 
necesari vaporii de apă. Aceştia s-au putut aduna în cantitate 
mai mare sub cristalizor şi de aceea, oţelul de acolo s-a oxidat 
mai repede. Gazanele de aburi, care rămîn mai multă vreme neîntre¬ 
buinţate, sînt prevăzute cu vase ce conţin clorură de calciu, un 
corp „hidrofil“ce atrage apa. în ele, rugina nu se mai produce, din 
lipsă de apă. 

O altă experienţă. Să umplem o farfurioară sau o capsulă 
cu acid clorhidric sau azotic, chiar impur, să punem alături cîteva 
fire subţiri de oţel şi să acoperim totul cu un cristalizor. Chiar 
numai după cîteva ore, totul va fi ruginit, în timp ce pe oţelul 
lăsat în aer liber nu se va vedea nici o schimbare. Ruginirea este 
accelerată de vaporii acizi. Bine, o să spuneţi, dar în aer se 
găsesc oare acizi? Pentru ruginirea obişnuită ajunge chiar şi 
acidul slab format de bioxidul de carbon din aer. Astfel, să 
înmuiem sîrmă curată în apă de var şi să o închidem într-o 
sticlă goală. 

Sîrma nu mai rugineşte, pentru că apa de var neutra¬ 
lizează acidul carbonic. Acizii mai puternici, ca acidul clorhidric 
sau azotic, grăbesc foarte mult ruginirea. De aceea ruginesc 
aparatele de fier în laboratoarele de chimie unde se dezvoltă 
mulţi vapori acizi. Peniţele ruginesc şi ele, pentru că cerneala 
conţine puţin acid. 

Natural — chiar atît de firesc, încît adesea se neglijează — 
pentru oxidare este nevoie şi de oxigenul din aer; de aceea, 
firele de oţel păstrate în vase fără aer, pline cu bioxid de carbon, 
nu ruginesc. Să înfundăm puţine fire de oţel într-o eprubetă şi 
s-o punem cu gura în jos, într-un pahar cu apă. După cîteva zile, 
apa va urca în eprubetă, pentru că prin ruginirea firelor de oţel, 
oxigenul a fost întrebuinţat şi a rămas un loc gol. 

O altă experienţă care dovedeşte că aerul — mai precis, 
oxigenul din aer — este folosit pentru formarea ruginei, este 
următoarea: 

Să luăm un cilindru gradat cu capacitatea de 50—100 de cm 3 , 
în fundul său introducem un ghem de sîrmă. Scufundăm apoi 
cilindrul cu gura în jos, într-un cristalizor plin cu apă, aşa 
cum se vede în figura 25. Vom observa, după cîteva zile, că apa 

se va ridica în cilindru dea¬ 
supra nivelului apei din cris¬ 
talizor. Putem măsura, cu 
ajutorul unei rigle, că apa 
care s-a ridicat în cilindru re¬ 
prezintă cam o cincime (20%) 
din spaţiul liber al cilindru¬ 
lui. E lesne de înţeles ce s-a 
întîmplat. Ruginind, sîrma 
de fier a absorbit oxigenul din 
cilindru. Golul rămas a făcut 
ca presiunea aerului dinafara 
cilindrului să fie mai mare 
decît presiunea aerului rămas 
în cilindru. Aerul dinafară, 
apăsînd asupra apei, a fă¬ 
cut-o să se ridice în cilindru, 
pînă la egalarea presiunilor. 

Această experienţă dovedeşte, deci, că prin ruginire sîrma 
& absorbit oxigenul. 

Şi acum, o altă experienţă simplă: 

Să introducem fire strălucitoare de oţel în apă sărată sau 
într-o soluţie de clorură de magneziu. Vom vedea că firele de 
oţel vor rugini cu mult mai repede decît în apa obişnuită de 
robinet; sarea înlesneşte, într-adevăr, ruginirea. Aşa se face că 
la mare sau în apropierea lacurilor sărate, obiectele de fier sau 
oţel ruginesc foarte repede. 

Lupta împotriva ruginii. Iată-ne, aşadar, la capătul unui 
şir de experienţe în legătură cu felul cum se formează rugina. 



lig. 25. Fierul se combină cu oxi¬ 
genul din cilindru, astfel ca apa din 
cristalizor se ridică în cilindru pen¬ 
tru a ocupa golul lăsat de oxigen. 

Ce învăţăminte putem trage din aceste experienţe, din care unele 
sînt de altfel foarte cunoscute şi descrise în multe cărţi de, 
chimie ? 

Putem, din aceste experienţe, să deducem care sînt cele mai 
bune mijloace de luptă împotriva ruginii. 

Mai întîi, e clar că toate obiectele de fier sau de oţel trebuie 
păstrate în camere uscate. Dacă, întîmplător, ele s-au udat, 
va fi necesar să le uscăm cît mai repede. Astfel, un cuţit sau un 
briceag cu care am tăiat fructe trebuie şters imediat. Gîndiţi-vă 
că în fructe se găsesc mulţi acizi organici şi, după cum au arătat 
experienţele noastre, acizii grăbesc foarte mult procesul de 
ruginire. 

Să zicem că avem unele obiecte sau aparate de fier sau oţel 
pe care nu le întrebuinţăm pentru moment şi pe care vrem să 
le păstrăm în bună stare. O rezolvare destul de bună a acestei 
probleme este ca aceste obiecte să fie învelite într-o hîrtie îmbi¬ 
bată în soluţie de oxid de magneziu. Pentru ce oxid de magneziu? 
Iată pentru ce. în contact cu bioxidul de carbon din aer, ia 
naştere carbonat de magneziu, adică bioxidul de carbon din aer* 
este fixat şi nu mai poate accelera ruginirea: 

MgO + C0 2 MgC0 3 

De asemenea, oxidul de magneziu atrage umezeala din aer- 
şi o păstrează asupra-i. 

O metodă bună pentru a feri cuţitele, obiectele tăioase de oţel 
de acţiunea distrugătoare a ruginii, este ungerea lor cu un strat, 
subţire de vaselină solidă. Aceasta împiedică contactul direct cu 
aerul şi în acest fel, înlătură ruginirea care, după cum ne-au 
arătat experienţele noastre, nu se poate petrece în absenţa oxi¬ 
genului. în acelaşi fel acţionează şi vopselele. Ele feresc [de 
rugină toate obiectele de fier, care trebuie lăsate în aer liber.. 
Aşa, de pildă, gardurile de fier, maşinile agricole, vehiculele- 
trebuie vopsite pentru a împiedica ruginirea. 

în ce priveşte această vopsire trebuie cunoscute cîteva prin¬ 
cipii simple. Vopseaua nu se aplică niciodată peste rugină. Mai 
Intîi, rugina se înmoaie cu petrol şi se curăţă cu un cuţit. Supra¬ 
faţa metalică va fi apoi bine ştearsă cu o cîrpă înmuiată în tere¬ 
bentină sau petrol. îndată ce fierul s-a uscat, se aplică un strat 
de bază format din „miniu roşu“, cum îi zic vopsitorii sau oxid 
de plumb (Pb 3 0 4 ) cum îl numesc chimiştii. Miniul roşu e de 
obicei amestecat cu ulei. Apoi, se aplică stratul de vopsea pro- 
priu-zis. 

Există alte mijloace şi mai bune pentru ferirea obiectelor de 
fier şi de oţel de ruginire şi anume acoperirea lor cu un strat 
extrem de fin dintr-un alt metal a cărui oxidare nu este distru¬ 
gătoare. Aşa se practică, de pildă, cromarea — adică acoperirea 
cu un strat subţire, dar foarte rezistent de crom — nichelarea, 
zincuirea etc. Dar despre asta vom vorbi în alt capitol. 

în sfîrşit, un mijloc foarte bun este folosirea de oţeluri ino¬ 
xidabile, oţeluri în compoziţia cărora se găsesc în cantitate mică 
anumite elemente ce le dau aceste însuşiri nepreţuite. Dat fiind 
însă că în acest fel, preţul de cost creşte destul de mult, astfel 
de oţeluri inoxidabile nu se utilizează decît în scopuri limitate. 

Iată, aşadar, cîteva date sumare în legătură cu rugina şi cu 
felul cum o putem combate. 


^ CHIMIA APEI 


Toată apa de pe pămînt se confundă, din punct de vedere 
practic, cu aceea a oceanelor, care întrece un miliard de miliarde 
de tone (adică, cu aproximaţie, şase miimi din greutatea întregii 
noastre planate). Volumul oceanelor este de treisprezece ori mai 
mare decît acela al pămîntului, care se găseşte deasupra 
nivelului mării. 

Apele naturale sînt deci formate, procentual, în cea mai mare 
parte din apa de mare. Trebuie totuşi să adăugăm apa de ploaie 
(care este cea mai pură dintre toate) şi apele terestre (izvoare, 
rîuri, puţuri). 

Se pune adeseori întrebarea: din ce este alcătuită apa de mare? 
Şi întotdeauna se răspunde: din sare, sulfat de magneziu, car¬ 
bonat de sodiu etc. în realitate, aceasta nu este întotdeauna ade¬ 
vărată. Este cu mult mai corect să dăm compoziţia apei de mare 
în ioni, căci solidele care se pot extrage depind de felul în care 
lucrăm. Se poate admite în mijlociu, la litru de apă de mare, 
următoarea compoziţie: 


Anioni de clor (CI—) . 19,2 g 

Anioni sulfurici (S0 4 -) . 2,7 g 

Anioni carbonici (C0 3 -). 0,1 g 

Anioni de bron (Br —). 0,1 g 

Cationi de sodiu (Na+). 10,7 g 

Cationi de magneziu (Mg++). 1,3 g 

Cationi de calciu (Ca++). 0,5 g 

Cationi de potasiu (K+) . 0,4 g 


Ajungem, astfel, la un total de solide de 35 de grame la 
litru. Se calculează uşor că apa din toate oceanele de pe glob 
conţine 30 de milioane de miliarde de tone de sare marină, adică 
o pătură care ar putea să acopere cu o grosime de 200 de metri 
toate continentele. Sărurile din mări provin din apele dulci, 
care se varsă în ele. 

Iată un paradox care totuşi devine evident, după puţină 
gîndire. Apele de ploaie se scurg sub formă de rîuri, care dizolvă 
materiile minerale din calea lor; aceste materii se adună în mare, 
dat fiind că soarele evaporă numai apa, nu şi sărurile. Sărurile 
din mări ne oferă, deci, un mijloc destul de bun pentru a aprecia 
vîrsta pămîntului (adică timpul care a trecut de cînd planeta 
noastră s-a -răcit). 

Apa joacă un rol considerabil în industriile de vopsele, săpu¬ 
nuri, materii textile, hîrtie, zahăr, fermentative etc. 

Care sînt condiţiile pe care trebuie să le îndeplinească apa 
potabilă, apa „de băut“? Ea trebuie să fie incoloră şi fără miros, 
răcoroasă (între 8° şi 18°), aerisită, puţin mineralizată, cu gust 
plăcut. Ea nu trebuie să conţină nici corpuri organice, nici ger¬ 
meni patogeni. 

Să trecem acum iute în revistă cele cîteva experienţe succe¬ 
sive, care sînt necesare pentru apune în evidenţă materiile dizol¬ 
vate într-o apă naturală. 

1. Substanţele organice se recunosc cu o soluţie de perman- 
ganat de potasiu la care s-a adăugat o picătură de acid sulfuric. 
Corpurile organice sînt oxidate şi permanganatul violet se deco¬ 
lorează. 

2. Anionii de clor sînt puşi în evidenţă de precipitatul lăp¬ 
tos, care se formează cînd adăugăm o soluţie de azotat de argint. 

3. Anionii sulfurici precipită alb cu o soluţie de clorură 
de bariu. 

4. Cationii de sodiu sînt identificaţi prin colorarea în galben 
a flăcării. 

5. Cationii de calciu dau cu o soluţie de acid oxalic un preci¬ 
pitat alb de oxalat de calciu. 

Orice împrejurare (evaporare, fierbere) care permite elimi¬ 
narea bioxidului de carbon provoacă o precipitare de calcar 
(carbonat de calciu). Astfel se întîmplă în tuburile şi conduc¬ 
tele de apă; aşa se formează stalactitele şi stalagmitele în 
peşteri. 

Şi acum să începem experienţele. 

Iată un pahar care cuprinde la prima vedere şi... superficial, 
apă limpede şi curată. Desigur, o puteţi bea fără grijă, însă ea 
cuprinde tot felul de impurităţi. într-adevăr, una dintre cele mai 
însemnate proprietăţi ale apei este puterea de a dizolva neîn¬ 
chipuit de multe substanţe. De aceea, apa cea mai curată, la 
prima vedere, cuprinde în realitate corpuri străine — solide şi 
gazoase. 

Chiar şi sticla se dizolvă în apă — nu prea mult, dar suficient 
spre a fi pusă în evidenţă printr-o experienţă simplă. 

Iat-o! Puneţi cîteva fragmente de sticlă într-o piuliţă de por¬ 
ţelan şi umeziţi-le cu cîteva picături de apă distilată. Sfărîmaţi 
apoi sticla şi adăugaţi o picătură sau două dintr-o soluţie de fenol- 
ftaleină. Fenolftaleina este un indicator, care în mediu acid 
(adică în prezenţa ionilor de H+)este incoloră, pe cînd în mediu 
bazic (în prezenţa ionilor de OH—) ia o coloraţie roz-roşiatică. 
Iată că acum apare o coloraţie roză, care dovedeşte că sticla s-a 
dizolvat şi a cedat apei ioni alcalini. 

Pare surprinzător, deci, dar nu încape, în urma acestei expe¬ 
rienţe, nici o îndoială asupra faptului că orice pahar se subţiază 
după fiecare întrebuinţare. E drept foarte puţin, dar se sub¬ 
ţiază ! 

Apa de ploaie dizolvă şi ea. Dizolvă bioxidul de carbon, 
amoniacul şi vaporii de sulf din aer şi atunci cînd atinge pămîn- 
tul, nu mai e apă curată, ci este o „soluţie". Soluţia aceasta se 
îmbogăţeşte şi mai mult dizolvînd mineralele din scoarţa pămîn- 
tului. 

Faptul acesta — e nevoie s-o mai spunem! — are o deose¬ 
bită importanţă pentru viaţa de toate zilele. O apă ce cuprinde 
fier sau mangan strică ţevile şi pătează rufele la spălat. O apă 
cu calciu şi magneziu în mare cantitate face să se consume prea 
mult săpun la spălat, iar în industrii, acolo unde e nevoie să se 
producă aburi, mineralele din apă formează o coajă ce se depune 
pe pereţii cazanelor, împiedicînd căldura să-şi facă drum şi 
producînd un consum enorm de combustibil. 

Această crustă — depusă pe cazane din cauză că apa are dizol¬ 
vate prea multe substanţe minerale, săruri — este vinovată şi 
de exploziile ce se întîmplă uneori. Tabla cazanelor, nemai- 
fiind în contact direct cu apa, se înroşeşte la un moment dat,, 
apa reuşeşte să se infiltreze printre săruri şi, în contact cu tabla 
înroşită, se transformă pe dată în vapori; vaporii produşi brusc* 


6 — Minuni în eprubetă 


83r 


în cantitate atît de mare, au o presiune formidabilă, care dete¬ 
riorează prin explozie cazanul. 

în laboratorul său simplu, cu cîteva aparate şi chimicale 
la îndemînă, chimistul amator poate compara uşor apa pro¬ 
venită de la diferite izvoare şi poate descoperi care e cea mai 
bună pentru spălat. 

Apa „dură“, care cuprinde cantităţi mari de calciu şi magne¬ 
ziu, e cea mai puţin recomandabilă. Săpunul, în acest caz, nu-şi 
desăvîrşeşte opera sa de curăţare, decît după ce o bună parte din 
el s-a combinat cu mineralele din apă şi le-a izolat sub formă 
de precipitat. 

^ Se pierde astfel prea mult săpun. 

Spre a încerca duritatea apei, dizolvaţi o bucată de săpun 
bun de mărimea unei bucăţele de zahăr, în 100 cm 3 de alcool — 
— care poate fi foarte bine alcool denaturat. Săpunul se va 
dizolva mai repede dacă totul e ţinut la cald — altfel e nevoie 
de o zi sau două. 

După prepararea soluţiei alcoolice de săpun, filtraţi-o şi 
măsuraţi din ea numai 10 cm 3 , pe care-i diluaţi după aceea în 
100 cm 3 de alcool denaturat. Soluţia de săpun rezultată are 
concentraţia potrivită pentru experienţele pe care le vom face. 

într-o sticlă, vărsaţi 50 cm 3 din apa care trebuie încercată. 
Soluţia de săpun preparată o puneţi apoi într-o biuretă de unde 
îi daţi drumul să curgă în sticlă, dar numai picătură cu picătură. 
Scuturaţi sticla din cînd în cînd. Continuaţi operaţia pînă cînd se 
formează o spumă care rămîne la suprafaţa apei şi nu dispare 
timp de cinci minute. Notînd diviziunea biuretei la începutul 
şi la sfîrşitul operaţiei, puteţi şti de cîtă soluţie de săpun a fost 
nevoie spre a îndepărta mineralele din apă, ceea ce permite apre¬ 
cierea durităţii relative a apei. Dacă 50 cm 3 de apă dintr-un alt 
jizvor cer, de pildă, de două ori mai multă soluţie de săpun, 
înseamnă că acestă probă de apă este de două ori mai dură decît 
»cea dintîi. Apa distilată, care este apa cea mai curată cu putinţă, 




va cere numai o jumătate de centimetru cub din soluţia de săpun 
spre a forma spuma despre care vorbim. 

O experienţă şi mai simplă, pentru a compara două ape, este 
următoarea (fig. 26). Luăm două sticle, umplute pe jumătate: una, 
(cea din stînga) cu 
apă mai dură, şi alta 
(cea din dreapta) cu 
apă mai puţin dură. 

Dacă turnăm şi în- 
tr-una şi în cealaltă 
aceeaşi cantitate de 
săpun (în praf sau ră¬ 
zuit) şi dacă agităm, 
observăm următoarele 
rezultate: apa dură 
face puţină spumă — 
sau aproape de loc şi 
rămîn 60 pînă la 80% 
grunjuri, deci săpun 

consumat degeaba. în sticla cu apă mai puţin dură, dimpotrivă, 
spuma este groasă, grunjurile lipsesc; aşadar, se face economie 
de săpun. 

Ştiţi că în apa de la robinet se găsesc săruri de fier, de calciu, 
de magneziu? 

Fierul din apă poate fi descoperit evaporînd 50 sau 100 cm 3 
Je apă pînă cînd nu rămîne din ea decît o jumătate de centimetru 
cub. Adăugaţi apoi o picătură sau două de acid clorhidric con¬ 
centrat. Culoarea galbenă, care se formează, poate fi datorită 
fierului. 

Pentru mai bună siguranţă, adăugaţi o picătură de acid 
azotic şi încă o picătură sau două de sulfocianură de amoniu. 
Dacă se formează o culoare roşie, putem fi siguri că apa 
cuprinde fier. 


Fig. 26. O experienţă simplă care ne arată, 
prin comparaţie, dacă o apă este mai mult sau 
mai puţin dură decît alta. 

De multe ori, în apa de la robinet se poate găsi şi clorură de 
sodiu (sare de bucătărie). O picătură dintr-o soluţie de azotat de 
argint, pusă în zece sau cincisprezece centimetri cubi de apă, aci¬ 
dulată mai înainte cu o picătură sau două de acid azotic, va pro¬ 
duce un precipitat alb de clorură de argint dacă apa luată spre 
analiză cuprinde cloruri — sare de bucătărie, de pildă, care 
este clorură de sodiu. 

Calciul din apă poate fi descoperit, adăugind, pe rînd, o pică¬ 
tură sau două dintr-o soluţie de clorură de amoniu, o picătură 
de hidroxid de amoniu şi o picătură de oxalat de amoniu. în 
cazul cînd apa cuprinde calciu mult — ceea ce nu-i de fel de dorit 

— se formează la fundul eprubetei sau al paharului în care am 
făcut încercarea un precipitat alb de oxalat de calciu. 

în sfîrşit, căutarea magneziului este ceva mai dificilă. Fil¬ 
traţi lichidul obţinut din probele precedente — pentru căutarea 
clorurilor şi a calciului — şi adăugaţi în lichidul limpede, care 
va rămîne, o soluţie de fosfat de amoniu. Dacă se formează un 
precipitat alb, aceasta e probabil fosfatul de magneziu-amoniu 

— care dovedeşte prezenţa magneziului. Adesea, precipitatul se 
formează greu şi spre a-1 ajuta să apară, frecăm pereţii interiori 
ai paharului sau ai eprubetei cu o vergea de sticlă. 

Proprietăţile fizice ale apei, ca şi proprietăţile chimice pot 
prilejui experienţe interesante. La presiunea atmosferică de la 
nivelul mării, apa fierbe, transformîndu-se în vapori, la 100°C. 
Contrar părerii obişnuite, apa care fierbe clocotind, nu este mai 
fierbinte decît apa care fierbe liniştit. Faceţi apa să clocotească 
într-un pahar, iar dintr-altul lăsaţi doar să iasă aburi. Două 
termometre puse în ambele pahare vor arăta aceeaşi tem¬ 
peratură. 

De altfel, aceasta este şi de aşteptat. Una din legile fizicii 
spune: „la aceeaşi presiune, o substanţă pură fierbe la o anu¬ 
mită temperatură, iar in cursul fierberii păstrează mereu aceeaşi 
temperatură**. 

Creşterea sau coborîrea presiunii înconjurătoare schimbă tem¬ 
peratura de fierbere a apei. Dacă aţi astupa o sticlă cu apă cu 
un dop prin care trece un termometru şi aţi pune apa să fiarbă, 
mercurul ar arăta o temperatură de peste 100°C, din cauza presiu¬ 



nii pe care o exercită asupra apei vaporii adunaţi în sticla astu¬ 
pată. Nu prelungiţi experienţa, căci vaporii pot arunca dopul cu 
putere 1 

In schimb, dacă presiunea din sticlă e redusă, temperatura 
de fierbere scade. Experienţa este de astă dată neprimejdioasă 
şi uşor de făcut. Fierbeţi mai întîi apa într-o sticlă fără dop. 
Luaţi apoi sticla de la foc şi astupaţi-o cu un dop prin care trece 
un termometru. Afundaţi sticla cu grijă în apă rece, agitînd con¬ 
ţinutul pentru a împiedica sticla să crape. Veţi vedea, cu sur¬ 
prindere, că apa va continua să fiarbă, şi o privire aruncată ter- 
mometrului va dovedi că fierberea se face, în acest caz, la pre¬ 
siune redusă, sub 100°C (fig. 27). 

în condiţii normale, fierberea are loc la 100°C. Dar aceasta 
nu înseamnă că vaporii nu pot fi încălziţi şi mai mult, „supra¬ 
încălziţi' 4 , cum se spune. Cu vapori supraîncălziţi puteţi face o 
serie de experienţe. 

Pentru a prepara vapori supraîncălziţi din vaporii obişnuiţi 
astupaţi sticla în care încălziţi apa, cu un dop prin care trece o 
ţeavă de sticlă sau de metal în formă de L. Prin încălzirea apei 
din sticlă iau naştere vapori. Vaporii aceştia pot fi supraîncălziţi, 



Fig. 28. Vaporii supraîncălziţi pot aprinde o ţigarc. 

făcîndu-i să treacă printr-o ţeavă de cupru, încălzită separat şi 
fixată la capătul exterior al ţevii in L. Această spirală este încăl¬ 
zită cu o lampă de gaz. Aburii ce ies de la capătul spiralei slnt 
astfel supraîncălziţi. 

După ce aparatul este pus in funcţiune, ţineţi o foiţă de plumb 
în calea vaporilor (invizibili) care ies din ţeava supraîncălzito- 

rului. 

Foiţa se topeşte imediat. 

O bucată de cositor de sudat, pe care cad aburii supraîncălziţi, 
se topeşte şi curge ca apa. Hîrtia obişnuită este şi ea distrusă, 
iar o ţigară se aprinde ca şi cum la capătul supraîncălzitorului ar 
fi un chibrit. Puteţi face astfel o scamatorie uimitoare pentru neini¬ 
ţiaţi (fig. 28). 

In sfîrşit, o ultimă experienţă pentru a dovedi cît aer se găse¬ 
şte într-o apă oarecare. Punem apă într-o sticlă astupată cu un 
dop de cauciuc, prin care trece un tub de sticlă ce duce într-o 
eprubetă plină cu apă de robinet, răsturnată într-un vas cu apă 



Fig. 29. Apa conţine o cantitate de aer dizolvat în ea. 


(fig. 29). La începutul lucrării, întreg aparatul trebuie să fie plin cu 
apă, aşa ca să nu existe nici o băşicuţă de aer. Se încălzeşte apoi 
sticla. Ştim că un corp încălzit dizolvă mai puţin aer decît cînd 
e rece. Aerul dizolvat în apă este pus în libertate şi trece în epru- 
beta răsturnată în care este cules. 

Veţi fi uimit de volumul mare de aer care se va aduna. 
Să însemnăm pe eprubetă, cu cerneală, locul pînă unde a 
coborît nivelul apei, gonită şi înlocuită cu aerul din sticla 
încălzită. Cantitatea aceasta de aer poate fi măsurată la sfîrşi- 
tul experienţei, umplînd eprubetă pînă la acest punct cu apă, 
şi apoi măsurînd apa într-un cilindru gradat . Experienţa se poate 
urmări în figura 29. Balonul, de aproximativ un litru, este umplut 
cu apă şi închis de un dop pe care-1 traversează un tub, şi el plin 

cu apă, ajungînd într-o baie cu apă. încălzim apa; ea se dilată 
şi se revarsă în parte la suprafaţa băii, în curînd apar băşicu- 
ţele cu gaz, care pleacă din fundul balonului. Atunci, punem o 
cprubetă plină cu apă deasupra deschiderii tubului; gazul care 
se degajează se adună în această eprubetă. Apoi, măsurăm vo¬ 
lumul aerului. 

Rezultatele variază după felul apei. Un litru de apă de ploaie 
a dat 23 cm 3 de gaz. Făcînd analiza acestui gaz cu un aparat Hal- 
dane (vezi capitolul despre oxigen) am constatat că era format 
din azot (14,2 cm 3 ), oxigen (8,3 cm 3 ) şi bioxid de carbon (0,5 cm 3 ). 

în concluzie, materiile cele mai importante dizolvate în 
apa de la robinet sînt: carbonat acid de calciu; carbonat acid 
de magneziu; gips Ca 4 SO (calciul am văzut cum se recunoaşte.) 
Grupul sulfuric S0 4 se recunoaşte punînd în apă o soluţie de 
olorură de bariu; dacă se tulbură, înseamnă că este prezent anio- 
nul sulfuric S0 4 ~^\ 

în general, apa dură este foarte bine suportată de corpul 
nostru. 

Sînt dovezi că oamenii din regiunile unde apa cuprinde 
mai mult calciu şi magneziu sînt mai rezistenţi, fracturile li se 
vindecă mai repede şi suferă puţin de anemii. în schimb, ea este 
foarte puţin economică şi nu este bună pentru spălat. 

^ • CHIMIA LUPTĂ CONTRA FOCULUI 

Controlat cum trebuie, focul este una din reacţiile chimice cele 
mai utile, dar dacă a scăpat de sub controlul nostru, devine un 
agent de distrugere îngrozitor. Cu toată propaganda pentru evi¬ 
tarea incendiilor şi pentru echipamentul modern al pompierilor, 
focul face nenumărate victime anual şi aduce pagube imense. în 
medie, în întreaga lume, statisticienii arată că un incendiu serios 
izbucneşte la fiecare jumătate de oră. 

Cele mai multe incendii mari sînt la început neînsemnate. 
Ele ar putea fi uşor împiedicate, dacă ar fi combătute de la în¬ 
ceput. Lupta împotriva diferitelor tipuri de mici incendii nu 
este altceva decît o simplă problemă de chimie. Trebuie să 
atragem atenţia, însă, că metoda întrebuinţată pentru un anumit 
incendiu nu este întotdeauna potrivită pentru un alt fel de foc. 

Toate incendiile obişnuite sînt rezultatul unei oxidări rapide. 
Pentru ca această oxidare să se poată petrece, trebuie să se înde¬ 
plinească două condiţii: substanţa trebuie încălzită pînă la tem¬ 
peratura la care se aprinde, şi este necesar să aibă la dispoziţie 
oxigen suficient. în consecinţă, dacă putem reduce temperatura 
substanţei care arde, sub punctul de aprindere sau îi- putem în¬ 
trerupe sursa de oxigen (aerul), focul va înceta. 

Cele mai importante metode pentru stingerea incendiilor 
sînt prin urmare răcirea şi înăbuşirea. Fie unul, fie celălalt, 
fie amîndouă, pot fi folosite; asta depinde de tipul de incendiu. 

Orice incendiu ar putea fi, deci, stins uşor, la început. Cum? 
Cred că puteţi răspunde cu toţii. Cel mai uşor mijloc este să 
împiedicăm oxigenul din aer să vină în contact cu obiectul care 
arde. 

Dacă nu mai este oxigen, focul nu mai arde — căci arderea 
este chiar combinarea oxigenului cu substanţa respectivă. Aşadar, 
dacă aruncăm o pătură groasă peste un obiect care arde, îl stingem. 

Pompierii chemaţi să stingă focul, potolesc flăcările arun- 
cînd apă din tuburile lungi de cauciuc. Apa este cel mai bun 
mijloc pentru stingerea focului. Ea acoperă focul şi nu mai în¬ 
găduie aerului să ajungă la acesta şi să-l hrănească cu oxigen. în 
acelaşi timp, ea răceşte substanţa care arde. 

Acest fapt poate fi demonstrat cu ajutorul unui aparat 
simplu de stins focul. Aparatul se compune dintr-un tub de 
cauciuc, lung de vreo 50 de cm, la capătul căruia prindem o 
pilnie, ca în figura 30. La celălalt capăt al tubului fixăm un tub 
subţiat. Puneţi un cîrlig de rufe pe tubul de cauciuc, spre capătul 

cu tub de sticlă şi umpleţi pîlnia cu apă. Dacă ridicaţi pilnia mai 
sus, presiunea apei devine mai mare şi vă ţîşni mai puternic. 

Dăm foc unei grămezi de hîrtie într-o farfurioară de tablă, 
care a fost aşezată pe pămînt, în curte. Cînd hîrtia a început să 


Fig. 30. Un aparat simplu de stins focul. 

ardă puternic, o stropim cu apă. Mişcînd tubul încoace şi încolo, 
vom stinge numaidecît focul, şi veţi vedea cu cît de puţină apăl 
Un incendiu poate fi adeseori stins prin efectul de răcire al 
apei fără un contact direct între apă şi materialul care arde. 
Pentru a demonstra aceasta, topiţi nişte ceară într-un căpăcel 
de metal şi continuaţi să încălziţi ceara pînă cînd vaporii ard 
continuu după ce i-aţi aprins cu un chibrit. Apucaţi apoi căpă- 
celul cu un cleşte şi introduceţi-1 cu îngrijire, aproape pînă la 
margini, într-un vas cu apă rece (aveţi grijă să nu vărsaţi apa peste 
ceara fierbinte, căci va împroşca peste tot!). în scurtă vreme, 

flacăra va deveni mai mică, apoi va pîlpîi şi, în fine, se va stinge 
— aceasta, deoarece apa a scăzut temperatura cerii sub punctul 
său de aprindere. 

Cele mai multe aparate de stins focul se bizuie pe răcirea şi 
înăbuşirea pe care o provoacă bicarbonatul de sodiu, presărat 
pe llacără. El se descompune în bioxid de carbon, un gaz care nu 
întreţine arderea. Experienţa este descrisă într-un capitol ur¬ 
mător. 

După cum am arătat, apa este un stingător excelent pentru 
combustibili obişnuiţi, dar ea poate face mai mult rău decît bine 
atunci cînd o aruncăm deasupra unor lichide aprinse (petrol, 
benzină). Dat fiind că apa e mai grea, ea se scufundă sub aceste 
lichide, adesea făcîndu-le să se reverse şi să întindă incendiul. 

Puteţi dovedi aceasta printr-o serie de experienţe simple. 
Pentru toate experienţele, puneţi o mică cutie de tablă (cutie de 
conserve) în mijlocul unei plăci de azbest sau pe pămînt, în curte. 
Umpleţi-o aproape pînă sus cu apă şi apoi turnaţi deasupra puţină 
benzină (întrebuinţaţi numai cantităţi foarte mici de benzină şi 
faceţi experienţele în aer liber). 

Cînd aprindeţi benzina, focul va părea formidabil, dar el 
poate fi stins cu uşurinţă, acoperind cutia cu un căpăcel, o carte 
sau chiar cu un carton. Turnaţi apă peste foc şi lichidul aprins 
se va revărsa dincolo de cutie. Dacă e utilizată impropriu, chiar 
şi tetraclorura de carbon (substanţă chimică principală între¬ 
buinţată în stingătoarele obişnuite de perete) va fi ineficace şi va 
împrăştia mai departe focul. îndreptată asupra flăcării într-un 
şuvoi continuu, tetraclorura de carbon va străbate stratul de 
benzină aprins şi nu va avea nici un efect. Dar dacă şuvoiul e în¬ 
dreptat spre suprafaţa cutiei, deasupra benzinei aprinse, tetraclo¬ 
rura de carbon se va risipi în picături mici, pe care căldura le va 
evapora. Vaporii incombustibili vor înăbuşi focul. 

Bioxidul de carbon şi bromura de metil sînt mijloacele cele 
mai eficace pentru înăbuşirea unui foc de petrol. Din aceste două 

substanţe, bromura de metil e mai scumpă, dar e mai eficace 
decît bioxidul de carbon. Despre utilizarea bioxidului de carbon, 
în aceste scopuri, vom vorbi într-un capitol următor. 

Să încheiem cu o reţetă practică. 

Dacă Moş Gerilă vă vizitează casa anul acesta şi vă e teamă 
să nu ia foc, va fi bine să faceţi barba şi hainele ignifuge. Pre¬ 
paraţi un amestec de 30 g carbonat de sodiu, 30 g carbonat de 
amoniu, 30 g acid boric şi 20 litri de apă. Fierbeţi şi udaţi cu 
această soluţie materialul din care-i confecţionaţi veşmintele. 

Acest amestec este bun pentru a face ignifuge orice materiale 
care ar fi ameninţate să ia foc. 

UN GAZ UŞOR 

De astă dată, vom începe direct cu o experienţă. 

Luăm o eprubetă — curată şi uscată, lucrul acesta nu trebuie 
uitat niciodată! — şi o umplem cam pînă la un sfert cu o soluţie 
diluată de acid clorhidric, format dintr-o parte de acid clorhi- 
dric concentrat şi trei părţi apă. Adăugăm în eprubetă cîteva 
bucăţele de zinc. Vom observa o „fierbere 1 * intensă. Apropiem de 
gura eprubetei un chibrit aprins: se aude o pocnitură uşoară şi 
apare o flacără. 

Desigur că aţi bănuit despre ce este vorba. Este vorba de gazul 
hidrogen. Iată şi ecuaţia chimică: 

Zn + 2HC1 = ZnCl 2 + H 2 

Hidrogenul arde, dar mai are încă o caracteristică interesantă: 
este un gaz uşor, mult mai uşor decît aerul (de 14,5 ori). Să dove¬ 
dim acest lucru. 

Punem într-o eprubetă o soluţie diluată de acid clorhidric 
şi bucăţele de zinc. Apoi, luăm o altă eprubetă mai largă, pe 
care o întoarcem cu gura în jos şi o umplem cu hidrogen, introdu- 
cînd în ea gura primei eprubete. După aceea o întoarcem iarăşi 

cu gura în sus. Aprindem un chibrit şi îl apropiem de gura ei: 
nu se va întîmpla nimic. Aceasta dovedeşte că hidrogenul este 
mai uşor decît aerul şi că atunci cînd am întors eprubeta cu gura 
în sus, el a părăsit-o ridicîndu-se în aer. Ca să ne convingem, 
n-avem decît să repetăm din nou 
experienţa, dar de data aceasta 
să nu mai întoarcem eprubeta cu 
gura în Sus. Hidrogenul se va 
aprinde la gura eprubetei. 

Pentru experienţele ce le vom 
face, avem nevoie de cantităţi 
mai mari de hidrogen. Jn labo¬ 
ratoare bine înzestrate se poate 
folosi la prepararea hidrogenu¬ 
lui aparatul Kipp. în lipsa lui, 
putem confecţiona un aparat 
mult mai simplu, dar care ne va 
aduce aceleaşi servicii. 

Aparatul (fig. 31) este compus 
din două tuburi de sticlă legate 
între ele de un tub de cauciuc; 
tubul A conţine soluţie de acid 
clorhidric, iar tubul B bucăţele 
de zinc. Tubul A este mai lung 
decît tubul B, careva fi astupat 
la ambele capete cu cîte un dop 
prin care trece o bucată de tub 
de sticlă, prelungit cu un tub de 

cauciuc. Avantajul acestui aparat, faţă de altele, este că produce 
gaze numai cînd avem nevoie. Dacă strîngem tubul de culegere 
cu o clemă, gazul din tubul B, nemaiputînd să iasă prin tubul 
de culegere, apasă asupra acidului, îl împinge din tubul B şi-l 
ridică în tubul A. Zincul nemaifiind în atingere cu acidul, gazul 



Fig. 31. Un aparat pentru pro¬ 
ducerea hidrogenului. în tubul A 
se introduce acidul, iar în B zincul. 

nu se mai produce pînă nu deschidem iar clema. Tuburile 
A şi B se pot fixa într-un stativ sau într-un suport făcut din 
lemn. 

Aparatul poate sluji şi la obţinerea altor, gaze care se pot pro¬ 
duce la temperatura obişnuită dintr-o soluţie şi o substanţă 
solidă. 

în lipsa tuburilor de sticlă se pot folosi două eprubete cărora 
li s-a tăiat fundul. 

Şi acum, să preparăm hidrogen! 

Punem în tubul B mai multe bucăţele de zinc, iar în celălalt 
turnăm o soluţie diluată de acid clorhidric. Prin tubul de cau¬ 
ciuc aflat în partea de sus a tubului B începe să se degaje 
hidrogen. Lăsăm primele porţiuni din gazul ce se degajă să se 
risipească în aer, pentru ca să eliminăm hidrogenul amestecat 
cu aerul din aparat. 

Umplem o eprubetă cu hidrogen şi ţinînd-o cu gura în jos, 
apropiem de ea o luminare aprinsă; hidrogenul se aprinde. Ridi- 
cînd luminarea în eprubetă, ea se stinge. 

Această experienţă dovedeşte că hidrogenul arde, dar nu 
întreţine arderea; el este deci combustibil fără să fie com- 
burant. 

Hidrogenul difuzează foarte uşor. Să facem o experienţă. 
Umplem un vas cu hidrogen, îl acoperim la gură cu o hîrtie suga¬ 
tivă şi-l întoarcem cu gura în sus. Apropiem apoi un chibrit 
aprins de hîrtia sugativă: hidrogenul se aprinde şi arde, dar... 
deasupra hîrtiei sugativei 

Difuzarea hidrogenului se datoreşte vitezei cu care se mişcă 
moleculele sale. Hîrtia, fiind poroasă, a lăsat să treacă repede 
prin ea gazul, care s-a aprins. Trebuie să ştim că hidrogenul are 
cea mai mare viteză de difuziune dintre toate gazele. 

Am văzut, însă, încă de la începutul acestui capitol, că hidro¬ 
genul este un gaz uşor. Datorită acestui lucru îl putem trece din¬ 
tr-un vas într-altul, de parc-ar fi un lichid. într-adevăr, ai im- 

presia cîteodată că-1 torni, numai că, fiind mai uşor decît aerul, 
hidrogenul se toarnă de jos în sus şi nu ca apa, de sus în jos. 
Iată cum: 

Umplem o eprubetă cu hidrogen şi o ţinem cu gura în jos. 
Lipim apoi o a doua eprubetă goală de gura primei eprubete 
(fig. 32). întoarcem eprubethle, ast¬ 
fel ca aceea care fusese dedesubt să 
ajungă deasupra şi invers. Dacă hi¬ 
drogenul ar fi mai greu decît aerul, 
ar trebui să se găsească tot în prima 
eprubetă, adică în eprubetă care se 
găseşte acum dedesubt. Dar nul 
Încercînd cu un chibrit ambele 
eprubete, constatăm că hidrogenul 
s-a ridicat în sus, iar aerul a trecut 
în eprubetă de jos. 

Proprietatea hidrogenului de a 
fi mai uşor decît aerul a permis oa¬ 
menilor să-l folosească pentru um¬ 
plerea baloanelor. Şi noi putem 
umple un balon cu hidrogen, fă- 
cîndu-1 să se ridice în aer. Pentru 
această experienţă, avem nevoie de 
un balon de cauciuc. Preparăm în 
aparatul descris mai înainte hidro¬ 
gen din zinc şi acid’clorhidric. Lăsăm întîi să iasă din aparat 
hidrogenul amestecat cu aer, apoi introducem tubul de culegere 
al aparatului în gura balonului, pe care o legăm cu o sfoară de 
tub. Pe măsură ce se produce hidrogen, balonul se umflă. Cînd 
balonul a căpătat o formă rotundă, întrerupem legătura dintre 
el şi aparat. Balonul trebuie legat acum cu o aţă lungă, pentru 
că el se ridică repede în aer. Dacă n-avem grijă şi-l scăpăm, 
i-am pierdut definitivi 



Fig. 32. Hidrogenul „curge" de 
jos în sus. 

Pentru a pune în evidenţă cît de uşor este hidrogenul, putem 
umple cu acest gaz mici balonaşe de săpun, care lăsate libere, 
se ridică în laborator, plutind graţios pină cînd se sparg. Putem 
chiar să le aprindem cu un chibrit. Balonaşele de săpun se prepară 
introducînd un tub de sticlă subţiat, prin care iese hidrogenul, 
într-un vas în care am pregătit spumă de săpun. 

Şi acum, încă o experienţă interesantă: armonica chimică. 

Luăm o eprubetă, turnăm în ea acid clorhidric diluat, şi 
introducem cîteva bucăţele de zinc. Astupăm, după aceea, epru- 
beta cu un dop străbătut de un tub de sticlă al cărui vîrf superior 
este subţiat. Aprindem hidrogenul (bineînţeles, după ce am lăsat 
aerul din eprubetă să iasă afară). în timp ce hidrogenul arde 
liniştit în capătul tubului, luăm un tub de sticlă cu diametrul 
de un centimetru (de pildă o eprubetă fără fund) şi îl aşezăm aşa 
ca tubul cu flacăra de hidrogen să fie cuprins în interiorul lui. 
Mişcînd tubul în sus şi în jos, el începe să emită sunete. Hidro¬ 
genul cîntă! Dacă întrebuinţăm tuburi înguste, sunetele obţinute 
sînt mai ascuţite. Dacă, din contra, folosim tuburi cu diametrul 
mai mare, sunetele vor fi mai grave. Sunetele pe care le auzim 
sînt produse de coloana de aer din tub care vibrează cînd fla¬ 
căra de hidrogen pîlpîie, adică se lungeşte şi se scurtează al¬ 
ternativ. 

Acesta-i tot secretul armonicii chimice! 

Am văzut în cursul experienţelor precedente că ne ferim 
să lucrăm cu un amestec de hidrogen şi aer, şi aşteptăm, înainte 
de a face experienţa, ca hidrogenul să fie curat. Pentru ce toate 
acestea? Pentru că amestecul de hidrogen cu oxigen sau cu aer 
produce prin aprindere o explozie puternică. Pentru ca să facem 
experienţa, introducem într-o sticlă de vreo 200 cm 3 două volume 
de hidrogen şi un volum de oxigen, sau două volume de hidro¬ 
gen şi cinci volume de aer. Dacă apropiem de gura sticlei o 
luminare aprinsă, combinarea celor două.gaze se face cu o detună¬ 
tură puternică. Introducerea acestor gaze se face la baia de apă 

(prin înlocuirea apei). Pentru a ne feri de rănire — în cazul cînd 
sticla s-ar sparge — vom înfăşură sticla într-o cîrpă udă. 

Iată cum se explică explozia produsă: în timpul combinării 
hidrogenului cu oxigenul se formează o mare cantitate de căldură, 
aşa încît vaporii de apă formaţi se află la o temperatură foarte 
ridicată. Din cauza dilatării lor, sînt azvîrliţi cu putere afară din 
sticlă, lovind brusc aerul. Acestei dilatări îi urmează îndată un 
vid, produs prin condensarea vaporilor, şi aerul din afară intră în 
flacon. Cele două zgomote care rezultă din succesiunea foarte 
rapidă a acestor iuţi mişcări ale gazelor constituie detunătura. 

xPentru a ne da seama de puterea mare a exploziei amestecului 
de hidrogen cu aer, să facem încă o experienţă frumoasă şi fără 
nici o primejdie. 

Luăm o cutie de conserve goală, întrebuinţată. Facem în fun¬ 
dul ei o gaură mică. Astupăm bine această gaură, cu o surcea pe 
măsură. Aşezăm cutia cu fundul în sus şi cu deschiderea în jos, 
pe o bucată de tablă sau de azbest. Apoi, umplem cutia cu hidrogen, 
pe dedesubt, cu un tub de cauciuc, care aduce hidrogenul curat 
de la aparat (fig. 33). 

După ce o umplem cu hidrogen, scoatem surceaua care închide 
gura din fundul cutiei de conserve. Dăm foc hidrogenului, care 
iese prin această gaură. Ne îndepărtăm iute. 

Hidrogenul arde liniştit, la început. Pe măsură însă ce el iese 
din cutie şi arde, pe dedesubt intră aerul, vîjîind. In cutie se gă¬ 
seşte, la un moment dat, un amestec de aer şi hidrogen. Se produce 
în această clipă o explozie asurzitoare, care va arunca cutia 
în aer! 

Dacă umplem nişte balonaşe de săpun cu acest amestec, un 
amestec de hidrogen şi oxigen, le putem face să detune în contact 
cu o flacără. Efectul este foarte atrăgător — şi experienţa merită 
osteneala de a o realiza. 

Hidrogenul este un corp reducător, adică fură oxigenul multora 
din corpurile care-1 conţin, de pildă oxizilor. Să facem o experienţă. 


7 — Minuni în eprubetă 

Luăm praf de oxid de fier, pe care-1 punem într-un tub de 
sticlă cu capetele subţiate şi diametrul de vreo 2—3 cm. La un capăt 
al tubului adaptăm tubul pe unde vine hidrogenul — fabricat în 
-aparatul construit de noi — pentru că avem nevoie de un „curent“ 



de hidrogen ceva mai îndelungat. Capătul celălalt al tubului cu 
oxid de fier este subţiat — aşa încît putem să aprindem hidro¬ 
genul care iese. 

Sprijinim tubul în poziţie orizontală şi-l încălzim uşurel cu 
o lampă de spirt. încălzirea se face uniform şi nu prea tare, aşa 
ca să nu se înroşească pereţii tubului de sticlă. 

Hidrogenul, în trecerea lui, ia o parte din oxigenul oxidului 
de fier, pentru a forma vapori de apă. După un timp, oxidul^e 
fier se transformă în fier piroforic, numit astfel, pentru că se 
aprinde de la sine în aer, la temperatura obişnuită. 

Iată şi ecuaţia chimică: 

Fe 3 0 4 + 4H 2 = 3Fe + 4H 2 0 

Intr-adevăr, după ce am lăsat hidrogenul să treacă destul de 
multă vreme, întrerupem curentul de gaz, scoatem tubul cu 
oxid de fier şi lăsăm pulberea să se scurgă în jurul nostru. Praful 
de oxid se aprinde pe măsură ce intră în contact cu aerul, lăsînd 
o jerbă ^luminoasă d^ o 
frumuseţe rară (fig. 34). 

De ce se aprinde acest 
fier în aer? Pentru că el 
se află într-o stare de 
pulbere foarte fină, care, 
din cauza suprafeţei sale 
mari şi reactive, se com¬ 
bină cu energie, cu oxi¬ 
genul din aer. 

O altă reducere in¬ 
teresantă este reducerea 
oxidului negru de cupru. 

Experienţa o puteţi face 
la fel ca şi în cazul oxi¬ 
dului de fier, numai că 
în tub veţi încălzi oxid 
negru de cupru. După 
ce hidrogenul reacţio- Fig- 34. Fierul piroforic arde în aer. 
nează cîtva timp asu¬ 
pra oxidului, acesta'se transformă în cupru metalic, pe care-1 
putem recunoaşte uşor datorită culorii sale. 


Ci O + IU = Cu + HoO 


Hidrogenul mai poate fi preparat şi prin alte metode. 
Să mai facem cîteva experienţe. Amestecăm, rînd pe rînd, 
pe de o parte, metale (magneziu, aluminiu, zinc etc.) şi pe de 
altă parte acizi (sulfuric diluat, acetic, azotic). Veţi vedea că 

acidul sulfuric şi cel acetic dau hidrogen în cantitate mare. în 
schimb, acidul azotic ne va înşela. Hidrogenul care ia naştere va 
descompune pe loc acidul azotic, aşa încît la sfîrşit, în locul hi¬ 
drogenului, se vor naşte nişte vapori cafenii şi înţepători de hipoa- 
zotidă. Această substanţă nu trebuie'respirată, pentru că este- 
toxică. Experienţa se va face, pe cît posibil, în aer curat. 

Bucăţile netede, curate, de zinc sau de fier nu sînt decît foarte 
puţin atacate de acizi. Aceasta, deoarece în jurul metalului se- 
formează un strat subţire, dar neîntrerupt de hidrogen, care îm¬ 
piedică acidul să mai vină în atingere cu metalul. Dacă adăugăm 
însă cîteva picături de soluţie de sulfat de cupru (piatră vînătă),. 
producerea de gaz reîncepe. 

Hidrogenul poate fi preparat şi încălzind aluminiu sau zinc 
în formă de praf fin, cu o soluţie de hidroxid de sodiu (NaOH) 10%. 
De asemenea, încălzind într-o eprubetă un amestec uscat de 4 g 
pulbere de zinc şi 5 g var stins, se obţine o cantitate destul de- 
mare de hidrogen. Iată, dar, destule surse pe care le putem folosi 
în vederea preparării hidrogenului. 

UN GAZ DIN FAMILIA HALOGENILOR 

Să trecem acum la cîteva experienţe cu unul din gazele ce for¬ 
mează familia halogenilor — clorul. 

Natural, dacă lucrăm în laborator, ferestrele se vor ţine 
deschise în timpul încercărilor noastre... Sînt ele, experienţele,, 
frumoase, dar între patru pereţi sînt cîteodată şi destul de neplă¬ 
cute. Ar fi chiar de preferat să ne transportăm pentru o oră sau 
două laboratorul în curte. Aceasta, pentru că clorul este un gaz 
toxic. 

Clorul se prepară astfel: punem într-o eprubetă puţin acid 
clorhidric (HC1) şi cîteva grăunţe de bioxid de mangan (Mn0 2 )^ 
Soluţia de acid clorhidric se colorează pe dată în brun. După cîtvai. 

timp — mai ales dacă încălzim uşor — iese din eprubetă un gaz 
galben-verzui, cu miros greu şi înecăcios (fig. 35). Acesta este pro¬ 
cedeul de preparare al lui Scheele, care a descoperit clorul. 
j^Bioxidul de mangan, necesar experienţei, îl putem obţine 
fn felul următor: des¬ 
facem 2—3 baterii de 
lanternă uzate, păstrînd 
săculeţele ce înconjoară 
cărbunele. Golim cu a- 
tenţie conţinutul săcu¬ 
leţelor, avînd grijă să 
nu zdrobim şi cărbunele. 

Am obţinut astfel bioxi¬ 
dul de mangan (pirolu- 
zita) brut, care conţine 
şi impurităţi, în special 
clorură de amoniu (ţipi- 
rig). Ca să-l purificăm, 
îl pisăm bine de tot, îl 
punem într-un vas cu 
apă caldă şi îl spălkm. 

Vărsăm apoi apa şi repe¬ 
tăm operaţia de cîteva Fig. 35. Clorul se prepară foarte simplu 
ori. Praful negru obţi- din acid clorhidric şi bioxid de mangan. 
nut îl uscăm la un loc 

călduţ. Bioxidul de mangan obţinut este destul de pur şi poate 
fi folosit pentru experienţe. Să revenim însă la Scheele. 

Ce e în stare să facă un elev farmacist... Prin anul 1774, 
Scheele era elev-farmacist, adică un fel de neînsemnat ucenic, 
bun să spele vasele şi să cureţe borcanele. 

Se spune că într-o zi, ilustrul său patron căzu bolnav. 

Scheele era întotdeauna atras de borcanele cu substanţe, 
rînduite frumos pe etajerele farmaciei. Numele lor îl cam încurcau, 

căci erau lungi şi scrise toate In limba latină. Pe un borcan, ascuns 
după un raft, scria cu litere mari, în limba latină: „acidum muria- 
ticum“. In anul 1774, acesta era numele acidului clorhidric... 
Iar Scheele, care n-avea clienţi — atîta le-ar mai trebui, să se 
lase pe mîna unul elev — şi se plictisea de moarte, se gîndi să 
facă ceva. Ce să facă? Turnă puţin din acest acid într-o farfurioară. 

Fără nici un gînd? Ba nu, avea o idee vagă, care pe măsură ce 
lucra i se desena mai precis în minte. In momentul acela, chimi- 
ştii erau tare încurcaţi de un mineral negru, care se găsea destul 
de uşor prin diferite regiuni şi care nu avea o formulă stabilită, 
nu avea natura cunoscută... într-un cuvînt, despre care nu se 
ştia nimic. 

„Dacă o să torn acid muriatic peste piatra asta neagră, poate 
se întîmplă ceva, care să-i trădeze proprietăţile sau chiar şr 
alcătuirea ei!“ îşi spuse Scheele. 

Zis şi făcut. Dar care nu i-a fost mirarea cînd văzu ridicîndu-se 
un gaz verde-gălbui, un gaz nou, necunoscut. Dacă ar fi fost în 
stare, ar fi strigat de trei ori, de bucurie... Nu putea, însă, pentru 
că de o clipă îl ţinea o tuse zdravănă, pe care o atribui pe dată 
noului gaz... 

Cînd descoperi ceva, îi pui un nume. Iar Scheele a numit gazul 
născut din acid muriatic (acid clorhidric de azi) şi piatra neagră 
(bioxidul de mangan de azi)... l-a numit—aţi putea ghici? — acid 
muriatic deflogisticat. Adică, acid muriatic din care s-a scos 
flogisticul, substanţa misterioasă, care — credeau chimiştii de 
pe atunci — se elimină în timpul arderii unei substanţe. 

Scheele nu s-a mulţumit însă cu succesul acesta remarcabil, 
ci, profitînd de faptul că boala patronului îl împiedica pe acesta 
să vadă cum se prăpădesc bunătate de substanţe din farmacie, 
a mai descoperit oxigenul şi două noi metale: manganul şi bariul 
(care se găseau în mineralul negru — un amestec de bioxid de 
mangan şi carbonat de bariu). în felul acesta, chimia s-a îmbogăţit 
cu patru noi corpuri. 

...Şi ce plate face un chimist-amator. în laborator, ne putem 
prepara clorul fie după procedeul lui Scheele, precum s-a arătat 
înainte, fie prin electroliza unei soluţii de sare în apă. 

Mai sînt numeroase metode de preparare. De exemplu, din 
clorură de var (CaOCl 2 ) sau clorat de potasiu (KOCl 3 ) şi acid 
clorhidric (HC1). Dacă vrem să-l preparăm rapid şi la rece (adică 
fără să încălzim vasul), e destul să turnăm picătură cu picătură 
acid clorhidric concentrat peste permanganat de potasiu (KMn0 4 ) 
cristalizat. în acest fel recomandăm cititorilor să-l prepare. Vreţi 
să cunoaşteţi şi ecuaţiile chimice? Iată-le: 

Mn0 2 + 4HC1 = MnCl* + 2H 2 0 
MnCl 4 = MnCl 2 + Cl 2 

în această reacţie se formează intermediar tetraclorura de 
mangan, nestabilă şi neizolabilă, care se descompune, prin căl¬ 
dură, în clorură manganoasă şi clor. 

CaOCl 2 + HG1 = GaGlo + HOGI 
IiCl + HOC1 = II 2 0 + Cl 2 

Clorură de var este un puternic oxidant, aşa că oxidează acidul 
clorhidric. Se formează întii acid hipocloros (HOGI), care apoi 
se oxidează, obţinîndu-se apă şi clor. 

în mod asemănător reacţionează şi cloratul de potasiu, dar 
se obţine întîi acid doric. 

KC10 3 + HC1 = KC1 + HCIO 3 
5HC1 + HCIO 3 = 3H 2 0 + 3C1 2 

Folosind permanganat de potasiu, clorul se obţine foarte 
curat şi în acelaşi timp, foarte uşor. . 

2KMn0 4 + 16HG1 = 2MnGl 2 + 2KG1+8H 2 0+5Gj 2 

Clorul se dizolvă în apă. Cum se prepară o soluţie de clor? Din 
vasul în care este produs, porneşte un tub ce se scufundă într-un 

vas cu apă. De acolo, mai departe, un alt tub îl duce în alt vas. 
Ultimul vas conţine un lichid alcalin (cu puţin hidroxid de sodiu, 
de exemplu) destinat să absoarbă excesul de clor (fig. 36). 
Deoarece lucrăm afară, în aer liber, noi avem însă putinţa 



să obţinem o soluţie de clor mult mai uşor: din eprubeta unde se 
produce, un tub conduce clorul într-o altă eprubetă cu apă (fig. 37). 
O parte din clor se dizolvă în această apă, iar alta se elimină în 
aer. Desigur, că vom lucra însă numai cu cantităţi mici de sub¬ 
stanţe. 

Fie că a fost preparat din acid clorhidric şi bioxid de mangan, 
fie din permanganat de potasiu şi acid clorhidric, clorul se pre¬ 
zintă sub aceeaşi formă: un gaz galben-verzui, cu miros puternic, 
sufocant. Se ştie că a fost chiar folosit la începutul primului răz¬ 
boi mondial drept gaz asfixiant (0,1 miligrame clor la un litru de 
aer este mortal). Cum însă o batistă înmuiată în apă şi pusă la nas 

«este suficientă ca să-i neutralizeze efectele, a fost iute înlocuit cu 
alte gaze mai puternice. 

în cursul experienţelor noastre nu trebuie să ne temem de 
accidente, cu condiţia de a lucra în curte, sau în laborator 
■cu ferestrele deschise. 

într-o eprubetă in¬ 
troducem clor „prin 
2nlocuire“, adică înlo¬ 
cuim aerul ce umple 
■eprubetă, cu clor. A- 
■ceasta se face aducînd 
tubul de la eprubetă 
unde fabricăm clor, în 
fundul eprubetei goa¬ 
le, aşezate normal cu 
fundul în jos (pentru 
•că gazul acesta e mai 
•greu decît aerul). 

Dacă în această 
eprubetă cu clor intro¬ 
ducem fosfor, acesta 
se aprinde de la sine. 

€înd clorul este în 
proporţie mai mare decît fosforul, obţinem pentaclorură de fos¬ 
for solidă (PC1 5 ), sub formă de praf. Cînd fosforul e în exces, se 
■obţine triclorură de fosfor, lichidă (PC1 3 ). în timpul combinării 
■clorului cu fosforul se dezvoltă o mare cantitate de căldură. 

2P + 5C1 2 = 2PC1 5 
2P + 3C1 2 = 2PC1 3 

în acelaşi fel umplem un borcan cu clor. Presărăm apoi în 
borcan praf de arsen sau de stibiu (antimoniu); aceste pulberi 
se aprind, producînd jerbe de foc, cu scîntei strălucitoare şi foarte 



Fig. 37. Apa dc clor se poate prepara şi mai 
simplu. 

frumoase. Se formează clorură de arsen (AsCJ 3 ) şi respectiv, clorură 
de antimoniu (SbCl 3 ). 

2As + 3C1 2 = 2 AsC 1 3 
2Sb + 3C1 2 = 2SbCl 3 

Legăm cîteva fire de cupru subţiri (de conductă electrică) 
sau numai unul pe care-1 înfăşurăm în formă de spirală, de o ver~ 
gea de fier; încălzim uşor extremitatea inferioară a sîrmei şi apoi 
o scufundăm iute într-un borcan cu clor. Cuprul arde în clor cu 
lumină, înroşindu-se; se formează clorură de cupru (CuCl 2 ), care 
cade în picături incandescente pe fundul flaconului. 

Dar nu numai cuprul, ci aproape toate metalele sînt atacate 
de clor. Aşa, de pildă, sodiul aruncat la temperatura obişnuită 
într-o eprubetă cu clor se aprinde de la sine şi arde cu o flacără 
vie, dînd naştere clorurii de sodiu (NaCl): 

2Na + Cl 2 = 2NaCl 

De asemenea, mercurul este atacat de clor la temperatura 
obişnuită şi de aceea clorul nu poate fi cules sub mercur. 

Gazul amoniac (NH 3 ) este descompus dje către clor. Dacă 
introducem într-un flacon plin cu clor un tub de sticlă prin care 
soseşte gazul amoniac (fabricat într-o eprubetă din var nestins* 
sub formă de praf amestecat cu clorură de amoniu (ţipirig) tot în. 
praf, stropite cu apă şi eventual încălzite foarte uşor), amoniacul 
se aprinde de la sine, producîndu-se azot şi fum alb de clorură 
de amoniu (NH 4 G1). 

8NH 3 + 3C1 2 = N 2 + 6NH 4 C1 

Această reacţie se mai poate realiza şi în alte feluri. Putem sâî 
trecem un curent de clor, de astă dată printr-un vas cu o soluţie 
de amoniac (concentrată); fiecare balonaş de clor cînd pătrunde 
din tubul de sticlă pe unde e adus, în lichid, produce un fel de 
fulger scurt. Experienţa aceasta este de efect. 

De asemenea, putem sa umplem cu o soluţie de clor nouă- 
zecimi dintr-un tub astupat la un capăt şi apoi să completăm 
restul cu o soluţie concentrată de amoniac. Astupăm tubul cu 
degetul şi-l răsturnăm într-un pahar plin cu apă, aşa cum arată* 
figura 38. Amoniacul, mai 
uşor, se amestecă cu clorul 
şi dă naştere unor foarte 
micibalonaşe de azot, care 
ajung puţin cîte puţin pînă 
la capătul superior al tubu¬ 
lui. In cursul acestei expe¬ 
rienţe se mai formează şi o 
mică cantitate de hipoclorit 
de amoniu care, în contact 
cu excesul de amoniac, se 
descompune puţin cîte pu¬ 
ţin, dînd azot şi clorură de 
amoniu. 

Să luăm doi cilindri mici 
sau două sticluţe cu gîtul 
larg şi să le aşezăm gură 
în gură. Primul cilindru va 
fi umplut cu hidrogen şi va 
sta, fireşte, cu gura în jos. Celălalt cilindru va fi umplut cu 
gazul clor şi va avea dimensiuni egale cu primul. Amestecăm gazele 
prin mai multe răsuciri ale vaselor. Dacă acum deschidem brusc 
cele două vase deasupra unei flăcări, în timp ce mîinile ne sînt 
apărate prin nişte cîrpe ude cu care le învelim, amestecul de gaze 
explodează cu zgomot. Reacţia produsă se scrie astfel: 

H 2 + Cl 2 = 2HC1 

Să punem în cilindri puţină apă şi să-i agităm. Ceata se risi¬ 
peşte şi se formează o soluţie de acid clorhidric, care înroşeşte 

liîrtia albastră de turnesol şi dă cu azotatul de argint un precipi¬ 
tat alb. 

Un inventator a propus chiar ca acest amestec gazos exploziv 
să fie folosit ca înlocuitor de benzină, la motoarele cu explozie. 
Brevetul luat pentru invenţia sa nu a fost însă folosit. 

Sulful, aşezat pe fundul unei eprubete fixată într-un stativ, 
se combină cu clorul pe care-1 aducem în această eprubetă prin- 
tr-un tub de sticlă. Cînd tot sulful a dispărut, oprim curentul 
de clor: am obţinut protoclorură de sulf (S 2 C1 2 ), un lichid gălbui. 
Teoretic, am putea obţine şi tetraclorura de sulf (SC1 4 ), însă 
aceasta se descompune la temperatura camerei în protoclorură 
de sulf şi clor. 

Clorul acţionează şi asupra substanţelor organice, de la care 
ia hidrogen, astfel că le schimbă compoziţia chimică. 

Să înmuiem o fîşie de hîrtie de filtru sau de sugativă în esenţă 
de terebentină şi o vîrîm iute într-un borcan cu clor; esenţa de 
terebentină se aprinde pe dată şi arde cu fum gros. Esenţa de 
terebentină e o hidrocarbură (e compusă din hidrogen şi carbon). 
Fiorul însă se combină numai cu hidrogenul şi produce atîta 
căldură, încît pricinuieşte aprinderea esenţei de terebentină 
Încă nedescompuse. Fumul gros se datoreşte carbonului rămas 
de la descompunerea esenţei, şi care nu se combină cu clorul. 

Clorul acţionează şi asupra materiilor colorante organice. 
Dacă scriem cu cerneală cîteva rînduri pe o foaie de hîrtie 
şi o introducem în borcanul de clor (înainte de a se usca), scrisul 
dispare în întregime. 

Distrugerea materiilor colorante de către clor este datorită 
tot acţiunii clorului asupra hidrogenului. Soluţia de clor poate 
.distruge pe dată turnesolul, indigoul şi cerneala, aceasta din 
urmă numai dacă e preparată din acid galic sau din anilină. 
De cele mai multe ori, însă, cerneala mai cuprinde şi o substanţă 
minerală (fier), care rezistă la acţiunea clorului. în acest caz, 
literele rămîn uşor colorate în galben. 

Dacă am cufundat hîrtia in clor şi au rămas aceste urme 
galbene, le putem face să revină la loc intense, aşa cum erau 
la început şi citeţe, tratîndu-le cu o sulfură alcalină, care le face 
să reapară colorate în negru. 

Dacă, însă, după ce am acţionat cu clorul asupra scrisului,, 
îl spălăm şi cu o soluţie foarte diluată de acid clorhidric, care 
distruge urmele scrisului, atunci nu vom mai putea face scrisul 
să reapară. 

Pentru ca o cerneală să nu se poată şterge cu clor, trebuie 
să cuprindă numaidecît în suspensie cărbune (cerneala de impri¬ 
merie sau tuşul). 

O experienţă frumoasă putem face în felul următor. Umplem 
un borcan cu clor şi introducem în el un trandafir roşu. După 
cîtva timp se decolorează clorofila din sepale, care este mai- 
sensibilă, apoi şi petalele trandafirului. 

Cînd punem clorul să reacţioneze cu o soluţie rece a unei' 
baze, ca de exemplu hidroxidul de potasiu, atîta vreme cît clorul 
nu este în cantitate prea mare, se formează un amestec de cloruri 
de potasiu şi de hipoclorit de potasiu (apă de Javel) în soluţie* 
diluată, conform ecuaţiei: 

2C1 + 2KOH = CIOK + KC1 + H 2 0 

Apa de Javel se foloseşte ca oxidant, ca decolorant şi ca 
dezinfectant. în spălătorii e folosită pentru albire. 

Cum ne putem păzi împotriva accidentelor cu clor? Dacă 
cumva am produs clor prea mult şi ne e teamă să-l respirăm, e* 
bine să ţinem la nas şi la gură o batistă înmuiată într-o soluţie' 
de carbonat de sodiu (sodă de rufe) sau de liiposulfit de sodiu. 

Dacă însă am luat prea tîrziu această precauţie şi am ins¬ 
pirat prea mult clorul, care ne pricinuieşte tuşea, e bine să miro¬ 
sim puţin amoniac sau anilină. 

în tot cazul, aşa Cum am arătat şi la începutul acestor expe¬ 
rienţe, toate încercările se vor face la aer, în curte, şi folosind 

-cantităţi mici de substanţe pentru fabricarea clorului (1 cm 3 de 
HC1). în general nu trebuie să ne temem de vreo otrăvire, căci 
mirosul neplăcut trădează clorul chiar la 0,0001%. 

/ UN BUN DECOLORANT ŞI DEZINFECTANT 

„Un preparat cu bune proprietăţi decolorante şi dezinfec¬ 
tante? Hm!... Nu e prea rău!“ îşi vor spune fără îndoială chi¬ 
mist ii amatori, aşteptînd cu mare încordare substanţa miracu¬ 
loasă şi — desigur — rară despre care este vorba. De aceea se 
•vor simţi poate dezamăgiţi, auzind că acest corp minunat nu e 
.altul decît... clorura de var. 

Totuşi, clorura de var va fi pretextul unor experienţe de 
•chimie. 

Urmăriţi-ne, numai, cu atenţie. 

Ce este clorura de var? CJorura de var este o pulbere albă, 
care conţine cam 30—40% clor. 

Clorul conţinut de clorura de var se degajează pe încetul 
în aer liber. Pentru ca acest clor să nu se piardă prea repede, 
clorura de var se păstrează în borcane sau în cutii cît mai ferite 
•de aer. 

Formula clorurei de var este CaOCl 2 . Nu trebuie să confun¬ 
dăm clorura de var cu clorura de calciu, care are formula CaCl 2 . 

între foloasele clorurei de var se găseşte şi puterea ei dezin- 
iectantă. O soluţie de clorură de var în apă, 1%, este suficientă 
pentru a ucide, în cinci minute, bacilii tifosului, holerei şi cărbu¬ 
nelui. Cu o soluţie de 1 parte clorură de var în 20 părţi de apă, 
se văruiesc pereţii grajdurilor în care se ivesc diferite molime. 
De asemenea, insectele de tot felul sînt ucise de această sub¬ 
stanţă. 

Clorura de var înlocuieşte clorul în industrie. Acesta din urmă 
nu poate fi transportat la distanţe mari în stare gazoasă. Aceasta, 

din cauză că volumul vaselor necesare ar fi prea mare. Nici dizol¬ 
vat în apă nu poate fi transportat, pentru că apa nu dizolvă 
•clor, decît un volum de 2—3 ori mai mare ca al ei. în schimb, 
clorura de var recent preparată poate să degajeze cam 110 litri 
de clor pe kilogram! 

în industrie, clorura de var e folosită pentru decolorarea 
cîrpelor întrebuinţate la fabricarea hîrtiei, pentru curăţirea 
apelor de băut etc. 

în linii mari, clorura de var se prepară introducînd un curent 
de clor gazos în var amestecat cu apă. Totul se petrece după 
reacţia: 

Ca(OH) 2 + Cl 2 = CaOCl 2 + H 2 0 

Sînt însă necesare unele precauţiuni. 

Clorul (preparat din clorat de potasiu şi acid clorhidric, din 
bioxid de mangan şi acid clorhidric sau cu alte mijloace) este 
adus printr-un tub de sticlă într-un vas în care avem var stins. 
Condiţia esenţială este ca gazul să intre foarte încet, aşa ca să 
se evite orice ridicare de temperatură în timpul absorbirii clo¬ 
rului de către var. Altminteri, clorura de var formată s-ar trans¬ 
forma în clorat şi clorură de calciu. 

Să facem acum cîteva experienţe simple. Să dizolvăm cîteva 
grăunţe de clorură de var în apă şi să încercăm, cu ajutorul tur¬ 
nesolului, reacţia lichidului. Vom vedea că clorura de var reac¬ 
ţionează alcalin (bazic) dînd culoarea albastră, datorită faptului 
că în cuprinsul său se mai găsesc cantităţi mici de hidroxid de 
calciu [cu formula Ca(OH) 2 ]. 

De altfel, putem constata prezenţa acestui hidroxid şi altfel: 
anume, dizolvînd clorura de var în apă; clorura de var se dizolvă 
foarte uşor în apă şi lasă un rest alb care este tocmai hidroxidul 
de calciu în exces. 

Să fierbem o soluţie de clorură de var în apă: obţinem clorură 
şi clorat de calciu, care e folosit pentru prepararea cloratului 
de potasiu. 

Să luăm pe un beţişor de magnezie puţină elorură de var 
şi să o ţinem în flacără. O culoare ţipătoare roşie-cărămizie 
ne dovedeşte prezenţa calciului. Se ştie, într-adevăr, că acest 
corp colorează flacăra în orice combinaţie s-ar găsi. 

Putem face această experienţă şi în altfel. Introducem mici 
bucăţi de vată în soluţia de elorură de var, le uscăm la un loc 
călduţ şi, după ce le-am umezit cu cîteva picături de alcool, 
le dăm foc pe o tablă de metal. Culoarea flăcării va apare, la 
fel, transformată. 

O altă experienţă, tot atît de atrăgătoare ca şi precedenta, 
constă în a pune într-o eprubetă sau într-un cilindru puţină 
.elorură de var, adăugind apoi un deget sau două de acid clor- 
hidric. Se formează imediat, o spumă bogată şi se dezvoltă gazul 
clor cu mirosu-i caracteristic. Experienţa se face cu ferestrele 
deschise, pentru binecunoscutul motiv, că gazul clor este otră¬ 
vitor dacă e respirat mai multă vreme. Ecuaţia chimică a celor 
petrecute se scrie astfel: 

CaOCl 2 + 2HC1 = CaCl 2 + H 2 0 + Cl 2 

O floare albastră sau un text scris cu cerneală, ţinute deasupra 
eprubetei, sînt repede decolorate, deoarece clorul distruge sub¬ 
stanţele colorante. 

Tot astfel, dacă într-o eprubetă încălzim puţină cerneală 
diluată cu apă, împreună cu un vîrf de cuţit de elorură de var, 
se produce îndată o decolorare a cernelii. Această decolorare 
apare cu mult mai iute dacă în prealabil am adăugat în eprubetă 
şi cîteva picături de acid clorhidric. 

De asemenea, dacă într-o eprubetă adăugăm la un vîrf de 
cuţit de elorură de var, cîteva degete de cerneală roşie şi apoi 
umplem pînă la jumătate cu oţet, lichidul se decolorează prin 
încălzire. 

în amîndouă cazurile de mai sus, clorul, născut prin acţiunea 
acidului (clorhidric, sau acetic din oţet) asupra clorurei de var. 

distruge substanţele colorante din cerneală. De asemenea, clo- 
rura de var decolorează tinctura de turnesol şi indigoul. 

O aplicaţie practică a experienţelor de mai sus se face în 
soluţiile de şters scrisul. Dacă frecăm cu un chibrit sau cu un 
beţişor bont, puţină clorură de var într-o soluţie de oţet, dea¬ 
supra unui text scris cu cerneală, vom vedea că scrisul va dispare 
în întregime, dat fiind că cerneala este distrusă de clorul pus 
în libertate. 

Experienţa aceasta reuşeşte — deşi ceva mai greu — chiar în 
cazul unor texte vechi, de ani de zile, cu cerneală neagră sau 
roşie. După dispariţia scrisului, luăm cu grijă restul de sub¬ 
stanţă pe o muchie de cuţit şi absorbim umezeala cu o sugativă 
curată, sau mai bine cu hîrtie de filtru albă. 

în lichidele de şters scrisul, clorura de var este de obicei 
înlocuită cu o soluţie de hipoclorit de sodiu (NaOCl). 

Pe lîngă cerneluri, clorura de var mai distruge şi alte multe 
culori organice; ne putem convinge de aceasta atingînd diversele 
corpuri (hîrtii colorate de tot felul, stofe etc.) cu clorură de var, 
amestecată cu cîteva picături de oţet. Spălăm apoi, după 10—20 
minute. 


UN ELEMENT CHIMIC ACTIV 

Este surprinzător cîte experienţe frumoase şi interesante pot 
fi realizate cu sulf în valoare de cîţiva lei! 

Ca şi oxigenul, sulful (care se găseşte în aceeaşi grupă în 
tabloul lui Mendeleev) este un element deosebit de activ. De 
fapt, el se combină cu numeroase substanţe atît de violent, încît 
reacţiile sînt însoţite de lumină şi căldură. 

La temperaturi ridicate, sulful se combină cu metalele, for- 
mînd sulfuri. Pentru a demonstra aceasta, amatorul chimist 
poate pune o cantitate mică de sulf într-o ceşcuţă de porţelan, 
pe care o va încălzi cu un primus sau cu o flacără de gaz, pînă 


8 — Minuni în eprubetă 

cînd sulful se aprinde. Dacă în ceşcuţă introducem acuip o gră¬ 
măjoară de pilitură de fier, sau un ghem de sîrmă subţire de fier, 
sulful se va combina imediat cu fierul pentru a forma sulfură 
de fier. 

în cursul reacţiei, mai ales dacă firişoarele de fier sînt 
suficient de fine şi de subţiri, masa se va aprinde şi se va umfla 
ca un vulcan în miniatură. Deoarece în cursul experienţei se 
dezvoltă gaze urît mirositoare şi toxice, ea se va face numai 
în aer liber. 

Resturi, fîşii sau pilitură de zinc, bucăţi de sită de cupru, 
bronz de aluminiu (în pulbere) şi alte metale aruncate deasupra 
sulfului aprins vor reacţiona într-un mod asemănător, pentru a 
forma sulfuri metalice. Sulfura rezultată în fiecare caz trebuie 
scoasă din cutie şi pusă într-o sticlă cu etichetă, pentru a fi uti¬ 
lizată ulterior. 

Mercurul şi sulful pot fi combinate pur şi simplu frecînd 
sau măcinînd floarea de sulf într-o piuliţă cu mai multe picături 
de „argint viu“. Va lua naştere sulfura de mercur. 

Pulberea de zinc (fin divizată) şi sulful se combină rapid 
dacă le amestecăm şi apoi apropiem o scînteie electrică. Pentru 
aceasta, legăm capacul unei cutii de metal de un pol al unui 
acumulator, iar celălalt pol al bateriei va fi „strecurat' 4 prin 
mijlocul amestecului de sulf şi zinc. Frecînd sîrma pe capac se 
formează o scînteie suficientă pentru a aprinde amestecul, care 
arde cu o flacără strălucitoare (fig. 39). Deşi experienţa este 
de altfel fără primejdie, amatorul chimist va face bine să-şi 
ferească mîinile de flacăra puternică. Dacă zincul e fin divizat 
şi se găseşte în proporţie de 2 la 1 faţă de sulf, reacţia poate fi 
determinată chiar de lovitura unui ciocan, care va provoca o 
detunătură puternică. 

Pilitura de fier şi sulful pot fi făcute să se combine chiar 
fără aplicarea de căldură. Amestecaţi-le numai şi picaţi puţină 
apă, transformînd totul într-o pastă. Peste cîteva ore, amestecul 

va deveni tare ca piatra. De multe ori, dacă sulful este pur şi 
dacă respectăm proporţia de două părţi pilitură de fier şi o 
parte sulf, umezite bine, după puţină vreme se produce sulfura 
de fier cu o mare degajare de căldură dovedită printr-o abun- 



Fig. 39. Sulful se combină energic cu zincul chiar sub influenţa unei 
scîntei electrice. 

dentă producţie de vapori de apă („vulcanul Lemery“). 

Profitînd de faptul că fierul şi sulful se combină formînd o 
sulfură neagră, chimistul poate utiliza sulful pentru a obţine un 
înveliş negru la suprafaţa obiectelor din fier. Mai întîi se face o 
dispersie de sulf în terebentină călduţă, amestecînd puternic în 
acest lichid nişte sulf fin pisat. Această dispersie ne va pune 
la îndemînă sulful într-o formă potrivită pentru aplicarea sa la 
suprafaţa fierului. Obiectele de fier vor fi întîi scufundate în 
dispersie şi ţinute, apoi, într-o flacără. Pentru a obţine un adevărat 
lustru negru este necesar să repetăm această înmuiere şi încălzire 
de mai multe ori. Gînd încălziţi terebentina pentru a dizolva 
sulful, păstraţi la îndemînă o bucată de azbest sau de tablă. 
Aceasta vă va servi, la nevoie, pentru a înăbuşi flăcările, dacă 
lichidul ia cumva foc. 


8 * 

După cum se vede, sulful este un metaloid foarte activ. Acea¬ 
sta a făcut să se stabilească o analogie chimică între el şi oxigen, 
într-adevăr, sulful se comportă faţă de metale şi faţă de cele 
mai multe din metaloide exact ca şi oxigenul. El se combină 
cu metalele, după cum am văzut; pe lingă aceasta, dă combinaţii 
cu fosforul, cu cărbunele (carbon) şi cu hidrogenul. Sulful, care 
joacă acelaşi rol ca şi oxigenul faţă de hidrogen, faţă de metale 
şi faţă de cele mai multe dintre metaloide, este combustibil; 
el se combină de asemenea cu clorul şi cu bromul. 

Aţi auzit de alotropie? Alotropia este un fenomen fizic, care 
arată că un corp poate cristaliza în mai multe sisteme cristaline. 
Şi sulful are mai multe stări alotropice. Dar să facem cîteva 
experienţe. 

Să luăm o sticlă de vreo 200 cm 3 , să turnăm în ea cam 50 cm 3 
benzen şi o linguriţă de sulf pulbere, apoi s-o agităm bine, 
pînă ce sulful se dizolvă. In lipsa benzenului putem folosi ben¬ 
zină sau petrol lampant. Cel mai bine ar fi să folosim sulfură 
de carbon, care este dizolvantul ideal al sulfului, însă această 
substanţă e urît mirositoare şi apoi nu se găseşte în orice labo¬ 
rator de chimist amator. Cînd tot sulful s-a dizolvat filtrăm 
soluţia (atenţie la foc!), apoi o turnăm într-o sticlă de ceasornic 
sau într-o farfurioară întinsă. Aşezăm farfurioara într-un loc 
ferit de praf şi... aşteptăm să vedem ce se întîmplă. După un 
timp, cînd soluţia s-a evaporat, găsim pe fundul farfurioarei 
nişte cristale mari, regulate, de forma unor octaedri rombici. 
Aceasta este una din formele sub care se poate prezenta sulful. 
Dar el mai are şi altele. 

Dacă încălzim treptat sulful, acesta trece prin diferite culori 
şi stări: la 120°C este foarte lichid, transparent, galben; la 200°C 
devine brun şi vîscos, aşa încît vasul în care-1 încălzim poate fi 
întors pe dos fără să se verse; la temperaturi mai mari redevine 
lichid, căpătînd culoarea brună. în sfîrşit, la 444°C, fierbe. 
Dacă sulful, încălzit la 120°C este răcit brusc prin răsturnare 

Fig. 40. In stînga sulf rombic, în dreapta 
sulf monoclinic. 


în apă, formează benzi lungi elastice ca de cauciuc. Din neferi¬ 
cire, puţin cîte puţin, el îşi pierde elasticitatea şi devine friabil. 
Făceţi şi această experienţă. 

Iată şi altă experienţă. Punem într-o ceşcuţă de porţelan 
trei linguriţe de sulf praf, 
apoi o punem la încălzit. 

Cînd sulful s-a topit mai 
încălzim încă puţin, apoi 
lăsăm ceşcuţa să se răcea¬ 
scă. La răcire, îndată ce se 
formează o pojghiţă subţire 
la suprafaţa sulfului, o gău¬ 
rim cu un beţişor în două 
locuri şi scurgem conţinu¬ 
tul încă lichid. După ră¬ 
cire îndepărtăm şi restul pojghiţei. Privind în interiorul ceş- 
cuţei, vedem o serie de cristale lungi, ca, nişte ace — acesta 
este sulful monoclinic. 

Comparaţi cristalele obţinute prin evaporarea soluţiei de sulf 
cu cele obţinute prin răcirea sulfului topit (fig. 40). 

Ca să obţinem sulful elastic sau sulful plastic, trebuie să 
încălzim sulful (de astă dată putem încălzi sulful într-un balo- 
naş) pînă pe la 250°C, şi apoi să-l turnăm în apă rece. 

Unul din cei mai importanţi compuşi ai sulfului este pro¬ 
dusul său de combinaţie cu hidrogenul — hidrogenul sulfurat 
(H 2 S). Cernelurile invizibile, desenele care-şi schimbă culorile — 
iată cîteva din experienţele distractive pe care acest compus le 
pune la îndemînă. Importanţa sa pentru analiza chimică este 
de asemenea foarte mare. 

Aviditatea sulfului pentru hidrogen este atît de mare, încît 
îl scoate din combinaţiile sale pentru a forma hidrogen sulfurat. 
Să facem şi noi o experienţă, pentru a dovedi acest lucru. Pentru 
aceasta avem nevoie de o bucăţică de parafină, de puţin sulf 

şi de un balonaş. Iată cum se lucrează: se încălzeşte în balonaş o 
parte parafină cu trei părţi sulf. Cînd substanţele s-au topit, 
începe să se degaje hidrogen sulfurat. Acesta se recunoaşte uşor 
după mirosul său caracteristic, de ouă stricate. De asemenea, 
hidrogenul sulfurat poate fi aprins la gura balonaşului. 

HIDROGENUL SULFURAT 

Am cercetat mai sus cîteva din proprietăţile ciudate ale 
sulfului. O altă însuşire în care acest metaloid este greu de întrecut 
e aceea de a forma compuşi cu miros neplăcut. Cel mai obişnuit 
dintre aceşti compuşi este hidrogenul sulfurat, un gaz otrăvitor, 
care se formează întotdeauna cînd o sulfură metalică vine în 
contact cu un acid. 

Cînd sînt necesare cantităţi reduse din acest gaz, amatorul 
chimist şi-l poate prepara fără primejdie în generatorul din 
figura 41. El constă pur şi simplu dintr-o sticlă cu gîtul larg, 
prevăzută cu un dop care este străbătut deoeprubetă, cu fundul 
spart şi pilit. Puneţi la capătul inferior al eprubetei un dop 
de plută cu mai multe orificii mici şi apoi aşezaţi în eprubetă 
substanţa solidă, care reacţionează (în cazul nostru sulfura de 
fier). Capătul superior al eprubetei va fi închis cu un dop de 
cauciuc sau de plută, prin care trece o bucată de tub de sticlă 
în formă de L. Capătul inferior al tubului în L va fi închis şi 
apoi prevăzut cu un mic orificiu, aşa cum se vede în figură. 
Aceasta se face încălzind tubul într-o flacără şi lăsînd capătul 
său să se topească şi să se închidă. Gaura poate fi practicată, 
atunci, ţinînd o latură a tubului în flacără pînă cînd devine 
roşie şi suflînd apoi prin celălalt capăt al tubului pînă se formează 
o bulă. Dacă sticla s-a subţiat, faceţi orificiul, încălziţi din nou 
tubul şi apoi îl frecaţi pe foaie de azbest pentru a netezi marginile 
şi a evita formarea unor buze. Acest orificiu trebuie să fie neted, 
pentru că el va servi ca valvă a generatorului. 

Cînd tubul este introdus în dop şi împins în jos, aşa ca orificiul 
său să fie mai jos de dop, acidul din sticlă se va ridica pînă în 
eprubetă şi va reacţiona cu substanţa formînd gazul. Dacă trageţi 
tubul în sus, valva se închide, pentru că dopul o acoperă. Aceasta 
va împiedica gazul să 
iasă şi-l va face să 
împingă acidul sub 
nivelul substanţei. 

Reacţia încetează 
în acel moment. 

In cazul hidroge¬ 
nului sulfurat, acidul 
este format d intr-o 
parte acid clorhidric 
sau sulfuric, diluat 
cu trei sau patru părţi 
de apă (în volume). 

Sulfura folosită va fi 
sulfura de fier: 

FeS + 2HG1 = 

= H 2 S -}- FeCl 2 

Dacă gazul hidro¬ 
gen sulfurat este lăsat 
să bolborosească prin 
apă, se formează un acid slab. Acesta trebuie păstrat într-o 
sticlă bine astupată. Cu timpul lichidul devine lăptos datorită 
precipitării treptate a sulfului liber. 

O astfel de soluţie poate fi utilizată ca bază pentru cîţeva 
experienţe cu diverse soluţii de săruri, în cursul cărora se obţin 
coloraţii frumoase. Adăugată la sulfatul de cupru, de exemplu, 
se formează o sulfură neagră. Amestecată cu soluţii ce conţin 
fier, ca de pildă sulfatul feric amoniacal, se formează sulfura de 



Fig. Ai. Un aparat simplu pentru prepararea 
gazelor la rece. 

fier neagră. Soluţiile de săruri de mercur dau un precipitat negru 
de sulfură de mercur; antimoniul, bismutul şi staniul (în soluţii) 
dau respectiv precipitate de culoare portocalie, brun-deschis şi 
brun-închis. In sfîrşit, soluţiile de cadmiu dau sulfura galbenă 
de cadmiu. 

Caracteristica hidrogenului sulfurat de a forma diverse 
substanţe colorate în contact cu sărurile metalelor, se poate folosi 
pentru a realiza o experienţă frumoasă. O schiţă sau un desen 
necolorat poate fi vopsit cu soluţiile chimice, sugerate mai sus. 
La început, ele vor apare incolore, dar, prin apropierea de desen 
a unei bucăţi de vată înmuiată în soluţie de hidrogen sulfurat, 
desenul se va colora pe loc. 

O variantă a aceleiaşi experienţe poate fi utilizată pentru 
a prepara o cerneală invizibilă. Scrieţi cu o soluţie slabă de 
acetat de plumb sau sulfură ferică pe o foaie de hîrtie şi nimeni 
nu va fi în stare să citească ce aţi scris. Cei informaţi pot face 
însă ca scrisul să devină vizibil, udînd hîrtia cu o soluţie de 
hidrogen sulfurat. 

în aer se găsesc şi mici cantităţi de hidrogen sulfurat. Prezenţa 
lor face ca obiectele de argint să se păteze, cînd sînt lăsate în 
aer liber — datorită formării unui strat de sulfură de argint. 

Pentru a preveni formarea acestui strat, puneţi bucăţele de 
camfor în contact intim cu metalul, în sertarul sau dulăpiorul 
în care se găseşte un obiect de argint. Camforul se va „sublima" 
pe argint şi va forma un strat protector, care va împiedica hidro¬ 
genul sulfuros să ajungă în contact cu metalul. 

FABRICĂM ACID SULFURIC ÎN LABORATOR! 

Prin anul 1200, Albert cel Mare — cel mai renumit alchimist 
al timpului — scria într-o carte (rezervată numai confraţilor 
săi): „spirtul de vitriol roman este cea mai puternică otravă". 

Albert cel Mare, al cărui nume a rămas în [istoria ştiinţei 
datorită cîtorva interesante descoperiri, nu greşea, cu condiţia 
de a înlocui expresia, „spirtul de vitriol roman“ prin „acid 
sulfuric" aşa cum se spune astăzi, iar „otravă" prin „acid". 
Probabil că Albert cel Mare ştia să-l prepare, dar şi-a păstrat 
taina. Alchimistul Basilius Valentinus, în secolul al XV-lea, 
descrie primul felul în care se poate prepara „uleiul de vitriol" 
sau „acidul vitriolic"; aceste nume pornesc probabil de la numi¬ 
rea magică a sulfatului feros („vitriol verde"). 

Acidul sulfuric era ţinut în mare cinste de alchimişti, din 
cauza energiei sale, dar constituţia sa n-a fost cunoscută decît 
de la chimistul francez Lavoisier. Acidul sulfuric este un acid 
bibazic. 

Se ştie că hidrogenul, sub forma de ioni, este acela care 
dă proprietăţile acide unui corp. Cu alte cuvinte, pentru ca să 
merite denumirea de „acid‘% o substanţă trebuie să fie în stare 
să elibereze ioni de hidrogen (adică atomi de hidrogen încărcaţi 
pozitiv). 

Fără nici un fel de îndoială, însă, alchimiştii pe care] i-am 
pomenit la început nu cunoşteau aceste amănunte, pe care numai 
chimia modernă a reuşit să le descopere. 

Pentru realizarea experienţei pe care ne-am propus-o, avem 
nevoie de foarte puţine substanţe şi aparate. 

I Mai întîi avem nevoie de un balon de sticlă. Acesta poate fi 
înlocuit cu o sticlă cu gura largă de jumătate de litru, dar e 
preferabil un balon rotund. Mai este necesar, după aceea, nişte 
acid azotic. în sfîrşit, vom avea nevoie de sulf (pucioasă) şi de 
o „lingură de ars" (o sîrmă lungă la capătul căreia se află fixat 
un căpăcel). 

Vărsăm în balonul cu gura largă cîţiva centimetri cubi de 
acid azotic concentrat (HNO s ). După aceea, răsucim balonul în 
toate direcţiile, în aşa fel, încît să udăm peste tot interiorul 
pereţilor balonului cu acidul azotic. 


în lingura de ars luăm apoi sulf, îl aprindem şi introducem 
lingura în interiorul balonului, unde o ţinem pînă cînd tot sulful 
a ars. Această operaţie va fi repetată de cîteva ori (fig. 42). 
Adăugăm după aceea, cîţiva centimetri cubi de apă în lichidul 



Fig. 42. Arzînd sulf în prezenţa acidului azotic obţinem acid sulfuric. 


din balon. Am obţinut acid sulfuric! Nu vă vine să credeţi? 
Ca să ne convingem, vom face reacţia de recunoaştere. Luăm 
din acidul sulfuric fabricat de noi într-o eprubetă şi adăugăm 
cîteva picături de clorură de bariu (BaCl 2 ). Căpătăm pe dată 
un precipitat alb, care se lasă la fundul eprubetei. Acest preci¬ 
pitat este datorit combinării acidului sulfuric cu bariu şi formării 
sulfatului de bariu (BaS0 4 ). 

în industrie, acidul sulfuric se prepară prin două metode, 
cunoscute sub numele de metoda contactului şi metoda camerelor 

de plumb. Ne vom ocupa acum de metoda camerelor de plumb. 
Ce se petrece în camerele de plumb, în care se fabrică indus¬ 
trial acidul sulfuric? Exact ceea ce s-a petrecut în balon. Această 
reacţie (obţinerea acidului sulfuric prin oxidarea gazului sulfuros, 
născut în urma arderii sulfului) este folosită şi în industrie. 

Mai întîi, acidul azotic se descompune în parte, dînd printre 
altele oxigen. Acesta se uneşte cu bioxidul de sulf (născut prin 
arderea sulfului) şi cu apa din acidul azotic, dă acid sulfuric. 
Acidul azotic se formează din nou, luînd oxigen din aer. 

Procesul se repetă la infinit; aşadar, cel puţin în teorie, o 
cantitate mică de acid azotic poate, în prezenţa aerului, să 
oxideze cantităţi oricît de mari de bioxid de sulf (S0 2 ), oxigenul 
cedat de acidul azotic fiind reluat din aer de oxizii de azot. 

Practic, totuşi, cantitatea de S0 2 oxidată este limitată pentru 
că unele reacţii nedorite, aduc după sine pierderi de azot. 

Un astfel de fenomen în care o substanţă declanşează reacţia, 
părînd că ea însăşi nu intră în reacţie deoarece nu se transformă, 
se numeşte cataliză, iar substanţa folosită catalizator. Rolul 
catalizatorului este de a favoriza producerea unei reacţii chimice, 
furnizîndu-i energia necesară şi deci accelerîndu-i cursul. în 
acest fel o reacţie care în condiţii obişnuite ar fi înceată, uneori 
chiar greu de observat din cauza încetinelii, în prezenţa catali¬ 
zatorului se desfăşoară cu energie. Există însă şi substanţe care 
scad viteza reacţiilor sau chiar le opresc complet. Astfel, oxidarea 
bioxidului în trioxid de sulf (S0 3 ) este întîrziată prin prezenţa 
unor cantităţi foarte mici de alcool, glicerină sau alte substanţe 
organice. Astfel de substanţe care întîrzie sau opresc o reacţie 
chimică, se numesc inhibitori. 

Ga să ne putem face o idee de ceea ce se petrece în camerele 
de plumb, să facem următoarea experienţă: 

Vom folosi un balon mare, de sticlă, în fundul căruia vom 
pune puţină apă, şi al cărui gît îl vom închide cu un dop tra¬ 
versat de patru tuburi. 

Printr-unul din aceste tuburi vine oxid de azot, provenind 
de la un balon unde am pus în contact cupru cu acid azotic. 
Cuprul e sub forma de grunjuri sau de pilitură. Cel de al doilea 
tub aduce bioxid de sulf, care se prepară prin arderea sulfului. 

Cel de $1 treilea tub 
serveşte pentru a su¬ 
fla aer înăuntrul balo¬ 
nului, cu o pară de 
cauciuc. Aceste trei 
tuburi coboară pînă 
la fundul balonului. 
Al patrulea tub nu 
pătrunde decît în par¬ 
tea de sus a gîtului 
balonului şi este sor¬ 
tit să dea drum liber 
gazelor gonite prin su¬ 
flare (fig. 43). 

Oxidul de azot, 
odată ajuns în ba- 

bilitatea să urmărim în mic fenomenele ce au produce aici, îm- 

loc în camerele de plumb la fabricarea acidului preună cu oxigenul din 
sulfuric. aer, nişte vapori ro¬ 

şii, care dispar de în¬ 
dată ce vin în contact cu apa de pe fund, care a fost încălzită mai 
dinainte, şi cu gazul sulfuros. Cînd vaporii roşii încetează să se 
mai producă, suflăm din nou aer, şi reacţiile reîncep imediat. 

Formarea acidului sulfuric se recunoaşte uşor, vărsînd în 
apa din balon o soluţie diluată de clorură de bariu, care dă îndată 
un precipitat alb, insolubil, de sulfat de bariu. 

Dacă cumva nu încălzim apa de pe fundul vasului, şi dacă 
răcim vasul, cu ajutorul unui burete ud, se formează pe pereţii 
acestuia nişte cristale de acid nitrosil-sulfuric, numite „crista- 

lele din camerele de plumb“. Aceste cristale dispar dacă le punem 
în atingere cu apa, prin înclinarea balonului. 

Trebuie să fim deosebit de atenţi cînd lucrăm cu vapori 
nitroşi care sînt foarte toxici. Pentru aceasta ferestrele labora¬ 
torului trebuie să fie larg deschise în tot timpul experienţelor. 

Reacţiile de formare ale acidului sulfuric în camerele de 
plumb sînt următoarele: 

Bioxidul de sulf se uneşte cu apa, dînd acid sulfuros: 

S0 2 -f H 2 0 = H 2 S0 3 

Hipoazotida reacţionează cu acidul sulfuros, oxidîndu-1 în 
acid sulfuric, iar ea reducîndu-se în oxid de azot: 

H 2 S0 3 + N0 2 = H 2 S0 4 + NO 

Oxidul de azot format în această reacţie se combină cu oxi¬ 
genul din aer, regenerînd hipoazotida: 

2NO + 0 2 = 2NO s 

Aceasta îşi reia funcţia de agent oxidant al acidului sulfuros, 
în camerele de plumb, în afară de reacţiile descrise mai sus, se 
mai produc şi alte reacţii secundare. 

[0. BIOXIDUL DE CARBON , GAZUL CARE STINGE FOCUL 

După ce am ars cărbune în oxigen, aşa după cum s-a arătat 
într-un capitol precedent, în borcan a ramas un gaz, numit 
„bioxid de carbon“, care tulbură apa de var. De asemenea, prin 
arderea lemnului, a luminării şi a multor alte substanţe care 
sînt alcătuite, printre altele, şi din carbon, căpătăm acelaşi gaz. 

Luaţi un sifon şi apăsaţi pe pîrghie... Lichidul ţîşneşte cu 
putere. Ce forţă nevăzută face ca acest lichid să iasă din sticlă? 
Aţi ghicit-o... este bioxidul de carbon. Şi în bere, în limonadă, 

în apele minerale, tot el este gazul care dă senzaţia unor uşoare 
pişcături pe limbă. 

A venit acum timpul să ne ocupăm mai de aproape de bio xidul 
de carbon, a cărui formulă se scrie simplu: C0 2 . Să încercăm, 
mai întîi, să-l preparăm în cantitate mai mare — şi apoi să 
descriem cîteva experienţe din care să reiasă însuşirile sale. 

într-un pahar înalt, punem o lingură de bicarbonat de sodiu 
sau o lingură de sodă de rufe (carbonat de sodiu). Turnăm dea¬ 
supra cîteva linguri cu oţet obişnuit. Pe dată, lichidul se acoperă 
cu spumă: se formează bioxidul de carbon (C0 2 ). 

în loc de oţet putem folosi acid clorhidric diluat, acid sul¬ 
furic diluat, acid azotic diluat sau alţi acizi. In loc de bicarbonat 
de sodiu, putem întrebuinţa: sodă de rufe, marmură sau cretă, 
toate fărîmiţate în bucăţele mici. 

în paharul nostru s-a adunat deasupra lichidului un gaz 
invizibil, fără miros. Să vedem acum, cum îl recunoaştem. 

Să introducem în pahar un chibrit aprins sau o luminare. 
Flacăra se stinge îndată ce pătrunde în bioxidul de carbon. 

Dar o flacără se stinge şi în azot şi în alte gaze. Pentru ca 
să fim siguri că avem de a face cu bioxidul de carbon, trebuie 
să „vărsăm“ bioxidul de carbon din paharul în care l-am fabricat, 
într-un alt pahar umplut cu apă de var. Bioxidul de carbon se 
poate „turna“ la fel ca apa. Un litru de bioxid de carbon cîntă- 
reşte (laO° şi 760 mm presiune) cam 2 g, iar un litru de aer numai 
1,3 g. Deci, acest gaz este o dată şi jumătate mai greu decît 
aerul. îndată ce intră în contact cu bioxidul de carbon, apa de 
var se tulbură. Tulburarea apare mai repede dacă acoperim 
paharul în care se găseşte apa de var şi bioxidul de carbon şi-l 
scuturăm puţin. Apa de var se prepară astfel. Luăm puţin var 
stins şi-l amestecăm bine cu apă. Apoi filtrăm soluţia printr-o 
hîrtie de filtru. Dacă lichidul pare prea tulbure, îl mai filtrăm 
încă o dată, aşa ca să devină limpede de tot. Dacă nu avem la 
îndemînă hîrtie de filtru, lăsăm lichidul liniştit şi aşteptăm 

pînă cînd tulbureala se lasă la fund. Turnăm apoi în alt pahar 
lichidul limpede, de deasupra. 

Tulburarea apei de var este caracteristică pentru bioxidul 
de carbon. Orice gaz care stinge flacăra şi tulbură apa de var, 
nu poate fi decît bio¬ 
xidul de carbon. 

Luăm un tub de 
sticlă şi legăm pe el 
cu sîrmă subţire pa¬ 
tru bucăţele mici de 
luminare, pe care le 
aprindem. 

Punem apoi totul 
într-un borcan înalt 
(fig. 44). într-o epru- 
betă preparăm bioxid 
de carbon printr-una 
din metodele arătate 
mai sus. Astupăm e- 
prubeta cu un dop prin 
care trece un tubuşor 
scurt de sticlă. La ca¬ 
pătul acestui tubuşor 
prindem un tub de cauciuc. Celălalt capăt al tubului de cauciuc 
îl punem în legătură cu tubul de sticlă, care serveşte drept su* 
port pentru luminări. 

Bioxidul de carbon pătrunde astfel prin acest tub, în fundul 
borcanului, pe care-1 umple încet. Luminările se sting de jos în 
sus, pe măsură ce bioxidul de carbon umple borcanul. 

Iată deci încă o dovadă că bioxidul de carbon este mai greu 
decît aerul. 

Am văzut că bioxidul de carbon poate fi turnat la fel 
ca apa. 



Fig. 44. Bioxidul de carbon nu întreţine ar¬ 
derea şi este mai greu decît aerul. De aceea se 
vor stinge întîi luminările de la fundul bor¬ 
canului. 

De asemenea, poate fi supt şi trecut prin tuburi de cauciuc, 
tot ca apa. Să facem o experienţă. 

Umplem un pahar cu bioxid de carbon, aducîndu-1 tot printr-un 
tub de cauciuc, ca şi în experienţa precedentă. Punem apoi in 
pahar un alt tub de cauciuc, liber şi scoatem afară un capăt, pe 
care-1 lăsăm să atîrne. Sugem prin acest capăt al tubului de cau¬ 
ciuc pînă cînd simţim un gust acrişor. îndată ce simţim acest gust, 
punem capătul tubului într-un alt pahar, pe fundul căruia se 
găseşte puţină apă de var. După 2—3 minute acoperim al doilea 
pahar şi-l scuturăm. Apa de var se tulbură. Deci, bioxidul de 
carbon s-a scurs din primul pahar în al doilea, prin tubul de cau¬ 
ciuc, întocmai cum s-ar fi scurs apa. 

Ştiţi că la 10 000 litri de aer, se găsesc numai 3 litri de bioxid 
de carbon? Totuşi, pe întreg pămîntul se găsesc aproximativ 
2 100 miliarde tone de £0 2 . Bioxidul de carbon este foarte răspîn- 
dit în natură. în multe locuri, el iese din pămînt. Astfel de locuri 
se întîlnesc şi la noi în ţară, ca de pildă la Tuşnad. Ele se numesc 
„mofete" şi sînt folosite de medici pentru tratamentul bolilor de 
inimă şi vase. 

Alteori, acest gaz pătrunde în apele izvoarelor, se dizolvă şi 
formează o apă gazoasă, la fel ca şi sifonul, dar conţinînd de obicei 
şi alte substanţe dizolvate, cu însuşiri vindecătoare. Astfel de 
ape se găsesc în ţara noastră la Buziaş, Malnaş, Borsec, Tuşnad, 
Vatra Dornei. Băile cu ape conţinînd bioxid de carbon se recQ- 
mandă pentru tratamentul unor boli de inimă şi al hipertensiunii 
arteriale. 

în timpul fabricării berii, vinului şi în aluat, se dezvoltă 
foarte mult bioxid de carbon. De pildă, dacă înainte de fermen¬ 
tarea vinului, o cantitate de must conţine, să zicem, 10 kg de 
zaharuri, după fermentaţie, acestea se transformă în aproxima¬ 
tiv 5 kg de alcool şi 5 kg de C0 2 , ceea ce înseamnă cam 2500 
de litri! Dacă acasă se frămîntă aluat pentru pîine sau cozonaci, 
luaţi o bucăţică de aluat şi puneţi-o într-un borcănaş pe care-1 

acoperiţi cu un dop. A doua zi, descoperiţi binişor borcănaşul 
şi virîţi înăuntru un chibrit aprins. Chibritul se va stinge pe loc. 
Apa de var pusă în contact cu gazul format se tulbură. în borcă- 
naş s-a strîns, deci, bioxid de carbon. 

Cînd punem drojdie în aluat, iau naştere o mulţime de băşi- 
cuţe de bioxid de carbon. Ele ridică aluatul şi-l fac să „crească". 
Drojdia de bere este formată din mici ciuperci, care fabrică bio¬ 
xidul de carbon. 

De asemenea, după cum spuneam mai înainte, bioxidul de 
carbon se capătă şi din arderea substanţelor care cuprind carbon. 

Pentru a dovedi aceasta, punem pe fundul unui borcan nişte 
apă de var şi-l acoperim cu o placă de sticlă. Introducem apoi în 
borcan, dînd puţin la o parte placa de sticlă, o luminare aprinsă. 
Luminarea se stinge după un timp. Scuturînd borcanul, apa se 
tulbură: deci, există bioxid de carbon. La fel se întîmplă dacă 
ardem cărbune, lemn, spirt etc. 

Cantităţi mari de bioxid de carbon se formează şi din respira¬ 
ţia plantelor, animalelor şi oamenilor. Să facem o experienţă. 

Turnăm într-un pahar două linguri pline cu apă de var. Fi¬ 
xăm apoi in pahar, deasupra apei, o ramură cu frunze. Trebuie să 
băgăm de seamă ca ramura să nu atingă apa. Acoperim totul cu 
o placă de sticlă şi apoi ţinem paharul la întuneric o zi întreagă. 
După acest timp, apa de var este tulburată de bioxidul de carbon 
ieşit din frunze. Scuturaţi bine paharul, pentru ca gazul să se 
combine cu apa de var. 

Aceasta dovedeşte că pe întuneric, plantele formează bioxid 
de carbon. Acesta este procesul de respiraţie al plantelor, spre 
deosebire de cel de fotosinteză care se produce numai la lumină. 

Să umplem o eprubetă pe jumătate cu apă de var, şi să suflăm 
printr-un tub de sticlă timp de 1 — 2 minute, în lichid. Apa de 
var se tulbură încetul cu încetul. în aerul pe care-1 expirăm se 
găseşte mult bioxid de carbon.' în organismul nostru se petrec 
multe arderi. Pentru acestea este folosit oxigenul inspirat în 

plămîni. Bioxidul de carbon format în urma acestor arderi este 
eliminat tot prin plămîni, în expiraţie. 

Umplem cu apă un pahar înalt, îl acoperim cu o placă de sti¬ 
clă sau cu podul palmei şi-l întoarcem cu gura în jos sub apă, 
Intr-un vas plin cu apă. Suflăm înăuntru printr-un tub de cauciuc. 
Paharul umplut astfel cu aer expirat trebuie acoperit acum cu 
placa de sticlă, sub apă, şi întors din nou cu gura în sus. 

Să introducem acum înăuntru o luminare aprinsă. Aceasta 
se stinge mult mai repede ca într-un pahar tot atît de mare, plin 
cu aer curat. 

Aerul inspirat e alcătuit din aproximativ 79 părţi de azot 
21 părţi de oxigen şi 0,03 părţi de bioxid de carbon. Cel expirat 
e format din 79 părţi de azot, cam 16 părţi de oxigen şi 4 părţi 
de bioxid de carbon. 

Bioxidul de carbon se găseşte deci în aer în cantitate mică. 

El nu este vătămător organismului, în această cantitate. în oxi¬ 
genul care se administrează bolnavilor se amestecă chiar şi puţin 
bioxid de carbon care reprezintă un excitant al centrului res¬ 
pirator. 

Dacă bioxidul de carbon se găseşte în cantitate foarte mare 
în aer, acesta nu mai este respirabil. Aşa se întîmplă în submarine 
şi în pivniţele de fermentaţie, unde bioxidul de carbon se poate 
aduna, uneori, în cantitate mare. în aceste cazuri, pot avea loc 
accidente grave. 

Pentru a înlătura bioxidul de carbon din astfel de locuri se 
pun vase cu lapte de var. Acesta atrage bioxidul de carbon şi-l S 
fixează. Şi mai bune sînt soluţiile de hidroxid de sodiu sau de 
potasiu. 

Să preparăm bioxid de carbon, ca în prima experienţă. Să a- 
dăugăm, la amestecul de sodă şi oţet, două linguri pline cu lapte 
de var sau cu soluţie de hţdroxid de sodiu. Fiţi atenţi, să nu 
duceţi soda la gură sau la ochi, căci arde! Spălaţi-vă mina după. 
ce umblaţi cu sodă ! 

Apăsaţi acum bine podul palmei pe marginea paharului, 
şi scuturaţi. După cîtva timp, paharul se va agăţa atît de puter¬ 
nic de palmă, încît il vom putea lăsa să stea atîrnat singur, 
fără să-l mai sprijinim 
(fig. 45). Ce s-a întîm- 
plat? Laptele de var sau 
hidroxidul de sodiu t a 
absorbit bioxidul de car¬ 
bon, cu care s-a unit. 
înăuntrul paharului se 
găseşte deci un loc gol, 
care fusese ocupat de 
acest gaz. Aerul din afară 
caută să pătrundă în pahar, dar nu poate şi apasă puternic paha¬ 
rul pe palmă, ca o ventuză. 

Sifonul nu este altceva decît apă, în care s-a dizolvat, prin pre¬ 
siune, bioxid de carbon. Bioxidul de carbon este gazul din sifon, 
care înţeapă la limbă. Acest gaz se desprinde foarte uşor din apa 

sifonului. Astfel, răs¬ 
turnaţi un sifon cu 
fundul în sus (fig. 46). 
Fixaţi, la capătul tu¬ 
bului de metal al si¬ 
fonului, un tub de 
cauciuc. 

Conduceţi celălalt 
capăt al tubului de 
cauciuc la gura unui 
pahar înalt, pe fun¬ 
dul căruia se găseşte 
o luminare aprinsă. Apăsaţi acum pe rnîner. Gazul ieşit din 
apă trece prin tubul de sticlă dinăuntrul sifonului şi ajunge în 
tubul de cauciuc. El coboară, apoi, în pahar şi stinge luminarea. 



Fig. 4fi. Sifonul poate fi folosit ca genera¬ 
tor de bioxid de carbon. 

Puteţi să-i faceţi şi proba „apei de var“; bioxidul de carbon 
va tulbura pe dată apa. 

După cum aţi văzut, bioxidul de carbon stinge focul. Mai 
bine-zis, adunîndu-se în jurul flăcării, el împiedică oxigenul din 

aer să vină în contact 
cu acesta şi deci să în¬ 
treţină arderea. 

Această însuşire a 
bioxidului de carbon 
este folosită pentru 
stingerea incendiilor. 

Cele mai multe 
aparate de stins focul 
se bazează pe acţiunea 
bicarbonatului de so¬ 
diu, presărat pe fla¬ 
cără ca un praf. Pu¬ 
teţi demonstra aceasta 
foarte uşor. Construiţi 
un cornet sau tubuleţ 
de hîrtie, la vîrful că¬ 
ruia puneţi puţin bi¬ 
carbonat. Suflaţi dintr-o dată praful asupra unor hîrtii aprinse 
într-o farfurie de tablă. Dacă pulberea a nimerit asupra focu* : 
lui, îl va stinge aproape imediat. 

Care e explicaţia acestei experinţe? îndată ce e încălzit, bi¬ 
carbonatul de sodiu se descompune dînd bioxid de carbon, a cărui 
acţiune am văzut-o mai înainte. De asemenea, această descompu¬ 
nere răceşte focul. 

Pulberea este recomandată îndeosebi pentru stins focul de j 
petrol. 

Bioxidul de carbon cuprins în spumă e de asemenea folosit j 
pentru stingerea focului. Se poate alcătui o „spumă demonstra- 1 

tivă“, dizolvînd o jumătate de lingură de alaun intr-un pahar 
cu apă, şi o jumătate de linguriţă de bicarbonat de sodiu plus 
puţină gelatină pulverizată, în alt pahar cu apă. Amestecaţi-le 
ntr-o sticlă şi puneţi-i imediat un dop găurit, prin care trece 
un tub de sticlă. Se formează- în¬ 
dată o spumă deasă. Lichidul ţîş- 
neşte cu putere din sticlă, stingînd 
orice foc (fig. 47). 

Din experienţele noastre, putem 
să deducem şi o metodă de analiză. 

A „analiza” înseamnă a cerceta din 
ce substanţe este alcătuită o sub¬ 
stanţă oarecare. Despre analize vom 
vorbi mai mult în capitolele ur¬ 
mătoare. Putem să ne dăm seama 
dacă pămîntul din grădină conţine 
piatră de var (carbonat de calciu). 

Iată cum: Punem] intr-o farfurie 
2—3 linguri de pămînt fărîmiţat şi 
picăm peste el acid clorhidric di¬ 
luat. Se porneşte o „fierbere", da¬ 
torită bioxidului de carbon care se 
formează. Cu cît e mai mare fier¬ 
berea, cu atîta şi conţinutul de 
piatră de var este mai mare. Dacă întrebuinţăm praf de cretă 
bine fărîmiţat şi acid clorhidric concentrat, pe care le amestecăm 
într-un pahar conic, se produce o fierbere atît de puternică, 
încît se umple tot paharul cu spumă. Experienţa este foarte 
frumoasă (fig. 48). 

Dar experienţele noastre nu se termină aici. După cum am 
văzut şi mai înainte, bioxidul de carbon poate fi turnat ca un 
lichid. Să „vărsăm” astfel puţin bioxid de carbon pînă ce umplem, 
pînă la gură, un pahar mai mare sau o oală. Lăsăm apoi să cadă 



Fig. 48. Bioxidul dfc carbon, 
rezultat din acţiunea acidului 
clorhidric asupra carbonatului 
de calciu, face lichidul să iasă 
din vas sub formă de spumă. 

deasupra cîteva baloane de săpun. Ele vor pluti deasupra bioxi¬ 
dului de carbon. Fumul de ţigară îndreptat asupra paharului va 
pluti, şi el, deasupra gazului invizibil! 

Să terminăm, dînd acum o experienţă practică. Să ne prepa¬ 
răm nişte prafuri de limonadă, adică prafuri care, dizolvate în 
apă, vor da un lichid plăcut la gust şi care „pişcă la limbă“ 
ca limonada. 

Luaţi două linguriţe de zahăr, două linguriţe de acid tartric 
(sare de lămîie) şi o linguriţă de bicarbonat de sodiu. Toate aces¬ 
te substanţe trebuie să fie fărîmiţate separat, ajungînd la un praf 
cît mai fin. De aceea, le veţi pisa cît mai bine, înainte de a le a- 
mesteea. 

Dacă aruncaţi acest amestec în apă, el „fierbe“; se formează, 
adică, bioxid de carbon, care dă apei un gust foarte plăcut, ca 
o limonadă, pe care o puteţi bea fără grijă. 

Şi acum o scurtă explicaţie. Va trebui, să răspund la cîţiva 
„pentru ce“ pe care, fără îndoială, sînteţi gata să mi-i pu¬ 
neţi. 

Pentru ce se formează bioxid de carbon, din oţet şi bicarbonat 
de sodiu? Oţetul e acid acetic diluat. Acizii descompun bicarbo¬ 
natul de sodiu (NaHC0 3 ), eliberînd bioxid de carbon (C0 2 ). 
Reacţia cea mai simplă este aceea care se produce cu acidul clor- 
hidric: 

HC1 + NaHCOg = C0 2 + H 2 0 + NaCl. 

Pentru ce se tulbură apa de var, în prezenţa bioxidului de car¬ 
bon? 

Pentru a răspunde, să vedem care este compoziţia apei de var: 
Ca (OH) 2 . 

Reacţia dintre apa de var şi bioxidul de carbon este: 
Ca(OH) 2 + C0 2 = CaC0 3 + H 2 0. 

Carbonatul de calciu este o sare insolubilă, care formează 
precipitatul, ce tulbură lichidul. 

OXIDUL DE CARBON 


Se ştie că oxidul de carbon este un gaz foarte toxic. Nu trebuie, 
în primul rînd, să-l confundăm cu bioxidul de carbon (care nu este 
atît de toxic ba, dimpotrivă, se întrebuinţează amestecat cu oxi¬ 
genul pentru tratamentul asfixiilor, constituind un excitant al 
centrului respirator). Oxidul de carbon (CO), în^schimb, se com¬ 
portă cu totul altfel. Inspirat, trece în sînge unde formează cu 
hemoglobina un compus ireversibil. Această reacţie petrecută 
în sînge poate fi ucigătoare. 

Intr-adevăr, hemoglobina care se găseşte în globulele roşii 
din sînge şi-i dă acestuia culoarea sa, are rolul de a se uni cu 
oxigenul în plămîni, şi de a-1 lăsa liber în ţesuturile corpului, 
în schimb, hemoglobina se încarcă cu bioxid de carbon din aceste 
ţesuturi, şi apoi îl lasă liber la plămîni. 

Toate aceste combinaţii sint reversibile; adică, de exemplu, 
combinaţia hemoglobinei cu oxigenul nu e definitivă, ci se poate 
desface foarte uşor în ţesuturi; tot aşa şi cu bioxidul de carbon. 

Problema se schimbă însă atunci cînd este vorba de oxidul 
de carbon. Acesta formează cu hemoglobina un nou compus, 
carboxihemoglobina, care nu se mai desface. Hemoglobina com¬ 
binată este deci pierdută şi nu mai avem nici un mijloc prin care 
oxigenul din plămîni ar putea fi transportat la ţesuturi, ceea ce 
duce la asfixia şi moartea omului sau a animalului, chiar dacă 
au fost scoşi la aer curat. 

Un alt păcat al oxidului de carbon este că acest gaz nu are nici 
un miros. El poate fi oricînd emanat din maşinile de călcat cu 
cărbuni sau din sobele de tuci. E bine de ştiut că oxidul de 
carbon are proprietatea de a străbate uşa de tuci a acestor sobe, 
chiar dacă e ermetic închisă (trece prin porii fontei). 

Chimia ne va ajuta totuşi să descoperim prezenţa acestui 
gaz nociv într-o cameră unde s-a călcat cu maşina cu mangal, 
de pildă. 


O soluţie slabă de permanganat de potasiu, acidulată cu 
acid azotic, se decolorează sub influenţa oxidului de carbon. 
Acesta e principiul experienţei noastre. Dacă se adaugă puţin 
azotat de argint la soluţie, decolorarea are loc mai repede. 

Iată cum ne vom prepara reactivul necesar experienţei bazate 
pe acest principiu. Avem nevoie de două soluţii: soluţia A şi 
soluţia B. 

Soluţia A: soluţia de permanganat de potasiu (KMn0 4 ). 
Fierbem un litru de apă distilată la care am adăugat cîteva pi¬ 
cături de acid azotic pur (HN0 3 ). Adăugăm apoi picătură cu 
picătură permanganat dizolvat, pînă obţinem o culoare roză, 
persistentă. După răcire, mai dizolvăm 1 g de permanganat 
cristalizat şi; adăugăm 50 cm 3 de acid azotic. Ţinem lichidul 
ferit de lumină. 

Soluţia B: soluţia de azotat de argint. Dizolvăm 2 sau 3 g 
de azotat de argint cristalizat într-un litru de apă distilată. 

Reactivul propriu-zis se prepară în momentul experienţei, 


amestecînd: 

Soluţia A. 1 cm 3 

Soluţia B. 20 cm 3 

Acid azotic pur . 1 cm 3 


Apă distilată fără materii organice 50 cm 3 

Pentru a şti dacă oxidul de carbon din cameră, care a decolo¬ 
rat lichidul astfel preparat, este în doză primejdioasă, procedăm 
în felul următor. 

Luăm două flacoane pline cu apă curată. îl golim pe pri¬ 
mul în camera al cărei aer suspect trebuie cercetat. Pe cel de 
al doilea îl golim în aer liber, el umplîndu-se deci cu aer nor¬ 
mal; acest ai doilea flacon serveşte de M martor“. Punem cele două 
flacoane pe o foaie de hîrtie albă şi vărsăm în fiecare cîte 25 cm 3 , 
din reacţiv, apoi le astupăm. După puţină vreme, flaconul 
care va cuprinde oxid de carbon va avea soluţia decolorată, iar 

„martorul' 4 o va avea tot roză. Dacă decolorarea se face în mai 
puţin de două ore, doza de gaz toxic este primejdioasă. 

Cum se poate obţine în laborator oxid de carbon? Natural, 
chimiştii amatori nu sînt siliţi să aştepte ca în casă să se calce 
cu maşina cu cărbuni, sau să se petreacă vreun accident, pentru 
a experimenta reactivul preparat după cum am arătat mai sus. 

De aceea, ei vor putea să-şi prepare singuri oxid de carbon, 
pe care-1 vor conduce, din vasul de preparat, printr-un tub de 
sticlă sau de cauciuc, într-o eprubetă în care au pus soluţia re¬ 
activă. 

Vor putea astfel să constate imediata ei decolorare. 

Cea mai uşoară metodă de pi^parare a oxidului de carbon 
se face pornind de la acidul oxalic, un acid organic, care are for¬ 
mula foarte simplă (COOH) 2 . 

Astfel, încălzim într-o eprubetă 7 g de acid sulfuric con¬ 
centrat cu 1 g acid oxalic cristalizat. Acidul sulfuric, foarte 
avid de apă, descompune acidul oxalic în apă, oxid de carbon 
şi bioxid de carbon; schematic, putem scrie astfel reacţia, fără 
să mai introducem şi acidul sulfuric: 

(COOH) 2 -> CO + C0 2 + H 2 0 

Plimbind un chibrit la gura eprubetei, oxidul de carbon se 
aprinde şi arde cu flacără slabă. 

Pdhtru a îndepărta din amestecul de gaze bioxidul de carbon, 
am putea intercala între eprubetă şi reactivul oxidului de car¬ 
bon, un flacon spălător cu o soluţie de hidroxid de potasiu, care 
reţine aproape tot bioxidul de carbon. 

EN DEZINFECTANT UTIL 

O substanţă utilizată destul de mult în viaţa de toate zilele, 
-ca mijloc de dezinfecţie, este permanganatul de potasiu (KMn0 4 ) 
— o sare de potasiu a acidului permanganic (HMn0 4 ). Această 
substanţă se obţine de la farmacii sub forma unor cristaline 

lunguieţe, cu strălucire metalică, închise la culoare; ele se dizolvă 
în apă dînd o soluţie colorată violet. 

Culoarea este atît de puternică, încît o soluţie formată prin 
dizolvarea unui gram de permanganat în 500 litri de apă, mai 
prezintă încă o nuanţă roşie. 

încălziţi cîteva cristale uscate de permanganat într-o capsulă 
sau într-o ceşcuţă de porţelan. Cristalele se vor descompune cu 
zgomot, degajînd un gaz. Dacă veţi apropia de capsulă un 
chibrit sau o aşchie stinsă de curînd, la care se mai vede un vîrf 
roşu, veţi avea surpriza de a vedea lemnul aprinzîndu-se. Deci, 
prin descompunerea permanganatului de potasiu se degajă oxigen. 

Chiar şi în soluţii apoase, permanganatul de potasiu cedează 
oxigen, mai ales sub influenţa şi în prezenţa pulberilor şi a luminii 
solare. în urma degajării oxigenului, se formează nişte preci¬ 
pitate brune, care sînt alcătuite dim bioxid de mangan (piroluzită). 

Vărsaţi o soluţie de permanganat de potasiu pe hîrtie: aceasta 
se va colora complet în brun. Dizolvaţi un gram de cristale de 
permanganat de potasiu într-un litru de apă şi frecaţi pielea cu 
această soluţie: se va forma o culoare brună foarte vizibilă. 

în acest fel se poate obţine o „bronzare" artificială a pielii 
fără nici un pericol şi fără a o expune la soare. De asemenea 
puteţi să vopsiţi lemnul, să-i aplicaţi un „baiţ“ — un fond de 
culoare brună — ungîndu-1 de vreo două-trei ori cu soluţie de 
permanganat de potasiu (10—100 de grame la un litru de apă). 

Să arătăm acum unul din mijloacele de preparare a perman¬ 
ganatului de potasiu. încălziţi, într-un creuzet de fier, 50 g 
bioxid de mangan cu 50 g clorat de potasiu şi 60 g soluţie de hi* 
droxid de potasiu (dizolvat în cea mai mică cantitate de apă posibi¬ 
lă). După ce această masă a fost adusă încetul cu încetul la roşu 
închis, o lăsăm să se răcească şi o dizolvăm în apă fierbinte. 
Se obţine astfel un lichid purpuriu, care cedează cu uşurinţă 
oxigenul pe care-1 conţine materiilor organice, şi tuturor corpu¬ 
rilor reductoare: este o soluţie de KMn0 4 . 

Datorită uşurinţei cu care este redus, soluţiile de perman- 
ganat de potasiu se folosesc în analize pentru dozarea acidului 
sulfuros, acidului oxalic, sulfatului feros etc., în contact cu care 
permanganatul se decolorează. 

Soluţiile de permanganat de potasiu sînt dezinfectante, adică 
ucid bacteriile, datorită oxigenului pe care-1 pot ceda. De aceea, 
ele sînt întrebuinţate pentru gargară (în soluţii atît de diluate, 
încît să aibă o culoare roză.) In regiunile în care bîntuie epide¬ 
mii, se obişnuieşte să se pună seara în apa de băut un cristal de 
permanganat de potasiu. în muşcăturile de şarpe, în lipsa altor 
intervenţii, o soluţie de 1—5% permanganat, cu care se spală 
muşcătura, poate avea efect favorabil. 

In cazul înţepăturilor de albine, se îndepărtează întîi acul 
şi apoi se freacă rana cu o soluţie de permanganat; şi în aceste 
împrejurări, otrava e transformată în substanţă nevătămătoare. 

Proprietatea de a ceda oxigen se accentuează cînd permanga - 
natul este pus în mediu acid. Luaţi, astfel, într-o capsulă cîteva 
cristale de permanganat şi picaţi cîteva picături de acid sulfuric. 
Amestecul acesta degajă imediat oxigen atomic, care reacţio¬ 
nează foarte puternic cu diferite substanţe. 

Experienţe în legătură cu această preparare au fost descrise 
într-un capitol anterior. 

Oxigenul cedat de permanganat distruge mirosurile urîte; 
de aceea, ceapa încălzită cu o soluţie de permanganat de potasiu 
îşi pierde mirosul. 

DE LA ARĂMIREA ALUMINIULUI LA CALORIFERUL 
DE BUZUNAR 

Chimistul amator cunoaşte, desigur, din numeroase experi¬ 
enţe, aluminiul, acel metal alb, uşor, cu atît de multe utilizări. 
Chiar în acest vo'um sînt descrise unele experienţe. Aluminiul 

are însă şi unele neajunsuri — şi unul dintre acestea este că nu 
se poate cositori. Tinerii radioamatori care, încercînd să reali¬ 
zeze construcţiile recomandate au intîlnit această dificultate, au 
avut probabil prilejul să cunoască mijloacele prin care neajunsul 
e;te înlăturat în industrie. Intr-unui dintre acestea, pe locul 
unde urmează să se facă legătura prin cositorire, tabla de alu¬ 
miniu este arămită — acoperită cu un strat subţire de cupru. 
Pe această suprafaţă, cositorul prinde foarte bine. 

Veţi întreba desigur: ce legătură poate avea toată această 
întîmplare cu noi, chimiştii amatori? Problema este mai legată 
de chimie decît s-ar părea la prima vedere. / 

înainte de a trece la rezolvarea acestei 'probleme, să facem 
citeva experienţe uşoare. Intr-un pahar, să pregătim o soluţie 
de sulfat de cupru (CuS0 4 ). Pentru aceasta dizolvăm sulfat de 
cupru (piatră vînătă) în apă. Apoi introducem în soluţie un cui 
de fier (Fe). Peste cîtva timp cuiul va căpăta pe deasupra sa o 
pojghiţă subţire de cupru: fierul s-a arămit! Ce s-a întîmplat 
din punct de vedere chimie? Soluţia era formată, după cum am 
arătat, din sulfat de cupru, o sare a metalului cupru (aramă). 
Fierul de la suprafaţa cuiului a pătruns în soluţie, formind sul¬ 
fat de fier, iar cuprul s-a aşezat pe cui în locul fierului. 

Se poate, deci, spune că fierul a înlocuit cuprul în soluţie. 

Acelaşi fenomen se petrece şi dacă, în paharul care cuprinde 
soluţia de sulfat de cupru, scufundăm un bastonaş de zinc. Cuprul 
din soluţie se depune pe bastonaşul de zinc, iar zincul trece în 
soluţia de cupru şi vom vedea că după cîtva timp, soluţia se deco¬ 
lorează. 

Să trecem acum la o altă experienţă ; să dovedim că şicuprul 
(Cu) larîndul său,poate sădeplaseze un alt metal însoluţie. Să 
facem, de exemplu, o soluţie de azotat mercuros [Hg 2 (N 0 3 ) 2 j 
şi să introducem în această soluţie o sîrmă de cupru. în scurtă 
vreme, sîrma va deveni strălucitoare ! Experienţa se explică la 
fel ca mai sus. Cuprul a înlocuit mercurul (Hg) din soluţie, 

silindu-1 pe acesta să se depună. Or, mercurul formează 
îndată aliaj cu cuprul. Se ştie că aliajele formate de mercur cu 
cele mai multe metale se numesc amalgame. Dar nici mercurul 
nu este cel mai „slab“ dintre metale! Să punem în fundul unui 
pahar o bobiţă de mercur, acest metal argintiu, strălucitor (nu 
este nevoie să mai amintim chimiştilor amatori că mercurul este 
singurul metal uzual lichid la temperatura obişnuită). Să adă¬ 
ugăm apoi în pahar o soluţie concentrată de azotat de argint 
(AgN0 3 ), obţinută dizolvînd azotat de argint în apă. După 
cîtva timp se formează amalgam de argint, sub forma unor 
firişoare, ce cristalizează pe suprafaţa mercurului. 

In toate aceste exemple, metalele cele mai „tari“ au scos 
din combinaţie metalele cele mai „slabe‘\ 

Dacă le-am înşira după puterile lor descrescînde, am putea 
scrie: Zn—Fe—Cu — Hg—Ag. Asta înseamnă că primele meta¬ 
le sînt mai „tari“ decît ultimele. De exemplu, vîrînd o sîrmă 
de cupru într-o soluţie de azotat de argint, cuprul va izbuti să 
înlocuiască argintul, acoperindu-se cu un strat alb, de argint 
strălucitor. Unul din metale poate deci să-l înlocuiască nu numai 
pe cel care-1 urmează, dar şi pe oricare din cele următoare mai 
„slabe“. 

Ceea ce noi am numit metale mai „tari“, în chimie se numesc 
metale cu o tensiune electrolitică de dizolvare mai mare. 

Dar, să trecem mai departe. Scufundînd fierul în soluţie de 
sulfat de cupru, fierul s-a acoperit îndată cu un strat de cupru. 
Procedînd prin analogie, să încercăm acelaşi lucru şi cu alu¬ 
miniul. 

Scufundăm o foaie de aluminiu într-o soluţie de sulfat de 
cupru şi aşteptăm. Aşteptarea ne va fi însă zadarnică. Nu vom 
obţine nici un rezultat. 

Cauza? Dacă ne gînchim puţin, vom găsi şi cauza. 

Să luăm una din experienţele descrise mai sus, de exemplu, 
amalgamarea cuprului cu azotat mercuros. Ce se întîmplă acolo? 


141 


Cuprul din sîrmă intră în combinaţie cu acidul azotic, in timp 
ce mercurul părăseşte soluţia şi se depune pe sîrmă. Este deci 
un fenomen care se poate asemăna cu dizolvarea metalului 
într-un acid. 

Multe metale nu sînt însă atacate de orice acid. Ele pot pre¬ 
zenta o pasivitate. Aşa, de exemplu, aluminiul nu este atacat 
de acidul azotic sau sulfuric; în schimb, se dizolvă cu uşurinţă 
în acid clorhidric. 

Iată deci explicaţia nereuşitei experienţe! Aluminiul nu era 
atacat de acidul sulfuric. Pentru ca experienţa să reuşească 
va trebui să înlocuim deci sulfatul cu clorura de cupru. 

Să încercăm practic: ne vom convinge că nu ne-am înşelat. 
Punem într-un pahar o soluţie de clorură de cupru şi scufundăm 
în această soluţie foiţe de aluminiu. Deplasarea cuprului de către 
aluminiu are loc imediat, ba chiar cu o oarecare violenţă: soluţia 
se încălzeşte destul de puternic, uneori pînă la fierbere. 

Din nefericire, cuprul depus nu ne îndeplineşte toate dorin¬ 
ţele! El nu aderă de foaia de aluminiu ca argintul sau mercurul, 
din experienţele precedente, ci se adună în grămăjoare izolate, 
în formă asemănătoare unor bureţi. Pentru a obţine un rezultat 
asemănător cu cel din industrie, este necesar să se lucreze după 
anumite indicaţii speciale. In schimb, vedem că în cursul cer¬ 
cetărilor noastre am descoperit o reacţie interesantă, care poate 
fi întrebuinţată în mod practic, pentru obţinerea „Caloriferului 
chimic“. 

Prin scufundarea unei mici bucăţi de aluminiu într-o soluţie 
de elorură de cupru se produce, după cum am văzut, o mare can¬ 
titate de căldură. Este ceea ce se numeşte în chimie, o reacţie 
„exotermă“ (cu producere de căldură). Folosind cum trebuie 
această reacţie, ne vom putea alcătui un fel de calorifer de 
buzunar. Desigur, pentru aceasta nu este destul să repetăm 
experienţa aşa cum am descris-o mai sus. Căldura ar fi foarte 
mare, dar producerea ei ar dura un timp prea scurt. 


Ne vom confecţiona mai întîi o pungă din hîrtie cer. 
închisă la ambele capete. Pentru alcătuirea unei astfel a^tilizat 
nu este nevoie de nici o îndrumare specială. S-ar putea înst, 
să nu ştiţi cum se procedează pentru cerarea hîrtiei. Pentru 



aceasta, dizolvăm mai întîi în benzină puţină parafină sau, 
preferabil, ceară de albine. într-o capsulă de sticlă punem la 
încălzit, pe o bain-marie, puţină benzină şi ceară (parafină). 
Trebuie să fim foarte atenţi pentru ca vaporii de benzină să nu 
se aprindă de la flacără. 

Punga făcută din hîrtie de împachetat va avea mărimea pal¬ 
mei (fig. 49). O înmuiem în soluţie de parafină. Prin uscare, 
hîrtia devine cerată, impermeabilă (nu lasă apa să treacă). 
Eventual, ne-am putea confecţiona o pungă şi din celofan, deşi 
acest material poate prezenta unele dezavantaje (se strică uşor). 

Facem un amestec din clorură cuprică şi aluminiu în formă 
de praf (pilitură de aluminiu) în părţi egale (în total 5—10 
grame). Apoi amestecăm aceste substanţe cu rumeguş de lemn 


143 









Cuprul din 0 * n cantitate mai mare. Cu acest praf umplem punga, 
ce mercur’ m ca caicul calorifer de buzunar astfel alcătuit să înceapă 
funcţiona, turnăm în pungă puţină apă (aproximativ 10 cm 
cubi). Datorită reacţiilor descrise mai sus, se produce o încălzire 
puternică ce poate dura chiar mai multe ore. 

PLUMBUL , UN METAL COMUN 

Romanii erau mari amatori de băi şi sistemul lor complicat 
de distribuirea apei pretindea o cantitate foarte mare de ţevi 
de plumb, pe care meşterii îl aduceau mai ales din Britania. 
Pentru băi, romanii foloseau foi turnate din plumb, adesea groase 
de doi centimetri şi jumătate, care se puneau drept căptuşeală 
în camerele de baie. Ţevile de apă, lungi de trei metri, erau 
fabricate îndoindu-se o foaie de plumb în jurul unei vergele, 
aşa încît să capete forma unui tub. Capetele erau lipite cu 
plumb topit sau cu cositor. Nu cunoaştem părerea romanilor 
despre coroziune, dar ei trebuie să-şi fi dat seama că plumbul 
avea o rezistenţă foarte mare la atacul apei: unele din conductele 
de apă, fabricate acum două mii de ani, au fost dezgropate la 
Pompei, Roma şi în alte părţi, şi s-au găsit în stare perfectă. 
Numele pe care romanii îl dădeau plumbului era „plumbunU, 
iar lucrătorii care lucrau cu acest metal se numeau „plumbari“; 
mulţi din aceşti plumbari erau femei. 

O proprietate care face ca plumbul să poată fi lucrat cu uşu¬ 
rinţă, e punctul său de topire scoborît (327°C). Plumbul topit 
poate fi turnat în forme. Uşurinţa cu care se toarnă în forme este 
una din cauzele pentru care plumbul a fost întrebuinţat, timp de 
secole întregi, pentru fabricarea metalului de litere tipografice; 
de exemplu, această carte s-a tipărit întrebuinţîndu-se un aliaj 
care conţinea 76% plumb, 16% antimoniu şi 8% cositor. 

Temperatura scăzută de topire şi duritatea sa scăzută au făcut 
pe cel vechi să considere plumbul drept cel mai puţin nobil 

dintre metale. Totuşi, deşi atît de ieftin, plumbul a fost utilizat 
un timp pentru baterea monedelor, pentru că era uşor de turnat 
şi rezista la coroziune. 

Plumbul nu formează aliaje folositoare cu fierul, zincul sau 
aluminiul. In unele cazuri, nici măcar nu se amestecă cu alte 
metale topite: de exemplu, plumbul şi aluminiul topit nu „vor“ 
să se amestece. 

Pe de altă parte, plumbul formează aliaje cu alte metale 
cu duritate şi punct de topire tot atît de scăzut;.de exemplu, 
aliajele de plumb şi cositor sînt foarte mult folosite la sudură. 
Aliajele de plumb cu stibiu, conţinînd cam 10% stibiu (anti¬ 
moniu) sînt întrebuinţate pentru plăcile de acumulator şi un 
material asemănător se întrebuinţează pentru „soldaţii de plumb“ 
şi forme ornamentale. Umplutura grea a gloanţelor de puşcă 
constă din aliaje de plumb şi antimoniu, conţinînd cam 2 pînă 
la 5% antimoniu. 

Deşi plumbul e unul din cele mai grele metale, totuşi este 
puţin rezistent şi atît de moale, îneît poate fi tras în formă de 
foi cu uşurinţă şi chiar la rece poate fi lucrat în vergele, tuburi 
sau ţevi. Mica rezistenţă a plumbului este vinovată de faptul că 
acest metal nu poate fi întrebuinţat în construcţii. O vergea de 
oţel moale, cu diametrul de 2,5 cm, suportă o greutate de peste 
25 de tone fără să se rupă, dar o vergea similară din plumb se 
rupe sub o greutate de mai puţin de o tonă. 

Rezistenţa aliajelor de plumb e atît de mică, îneît nu e sur¬ 
prinzător că, în timp ce se făceau progrese în legătură cu aliajele 
mai tari (oţel, aluminiu, magneziu, nichel şi cupru), nu se prea 
dădea mare atenţie posibilităţii de a îmbunătăţi duritatea plum¬ 
bului, care reprezintă numai o fracţiune din aceea a oţelului sau 
a duraluminiului. Cu toate acestea, s-ar găsi suficiente motive* 
pentru ca să se încerce ameliorarea proprietăţilor mecanice ale 
aliajelor de plumb, dat fiind că acestea sînt supuse totuşi unor 
anumite forţe. Cînd apa din ţevi îngheaţă, dilatarea produsă are 

destulă forţă ca să» spargă ţeava după două sau trei îngheţuri. 
S-au realizat totuşi unele progrese şi în această direcţie. Adău¬ 
garea a mai puţin decît o zecime din 1 % telur, este atît de eficace, 
încît o ţeavă rezistă la cinci îngheţuri înainte de a se sparge. 
Un aliaj conţinînd 0,25% antimoniu, întrebuinţat pentru acope¬ 
rirea cablurilor telefonice, capătă o rezistenţă foarte mare, încît 
cablul poate rezista la vibraţii puternice. 

O mare cantitate de plumb este întrebuinţată zilnic. Cam a 
cincea parte din producţia de plumb se foloseşte pentru fabri¬ 
carea compuşilor chimici: ceruza sau albul de plumb (care e un 
carbonat) şi plumbul roşu, masicotul sau litarga (oxizi de plumb). 
Alte întrebuinţări „invizibile" ale plumbului sînt pentru protec¬ 
ţia cablurilor şi pentru plăcile acumulatorilor, fiecare din acestea 
reprezentînd cîte o cincime din producţie. 

Plumbul e un metal atît de modest, încît atunci cînd, în An¬ 
glia, un oarecare „gentleman" a vizitat toate bisericile dintr-o 
anumită provincie şi s-a oferit să le înlocuiască acoperişurile 
vechi de plumb cu foi noi şi frumoase din acelaşi metal, nimeni 
nu a bănuit că vechile acoperişuri ar putea avea oarecare valoare. 
Individul descoperise însă că plumbul vechi, din care fuseseră 
făcute acoperişurile, provenea dintr-o regiune unde se găseau 
amestecate minereurile de plumb şi de argint şi că plumbul con¬ 
ţinea o mare cantitate de argint, care putea fi extras uşor, aşa 
că era foarte convenabil să pună acoperişuri noi în locul celor 
vechi. 

Departe de a dori să scriem „un tratat asupra plumbului" 
nu încercăm aici decît să vă facem cunoştinţă cu acest metal. 
Astfel, după datele despre metalurgia plumbului, să trecem la 
cîteva curiozităţi chimice. 

Plumbul, foarte strălucitor atunci cînd este proaspăt tăiat, 
devine repede mat în contact cu aerul, din cauza formării unui 
strat de oxid. încălzit puţin deasupra temperaturii sale de topire, 
el se acoperă cu o pieliţă care, absorbind puţin cîte puţin oxigenul 

din aer, se transformă în protoxid de plumb (PbO) amorf, o 
pulbere de culoare galbenă (masicotul). Dacă temperatura e şi 
mai ridicată, oxidarea se face rapid, protoxidul care ia naştere 
se topeşte şi prin răcire dă mici solzişori de litargă. 

Vopselele sînt materiale cu care se acoperă obiecte confec¬ 
ţionate, pentru a le da un aspect mai frumos şi pentru a le mări 
rezistenţa faţă de agenţii atmosferici. Ştim cu toţii că un gard 
vopsit are o viaţă mai lungă decît unul nevopsit, deoarece de 
pe el apa se scurge uşor şi nu-1 face să putrezească. 

Vopselele se obţin din pigmenţi frecaţi cu uleiuri sicative. 

Pe lingă pigmenţii naturali — ca de exemplu: creta, ocrul, 
ardezia — pentru obţinerea vopselelor se folosesc mai ales pig¬ 
menţii preparaţi pe cale artificială. Orice chimist amator poate 
să-şi prepare — folosind cîteva săruri de plumb — o serie de 
pigmenţi pe care-i poate apoi folosi la prepararea vopselelor. 

Alb de plumb. Dizolvaţi 25 g acetat de plumb în 190 cm 3 
apă şi adăugaţi în soluţia obţinută 19 g litargă. Fierbeţi amestecul 
timp de o jumătate de oră. Obţineţi astfel o soluţie care cuprinde 
o formă solubilă de acetat de plumb. Filtraţi soluţia. Pentru a 
obţine albul de plumb — care este un carbonat bazic de plumb 
— treceţi prin lichidul filtrat un curent de bioxid de carbon, 
obţinut prin acţiunea acidului clorhidric diluat asupra carbona- 
tului de sodiu sau asupra marmurei (carbonat de calciu). Albul 
de plumb precipită. Filtraţi şi spălaţi bine cu apă precipitatul, 
apoi uscaţi-l. 

Iată încă două procedee după care se poate prepara albul de 
plumb: 

1. într-un pahar de sticlă puneţi 100 cm 3 acid acetic şi 7 g 
glicerină. încălziţi puţin această soluţie, apoi puneţi în pahar 
cîte puţină litargă, pînă cînd aceasta nu se mai dizolvă şi rămîne 
în exces. Filtraţi lichidul şi treceţi prin soluţia filtrată un curent 
de bioxid de carbon. Se precipită albul de plumb, care poate fi 
uşor separat prin decantare; apoi, uscaţi precipitatul. Soluţia 

rămasă (acetatul neutru de plumb + glicerină) poate fi folosită 
pentru obţinerea unei alte cantităţi de pigment. Pentru asta, e 
suficient să introducem în această sojuţie o nouă cantitate de 
litargă, să repetăm tratarea cu bioxid de carbon şi apoi să separăm 
albul de plumb. 

2. în 50 cm 3 de acid azotic punem bucăţele de plumb, pînă 
cînd acesta nu se mai dizolvă. Gînd plumbul este în exces şi 
nu se mai observă nici o degajare de gaz, filtrăm lichidul 
îndepărtînd toate resturile solide. Am obţinut azotatul de plumb. 
Facem o soluţie de carbonat de sodiu (sodă) în apă, prin dizol¬ 
varea a 25 g carbonat de sodiu în 70 cm 3 apă. Turnăm apoi, 
puţin cîte puţin, soluţia de carbonat de sodiu în soluţia de azotat 
de plumb. Se formează imediat un precipitat alb de carbonat 
bazic de plumb, pe care-1 filtrăm, îl spălăm bine cu apă 
şi-l uscăm. 

Galben de plumb. Faceţi o soluţie de cromat de potasiu sau 
bicromat de potasiu în apă şi o altă soluţie de acetat sau azotat 
de plumb, de asemenea în apă. Amestecaţi soluţiile: se obţine 
un precipitat galben — este tocmai galbenul de plumb sau, cum 
se mai numeşte, cromatul de plumb. 

K 2 Cr 2 0 7 + Pb(N0 3 ) 2 = PbCr 2 0 7 + 2KN0 3 

Filtraţi şi spălaţi precipitatul pe hîrtia de filtru cu multă apă, 
apoi uscaţi-1. Pentru ca să obţineţi un galben de o nuanţă mai 
deschisă, puneţi în soluţia de cromat sau bicromat de potasiu 
puţină soluţie de sulfat de sodiu (sare amară), apoi amestecaţi 
soluţiile. în cazul acesta se formează şi sulfat de plumb alb, care, 
împreună cu cromatul de plumb, dă un galben mai deschis. 
Filtraţi, spălaţi şi uscaţi precipitatul. 

Portocaliu de crom. Pigmentul acesta este o formă bazică 
a cromatului de plumb. Se obţine în felul următor: Se fac trei 
soluţii: una de cromat sau bicromat de potasiu, alta de acetat 
sau azotat de plumb şi a treia de hidroxid de sodiu sau hidro- 
xid de calciu, aceasta din urmă, însă, foarte diluată. Turnăm 

simultan, amestecînd mereu, primele două soluţii în a treia: 
obţinem portocaliu de crom. 

★ 

★ ★ 

Desigur, aţi aflat de mult că plumbul este un metal foarte 
otrăvitor. Cei ce lucrează cu acest metal au anumite tulburări, 
slăbesc, au pielea decolorată şi prezintă colici numite „colici 
saturnine“ sau colici de plumb. Totuşi deşi apa pe care o bem 
acasă soseşte pe ţevi de plumb, niciunul din consumatori nu 
prezintă vreun simptom alarmant. Explicaţia este tot chimică. 
In contact cu apa pură şi aerisită (apa de ploaie sau apa disti¬ 
lată), plumbul absoarbe oxigenul şi bioxidul de carbon din aer şi 
dă un hidrocarbonat de plumb: aceasta e una din cauzele pentru 
oare nu se strică acoperişurile de plumb. 

Apa de rîu sau de izvor, care conţine o cantitate mică de 
sulfaţi, se comportă cu totul altfel. Ea acoperă imediat plumbul 
cu un strat-subţire de sulfat insolubil care protejează metalul. 
Astfel sa explică faptul că ne putem servi pentru conducerea 
apelor potabile de tuburi de plumb, care ar fi primejdioase pentru 
apele de ploaie. 

Pe lingă faptul că plumbul ne pune la dispoziţie un material 
folositor pentru viaţa de toate zilele, el pune la dispoziţia chimis¬ 
tului amator material pentru mai multe experienţe. Să începem, 
deci. Pentru experienţe se întrebuinţează o sare solubilă de 
plumb, de preferinţă azotat de plumb [Pb(N0 3 ) 2 ]. 

Luăm într-o eprubetă puţină soluţie de azotat de plumb şi 
turnăm peste ea hidroxid de sodiu (NaOH). Rezultă un preci¬ 
pitat alb de hidroxid alb de plumb [Pb(OH) 2 ] care se redizolvă 
in exces de reactiv, dînd plumbit de sodiu [Pb(ONa) 2 ] 

Pb(N0 3 ) 2 + 2NaOH = 2Pb(OH) 2 + 2HN0 3 
Pb(OH) 2 + 2NaOH = Pb(ONa) 2 + 2H 2 0 

Turnăm, în altă eprubetă hidroxid de amoniu*(NH 4 OH) peste 
soluţia de azotat de plumb. Se formează un precipitat de hidroxid 

de plumb, care, spre deosebire de reacţia precedentă, nu se dizol¬ 
vă în exces de reactiv. 

Pb(N0 3 ) 3 + 2NH 4 OH = Pb(OH) 2 + 2NH 4 N0 3 

Amestecînd o soluţie de azotat de plumb cu acid sulfuric se 
produce un precipitat alb de sulfat de plumb (PbS0 4 ), care nu 
este solubil în apăjsau acizi diluaţi, ci numai în acetat de amoniu. 

Pb(N0 3 ) 2 + H 2 S0 4 = PbS0 4 + 2HN0 3 

Amestecînd o soluţie de hidrogen sulfurat (H 2 S) cu o soluţie 
de azotat de plumb se produce un precipitat de sulfură de plumb 
(PbS). 

Pb(N0 3 ) 2 + H 2 S = PbS + 2HN0 3 

Cu iodură de potasiu (KI), azotatul de plumb produce un fru¬ 
mos precipitat galben, care, prin fierbere cu acid acetic diluat, 
îşi pierde culoarea. Prin răcire, pe fundul eprubetei se formează 
cristale de iodură de plumb (Pbl 2 ). 

Pb(N0 3 ) 2 + 2KI = Pbl 2 + 2KN0 3 

Cu bicromat de potasiu, azotatul de plumb dă un precipitat 
galben-portocaliu de cromat de plumb. Acest precipitat este inso¬ 
lubil în apă, în schimb se dizolvă în baze (NaOH sau KOH) şi 
în acid azotic cald. 

In general, dacă avem o substanţă insolubilă, de exemplu 
un metal, şi vrem să cercetăm dacă conţine plumb, o încălzim 
cîtva timp într-o eprubetă împreună cu acid azotic. în prezenţa 
plumbului, se formează azotatul de plumb, solubil. Cu acesta, 
putem face probele de mai sus. 

ALUMINIUL ÎN LABORATOR 

în urmă cu cîţiva zeci de ani, un metal nou şi preţios era 
admirat la curtea lui Napoleon al III-lea. în timp ce nobilii 
inutili şi vanitoşi de la banchetele sale erau serviţi din farfurii 

de aur şi servicii de argint, ca toată lumea, ambasadorii şi 
favoriţii sau privilegiaţii puteau folosi furculiţe şi linguri 
făcute din aluminiu. Regele Siamului, vizitînd curtea franceză, 
a fost îneîntat cînd a primit în dar o cutiuţă făcută din acest 
nou metal preţios, „uşor ca fulgul“. In zilele acelea, aluminiul 
costa extrem de mult şi în toată lumea nu existau decît cîteva 
zeci de kilograme, fabricate cu multă trudă şi prin metode grozav 
de costisitoare. Chiar prin 1890, acest metal constituia încă o 
curiozitate costisitoare: era socotit drept „metal preţios" şi păzit 
cu mare străşnicie. 

Astăzi, nu mai e nevoie să o spunem, aluminiul are un preţ 
foarte mic, e cunoscut peste tot şi e întrebuinţat în cantităţi 
enorme: fără aluminiu, avioanele cele mai frumoase şi mai mo¬ 
derne nu ar fi putut fi construite. Peste trei sferturi din greu¬ 
tatea unui avion de transport modern constă din aliaje de 
aluminiu. 

Pentru ce este aluminiul atît de întrebuinţat? Să cercetăm, pe 
rînd, calităţile sale cele mai cunoscute: 

1. Aluminiul e un metal uşor, cu densitatea numai o treime 
din aceea a oţelului sau cuprului. 

2. Aluminiul are o mare conductibilitate electrică. După 
volum, el are 2/3 din conductibilitatea electrică a cuprului, dar 
la greutăţi egale, cablul de aluminiu este mai bun conducător 
pentru electricitate decît cablul de cupru de aceeaşi lungime. 

3. Aluminiul conduce foarte uşor căldura şi de aceea poate 
fi folosit pentru fabricarea de oale şi cratiţe de bucătărie. 

4. Deşi aluminiul pur nu are o rezistenţă tocmai mare, dacă 
îl aliem cu alte metale el şi-o măreşte foarte mult. De exemplu, 
o grindă făcută din „duraluminiu" este de două ori mai rezistentă 
ca aceeaşi grindă de oţel. 

5. Aluminiul rezistă mai bine la coroziune decît o mulţime 
de alte metale, datorită protecţiei oferite de stratul subţire de 
oxid care este totdeauna prezent la suprafaţa sa. 

Aluminul este, într-adevăr, un metal care reacţionează foarte 
uşor cu agenţii chimici şi de aceea, în contact cu oxigenul din 
aer, formează un strat de oxid. Acesta poate fi îngroşat pînă la 
ă 250-a parte dintr-un centimetru, cu ajutorul unui procedeu 
de electroliză denumit „anodizare“, prin care uneltele din alumi¬ 
niu sînt atîrnate într-un vas similar cu acela folosit în electro¬ 
liză, dar conţinînd soluţii de acid cromic sau acid sulfuric. Acţiu¬ 
nea curentului electric eliberează oxigen din soluţie şi un strat 
rezistent de oxid de aluminiu se formează la suprafaţa, me¬ 
talului. 

Iată aşadar, pe scurt, „buletinul de identitate" al aluminiului. 

Chimiştii amatori aşteaptă, desigur, cîteva experienţe. Cunos- 
cînd reactivitatea mare a pulberii de aluminiu, este uşor de 
închipuit că sînt multe încercări interesante pe care acest metal 
ni le poate pune la dispoziţie. Să le numerotăm: 

Experienţa 1. Amestecaţi o parte pilitură (sau pulbere) de 
aluminiu, cu patru părţi oxid de fier. îndesaţi apoi amestecul 
într-un creuzet. Presăraţi deasupra puţin praf de magneziu ames¬ 
tecat cu clorat de potasiu. Infigeţi în amestec o sîrmă de magneziu, 
căreia îi daţi foc, depărtîndu-vă apoi iute. Veţi admira un foarte 
frumos joc de scîntei strălucitoare, care sar în toate direcţiile 
(fig- 50). 

Această experienţă distractivă se va face în curte sau pe o 
placă mare de azbest, în tot cazul la adăpost de orice obiecte 
inflamabile. Ce se întîmplă? Aluminiul se combină iute cu oxi¬ 
genul din oxidul de fier formînd oxid de aluminiu şi lăsînd fier 
curat. Experienţa noastră reproduce în mic, metoda numită 
„alummotermie". 

Experienţa 2. Facem o soluţie concentrată de hidroxid de 
potasiu (KOH) sau de hidroxid de sodiu (NaOH). Turnînd-o 
peste pulberea de aluminiu şi încălzind totul, aluminiul se dizolvă 
şi formează hidrogen. Dacă evaporăm soluţia obţinem, respectiv, 
aluminatul de potasiu sau aluminatul de sodiu. 

Fig. 50. Aluminiul se combină energic cu oxigenul oxidului de fier. 

producînd un frumos joc de artificii. / 

şi puneţi-o la suprafaţa vasului care conţine brom. In contact cu 
bromul lichid, la temperatura camerei, aluminiul se încălzeşte 
puţin cîte puţin şi apoi se aprinde, mişcîndu-se repede la suprafaţa 
lichidului la fel cum se mişcă potasiul deasupra apei. 

Experienţa 4. Un amestec de aluminiu în pulbere şi de sulf, 
aprins cu o panglică de magneziu, dă sulfura de aluminiu A1 2 S 3 . 


Experienţa 3. Clorul, bromul şi iodul gazos transformă alu¬ 
miniul în clorură, bromură sau iodură de aluminiu. Este puţin 
probabil să aveţi în laboratorul vostru brom lichid, dar, dacă 
aveţi, puteţi face o experienţă. Luaţi o bucată mică de aluminiu 

Experienţa 5. încălzim într-o lingură de ars pulbere de alu¬ 
miniu. Introducem apoi repede lingura într-un vas plin cu vapori 
de apă. Aluminiul se va aprinde „furînd“ oxigenul apei. Tot astfel 
se întîmplă şi dacă aducem lingura într-un mediu care cuprinde 
o cantitate mare de bioxid de carbon. Pulberea de aluminiu este, 
aşadar, un puternic reducător. 

Aluminiul încălzit în cuptorul electric cu cărbune (ambele 
sub formă de pulbere)dăocarburăde aluminiu. Această substanţă 
se înfăţişează sub forma unor cristale galbene, transparente. 
Garbura de aluminiu este un compus foarte reducător; el este 
atacat pe încetul de apă, la temperatura ordinară, dînd metan. 

Proprietăţile chimice ale aluminiului rezultă, desigur, foarte 
limpede din experienţe. Astfel, aţi văzut că e un metal foarte 
reactiv; lipsa lui de reactivitate în natură se datoreşte prezenţei 
stratului de oxid despre care scriam mai sus. Un amănunt de care 
trebuie să ţineţi seama este faptul că metalul este alterat, pe 
încetul, de clorura de sodiu, aşa încît vasele de aluminiu nu 
trebuie să conţină soluţii de sare. 

Foloasele aluminiului? Sînt nenumărate! Despre avioane şi 
vasele de gătit, v-am spus. Aluminiul extrapur este de asemenea 
unul din materialele cele mai bune pentru reflexia luminii, cu 
mult mai bun decît oglinda obişnuită şi, în unele privinţe, chiar 
decît argintul. 

ZINCUL ÎN LABORATOR 

Deşi rareori se vorbeşte cu entuziasm despre zinc, acest metal 
stă alături de cele mai întrebuinţate elemente din lume. Sute 
de mii de tone de zinc sînt utilizate anual pentru tablă de acope¬ 
rişuri, în aliaje, şi mai ales pentru îmbrăcarea fierului şi oţelului 
cu un strat subţire, care le protejează de rugină. 

Alama se compune din 30% zinc şi 70% cupru. Zincul granular 
şi cel în pulbere sînt întrebuinţate în laborator pentru a elibera 

hidrogenul din acizi, pentru a recîştiga aurul şi argintul din 
soluţii şi în sintezele organice. Şi, la aceasta, se adaugă milioanele 
de baterii electrice în care se utilizează zincul. 

Produs în cantităţi uriaşe prin prăjirea minereului de zinc 
în mare exces de aer, oxidul de zinc este folosit pentru fabricarea 
altor săruri de zinc, pentru pansamente şi cimenturi dentare, 
precum şi pentru colorantul numit „alb de zinc“. Deşi albul de 
zinc nu are puterea de acoperire a albului de plumb, el nu este, 
însă, înnegrit de hidrogenul sulfurat. Amestecată cu sulfat de 
bariu, sulfura de zinc formează un pigment alb, încă şi mai im¬ 
portant, litoponul. 

Clorura de zinc (caustică! umblaţi cu grijă!) e întrebuinţată 
pentru lipirea metalelor, fabricarea coloranţilor şi pentru tra¬ 
tarea lemnului,ca să nu poată fi atacat. în soluţie concentrată 
ea poate converti celuloza din hîrtie sau lemn în compuşi solubili 
şi este astfel întrebuinţată pentru fabricarea fibrelor. 

Dat fiind că e foarte activ din punct de vedere chimic, zincul 
nu se întîlneşte niciodată liber în natură. Compuşii săi, cu toate 
acestea, sînt foarte mult răspîndiţi — adeseori amestecaţi în 
minereurile altor metale. Drept consecinţă, zincul a fost utilizat 
involuntar timp de secole înainte de a fi recunoscut ca un metal 
distinct. 

Prin topirea minereurilor de cupru, care conţineau zinc, ro¬ 
manii, de exemplu, utilizau, fără să ştie, zincul pentru a face 
alamă. Zincul a fost adesea confundat cu plumbul, cositorul şi 
bismutul. Ca element, e cunoscut de numai 200 de ani. 

Activitatea chimică a zincului poate fi demonstrată foarte 
spectaculos. în mijlocul unei plăci de azbest, sau în curte pe 
pămînt, amestecaţi bine cam un sfert de lingură de pulbere de 
zinc cu aceeaşi cantitate de azotat de amoniu. Amestecaţi uşurel 
şi asiguraţi-vă că ambele ingrediente sînt uscate; altminteri ar 
putea reacţiona prea devreme. Deasupra grămăjoarei puneţi 
cîteva grăunţe de [clorură de amoniu (ţipirig) şi amestecaţi-le 

puţin în vîrf. Apoi faceţi o mică gropiţă în grămăjoară (fig.51). 
Cînd aţi pregătit totul, puneţi numai o picătură de apă în 
„craterul^ acestui „vulcan“ în miniatură. în cîteva secunde, 
zincul se aprinde şi străluceşte cu o flacără albă-albăstruie, în- 



Fig. 51. Un vulcan în laborator. 

soţită de un nor de fum alb şi des. E o adevărată erupţie vulcani¬ 
că în Miniatură. 

Picătura de apă dezlănţuie o reacţie chimică complexă, care 
eliberează amoniac, acid clorhidric, vapori de apă şi oxid de 
azot. Oxigenul din oxidul de azot se uneşte cu zincul, formînd 
oxid alb de zinc. Aceasta alcătuieşte cea mai mare parte din 
norul de fum. 

Deşi zincul chimic pur reacţionează foarte lent cu acizii 
diluaţi, o urmă neînsemnată dintr-un alt metal mai puţin activ 
sau dintr-o impuritate (aşa cum se găseşte de obicei în zincul 
obişnuit) face ca reacţia să devină rapidă. Un strat subţire de 
mercur, aplicat pe zincul impur, dizolvă o parte din zinc şi for¬ 
mează o suprafaţă care se comportă ca şi cum zincul ar fi pur. 
Această aplicare a mercurului, numită „amalgamare", reduce 
pierderea de zinc din baterii sau pile, atunci cînd bateria nu 
funcţionează. 

Se poate demonstra această diferenţă inactivitate, prin amal¬ 
gamarea unei fîşii de zinc comercial şi suspendarea sa, alături de 
o fîşie netratată, într-un pahar cu acid sulfuric diluat. Pentru a 
amalgama zincul, curăţaţi întîi suprafaţa metalului cu glaspapir 
sau şmirghel fin. Apoi, cu un tampon de vată frecaţi o picătură 
de mercur pe feţele şi marginile zincului pînă cînd ele sînt uni¬ 
form acoperite. 

Atîrnaţi, acum, amîndouă fîşiile de zinc într-o soluţie acidă 
(o parte de acid sulfuric adăugată cu mare grijă la 5 părţi de 
apă). Imediat, de pe fîşia netratată se ridică băşicuţe de hidrogen, 
în timp ce bucata amalgamată nu eliberează hidrogen aproape 
de loc. 

Dat fiind că zincul este mai electropozitiv decît fierul sau 
cuprul, mici bucăţi din aceste metale pot fi acoperite cu alte 
metale (galvanizate) pur şi simplu punîndu-le în contact cu o 
cupă de zinc, scufundată într-o baie de galvanizare. în această 
metodă de galvanizare nu aveţi nevoie de baterie; zincul joacă 
rol de anod în timp ce obiectele de galvanizat alcătuiesc catodul. 
Un curent slab se naşte între cele două feluri de metale şi face 
ca ionii metalici din baie să se depună pe catod. 

Practic, iată cum se realizează această experienţă utilă şi 
frumoasă. 

Pentru a obţine o cupă pentru experienţă, luaţi o baterie 
electrică uzată, de dimensiuni mai mari. Goliţi-i conţinutul şi 

perforaţi în mai multe locuri cilindrul de zinc. în lipsă, puteţi 
întrebuinţa o foaie subţire de zinc curat, pe care o rotunjiţi aşa 
ca să obţineţi un cilindru fără funduri, pe care îl astupaţi cu un 
capac şi apoi îl perforaţi în mai multe locuri pentru a permite 

circulaţia lichidului de galvani¬ 
zare (fig. 52). 

Puneţi cupa într-un pahar mare 
sau într-un vas smălţuit (cu smalţul 
întreg) deasupra unei surse de căl¬ 
dură. Pentru a căpăta un lichid cu 
care să puteţi acoperi cu cupru 
(aramă) obiectele de fier sau de 
oţel, dizolvaţi 15 g bitartrat de 
potasiu (cremotartru), 6 g hidroxid 
de sodiu şi 4,5 g sulfat de cupru 
(piatră vînătă) în 250 cm 3 apă fier¬ 
binte. După ce curăţaţi foarte atent 
obiectele de galvanizat, puneţi-le 
în mijlocul cilindrului de zinc şi 
acoperiţi totul cu lichidul de gal¬ 
vanizat care este mereu încălzit. După 10—15 minute, obiectele 
pot fi scoase, clătite şi uscate. 

Zincul poate fi aşternut pe fier şi oţel prin aceeaşi metodă, 
întrebuinţînd o baie formată din 17 g clorură de zinc şi 5 g 
clorură de amoniu în 250 cm 3 apă. 

Dat fiind că se găseşte aproape în fruntea listei seriei de 
elemente electronegative, zincul înlocuieşte majoritatea meta¬ 
lelor comune atunci cînd e pus într-o soluţie a unuia din ele. 
Această proprietate e utilizată în mod practic atunci cînd pulberea 
de zinc este întrebuinţată pentru a recîştiga aurul şi argintul 
din băile de cianură întrebuinţate în metalurgie sau argintul 
din băile fotografice. O demonstraţie atractivă a acestei pro¬ 
prietăţi poate fi făcută scufundînd o bucată de tablă de zinc 



Fig. 52. Cupa instalaţiei pentru 
galvanizare. 

într-o soluţie de acetat de plumb. Frecaţi bine tabla cu glas- 
papir pentru a o curăţi şi apoi o legaţi de capacul unei oale. 
Umpleţi oala cu o soluţie de 30 g acetat de plumb în apă fier¬ 
binte şi fixaţi capacul. 

Dacă lăsaţi să stea peste noapte, în dimineaţa următoare 
veţi găsi în oală un frumos „arbore de plumb“ („arborele lui 
Saturn”) compus dintr-o grămadă voluminoasă de cristale de 
plumb metalic. Parte din zinc se dizolvă, înlocuind plumbul 
din acetatul de plumb şi formînd acetat de zinc. 

Dat fiind că sulfura de zinc e unica sulfură a unui metal 
comun care e albă (celelalte merg de la galben la negru), vopselele 
amestecate cu săruri de zinc rămîn albe în atmosfera care conţine 
hidrogen sulfurat (pe cînd cele cu alb de plumb se înnegresc 
iute). Puteţi demonstra aceasta vărsînd puţină apă de hidrogen 
sulfurat în soluţii limpezi de clorură de zinc şi acetat de plumb 
în apă. Sărurile lor se transformă în sulfuri; soluţia de zinc 
devine alb-lăptoasă, iar cea de plumb negricioasă. 

MAI MULTE DESPRE ELECTROLIZĂ 


Prin trimiterea unui curent electric prin anumite săruri 
topite sau soluţii, chimistul modern poate realiza o varietate 
aproape infinită de produse industriale. El extrage în acest fel 
metalele din minereurile lor, acoperă metale moi sau ieftine cu 
alte metale mai scumpe şi mai rezistente şi produce cantităţi 
mari de substanţe importante ca: aluminiul, magneziul, sodiul, 
clorul, hidrogenul, hidroxidul de sodiu etc. 

Toate acestea se realizează cu ajutorul electrolizei, despre 
care am vorbit şi într-un capitol precedent. 

Lichidele care conduc electricitatea pot fi împărţite în două 
categorii: metale în stare topită (lichidă) şi săruri, baze şi acizi 
în soluţie sau topite. In ceea ce priveşte prima categorie, 

trebuie să ştiţi că metalele topite conduc electricitatea în acelaşi 
fel ca şi atunci cînd sînt solide. în ce priveşte cea de-a doua 
categorie, aici, în cursul electrolizei se petrec schimbări chimice. 

Pentru electroliză se în¬ 
trebuinţează deci lichi¬ 
dele. Aparatul a cărui 
schiţă o vedeţi în fig. 53 
ne va ajuta să demons¬ 
trăm cum se produce un 
astfel de „bun conducă¬ 
tor electric" lichid. Avem 
nevoie de un pahar cu 
apă distilată şi de un 
bec electric. De la cei 
doi poli ai becului, o 
sîrmă izolată merge la 
priză, iar alta face legă¬ 
tura cu o placă de me¬ 
tal, scufundată în apa 
din pahar. O a doua 
placă similară se scufun¬ 
dă de asemenea în pahar, 
avînd însă grijă să nu se atingă de prima placă. O sîrmă va 
lega cea de-a doua placă de celălalt pol al prizei. Atîta vreme 
cît paharul nu conţine nimic altceva decît apă curată, becul 
va refuza să se aprindă. Dacă adăugăm puţin zahăr, iarăşi nu 
vom înregistra nici o schimbare. Dar ia să adăugăm numai pu¬ 
ţină sare: lumina va începe să strălucească 1... 

Cînd anumite săruri sînt topite, şi cînd acizii, bazele sau 
sărurile sînt dizolvate în apă, aceste substanţe se desfac (se 
„disociază") în ioni. Ionii sînt, după cum am arătat, atomi sau 
grupuri de atomi care au devenit încărcaţi negativ sau pozitiv, 
din cauza unui cîştig sau unei pierderi de electroni. De exemplu, 



160 
















cînd sarea de bucătărie (NaCI) se dizolvă în apă, moleculele 
se desfac în ioni de sodiu şi ioni de clor. în cursul acestei desfa¬ 
ceri, fiecare atom de clor ia un electron de la sodiu şi-l adaugă 
la numărul total pe care-1 are în mod obişnuit. Acest electron 
adăugat dă ionului de clor o sarcină negativă în plus, şi anume 
una singură. Lăsat cu un deficit de un electron, atomul de sodiu 
capătă prin urmare o singură sarcină pozitivă. 

Datorită sarcinilor electrice pe care le poartă, ionii se com¬ 
portă, atît chimic cît şi electric, cu totul altfel decît atomii 
neutri. 

Dacă introducem într-un pahar cu o soluţie doi electrozi 
legaţi, la un generator sau o baterie electrică, ionii încărcaţi 
negativ se vor îndrepta către electrodul pozitiv (anod), iar 
ionii încărcaţi pozitiv spre electrodul negativ (catod). Ajungînd 
la electrozii respectivi, ionii sînt neutralizaţi şi se schimbă pe 
loc în atomi obişnuiţi. 

Uneori, schimbări uimitoare de natură electrochimică se 
petrec fără să fie nevoie de aplicarea unui curent electric, din 
afară. De exemplu, dizolvaţi puţin sulfat de cupru (piatră 
vînătă) în apă, într-o eprubetă. Acesta formează o soluţie colorată 
albastru-închis. Adăugaţi apoi puţină pulbere de zinc, astupaţi 
eprubetă şi scuturaţi-o un minut sau două. în timpul acesta, 
veţi observa că eprubetă devine destul de caldă. După ce scutu¬ 
raţi eprubetă, lăsaţi materia solidă să se depună pe fund. în 
loc să mai fie albastră, soluţia va avea acum culoarea apei, în 
timp ce pe fund, în locul zincului, veţi găsi cupru. Iată ecuaţia 
chimică a reacţiei: 

CuS0 4 + Zn = Cu + ZnS0 4 

Acesta este un exemplu de „deplasarea", de înlocuirea unui 
metal mai puţin activ (cuprul) de către un altul mai activ 
(zincul). Fiecare ion de cupru avea k la început două sarcini 
pozitive. Atomii de zinc i-au neutralizat, dăruindu-le doi electroni. 


11 — Minuni în eprubetă 

Drept rezultat, ionii de cupru au fost transformaţi în cupru 
metalic, în timp ce zincul a intrat în soluţie. 

Iată acum o experienţă interesantă, în care se face electroliza 
clorurei de plumb topite. Trebuie spus de lâ început că reuşita 

experienţei depinde de felul 
cum lucraţi. 

Voltametrul cu care vom 
lucra are forma unui U, şi-l 
construiţi foarte uşor îndoind 
la cald un tub de sticlă greu 
fuzibilă (care se topeşte greu), 
cu diametrul de 10—15 mm. 
Puneţi în voltametru (fig. 54), 
pulbere de clorură de plumb 
(PbCl 2 ) anhidră, apoi astupaţi 
braţele voltametrului cu cîte 
un dop prin care aţi trecut 
cîte un cărbune de retortă (căr¬ 
bune de la o baterie de lan¬ 
ternă). Aşezaţi voltametrul pe o baie de nisip (o capsulă cu ni¬ 
sip) şi încălziţi-1 puternic, în timp ce prin electrozii voltame¬ 
trului circulă un curent dat de un acumulator sau mai multe 
baterii de lanternă legate în paralel. La un moment dat, veţi 
observa la anod un gaz galben-verzui, care este clorul, iar la 
fundul voltametrului cîteva granule cenuşii — plumbul, separat 
la catodul aparatului. 

Amatorii mai au la dispoziţie o formă de electroliză în care 
se foloseşte sarea de bucătărie. Trecînd un curent electric printr-o 
soluţie concentrată de sare în apă, chimiştii produc clţ)r, hidrogen 
şi hidroxid de sodiu (sodă caustică). Clorul se formează la anod 
în timp ce sodiul produs la catod reacţionează cu apa, dînd 
hidroxid de sodiu şi hidrogen. Un perete poros de azbest aşezat 
între electrozi împiedică clorul să se amestece cu hidroxidul 



Fig. 54. Electroliza clorurei de plumb. 

de sodiu. Puteţi produce uşor toate aceste substanţe cu ajutorul 
unui tub în U, cu puţină soluţie concentrată de clorură de sodiu 
(sare) şi cu patru baterii electrice. Electrozii pot fi alcătuiţi 
din cărbuni luaţi de la nişte baterii uzate. Aplicaţi un strat de 
parafină pe firele de legă¬ 
tură, acolo unde le-aţi legat 
de electrozi. Aceasta fereşte 
firele să fie atacate de so¬ 
luţie. Un disc de azbest 
ceva mai mare decît dia¬ 
metrul interior al tubului 
va fi introdus cu grijă 
în interior, cam la două 
treimi spre braţul anodului 
(fig. 55). Puteţi demonstra 
prezenţa clorului punînd 
acest gaz să albească o 
bucată de pînză colorată. 

Dopul dinspre partea clo¬ 
rului va trebui de altfel să 
aibă un mic orificiu care 
să permită acestui gaz să 
iasă pe încetul. O acţiune şi mai evident decolorantă se ob¬ 
ţine înmuind o cîrpă în cerneală şi expunîndu-o cît mai e 
umedă, la acţiunea clorului. Cîteva picături de soluţie de fenol- 
ftaleină adăugată la lichidul din braţul catodei, vă va indica 
că a apărut hidroxidul de sodiu. Experienţa se va face cu feres¬ 
trele larg deschise sau în aer liber, pentru a preîntîmpina acu¬ 
mularea clorului. 

Şi acum după o experienţă atit de frumoasă, puţină teorie... 
nu strică. La electroliza clorurei de sodiu (NaCl) am obţinut 
la anod clorul, iar la catod hidrogenul; în soluţie rămîne hidro¬ 
xidul de sodiu (în cazul cînd clorul este împiedicat să vină în 

contact cu soluţia). Ştim că sarea de bucătărie conţine clor şi 
sodiu. Clorul l-am obţinut în stare pură; de ce nu putem obţine 
şi sodiul metalic? Pentru că atomii de sodiu ce iau naştere 
reacţionează imediat cu apa, formînd hidrogen şi hidroxid de 
sodiu. 

Iată cum putem prezenta cele ce se întîmplă la electroliza 
unei soluţii de clorură de sodiu. (Semnul || arată [corpurile ce 
se formează, iar săgeţile verticale, că ia naştere un gaz ce se 
degajă). 


H 2 î Cl 2 î 


Catod 

H 


2 e 


2H + 
2Na+ 


2C1- - 
20H- 


2 e 


2Na OH 


Anod 

(+) 


Dar să mergem cu experienţele mai departe. 

Punînd în tubul îndoit în formă de U o soluţie de iodură 
de potasiu în loc de apă cu sare, veţi căpăta o reacţie mult mai 
vizibilă. îndată ce electrozii sînt legaţi la baterie, ionii ne¬ 
gativi de iod sînt atraşi la electrodul pozitiv. Cînd ajung la 
acesta, ei sînt neutralizaţi, cedîndu-şi sarcina negativă şi de¬ 
venind atomi obişnuiţi de iod. Veţi recunoaşte atunci iodul, 
pe măsură ce se adună. 

Întrebuinţînd acelaşi aparat veţi putea de asemenea să„cre- 
şteţi“ un mic arbore de cositor, în cîteva minute. De data aceasta, 
întrebuinţaţi o soluţie de clorură de staniu (clorură stanoasă). 
O puteţi prepara dizolvînd cam 10 grame de substanţă în 80 
de grame de apă şi apoi adăugînd suficient acid clorhidric pentru 
a face ca soluţia să devină limpede. întrebuinţaţi o sîrmă neizo¬ 
lată de cupru la catod, în locul cărbunelui. 

îndată ce bateria este pusă în legătură cu electrozii, pe firul 
de cupru vor începe să se formeze cristale de cositor (staniu). Un 


164 





„arbore“ de vreo zece centimetri lungime poate creşte... văzînd 
cu ochii. 

Nu vom mai descrie în amănunt şi alte experienţe de elec¬ 
troliză pe care vi le recomandăm. Pentru aceste electrolize, 
puteţi folosi fie tubul în formă de „U“, descris în acest capitol 
(fără placă de azbest), fie aparatul .pentru electroliză a cărui 
construcţie am dat-o într-un capitol precedent. 

încercaţi să realizaţi, după modelul experienţelor precedente, 
electroliza unor soluţii în apă de sulfat de cupru (piatră vînătă), 
de sulfat de sodiu, de acid sulfuric diluat, de acid clorhidric, 
sodă caustică (hidroxid de sodiu), sodă de rufe (carbonat de 
sodiu) etc. 

Observaţi felul cum se produc reacţiile şi încercaţi să recu¬ 
noaşteţi, după modelele date de noi, substanţele care au luat 
naştere. 

Experienţele făcute de noi în mic sînt realizate în industrie 
pe scară largă, în vederea obţinerii clorului, hidrogenului, hidro- 
xidului de sodiu sau de potasiu etc. De asemenea electroliza 
are largă aplicaţie la rafinarea metalelor şi la acoperirea unor 
metal cu altele (nichelare, cromare, aurire etc.). 

Nichelarea este o operaţie foarte des folosită în industrie 
pentru a apăra de oxizi piesele metalice şi, în acelaşi timp, pentru 
a le da un aspect deosebit de atrăgător. Nichelajul constă în 
aplicarea pe suprafeţele metalice a unui strat subţire de nichel. 
Procedeul folosit pentru nichelare este o aplicaţie practică a 
electrolizei. 

Esenţa fenomenului este următoarea: într-o soluţie specială, 
numită baie sau electrolit, se introduce obiectul de nichelat şi 
o placă de nichel sau cărbune. Acestea formează electrozii. Polul 
negativ al sursei de electricitate se leagă cu obiectul de nichelat 
— el se numeşte şi catod; polul pozitiv al sursei, de placa de 
nichel sau cărbune, care se numeşte anod. După un timp, prin 
trecerea curentului electric, acesta depune pe obiect, deci la 

catod, o pojghiţă subţire şi strălucitoare de nichel, care se 
îngroaşă din ce în ce. 

Pentru nichelat trebuie să avem, aşadar, o baie specială şi 
o sursă de curent electric. 

Nichelajul se aplică, în general, obiectelor bune conducă¬ 
toare de electricitate, adică metalelor. în anumite cazuri, însă, 
pot fi nichelate şi obiecte rele conducătoare de electricitate. 
Mai înainte de nichelare, suprafaţa lor trebuie făcută însă bună 
conducătoare de electricitate. Asta se realizează prin aplicarea 
unui strat subţire de cărbune amestecat cu şelac. în cele ce ur¬ 
mează nu ne vom ocupa de nichelarea acestor obiecte ci numai 
«•de cele bune conducătoare de electricitate. 

Trebuie să ştiţi de la bun început că obiectul de nichelat 
trebuie să fie pregătit mai întîi pentru ca nichelul să adere pe 
suprafaţa lui. 

O operaţie deosebit de importantă, şi de care depinde în 
cea mai mare măsură reuşita nichelării, este pregătirea supra¬ 
feţei obiectului pentru nichelat. Pregătirea suprafeţei constă în 
radicala ei curăţire, deoarece cea mai mică urmă de grăsime 
sau de praf duce la nereuşita nichelării. De aceea, suprafaţa 
obiectului trebuie supusă la două operaţii de curăţire: una pe 
cale mecanică şi alta pe cale chimică. 

Întîi, obiectul este bine curăţat cu briceagul şi şmirghel de 
orice urmă de oxid, vopsea, clei etc. Dacă obiectul n-are formă 
plană, veţi urmări, în special, curăţirea părţilor de întretăiere 
ale suprafeţelor obiectului, deoarece aici murdăria se ascunde 
uşor. 

în cazul acesta, vă puteţi servi de un ac subţire. După 
ce obiectul a fost astfel curăţat, trebuie frecat cu o periuţă 
aspră, de pildă, cu o periuţă de dinţi, apoi îl treceţi de cîteva 
ori printr-o flacără şi din nou îl frecaţi cu periuţa. Astfel, cură¬ 
ţirea mecanică este terminată. Acum obiectul trebuie curăţat 
chimic. Pentru a se obţine o bună curăţire, aceasta se va face în 

trei etape. De acum înainte, obiectul nu va mai fi atins cu mina ; 
manipularea lui se va face cu o pensetă bine curăţată sau în 
lipsa ei, obiectul va fi agăţat de o sîrmă şi astfel va fi manipulat. 

Praful şi grăsimea care se mai găsesc pe obiect vor fi îndepăr¬ 
tate prin introducerea obiectului într-o soluţie alcalină fierbinte, 
obţinută prin dizolvarea a 20 g hidroxid de sodiu (sodă caustică) 
şi 20 g carbonat de sodiu (sodă de rufe) într-un litru de apă. 
în’soluţia aceasta, încălzită la fierbere, ţineţi obiectul 4 —15 mi¬ 
nute — în funcţie de gradul său [de curăţenie. După aceasta, 
scoateţi obiectul şi-l spălaţi întîi cu apă caldă, apoi cu multă 
apă rece. 

Obiectul astfel curăţat este' introdus într-o soluţie diluată de 
acid sulfuric (10 părţi apă şi o parte acid). în soluţia aceasta, 
obiectele nu se ţin mult — deoarece unele pot fi atacate de acid 
— ci numai pînă ce suprafaţa obiectului devine curată (aceasta 
se constată ridicînd din cînd în cînd obiectul şi cercetîndu-1). 
După aceea, obiectul se spală bine cu apă. 

Urmează acum a treia etapă: curăţirea propriu-zisă. Faceţi 
un amestec din 15 părţi acid azotic concentrat, 20 de părţi acid 
sulfuric concentrat şi o parte clorură de sodiu (sare de bucătărie). 
Introduceţi în amestec obiectul şi-l ţineţi trei secunde. Apoi, 
îl scoateţi, îl spălaţi bine cu multă apă şi-l lăsaţi să se usuce. 

După ce obiectul s-a uscat (şi fără întîrziere deoarece s-ar 
putea acoperi cu o pojghiţă subţire de oxid care împiedică 
depunerea nichelului), treceţi la nichelare. Pentru asta, trebuie 
să vă pregătiţi soluţia, adică baia de nichelat. Baia se obţine 
prin dizolvarea unor substanţe în apă distilată. Nu veţi folosi 
în nici un caz apa de robinet sau fîntînă. 

Iată trei reţete de băi: 

1. Apa distilată 10 părţi; sulfat dublu de nichel şi amoniu 
1 parte. 

2. Apă distilată 20 părţi; sulfat, azotat sau clorură de nichel 
1 parte; bisulfit de sodiu 1 parte. 

3. Apă distilată 500 părţi; sulfat acid de nichel 20 părţi, 
acid citric 1 parte. 

Sărurile se dizolvă în puţină apă distilată, călduţă, se fil¬ 
trează, apoi soluţiile şe amestecă pentru a obţine baia necesară 
(pentru cazul cînd ea este compusă din mai multe substanţe, 
ca de pildă, reţetele 2 şi 3). 

După ce am obţinut baia cu care vom lucra, o încălzim 
pînă la fierbere şi o încercăm cu hîrtie de turnesol; dacă are o 
reacţie acidă, adăugăm amoniac pînă la neutralizare. 

Vasul în care se face nicbelarea va fi din sticlă, pămînt sau 
metal smălţuit; nu se vor folosi vase de fier nesmălţuite. în vas 
se toarnă soluţia de nichelat. Obiectul se leagă cu o sîrmuliţă 
de o bară metalică (o sîrmă de cupru mai groasă) şi se intro¬ 
duce în vas. Bara metalică se leagă pe polul negativ al sursei 
de electricitate. Polul pozitiv al sursei se va lega de o bucată 
de tablă de cupru, alamă, zinc sau fier galvanizat pe suprafaţa 
căreia s-a lipit, unul după altul, mai multe bastoane de cărbune 
de retortă, luate de la baterii vechi. Lipirea se face prin inter¬ 
mediul capsulei metalice, fixate de capul cărbunilor (fig. 56). 
înainte de lipire, cărbunii vor fi bine curăţaţi de orice urmă 
de grăsime, prin introducere în soluţiile în care s-a curăţat şi 
obiectul de nichelat. Trebuie să urmăriţi ca suprafaţa cărbuni¬ 
lor să fie mai mare decît suprafaţa obiectului. Dacă aveţi o 
placă de cărbune de retortă, o puteţi folosi în locul bastoa- 
nelor. 

Distanţa dintre anod (cărbune) şi catod (obiect) depinde de 
suprafaţa obiectului. Obiectele plane vor *fi aşezate la circa 
10 cm de anod. în cazul obiectelor cu suprafaţa neuniformă (cu 
scobituri, ieşituri) anodul va fi format din mai multe bucăţi; 
acestea vor fi aşezate în jurul obiectului. Obiectele mici, ca 
de pildă şaibe, şuruburi etc., care nu pot fi fixate de bara ce 
formează catodul, se vor aşeza într-un mic coşuleţ împletit din 
sîrmă 


Curentul necesar nichelării poate fi luat de la trei baterii 
de buzunar sau de la o baterie de acumulatori, prevăzută cu 
un reostat şi un voltmetru. Pentru obiectele mici se pot folosi 
cu deplin succes bateriile de buzunar, cărora trebuie să le faceţi 



Fig. 56. Vasul şi polul pozitiv al instalaţiei de nichelare. 


o modificare simplă. Iată cum procedaţi: desfaceţi cu atenţie 
izolaţia de la partea superioară a fiecărei baterii (acolo unde 
se găsesc cele două limbi metalice). Apoi, cu bucăţele de sîrmă, 
lipiţi între ele capsulele metalice ale cărbunilor şi între ei 
cilindrii de zinc. In felul acesta, bateria va avea un voltaj 
de numai 1,5 volţi, în loc de 4.5 cît avea înainte de transfor¬ 
mare. Felul acesta de a lega elementele bateriei se numeşte 
legare în paralel. Procedaţi la fel cu toate bateriile, apoi legaţi-le 
în serie: plusul uneia cu minusul celeilalte (limba mare cu cea 
mică). De fiecare limbă mică (plus) lipiţi cu cositor o sîrmă, 
pe care, la rîndul ei, o lipiţi de cîte o bucşă fixată pe o plăcuţă 
de lemn. Astfel, aţi obţinut o sursă de curent care e capabilă să 
furnizeze 1,5...3 şi 4,5 volţi. De tabla pe care sînt fixaţi cărbunii 
este lipită o sîrmă prevăzută la cap cu o banană. Introducînd 

banana în bucşa 1,5, aveţi un voltaj de 1,5, în cea de 3 volţi, 
veţi avea 3 volţi, iar în cea de 4,5, 4,5 volţi (fig. 57). 

Introduceţi banana, care ţine loc şi de întrerupător, în bucşa 
de 4,5 volţi şi menţineţi această tensiune pînă ce observaţi că 



obiectul s-a acoperit cu o pojghiţă albă. Treceţi atunci banana 
în bucşa de 3 volţi, şi după 3 minute mutaţi-o în bucşa de 
1,5 volţi. Aici ţineţi-o pînă ce obiectul se acoperă [cu un strat 
destul de gros de nichel. 

Nichelarea poate dura de la cîteva minute la cîteva ore; 
totul depinde de grosimea stratului de nichel pe care voim să-l 
obţinem pe suprafaţa obiectului şi de intensitatea curentului 
(amperaj). Lucrînd cu un voltaj mare şi cu un amperaj mic, 
stratul de nichel va fi gros şi ’nerezistent; cu un" voltaj mic, dar 
amperaj mai mare stratul de nichel va fi uniform şi rezistent. 

Cînd obiectul a fost nichelat suficient, se întrerupe cu¬ 
rentul, se scoate obiectul, se spală cu multă apă, caldă şi 
rece, apoi se freacă cu o cîrpă pînă capătă luciu. 

Dacă cumva stratul de nichel se desprinde prin unele 
locuri de pe obiect, înseamnă că obiectul n-a fost bine cu¬ 
răţat. Atunci se introduce obiectul în acid azotic care di¬ 
zolvă nichelul, se repetă operaţia de curăţire şi apoi! se 
nichelează din nou. Deci, încă o dată: atenţie la curăţatul 
obiectelor! 

Obiectele fără proeminenţe sau scobituri pot fi nichelate 
fără a folosi soluţii şi curent electric. Pentru aceasta se 
freacă obiectul cu un amestec obţinut din următoarele sub¬ 
stanţe pulverizate: 13 părţi sulfat dublu de nichel şi amoniu, 
7 părţi sulfat de nichel, 5 părţi clorură de zinc, 5 părţi tartrat 
de sodiu, 3 părţi clorură de amoniu (ţipirig), 2 părţi sare de 
bucătărie, 10 părţi cretă, 5 părţi pilitură de cupru. Atunci cînd 
vrem să nichelăm un obiect, punem în amestecul de mai sus pu¬ 
ţină apă şi cu ajutorul unei bucăţi de pînză frecăm suprafaţa 
obiectului; pe suprafaţa lui se depune un strat subţire, foarte 
strălucitor, de nichel. 

DESPRE PRESIUNEA OSMOTICĂ 

Ştim că moleculele unei substanţe dizolvate sînt animate de 
mişcări, care pot fi observate în cursul fenomenelor de difuziune. 
Să facem o experienţă simplă. Intr-un pahar sau eprubetă punem 
o soluţie concentrată de sulfat de cupru, apoi turnăm deasupra 
apă printr-o pîlnie, evitînd amestecarea celor două straturi. 
Lăsînd liniştit paharul, după un timp, observăm că stratul de 
sulfat de cupru începe să se împrăştie, colorînd şi apa în albastru. 
Amestecarea celor două straturi se datoreşte mişcărilor pe care 
le au moleculele de sulfat de cupru. în timpul mişcărilor pe 
care le fac, moleculele de sulfat de cupru exercită o presiune la 
suprafaţa lichidului. Presiunea aceasta poartă numele de pre¬ 
siune osmotică. Ea poate fi observată la limita dintre două so¬ 
luţii cu concentraţia inegală. 

Iată acum o experienţă, pe care o putem urmări şi în gînd* 

Să presupunem că într-un cilindru, am introdus un piston 
foarte bine păsuit, construit dintr-o substanţă semipermeabilă. 
O membrană semipermeabilă este un perete care lasă să treacă 
dizolvantul, dar nu şi substanţa dizolvată. De exemplu, lasă 
să treacă apa, dar nu şi zahărul dizolvat în ea. Cum se con¬ 
struieşte o membrană semipermeabilă vom vedea numai- 
decît. 

Sub piston se găseşte o soluţie de zahăr în apă. Deasupra 
pistonului este apă curată. 

Ei bine, într-un asemenea aparat, pistonul se ridică, în timp 
ce apa de deasupra pistonului pătrunde prin membrana semi¬ 
permeabilă. 

Prin urmare, de jos în sus, se formează o presiune asupra 
pistonului. Mărimea acestei presiuni a soluţiei cercetate se 
numeşte „presiunea osmotică a soluţiei". Simplu, nu-i aşa? 

„Toate bune, dar cît e de mare presiunea asta? Ce se întîmplă 
de fapt în cilindrul dumitale? Pentru [ce toate astea?" întreabă 
cititorul, prin definiţie nerăbdător. 

De fapt, presiunea aceasta este cu atît mai mare, cu cît şi 
concentraţia soluţiei este mai mare. De exemplu, dacă apăsăm 
pe piston şi vrem să-l împiedicăm să se mai ridice, trebuie să 
punem pe minerul pistonului o greutate egală cu presiunea osmo¬ 
tică. Aceasta este clar. 

Dar dacă apăsăm pe piston şi mai mult? Cum prin membrana 
pistonului nu poate trece decît apă, nu şi zahăr dizolvat, înseamnă 
că în acest caz, apa din soluţie o să treacă singură, lăsînd zahărul 
în urma ei. Soluţia devine mai concentrată; o dată cu concen¬ 
traţia, creşte şi presiunea osmotică a soluţiei şi atunci pistonul 
se opreşte cînd greutatea pe care am pus-o pe mînerul pistonului 
devine egală cu noua presiune osmotică. 

Presiunea aceasta miraculoasă, o putem măsura direct folosin- 
du-ne de experienţele altora, desigur, şi anume de aceea a bota- 

nistului W. Pfeffer. E vorba de un aparat devenit astăzi clasic, 
şi anume „celula lui Pfeffer“. 

Membrana semipermeabilă se obţine, aici, înăuntrul pereţilor 
unui borcănaş de pămînt şi iată cum: se umple mai întîi borcă- 
naşul cu o soluţie de ferocianură de potasiu şi apoi se înmoaie 
într-un vas plin cu o soluţie de sulfat de cupru. 

Cele două soluţii difuzează, se împrăştie prin pereţii vasului 
de pămînt şi, în locul unde se întîlnesc, formează o membrană 
de ferocianură de cupru. 

Membrana semipermeabilă, formată în acest fel, lasă să 
treacă prin ea apa, dar nu şi zahărul — deci este semipermeabilă. 

La celula aceasta de pămînt se ataşează deasupra un tub de 
sticlă. 

Se umple celula cu o soluţie diluată de zahăr, de o anu¬ 
mită concentraţie, şi se scufundă într-un vas mai mare, cu apă 
curată, în aşa fel, ca lichidul din vasul de pămînt să fie la acelaşi 
nivel cu apa din vas. 

Membrana din pereţii vasului de pămînt are acum de îndurat 
bătălia între cele două lichide. La fel ca în cazul precedent, 
asupra ei acţionează dinăuntru în afară presiunea soluţiei de 
zahăr: dar de data asta membrana e fixă. Dat fiind că ea nu 
cedează, se formează o acţiune de „sugere“ din partea soluţiei, 
ceea ce face ca apa să treacă spre soluţie şi deci lichidul să se 
ridice în tub. 

Lichidul se urcă în tub pînă cînd presiunea coloanei de apă 
devine egală cu presiunea osmotică a soluţiei. 

Să vedem acum care sînt legile osmozei. 

„Experienţa a fost frumoasă^, mărturiseşte cititorul. „Dar 
despre ce legi este vorba?“. 

Să luăm de pildă, prima lege: la aceeaşi temperatură, mărimea 
presiunei osmotice e direct proporţională cu concentraţia soluţiei, 
în alte cuvinte, dacă soluţia e mai concentrată, creşte şi presiunea 
osmotică. 

Aceasta am văzut-o şi mai sus şi se poate experimenta foarte 
uşor în celula lui Pfeffer. 

Aşa, de exemplu, găsind la o soluţie de zahăr 1% o presiune 
osmotică egală cu greutatea unei coloane de mercur înalte de 
535 mm, la aceeaşi temperatură, soluţia conţinînd 4% va avea 
presiunea de 2082 mm Hg. 

De asemenea, presiunea osmotică creşte o dată cu creşterea 
temperaturii, dar nu direct proporţional, ci potrivit unei anu¬ 
mite formule, asemănătoare cu legea lui Gay-Lussac asupra 
gazelor. 

în sfîrşit, o altă lege interesantă: la aceeaşi concentraţie, 
soluţiile au aceeaşi presiune osmotică. Natural, este vorba aici 
numai de substanţele care nu sînt electrolite, adică nu se disociază 
în ioni. 

Concentraţia, în cadrul acestei legi, se măsoară în numărul 
de moli într-un litru de apă; un mol fiind greutatea moleculară 
a substanţei, măsurată în grame. 

Toate aceste legi au demonstraţii stricte, dar nu vom încerca 
să le înfăţişăm aici cititorului nostru, deoarece pot fi găsite în 
manuale. 

în organismul nostru, presiunea osmotică reprezintă un factor 
a cărui importanţă nici nu v-o puteţi imagina. Ea conduce o 
mulţime de procese de nelipsit vieţii. O mică variaţiune în pre¬ 
siunea osmotică a sîngelui ar face viaţa cu neputinţă. De aseme¬ 
nea alte lichide din organismul nostru au presiuni osmotice 
foarte deosebite. 

Măsurarea presiunii acestor lichide „biologice" în celula lui 
Pfeffer s-ar face destul de greu şi complicat. Se ştie, însă, că 
punctul de îngheţare al unei soluţii scade pe măsură ce aceasta 
este mai concentrată. Stabilindu-se o legătură^între legile prece¬ 
dente şi aceasta din urmă, se poate afla presiunea osmotică 
cunoscîndu-se punctul de îngheţare al soluţiei sau lichidului 
cercetat. 

ADSORBŢIA 


Spre deosebire de absorbţie, care însemnează atragerea sau 
pătrunderea unei substanţe înăuntrul alteia (ca apa într-un 
burete), adsorbţia se referă doar la stratul subţire dintr-o 
substanţă care rămîne „agăţată" la suprafaţa alteia. 

Dat fiind că este pur şi simplu un efect de suprafaţă, adsorbţia 
se observă cel mai bine la substanţele care sînt fin divizate sau 
foarte poroase. Cărbunele animal, gelul de silice, alumina acti¬ 
vată şi pămînturile reprezintă adsorbanţii cei mai importanţi. 
Prin aderarea la suprafaţa lor a anumitor substanţe, ele înlătură 
culorile, gusturile şi mirosurile din apa de băut, din produsele 
alimentare, din substanţele chimice şi din medicamente. In 
acelaşi fel , materiile adsorbante ajută la recîştigarea gazelor şi 
chimicalelor solide şi lichide, care altminteri s-ar pierde în cursul 
anumitor procese de fabricaţie industrială. 

Cărbunele activat şi gelul de silice (o formă poroasă de acid 
silicic fabricată prin reacţia între acidul clorhidric şi silicatul 
de sodiu) sînt întrebuinţate pentru înlăturarea mirosurilor şi 
umezelii din sistemele de condiţionare ale aerului şi pentru uscarea 
acestuia. Mici vase umplute cu aceste adsorbante pot capta miro¬ 
surile neplăcute de alimente din răcitoarele casnice. 

Catalizatorii de suprafaţă îşi datoresc proprietăţile adsorbţiel. 
Adsorbind moleculele a două sau mai multe substanţe şi ţinîn- 
du-le „strîns" împreună, ei favorizează reacţii care nu s-ar petrece 
uşor, altminteri. Amoniacul sintetic, acidul sulfuric preparat prin 
procedeul de contact şi uleiurile hidrogenate sînt numai cîteva 
din produsele industriale în a căror fabricaţie intervine adsorbţia. 

Cele mai multe gaze otrăvitoare şi multe mirosuri, ca acelea 
de usturoi sau varză, pot fi captate prin adsorbţie pe cărbune 
de lemn. Puteţi dovedi uşor aceasta înlăturînd din aer hidrogenul 
sulfurat, un gaz cane, după cum se ştie, are*'un miros deosebit 
de neplăcut. 

Construiţi un generator simplu de hidrogen sulfurat punînd 
1 gram de sulfură de fier într-o eprubetă şi astupînd-o cu un 
dop cu două orificii. Unul din orificii va fi prevăzut cu un tub 
de sticlă îndoit în unghiu drept, iar prin celălalt vom trece o 
pipetă obişnuită (farmaceutică) plină cu acid clorhidric. 



Fig. 58. Instalaţia cu ajutorul căreia se poate demonstra că hidrogenul 
sulfurat este adsorbit de cărbunele activat. 


Aparatul de adsorbţie se alcătuieşte foarte simplu. Luaţi 
un tub de sticlă de 2,5 cm diametru şi 30 cm lungime, umplut 
cu cărbune vegetal sub formă de granule sau de pulbere. La fie¬ 
care capăt al tubului, un tampon de vată obişnuită, nu prea mult 
înfundat, împiedică împrăştierea cărbunelui. Fixaţi tubul în pozi¬ 
ţie orizontală pe un stativ şi puneţi în legătură unul din capetele 
sale, printr-un dop cu un orificiu, cu generatorul de gaz (fig. 58). 

Fixaţi un dop similar la capătul celălalt, prevăzut cu un tub 
de sticlă îndoit. Picaţi cîteva picături de acid clorhidric peste 
sulfura de fier din eprubetă. Trebuie să se nască hidrogen sul¬ 
furat. Totuşi veţi constata că hidrogenul sulfurat este adsorbit 
şi mirosul său nu se mai simte la capătul tubului. 

Pentru experienţele noastre putem întrebuinţa aproape orice 
cărbune vegetal. Dacă nu a fost activat, îl putem activa singuri,, 
cel puţin parţial, încălzindu-1 pînă la roşu într-un creuzet şî« 
apoi răcindu-1, imediat înainte de întrebuinţare. 

Este bine de la început să înlăfurăm unele confuzii pe care* 
unii chimişti amatori „mai începători^ le-ar putea avea. Astfel, 
trebuie să se ştie că nu e totuna cărbunele activat cu cărbunele 
animal. 

Cărbunele animal (care se numeşte şi cărbune adsorbant) 
se prepară prin produse animale (oase, sînge, carne). Cărbunele 
activat este, în schimb, un cărbune vegetal, a cărui fabricaţie 
este destul de anevoioasă. 

Să repetăm experienţa cu aparatul descris mai sus. Pentru 
aceasta mai picaţi puţin acid clorhidric din pipetă. 

După ce gazul hidrogen sulfurat a început să se nască, miro¬ 
siţi tubul de ieşire al „aparatului de adsorbţie“. Dacă aţi folosit 
cărbune bun şi dacă aparatul e bine întocmit, nu se va simţi 
nici un miros. 

Desfaceţi eprubetă de tubul de adsorbţie şi înfundaţi capătul 
respectiv al aparatului de adsorbţie. Apoi încălziţi tubul cu 
cărbune, binişor cu o lampă de spirt şi mirosiţi spre capătul 
liber. Cărbunele adsorbant încălzit eliberează hidrogenul sulfurat 
pe care-1 oprise pe suprafaţa sa. 

Pentru a demonstra faptul că acest cărbune vegetal adsoarbe 
mai puternic unele gaze decît altele, repetaţi experienţa cu alte 
gaze. Se ştie că un cărbune activat poate adsorbi de 7 ori greu¬ 
tatea sa în hidrogen, de 25 ori oxigen, de 64 ori greutatea de 
bioxid de carbon, de 200 ori amoniac şi de 300 ori clor. 


12 — Minuni în eprubetă 

Măştile de gaze conţin, printre altele, cărbune activat, care 
are însuşirea de a se opune energic la trecerea gazelor cu mole¬ 
cule mari, uşor lichefiabile (gazele de luptă cum ar fi clorul, 
fosgenul etc.); el le „arestează 44 şi le opreşte cu energie, aşa ca 

să nu mai poată ajunge 
cu aerul respirat, la plă- 
mîn. 

Puterea adsorbantă a 
cărbunelui activat poate 
fi demonstrată de ase¬ 
menea vizual. Umpleţi 
un balon cu gaz amo¬ 
niac, turnînd în el pu¬ 
ţin hidroxid de amoniu 
(„amoniac 44 de la farma¬ 
cie), lăsîndu-1 să stea 
cîteva minute, pentru ca 
vaporii de amoniac să 
izgonească aerul şi apoi 
răsturnîndu-1, aşa ca li¬ 
chidul să se scurgă. Astupaţi balonul cu un dop. Fixaţi ba¬ 
lonul orizontal pe un stativ şi pregătiţi-vă un dop cu un tub de 
sticlă îndoit în unghiu drept şi un pahar cu ulei sau untdelemn. 

Scoateţi dopul balonului şi introduceţi pe gîtul balonului o 
bucată de hîrtie conţinînd o grămăjoară de cărbune vegetal în 
pulbere, apoi astupaţi iute balonul cu dopul prevăzut cu tubul 
de sticlă îndoit. Pe măsură ce cărbunele adsoarbe gazul, el pro¬ 
duce un vid parţial, care face ca uleiul să se ridice în tub (fig. 59). 

O altă experienţă interesantă se poate face adsorbind vaporii 
de brom. 

Chimiştii care au lucrat mult în laborator nu vor avea desi¬ 
gur nici o greutate în prepararea acestor vapori de brom. Pentru 
cei începători, însă, mă simt dator cu cîteva precizări. Vaporii 



Fig. 59. Cărbunele activat adsoarbe amo¬ 
niacul şi crează astfel în balon un vid par¬ 
ţial. De aceea uleiul se ridică prin tub. 


178 










de brom se pot obţine uşor, turnînd într-un balonaş, peste un 
amestec fin pulverizat alcătuit din cîte un vîrf de cuţit de bro- 
mură de potasiu şi permanganat de potasiu, cîţiva centimetri 
cubi de acid sulfuric concentrat. Se nasc atunci, pe dată, nişte 
vapori bruni; sînt foarte otrăvitori, şi de aceea ne vom feri să-i 
respirăm. 

Dat fiind că sînt de cinci ori mai grei decît aerul, îi vom 
putea „vărsa“ cu uşurinţă în cilindru. Atenţie la felul cum 
mînuim acidul sulfuric şi vaporii de brom; nu ţineţi gura balo¬ 
nului îndreptată spre faţă! Lucraţi cu fereastra deschisă! 

In cilindrul cu vapori de brom, introducem pulbere de căr¬ 
bune activat. Acoperim cu o placă de sticlă gura cilindrului şi-l 
agităm mai multă vreme; vom vedea că vaporii bruni au „dis- 
părut“. De asemenea, mirosul neplăcut al bromului nu se mai 
simte. 

In locul cărbunelui, am putea folosi chiar şi puţin pămînt 
obişnuit; şi acesta „suge“ bromul. 

Dacă, după aceasta, vom încălzi pe o farfurioară de porţelan 
cărbunele activat, vom vedea ridicîndu-se din el vapori bruni 
de brom. 

O lămurire a acestei experienţe nu se va lăsa multă vreme 
aşteptată. Se ştie că acest cărbune „vegetal 4 ' activat este format 
din rămăşiţe pluricelulare, ceea ce explică faptul că în interiorul 
său se găsesc o mulţime de canale, găurele, pe a căror suprafaţă 
foarte întinsă sînt atrase şi reţinute tot felul de substanţe. Este 
suficient să arătăm că un gram de cărbune activat de bună cali¬ 
tate are o suprafaţă interioară de 1000 metri patraţi. 

Puterea de adsorbţie a cărbunelui şi a multor altor substanţe 
scade însă o dată cu ridicarea temperaturii. Astfel 1 gram de 
cărbune de lemn bun adsoarbe la 0 grade 18 cm 3 de oxigen, pe 
cînd la — 185 grade 250 cm 3 . 

Iată acum alte experienţe care ne demonstrează cît de puter¬ 
nică poate fi în unele cazuri adsorbţia. 


12 ' 

Amestecăm o parte (în greutate) de rumeguş de lemn, uscat 
în aer, cu aceeaşi cantitate de pulbere uscată, albă de pentoxid 
de fosfor (atenţie, nu loviţii) într-o farfurioară de porţelan. 
Dacă, din întîmplare, acest amestec nu reacţionează singur, 
după cîteva minute, prin carbonizare, vom ajuta reacţia adău¬ 
gind cîteva picături de apă. 

După reacţie, punem toată grămada de cărbune într-o pilnie 
la care am pus o hîrtie de filtru şi spălăm cu apă de robinet şi 
apoi cu apă distilată atîta vreme, pină cînd apa de spălare, care 
se scurge, nu mai înroşeşte turnesolul. 

Aceasta înseamnă că tot acidul fosforic format a fost spălat. 
După aceea, luăm cărbunele activat, rămas în hîrtia de filtru, 
şi-l uscăm foarte bine. 

Cu acest cărbune activat vom putea face unele experienţe 
interesante. înaintea fiecărei experienţe vom avea însă grijă să 
încălzim cărbunele bine şi apoi să-l răcim. 

Punem într-o farfurioară de porţelan vreo 20 cm 3 de cărbune 
activat şi alături, într-o altă farfurioară, aceeaşi cantitate de 
nisip (grosolan). 

Să vărsăm acum peste amindouă substanţele, cîte 3 cm 3 
de eter (atenţie 1 orice flacără va fi stinsă, iar sticla o vom închide 
imediat după aceea şi o vom îndepărtai). Aprindem apoi un 
chibrit şi-l apropiem de farfurioare; deasupra nisipului se va 
aprinde o flacără, în timp ce deasupra cărbunelui nu vom vedea 
nici o flacără, pentru că acesta a adsorbit eterul. 

Să punem acum într-o eprubetă cîteva picături de eter şi să 
agităm. Apoi, aruncăm înăuntru puţin cărbune activat, închidem 
eprubetă cu un dop de cauciuc bine potrivit, prevăzut cu un tub 
de sticlă, la care am adaptat un tub de cauciuc; înmuiem într-un 
vas cu apă capătul liber al tubului de cauciuc, şi agităm puţin 
eprubetă. Vom vedea că apa se ridică în sus, prin tubul de cau¬ 
ciuc, în eprubetă, dat fiind că vaporii de eter au fost adsorbiţi 
de cărbune şi în acest fel s-a născut un spaţiu cu aer rarefiat. 

Adsorbţia unei substanţe chimice de către alta găseşte utili¬ 
zări importante în industria coloranţilor. Vopselele, care în mod 
obişnuit nu ar fi reţinute de o substanţă textilă, pot fi adesea 
determinate să rămînă în loc, tratînd mai întîi substanţa textilă 
cu o substanţă insolu¬ 
bilă, care adsoarbe co¬ 
lorantul. Hidroxidul de 
aluminiu este un astfel 
de adsorbant. 

Să luăm o pîlnie pre¬ 
văzută cu o hîrtie de fil¬ 
tru şi o umplem cu căr¬ 
bune activat. Fixăm pîl- 
nia de un stativ sau de 
ceea ce, în laboratorul 
nostru, joacă rolul sta¬ 
tivului. 

Turnăm apoi deasu¬ 
pra o soluţie de turne¬ 
sol sau de alt colorant 
vegetal; prin tubul pîl- 
niei se va scurge o so¬ 
luţie aproape complet 
decolorată, pentru că 
materiile colorante au fost adsorbite de cărbune (fig. 60). 
Puteţi demonstra efectul adăugind cîteva picături dintr-o so¬ 
luţie de indigo, de alizarină sau de cerneală ordinară, neagră, 
la puţină apă într-un pahar înalt. După aceea, dizolvaţi un sfert 
de lingură de alaun (piatră acră) în apă şi amestecaţi încă o 
jumătate de lingură de amoniac. Vor apare îndată grămezi de 
materie colorantă cu spaţii clare între ele, ce se vor depune treptat, 
lăsînd partea de sus limpede ca apa. Ce se întîmplă? Alaunul 
(sulfat dublu de aluminiu şi potasiu) reacţionează cu hidroxidul 


Fig. 60. Cărbunele activat reţine coloran¬ 
tul, astfel că lichidul curge incolor din 
pîlnie. 

de amoniu pentru a forma un precipitat gelatinos de hidroxid 
de aluminiu. 

Acesta adsoarbe substanţa colorantă, care este atrasă în jos, 
pe măsură ce precipitatul se depune. 

Adsorbţia este una din metodele prin care iodul este recu¬ 
perat din sondele de petrol şi din sare. Coloraţi puternic un 
pahar cu apă cu puţină tinctură de iod şi mestecaţi-o bine cu 
o lingură de cărbune activat. Apoi filtraţi soluţia. Va rezulta 
apă limpede, iar iodul va rămîne adsorbit pe cărbune. Mirosul 
verzei acre, culoarea zahărului brun, mirosul şi culoarea oţetului 
negru pot fi înlăturate din soluţii prin acelaşi procedeu. 

In industrie, zeci de ipii de tone de adsorbanţi sînt necesari 
anual pentru fabricarea unor importante substanţe. Tehnica 
modernă nu se poate lipsi de el. 

Şi acum, după aceste experienţe, să vedem pe scurt cum se 
utilizează în mod practic adsorbţia în industrie. 

Cărbunele adsorbant este întrebuinţat în multe cazuri pentru 
a recupera vaporii din aer. Caroseriile automobilelor, de exem¬ 
plu, sînt vopsite cu maşini de pulverizat vopseaua în cutii spe¬ 
cial construite, din care aerul este adsorbit prin nişte conducte 
mari. Vopseaua este dizolvată într-un solvent volatil, care se 
pierde în aer, prin evaporare de pe suprafaţa vopsită. Aerul 
care conţine vaporii acestui solvent este trecut pr n straturi 
de cărbune activat granular, care adsorb în mod selectiv aceşti 
vapori. 

Cînd se ajunge la limita capacităţii de adsorbţie, solventul 
este recuperat, suflînd vapori de apă prin cărbune. Vaporii iau 
cu ei solventul revolatilizat şi-l duc într-un condensator, unde 
amîndoi se reîntorc la forma lichidă. Dacă solventul nu se poate 
amesteca cu apa, el se poate separa uşor prin extragerea stra¬ 
tului de solvent. Dacă este miscibil, el se separă prin distilare. 
Chiar cînd concentraţiile de vapori de solvenţi sînt extrem de 
mici, ei pot fi totuşi recuperaţi din aer, prin acest procedeu. 

O altă utilizare a adsorbţiei este decolorarea, pe care am 
menţionat-o mai înainte. Cărbunii decoloranţi se folosesc ames- 
tecînd un mic procent de cărbune cu lichidul care este supus 
tratamentului. Dozajul poate merge de la 0,01 pînă la 5 la sută. 

După ce echilibrul de adsorbţie a fost realizat, cărbunele 
este extras din lichid, prin filtrare. 

în unele instalaţii de purificare a apelor de băut se întrebuin¬ 
ţează cărbunele activat sub formă de pulbere pentru eliminarea 
mirosului şi gustului. De obicei, 5 pînă la 10 kilograme de cărbune 
pentru 10 milioane de litri de apă sînt suficientei Cărbunele 
se aplică prin împrăştierea în mari bazine de sedimentare, unde 
se lasă o perioadă de contact de la una pînă la patru ore, înainte 
ca acest cărbune să se depună. Cărbunele care trece dincolo de 
bazinele de sedimentare este oprit de filtrele de nisip. 

'Cărbunele granular activat, fabricat din lignit, e întrebu¬ 
inţat foarte mult, pentru înlăturarea mirosului şi gustului neplă¬ 
cut, în canalizările cu apă de băut. „Viaţa“ unui astfel de strat 
este foarte lungă. 

In ultimii ani, cărbunele activ a fost folosit pentru cîteva sco¬ 
puri noi. Una din cele mai interesante întrebuinţări este în 
fabricarea penicilinei şi a unor agenţi antibiotici similari. Peni¬ 
cilina este produsă, după cum se ştie, de mucegaiul Penicillium 
notatum; după ce cultura mucegaiului este terminată, în mediul 
în care a crescut mucegaiul se găseşte penicilină, în concentraţii 
foarte mici. Pentru a adsorbi penicilina se întrebuinţează căr¬ 
bune cu indice de activitate şi puritate foarte mare. După aceea, 
penicilina se extrage uşor din cărbune, cu ajutorul unui solvent 
ales cu grijă. Această metodă este întrebuinţată şi asupra strep- 
tomicinei. De asemenea, se fac experienţe în vederea găsirii unei 
metode pentru concentrarea anumitor hormoni prin proceded 
similare. 

Cel mai mare domeniu pentru cărbunele activat este în rafi¬ 
narea zahărului. Funcţia cărbunelui, în aceste cazuri, reprezintă 

un exemplu pentru numeroase alte aplicaţii. Zahărul e pro¬ 
dus de natură în sfecle şi trestii, dar e, desigur, însoţit de o 
mulţime de alte substanţe, organice şi anorganice. Problema 
este de a separa zahărul de aceste substanţe asociate. 

Alt grup mare de substanţe tratate cu cărbune activat 
sînt chimicalele organice, care se fabrică sintetic. în numeroase 
sinteze se formează produşi secundari, care pot avea gust, miros 
sau culori neplăcute. Printre produsele sintetice, tratate cu căr¬ 
bune sînt intermediarii întrebuinţaţi în fabricarea nylonului şi 
a numeroase vopsele. Sulfamidele, atebrina şi chimicalele foto¬ 
grafice sînt purificate atît în stadiile intermediare, cît şi în cele 
finale. Vanilina sintetică, vitaminele şi numeroase medicamente 
sînt aduse în starea necesară de mare puritate prin tratament 
cu cărbune activat. 


SCAMATORII CHIMICE 


în chimie, amatorul întîlneşte experienţe de mai multe feluri. 
Unele îl lămuresc asupra unei teorii pe care altfel nu ar înţele¬ 
ge-o. Altele au ca rezultat fabricarea unor substanţe necesare 
în viaţa de toate zilele. în sfîrşit, sînt cîteva experienţe pe care 
amatorul le face pentru că sînt neaşteptate şi frumoase şi care 
trezesc interesul pentru chimie. Acestea din urmă se înglobează 
uşor printre „scamatoriile" chimice. Capitolul de faţă le este 
închinat. 


MISTERUL Ml INI LOR NEGRE 

Oferiţi unui spectator un lighean plin cu apă în care să-şi 
înmoaie mîinile. Apoi, îi daţi un prosop pe care şi le şterge... 

... De unde, înainte, mîinile îi erau albe şi curate, după ce 
şi le-a şters au devenit negre, cu pete mari, încă umedei 

Explicaţia experienţei este foarte simplă. Apa din lighean 
nu era chiar apă curată, ci o soluţie de calaican (sulfat feros, 
un praf de culoare verde, care se găseşte la toate vopselăriile). 
De asemenea, prosopul are presărat în porii lui un praf fin, invi¬ 
zibil: acid tanic pulverizat. Eventual, se poate înlocui tot aşa 
de bine cu praf de gogoşi de ristic (acele crescături de mărimea 
unei alune, care se dezvoltă pe frunzele stejarului, în urma înţe¬ 
păturii „viespii de stejar") pisat mărunt pînă ajunge ca o făină. 
Aceste gogoşi de ristic conţin acid tanic (un praf galben). 

Intre acidul tanic şi sulfatul feros se formează un precipitat 
de culoarea neagră. Este pur şi simplu procedeul prin care se 
fabrică cerneala de tanin. 

Aşa încît spectatorul năpăstuit nu poartă pe mîini decît o 
cerneală — şi încă de cea mai proastă calitate! 

Puteţi chiar să-l asiguraţi: iese la spălat, cu apă şi cu săpun. 


FUM ... 

Imi aprindeam tocmai ţigareta... Prietenul meu, aşezat comod 
într-un fotoliu, mă privi cu o sclipire ciudată în ochi. 

— Vezi sticla de colo? 

Pe masa de alături se afla o sticlă obişnuită, cu pereţii tran¬ 
sparenţi, probabil uitată de la prînz, în care se zărea un rest 
de apă. Dopul era azvîrlit alături de ea. 

— îţi voi arăta acum o mică scamatorie... Pe măsură ce vei 
fuma, fumul ţigaretei tale va trece înăuntrul sticlei, cu toate 
că aceasta va fi astupată! 

Şi, îndreptîndu-se către masă, prietenul meu — pe care nu-I 
ştiam chimist şi nici măcar scamator — luă dopul într-o mînâ 
şi sticla în cealaltă. 

— Aşa! Acum, trage din ţigară... 

Nedumerit, mă supusei. Astupă atunci sticla cu dopul şi 
o aşeză în faţa ferestrei, la lumină. 

Şi iată că vorbele prietenului meu se împliniră întocmai. 
Pe măsură ce fumam, sticla se umplea cu fum, din ce in ce mai 
gros... iar el, zîmbind, mă privea triumfător. 

După ce am rămas înmărmurit timp de un minut şi jumă¬ 
tate (prietenul meu spune că a cronometrat), o idee mi-a stră¬ 
bătut creierul, am sărit în sus cu un „evrika“! am scos iute dopul 
de la sticlă şi l-am mirosit... Da, da, avusesem dreptate! Miro¬ 
sea a amoniac! 

— Ce vrei, în ultimul timp a început să mă pasioneze chi¬ 
mia, m-a lămurit prietenul meu. 

Această scamatorie de mare efect poate fi îndeplinită cu 
acelaşi succes de oricare chimist amator, care citeşte aceste 
rînduri. Iată cum. 

Vom avea grijă ca 
sticla, în aparenţă ino¬ 
fensivă, să fie aşe¬ 
zată pe masă înainte 
de venirea prietenu¬ 
lui. Resturile de pe 
fundul ei nu sînt de 
fapt urme de apă, cum 
s-ar putea crede, ci o 
soluţie diluată de acid 
clorhidric (HC1), iar 
dopul aruncat cu atîta 
nepăsare pe masă a 
fost înmuiat mai di¬ 
nainte în hidroxid de 
amoniu (NH 4 OH). 

HC1 + NH 4 OH = 

= NH 4 C1 + H 2 0 

Acum, toată lumea 
este lămurită. Reacţia dintre acid şi bază (amoniac) are ca ur¬ 
mare formarea clorurei de amoniu (ţipirigul, NH 4 C1) care, în 
cazul de faţă, se arată sub forma unui fum albicios, ce se adună 
în cantitate cu atît mai mare, cu cît cele două substanţe stau 
mai multă vreme în contact. 

Vaporii de amoniac şi vaporii de acid clorhidric se întîlnesc 
în mijlocul sticlei, formînd chiar în aer clorura de amoniu; 
„fumul“ este alcătuit dintr-o sumedenie de părticele mititele de 



Fig. 61. Fumul de ţigare a intrat în... sticla 
astupată. 

ţipirig, care pînă la urmă se vor depune pe pereţii sticlei, dar 
pînă una-alta seamănă foarte binejcu fumul de ţigară. 

Cu puţină îndemînare, vom reuşi chiar să-l facem pe prie¬ 
tenul nostru să devină fără să ştie şi desigur fără voia lui, com¬ 
plicele nostru, dîndu-i sticla să o astupe în timp ce fumează. 
Trebuie să avem însă grijă ca mirosul amoniacului să nu-i dea 
explicaţia surprinzătorului fenomen. 


PRECIPITATUL FANTOMĂ 

Experienţa care urmează, dacă este făcută cu îndemînare, 
impresionează puternic şi ne dă, pe lîngă satisfacţia reuşitei, 
încrederea în puterile noastre pentru viitoarele încercări. 

în faţa asistenţei luăm două pahare „goale“, dintr-un raft, 
şi le arătăm tuturor celor de faţă pentru a înlătura orice bănuială. 
Trimitem apoi o persoană oarecare să ne aducă un vas cu apă. 

Vărsăm în cele două pahare puţină apă şi arătăm lichidul 
incolor. Clătinînd cele două pahare... vărsăm conţinutul unuia 
în celălalt. 

Minune I Asistenţa priveşte cu ochii mari deschişi. în pahar, 
din apa limpede, s-a desprins o panglică de un galben superb, 
care se lasă domol, la fundul vasului. 

Natural, privitorii sînt entuziasmaţi... aplauze, manifestări... 
iar dumneavoastră aţi căpătat reputaţia unui mare scamator. 
Bineînţeles, afară numai dacă printre cei de faţă nu se mai află 
vreun alt amator chimist, care să bănuiască adevărul. 

... Iată, acum, explicaţia ştiinţifică a fenomenelor. După 
cum bănuiţi, paharele nu sînt goale, de la început. 

Bine, dar le-am arătat celor de faţă, care s-au convins că 
ele nu conţin nimic? 

Dezlegarea e simplă. Pe fundul paharelor este depus un praf 
fin (în fiecare pahar cîte o substanţă); amestecate, în soluţie, 
aceste substanţe dau un precipitat galben. # 

Iată cum obţinem depunerea prafurilor pe fundul vaselor; 
luăm o cantitate foarte mică de acetat de plumb (se găseşte 
la farmacii sub numele de apă de plumb) în soluţie, pe care o 
punem într-un pahar. In celălalt pahar turnăm cîteva picături 
dintr-o soluţie de iodură de potasiu, o sare albă, uşor de găsit. 
Cantitatea de* lichid trebuie să fie foarte mică, pentru ca apoi 
să-l putem evapora uşor, clătinînd paharele. 

Substanţele se depun, după evaporarea lichidului, lăsînd o 
crustă invizibilă. 

Prin dizolvare în apă şi apoi prin amestecarea soluţiilor, 
obţinem precipitatul. 

Pentru a căpăta un precipitat de culoare mai închisă, deci 
mai vizibilă, putem să încercăm să lucrăm cu alte săruri, care 
însă au dezavantajul că se pot vedea mai uşor pe fundul paharului. 
Putem folosi ferocianura de potasiu (gălbuie) şi clorura ferică 
(cărămizie). 

Ele dau un precipitat albastru. Se ştie de altfel că fero¬ 
cianura de potasiu este un reactiv pentru toate sărurile ferice 
— adică dă întotdeauna un precipitat albastru atunci cînd se 
amestecă în soluţie cu o sare ferică (unde fierul e trivalent). 

Putem lua de asemenea fericianură de potasiu (roşiatică) şi 
sulfat feros (un praf verzui), care dau un precipitat albastru, 
de nuanţă diferită de a primului. Şi aici e vorba de o reacţie 
caracteristică, de recunoaştere, pentru că fericianura de potasiu 
e un reactiv pentru sărurile feroase (unde fierul este biva¬ 
lent, Fe—II). 


BILA DE FOC 

Sînt unele substanţe chimice care dezvoltă foarte multă căl¬ 
dură atunci cînd li se adaugă apă, pentru că, prin adăugarea 
de apă, este înlesnită reacţia dintre ele. 

Acest fenomen se poate folosi pentru o scamatorie atractivă. 

Singurul lucru mai deosebit de care vom avea nevoie va fi o 
bilă de metal, găurită. 

în timpul experienţei, după ce am introdus în această bilă o 
lingură din amestecul preparat după reţetele de mai jos, adău¬ 


găm un sfert de pahar 
de apă* şi apoi astu¬ 
păm totul cu un că- 
păcel (un cuişor, un 
şurub etc). 



Rugăm apoi pe 
unul din spectatori să 
ţină bila, folosind ca 
pretext faptul că a- 
vem o altă experienţă 
de pregătit. Imediat, 
va băga de seamă că 
bila se încălzeşte şi 
în curînd îl veţi ve¬ 
dea suflînd în mîini 


Fig. 62. Bila de foc. 


şi schimbînd bila cu viteză crescîndă dintr-o mînă într-alta. 
în scurtă vreme, bila va fi fierbinte şi atunci va fi momentul 
culminant al comediei, căci nemaiavînd inima să rabde, biata 
victimă va căuta de zor un loc unde să pună bila de foc (fig. 62). 

Se pot întrebuinţa pentru această experienţă mai multe 
amestecuri. Unul, format din substanţe care se găsesc foarte 
uşor, este următorul: 


60 grame pilitură de fier; 

7 grame sulfat de cupru; 
2 grame clorură de sodiu; 
1 gram clorură de calciu; 
1 gram clorat de potasiu. 

lată o altă reţetă: 

45 grame acetat de sodiu; 

5 grame hiposulfit de sodiu; 

2 grame glicerină; 

0,5 grame clorură de calciu. 

O lingură rasă din aceste amestecuri reprezintă cam cinci 
grame. Prin urmare, făcînd aceste reţete vom putea repeta cam de 
douăsprezece ori scamatoria. 

SIMFONIE ÎN ALBASTRU 

în faţa micii adunări de prieteni, scamatorul nostru, în 
aparenţă foarte calm — în realitate, poate teribil de emoţio¬ 
nat — ţine în mină un mic tub de sticlă astupat la un capăt, 
cît o eprubetă de dimensiuni mici, în care spectatorii văd un 
lichid incolor şi foarte asemănător cu apa. 

— Iată — declară dînsul — am aici două ceşti, conţinînd, 
una şi cealaltă, apă absolut curată, după cum puteţi să vă con¬ 
vingeţi. 

Voi introduce acum, pe jumătate, acest tub mic în prima 
din ceşti şi lichidul pe care-1 conţine va deveni albastru, fără 
să intre totuşi cît de puţin în atingere cu apa... După aceea, voi 
• introduce tubul în a doua ceaşcă; veţi vedea că lichidul se va 
face din nou incolor... 

Şi, în timp ce asistenţa freamătă de curiozitate şi nerăbdare, 
amatorul scamator îşi uneşte fapta cu vorba dovedindu-şi spu¬ 
sele, fără ca măcar o singură picătură de apă din cele două ceşti 
să fi pătruns în tub. 

După cîteva colorări şi decolorări de acest fel, experimen¬ 
tatorul cheamă o persoană din asistenţă să-i repete gesturile: 
«experienţa nu va reuşi I 

Această experienţă este sortită să mire pe cei ce o văd, dar 
în fond este foarte simplă şi destul de cunoscută... 

Tubul conţine apă, pe care aţi încălzit-o cu un grăunte de 
amidon (scrobeală), aşa încît să obţineţi o împrăştiere a mole¬ 
culelor cît mai fină, obţinînd deci o soluţie limpede; cum această 
soluţie s-a făcut la cald, aruncînd în ea puţin iod, soluţia nu 
se va colora. 

Totuşi, ştim că iodul colorează soluţia de amidon în albastru 
intens,' la rece: această reacţie este foarte folosită în chimie, 
atît la recunoaşterea amidonului (de exemplu în lapte), cu aju¬ 
torul iodului, cît şi la recunoaşterea iodului, cu ajutorul ami¬ 
donului. 

La cald, însă, soluţia albastră devine aproape incoloră. 

Cele două ceşti nu conţin decît apă curată: una din ele are 
însă apă de la gheaţă, pe cînd cealaltă cuprinde apă fierbinte. 

Variaţiile de culoare nu se produc decît de un număr limitat 
de ori, iar fenomenul devine din ce în ce mai puţin clar. Aşa 
se explică de ce celui care încearcă să repete scamatoria, după 
dumneavoastră, nu-i va reuşi experienţa. 

Totul este ca, premergător experienţei, să ştim să nu punem 
prea mult iod sau amidon în mica eprubetă. 

SCHIMBAREA CULORII FEŢII 

Pregătiţi următorul amestec: luaţi puţină sare, o dizolvaţi 
în alcool de 95°, la care adăugaţi o mică cantitate de şofran (o 
măterie colorantă scoasă din planta cu acelaşi nume). Agitaţi 
totul timp de zece minute şi veţi obţine un lichid galben-ro- 
şiatic, mai mult sau mai puţin închis, după cantitatea de şo¬ 
fran pusă. 

La o adunare in timpul serii, veţi îmbiba o bucată de vată 
cu acest amestec, şi apoi o veţi ascunde în palma mîinii, ţinînd 

seama însă ca „la momentul oportun“ să o aşezaţi pe un obiect 
de fier sau de porţelan, ca să o puteţi aprinde. 

Dacă, stingînd luminile, veţi aprinde vata, persoanele aflate 
împrejurul mesei vor a\ea figurile lor schimbate ca prin far¬ 
mec — buzele vinete, părul închis etc. 

Totul se datoreşte acţiunii culorilor complimentare. 

VIOLETE ... ROŞII 

Puteţi stîrni mare nedumerire printre prietenii dumnea¬ 
voastră, oferindu-le violete de culori neobişnuite: roşii, verzi, 
sau chiar albe. 

Procedeul este foarte simplu. 

Pentru a avea, de pildă, violete roşii, luăm un buchet 
de violete obişnuite, le. stropim bine cu apă şi apoi le înmuiem 
într-o soluţie de acid clorhidric. 

Ele vor deveni în curînd roşii. 

Ca să obţinem violete de culoare verde, înmuiem violetele 
întîi în apă şi apoi le supunem la acţiunea vaporilor de amo¬ 
niac, care se degajează în mod obişnuit din orice sticlă ce con¬ 
ţine o soluţie de hidroxid de amoniu (NH 4 OH). 

în sfîrşit, putem decolora violetele făcîndu-le albe, dacă le 
supunem acţiunii bioxidului de sulf (S0 2 ) obţinut prin arderea 
sulfului. 

Punînd tijele acestor violete atît de ciudat colorate într-un 
vas cu apă, vedem cum, peste cîteva ceasuri, ele îşi vor relua 
— pe încetul — culoarea ce le-a dat numele. 

Scamatoria aceasta reuşeşte întotdeauna şi este de mare efect, 
mai ales dacă o facem unui botanist priceput, care [se va căzni 
mult şi bine pentru a ghici numele plantei prezentate. 

De altfel mai sînt şi alte mijloace pentru colorarea artifi¬ 
cială a florilor. 


13 — Minuni în eprubetă 

POMUL LUI SATURN 


Tăiem din tablă de zinc o fîşie lată de vreo cinci centimetri, 
şi apoi din această fîşie alcătuim o siluetă de arbore, cu două, 
trei crengi, o siluetă de om sau, în sfirşit, ceea ce ne vine în 
minte în clipa aceea. De asemenea, un¬ 
gem cu parafină tulpina viitorului 
arbore. 

Atîrnăm apoi această tablă într-un 
borcănel de sticlă, cu o sîrmă subţire. 
Umplem apoi borcanul cu o soluţie de 
acetat de plumb. Acetatul de plumb se 
găseşte la orice farmacie, sub numele de 
„apă de plumb“. 

Dacă soluţia de acetat a fost concen¬ 
trată, zincul se va acoperi în cîteva mi¬ 
nute cu un fel de burete ce se umflă 
mereu, format din foiţe de plumb cristalizat. Dacă soluţia e mai 
diluată, precipitarea plumbului se va face mai încet, dar cris¬ 
talele vor fi mai mari şi mai frumoase (fig. 63). 

Experienţa se numeşte „pomul lui Saturn 44 . De ce? Pentru că 
tabla aduce pînă la urmă cu un pom şi pentru că acetatul de 
plumb se numea înainte „licoarea lui Saturn 44 . 

Dar lămurirea experienţei, care să fie? E cît se poate de simplă. 
Zincul este cu mult mai solubil în acidul acetic decît plumbul. 
De aceea, aceste două metale „fac schimb 44 între ele: plumbul 
se depune, iar zincul trece în soluţie, formînd acetat de zinc. 

Pb(CH 3 - COO) 2 + Zn = Pb + Zn (CH 3 - COO) 2 
INIMA DE LABORATOR 

Aţi auzit de „inima fizică 44 a lui Ostwald ? Este o experienţă 
în care, cu o picătură de mercur şi cîteva chimicale simple, plus o 
sticlă de ceasornic, obţinem mişcări regulate şi uniforme, 



Fi?. 63. Pomul lui Saturn. 

asemănătoare acelora pe care le face o inimă umană. Turnăm 
mai întîi pe o sticlă de ceasornic mercur, aşa ca să obţinem 
o picătură cu diametrul între 1,5—2 cm. După aceasta, adău¬ 
găm acid sulfuric diluat (aproximativ 10%), pînă cînd acoperă 
tot mercurul. în sfîr- 
şit, turnăm deasupra, 
picătură cu picătură, 
o soluţie de bicromat 
de potasiu. 

în acest fel, am 
terminat toate pregă¬ 
tirile „inimei de labo¬ 
rator 44 . Picătura de 
mercur s-a acoperit cu 
un strat foarte subţire 
de oxid şi s-a lărgit Fig. 64. Inima de laborator, 

uşor... Pentru a pune 

în funcţiune această „inimă artificială 44 , atingem picătura de 
mercur cu un vîrf de oţel, de pildă cu un ac de cusut. îndată 
ce picătura a fost atinsă, ea se contractă, îşi întrerupe pentru 
cîteva clipe contactul cu acul şi — de unde la început îşi pier¬ 
duse pătura de oxid — se acoperă din nou cu oxid (fig. 64). 

Prin aceasta, se dilată, atingînd din nou acul ceea ce pro¬ 
voacă o nouă contracţie, iar fenomenul se prelungeşte astfel 
multă vreme. 

Experienţa aceasta, prezentată ca „scamatorie 44 , uimeşte asis¬ 
tenţa neprevenită. 

Explicaţia ei este însă destul de simplă. 

Se ştie că suprafaţa oricărui lichid se găseşte într-o stare de 
„tensiune 44 , de încordare — să-i spunem aşa — care a fost numită 
tensiune superficială. 

Dacă picăm puţină apă pe o sticlă, observăm că picătura 
are o formă mai mult sau mai puţin sferică. Aceasta se datoreşte 



13' 


195 

m 




tensiunii superficiale, care se defineşte ca „forţa ce tinde să dea 
suprafeţei unui lichid cea mai mică întindere cu putinţă^. 

Tensiunea aceasta superficială se manifestă şi între două 
lichide. Astfel, ea menţine picătura de mercur într-o formă cît 
mai apropiată de cea sferică (forma sferică reprezentînd volumul 
cel mai mare cu suprafaţa cea mai mică). 

Adăugind acid sulfuric şi bicromat de potasiu, mercurul s-a 
aeoperit cu o pieliţă de oxid, ceea ce a pricinuit scăderea ten¬ 
siunii superficiale şi deci lăţirea picăturii de mercur. 

Cînd atingem mercurul cu vîrful de oţel, se formează un ele¬ 
ment producător de electricitate; într-adevăr, avem două metale: 
fier şi mercur, scufundate într-un acid. 

Curentul electric născut provoacă descompunerea oxidului de 
mercur şi pune în libertate mercurul. 

Acum tensiunea superficială creşte, deci picătura ia o formă 
mai sferică, se contractă. Prin contracţie, contactul dintre ac şi 
mercur se întrerupe, curentul electric încetează, starea revine 
ca la început şi deci mercurul se va oxida din nou, se va lăţi. 
Dar lăţirea implică iarăşi contactul cu acul, aşa încît procesul 
va continua tot mereu... La infinit? Nu, pentru că la un moment 
dat bicromatul de potasiu, agentul oxidant al mercurului, va fi 
descompus în întregime; soluţia va deveni verzuie, din cauza 
alaunului de crom, şi inima îşi va bate ultimile pulsaţii... 

Cu cît acul atinge mai puţin suprafaţa mercurului, cu atît 
amplitudinea şi regularitatea pulsaţiilor sînt mai mari. 

VIN DIN APĂ 


Mulţi scamatori se fălesc cu transformarea vinului în apă. 
Noi vom face însă operaţia inversă: vom transforma apa în vin 
şi mai mult chiar, vom fabrica un vin pe care-1 vom putea oferi 
oricui spre gustare şi spre convingere. 

Aceasta este o experienţă foarte simplă de chimie, care ne 
poate servi drept scamatorie, mai ales în faţa unor prieteni nu 
prea obişnuiţi cu chimia. 

In general, scamatoria se desfăşoară cam aşa: 

Scamatorul ia un pahar plin cu un lichid incolor şi anunţă: 
„acest pahar cu apă va fi transformat, după atingerea baghetei 
mele, într-un pahar cu vin de cea mai bună calitate". 

într-adevăr bagheta de sticlă (care niciodată nu părăseşte 
scamatorul) este introdusă în pahar; „Hocus-pocus"... şi apa 
a luat culoarea vinului 1 

Vinul astfel fabricat, eventual după adăugare de sifon, este 
oferit spre gustare spectatorilor care se conving că, într-adevăr, 
este vorba de vin veritabil. 

Explicaţia este însă dezamăgitoare, pentru că scamatorul nu 
are de fapt, din păcate, posibilitatea să deschidă robinetul de 
apă şi, ţinînd în cale-i bagheta sa de sticlă, să obţină un şuvoi 
de vin! 

Scamatorul nostru a fabricat vin... tot din vin, dar dintr-un 
vin tratat în prealabil în laborator. Cînd scamatorul pretinde 
că în pahar are apă, el are în realitate vin decolorat, perfect 
asemănător cu apa! 

Cum decolorăm vinul? Luăm vin (preferabil alb sau slab 
colorat) şi, după ce l-am vărsat într-un balon de sticlă sau într-o 
sticlă oarecare, îi adăugăm 10 grame de cărbune animal. 

Pentru a nu cumpăra cărbunele animal de la drogherie ni-1 
putem fabrica singuri, calcinînd într-o oală închisă oasele de 
animăle (folosite în bucătărie). 

Astupăm sticla şi agităm totul energic, cîtva timp, apoi 
ducem sticla într-un loc liniştit şi lăsăm să se depună cărbunele 
la fund. 

Partea limpede a lichidului este de obicei perfect incoloră, 
„ca apa", dar dacă mai păstrează o urmă de culoare, repetăm 
operaţia cu o altă cantitate de cărbune. 

Apoi, luăm o pîlnie de sticlă, punem în ea un filtru de hîrtie 
şi trecem prin ea vinul. Trebuie ca lichidul care trece să fie 
complet limpede şi incolor: dacă nu e limpede, mai filtram o dată. 

Acest lichid estfe „apa“ din paharul prezentat spectatorilor. 
Culoarea i-o redăm foarte uşor: introducem capătul baghetei 
magice într-un colorant roşu — sau galben — înainte de a începe 
scamatoria. Colorantul trebuie să fie nevătămător. Cel mai bun 
colorant care îndeplineşte condiţia este 'metil-orange, care in 
cantitate mică dă tocmai culoarea vinului galben. 

SPECTATORUL SCAMATOR 

După ce spectatorii vor fi destul de uimiţi de primele expe¬ 
rienţe, le oferiţi prilejul de a deveni ei înşişi scamatori. 

Luaţi un pahar cu „apă“ — declaraţi dumneavoastră — de pe 
masă şi-l oferiţi împreună cu un pai (sau în lipsă, un tub de 
sticlă) unui prieten, rugîndu-1 să sufle prin ţeavă în lichid. 

Şi chiar atunci se produce scamatoria: lichidul, din limpede 
cum era, se tulbură treptat, pe măsură ce spectatorul devenit 
scamator suflă în pahar. 

Explicaţia este simplă. 

Natural, nici de data aceasta „apa“ nu este apă, ci este hidroxid 
de calciu, care se numeşte şi apă de var şi se obţine dizolvînd 
puţin var în apă (vezi amănunte la capitolul despre bioxidul 
de carbon). 

Aerul din plămîni conţine cantităţi apreciabile de bioxid de 
carbon, care are proprietatea de a tulbura apa de var, formînd 
un precipitat de carbonat de calciu. 

. BILELE ÎN MIŞCARE 

Luaţi o sticlă şi umpleţi-o cu apă de la robinet, în care 
adăugaţi bicarbonat de sodiu şi apoi acid tartric (sare de lămîie). 
Pe măsură ce aceste prafuri se dizolvă, în lichid se va observa 

o fierbere: este efervescenţa datorită degajării bioxidului de car¬ 
bon. La gura sticlei sau a flaconului fixăm un dop perforat de 
plută sau de cauciuc, în care am introdus ţeava unei pîlnii obiş¬ 
nuite de sticlă — pregătită [^dinainte, 
în pîlnie punem [două sau cel mult trei 
bobiţe de miez de soc, de plută, de 
pîine, sau din orice alt material uşor. 

Bioxidul de carbon este astfel [îm¬ 
piedicat să iasă din sticlă. Presiunea sa 
în sticlă creşte mereu, neîncetat, pînă 
cînd atinge punctul în care poate de¬ 
plasa bila ce astupă orificiul pîlniei. 

El aruncă în sus bobiţa şi presiunea 
scade brusc, ceea ce face posibil] pentru 
o altă bobiţă să ia locul orificiului, unde 
rămîne iar pînă cînd presiunea bioxi¬ 
dului de carbon o aruncă în [sus(fig. 65). 

în acest fel, bioxidul de carbon nu 
poate părăsi flaconul decît în ţîşnituri, 
ceea ce provoacă „dansul“ bobiţelor din 
pîlnie. Dansul continuă atîta vreme cît 
are loc degajarea bioxidului de carbon. 

Efectul este de6tul de interesant mai ales Fig. 65. Bilele năzdră- 
pentru cei neiniţiaţi. Eventual, se pot vane. 

realiza variante la această experienţă, 

variind mărimea şi culoarea bcbiţelor, ceea ce ar înfrumuseţa 
şi mai mult scamatoria simplă şi uşor de înfăptuit cu care putem 
să ne uimim spectatorii. 

OŢELUL CARE PLUTEŞTE 

Tot pe proprietăţile anumitor corpuri care, prin combinaţia 
lor, dau naştere unui gaz — în cazul de faţă hidrogenului — se 
bizuie şi scamatoria pe care o descriem mai jos. 

Desigur, oţelul poate pluti pe apă, de exemplu dacă îi dăm 
forma unei tăvi cu marginile îmbinate şi destul de ridicate. 
Navele din oţel pot pluti, pentru că limitează spaţii de deplasare 
a apei în aşa fel, încît legea lui Arhimede să fie respectată. 

O bucată de oţel însă, pur şi simplu, 
seduce la fundul apei. în experienţa noas¬ 
tră vom încerca să împiedicăm aceasta 
cu sprijinul hidrogenului — gazul cel 
mai uşor. 

Experienţa nu se face chiar în apă, 
ci în soluţia unui acid destul de puţin 
concentrat. Această soluţie de acid se 
prepară turnînd, pe încetul, cam 50 cm 3 
de acid clorhidric concentrat într-o ju¬ 
mătate de litru de apă, sau cam 40 de cm 3 
de acid sulfuric concentrat, în aceeaşi 
cantitate de apă. Din unirea acidului cu 
apa se produce căldură: aşteptăm ca so¬ 
luţia să se răcească. După ce lichidul 
s-a răcit, îl turnăm într-un cilindru gra¬ 
dat sau într-un vas de aceeaşi formă. 

Luăm apoi o sîrmă pe care o răsucim astfel ca să alcătuim 
un ghem neregulat, în formă aproximativă de sferă şi o aruncăm 
în lichid (fig. 66). 

Sirma se afundă imediat, dar acidul reacţionează cu metalul 
şi din această reacţie se naşte hidrogen. Băşicile de hidrogen care 
se nasc din partea inferioară a ghemului susţin oţelul şi-l ridică 
pînă la suprafaţa lichidului, unde se sparg în aer şi se risipesc, 
ceea ce face oţelul să cadă din nou la fund. Fenomenul se repetă. 

Se poate întimpla ca experienţa să nu reuşească la prima 
încercare şi atunci va trebui, desigur, să încercăm cu diferite 
concentraţii de acid sau, mai bine, cu diferite sîrme şi mărimi 
de gheme, pentru ca să obţinem greutatea exactă, convenabilă 

ghemului. Dacă ghemul este prea greu, bulele de gaz nu reuşesc 
să-l ridice la suprafaţă şi atunci trebuie să mai scoatem din 
sîrmă; dacă e prea uşor, ghemul nu se mai afundă. în acest caz 
trebuie să-i mai adăugăm sîrmă. 

Prin experienţe repetate reuşim să ne dăm seama de greutatea 
pe care trebuie să o aibă ghemul de sîrmă. 

PEŞTELE ARTIFICIAL 

Iată acum o experienţă amuzantă pentru toată lumea: atît 
pentru amatorii în vîrstă, cît şi pentru copii. Este vorba de o 
experienţă de chimie, dar ea se sprijină în bună parte pe proprie¬ 
tăţi b.ine cunoscute în fizică. 

Să desenăm pe o hîrtie destul de rezistentă, velină, un peşte; 
se ştie că peştele are forma cea mai „aerodinamică" dintre toate 
animalele cunoscute. „Peştele" nostru va avea o lungime 
de 5—6 cm. 

Un amănunt pe care nu trebuie însă să-l uităm: vom tăia 
prin „coada" peştelui, un canal. Vom despica, adică coada peştelui 
pe lungimea sa, avînd toată grija ca să rămînă de o parte şi de 
alta două bucăţi de coadă de aceeaşi mărime. Această despicătură 
va ocupa două cincimi din lungimea peştelui (cu aproximaţie). 
Tăiem marginea desenului ce înfăţişează peştele. Punem apoi 
peştele, cu grijă, pe suprafaţa unui bazin cu apă, cu partea 
desenată în sus. 

în rezumat: tăiem un peşte din hîrtie, îi facem un canal la 
coadă şi apoi îl punem pe apă. 

Urmează acum partea cea mai însemnată. Luăm o picătură 
de untdelemn obişnuit, pe care-1 scurgem cu grijă pe o sîrmă sau 
un beţişor, aşa ca să pice exact în canal, la capătul dinăuntrul 
peştelui. Vom avea grijă ca acest capăt să fie rotunjit, aşa ca să 
cuprindă exact o picătură de untdelemn (fig. 67). 


201 


Uleiul caută să se răspîndească prin canal şi să iasă afară 
din peşte, şi în acest fel împinge peştele de hirtie înainte. Şi 
iată că „minunea 44 s-a înfăptuit: peştele aleargă uşurel pe apă, 
în tot felul de întortocheri minunate... iar dumneavoastră căpă¬ 
taţi, chiar, renume de mare 
scamator 1 

Dacă la un moment dat 
peştele stă, îl puteţi pune din 
nou în mişcare, turnînd o altă 
picătură de untdelemn, care-i 
dă „noi puteri 1“ Cine intră 
aici în funcţie? Este vorba de 
„împingerea 4 * uleiului care în¬ 
cearcă să iasă prin canalul strimt. Exact principiul rachetei 
zburătoare — dacă această comparaţie nu vi se pare cam hazardată. 
* Uleiul are proprietatea de a se răspîndi cu iuţeală foarte 
mare, după cum a arătat-o Mach în 1890. O singură picătură 
micuţă — aşa cum se poate obţine la capătul unei sîrme, de 
exemplu — este în stare să se răspîndească, într-o pătură foarte 
fină, pe întreaga suprafaţă a unui lighean cu apăl 

DANSATORII PE APĂ 

Multe lichide au însuşirea de a se răspîndi foarte repede: 
aşa este uleiul, după cum am putut vedea in experienţa cu 
„peştele artificial 44 . Sînt însă şi numeroase gaze şi vapori care 
se răspîndesc tot atît de iute. Astfel de vapori sînt, de exemplu, 
cei ai camforului. 

Astfel, cu o mică bucată de camfor, putem face ca anumite 
figuri să danseze singure pe apă, vaporaşe să meargă fără ajutorul 
nostru, animale ciudate să se mişte în apă. Toate aceste figuri 
se vor mişca cu ajutorul vaporilor de camfor, care se răspîndesc 
foarte repede. 



Fig. 67. Peştele artificial. 

Pentru ca să ne convingem de aceasta, este destul să aruncăm 
o mică bucată de camfor deasupra apei. Această bucăţică se va 
mişca în mare grabă pe faţa apei, făcînd tot felul de întortocheri 
şi de zig-zaguri, pînă 
strat foarte subţire de 
camfor. Să ne cons¬ 
truim o bărcuţă din 
hîrtie sau carton sub¬ 
ţire şi să-i legăm la 
spate o mică bucată 
de camfor. Punînd 
bărcuţa pe apă, ea 
se va mişca singură 
înainte şi înapoi, fă¬ 
cînd mişcările cele 
mai ciudate şi mai 
curioase. în loc de 
bărcuţă, sau alături cu ea, putem să ne alcătuim tot felul de 
hidroavioane, animale, raci, peşti, cărora le legăm la spate o 
bobiţă de camfor. 

Dar camforul ne ajută să facem şi o altă scamatorie. Luaţi 
un dop de plută, rotund, pe care-1 înţepaţi cu un ac de cusut, 
dintr-o parte într-alta, şi apoi cu încă un ac, în cruce (ca în 
figura 68). La fiecare dintre cele patru capete ale acelor puneţi 
patru mici bucăţele de plută. Pe fiecare din aceste bucăţele de 
plută, fixaţi cu ceară o bucăţică mică de camfor. 

Tăiaţi apoi, din hîrtie subţire, o pereche de dansatori. Spri¬ 
jiniţi sau prindeţi această hîrtie cu ajutorul unui ac, în mijlocul 
dopului: jucăria este acum gata. 

Pentru ca să o puneţi în mişcare, umpleţi cu apă o oală foarte 
bine spălată cu cenuşă, ca să nu aibă nici o urmă de grăsime. 
Puneţi la suprafaţa apei jucăria: îndată, fără să fie nevoie să 
o împingeţi cu degetul, ea va începe să se învîrtească şi se va 


cînd apa va fi acoperită peste tot cu un 

mişca astfel mai multe ore, sau chiar o zi întreagă. Trebuie 
numai să fiţi foarte grijulii ca nici pe dop, nici pe ace, şi nici 
în oală sau în apă să nu se găsească vreo urmă de grăsime. De 
aceea şi mîinile noastre trebuie bine spălate cu săpun, înainte 
de a ne apuca de lucru. 

Toate mişcările frumoase, pe care le fac jucăriile noastre, 
sint datorite camforului. 


MISTERUL CARAFEI CU APĂ 

Scamatoriile ştiinţifice, în general, şi mai ales cele chimice, 
în special, nu s-au bucurat multă vreme de aprecierea scama¬ 
torilor profesionişti. 

Aceasta se datora, în primul rînd, lipsei de pregătire ştiin¬ 
ţifică a acestor oameni: altminteri, cu ingeniozitatea de care 
dau întotdeauna dovadă, aceşti scamatori ar fi reuşit să realizeze 
nişte scamatorii cu adevărat excepţionale. 

Scamatorii amatori vor avea astfel, mai jos, prezentat trucul 
care se poate denumi „misterul carafei cu apă“. Este o scamatorie 
bună, care poate fi găsită în repertoriul tuturor scamatorilor 
profesionişti de astăzi. Ea se bazează, ca şi cele precedente, pe 
anumite reacţii chimice. 

Patru pahare de apă, din sticlă obişnuită, goale, sînt puse 
împreună cu o carafă de sticlă plină cu apă pe o tavă (fig. 69). 

Şi apoi, începe scamatoria. Ce văd spectatorii? 

După ce face cîteva gesturi largi şi, pe cît cu putinţă, miste¬ 
rioase, scamatorul ia foarte simplu carafa de apă şi varsă din ea: 

In paharul nr. 1, apa se vede limpede şi transparentă ca de 
obicei. 

în paharul nr. 2, apa se schimbă, căpătînd o culoare brună. 

în paharul nr. 3, apa devine din nou limpede. 

în paharul nr. 4, iar se schimbă în culoarea brună. 

în această clipă, scamatorul pare el însuşi uimit: se uită 
la pahar (paharele nu trebuie umplute decît pe jumătate) şi apoi 
începe să le amestece. 

Nr. 1 şi 2, amestecate, dau culoarea brună. 



Fig. 69. Carafa misterioasă. 


Nr. 3 şi 4, amestecate, dau apă curată. 

Scamatorul iar pare mirat. 

în sfîrşit, scamatorul toarnă apa înapoi în carafă. 
Amestecul 1 şi 2 vărsate în. carafă fac apa să devină toată 

brună. 

Amestecul 3 şi 4, vărsate după ele în carafă, fac apa să devină 
limpede şi incoloră, ca la început. 

Scamatoria produce, după cum vă închipuiţi, o senzaţie 
deosebită. 

Cum se pregăteşte scamatoria? 

Explicaţia, deşi nu e cîtuşi de puţin uşor de bănuit, este cu 
toate acestea foarte simplă. 

Paharul nr. 1 este perfect curat. 

Paharul nr. 2 conţine o cantitate foarte mică de pirogalol 
(cam cît un bob de mazăre, ba şi mai puţin). 

Paharul nr. 3 conţine o jumătate de linguriţă de acid sulfuric. 

Paharul nr. 4 conţine cam aceeaşi cantitate de pirogalol, 
ca si paharul nr. 2. 

Carafa conţine apă de la robinet, în care adăugăm, cu o clipă 
înainte de a începe scamatoria, o linguriţă de sulfat de fier. 
Sulfatul nu va fi pus în apă decît exact înainte de a începe scama¬ 
toria, pentru că soluţia se îngălbeneşte destul de repede şi atunci 
nu ar mai putea trece drept apă. Pentru acelaşi motiv, imediat 
după executarea scamatoriei, carafa va trebui luată din faţa 
spectatorilor. 

Şi acum, o variantă a scamatoriei. 

Unii scamatori-chimişti preferă să folosească următoarele 
chimicale în locul celor înşirate mai sus. Le vom da în aceeaşi 
ordine şi, după ce le va experimenta (in particular), magicianul- 
amator-chimist va fi în stare să aleagă seria de substanţe care 
îi convin mai mult. 

Paharul nr. 1, ca mai înainte, este cu totul curat. 

Paharul nr. 2 conţine cîteva picături de clorură de fier (în 
soluţie apoasă). 

Paharul nr. 3 cuprinde o linguriţă de soluţie saturată de 
acid oxalic. 

Paharul nr. 4 se prepară la fel ca nr. 2. 

în apa din carafă se va adăuga o linguriţă de acid tanic, 
înainte de începerea experienţei. Se poate folosi şi acidul sul¬ 
furic, care dă rezultate foarte bune. 

In tot cazul, schimbările de culoare produse sînt instan¬ 
tanee şi astfel trucul produce un efect puternic asupra asis¬ 
tenţei. 

* 

LICHIDUL CABE ÎNGHEAŢĂ LA COMANDĂ 

într-unul din romanele lui Jules Verne, călătorii întîlnesc 
un lac liniştit ca o oglindă, neîngheţat deşi temperatura era 
cu mult sub punctul de îngheţare. Unul dintre călători aruncă 
o piatră. Imediat, cu o tresărire, tot lacul îngheaţă. Puteţi 
repeta, spre surprinderea prietenilor dumneavoastră, această 
„minune“. 

Sub forma ei cea mai obişnuită, experienţa constă din încăl¬ 
zirea unei jumătăţi de lingură de tiosulfat de sodiu într-un 
flacon sau un pahar, fără să adăugăm apă. Cristalele se topesc, 
dizolvîndu-se în apa lor de cristalizare. Dacă lichidul este lăsat 
netulburat şi cristalele din care s-a format soluţia sînt ferite 
de praf printr-o hîrtie, soluţia se va răci fără să se solidifice. 
Adăugaţi însă un cristal de tiosulfat de sodiu sau orice alt corp 
străin, chiar o bucată de lemn, în această soluţie suprasaturată, 
şi imediat ea se solidifică, adică se cristalizează. 

Putem reface această experienţă pe o scară redusă. Aşezaţi 
un cristal sau două de tiosulfat de sodiu pe o lamelă de micro¬ 
scop sau pe o bucată de sticlă. Încălziţi uşor la o flacără mică. 
Cristalul se topeşte. Cînd lichidul rezultat se răceşte puţin, el 
recristalizează imediat dacă este atins cu vîrful unui ac. Acetatul 
de sodiu reacţionează la fel de frumos, cînd este tratat în acelaşi 
mod — ca orice fel de substanţă chimică, care se topeşte fără 
să se descompună. 

Provocînd cristalizarea „ritmică“ a diferitelor substanţe 
chimice, puteţi produce o imagine asemănătoare cu Saturn şi 
inelul lui, pe o placă de sticlă sau pe o hîrtie de filtru. Faceţi 
o soluţie concentrată în apă, de clorură cuprică sau de sulfat de 

nichel. Turnaţi o picătură pe o bucată de sticlă, într-o cameră 
caldă. în cîteva ore, lichidul se va evapora. Veţi observa atunci 
un fapt curios: cercurile concentrice formate de cristale sînt 
izolate, fără cristale între ele. Acelaşi lucru se petrece cu soluţiile 
în alcool ale substanţelor organice, ca timolul, acidul cinamic, 
acetanilida. 

Deşi apare mai greu, un efect asemănător poate fi arătat 
lăsînd una sau două picături de soluţie de sulfat de cupru să 
cadă în centrul unei hîrtii de filtru, aşezată pe gura unui pahar. 
Aşteptaţi cîteva ore pînă cînd sulfatul de cupru s-a uscat, şi 
atunci turnaţi din nou una sau două picături de soluţie pe acelaşi 
loc. A doua zi adăugaţi altă picătură sau două şi repetaţi operaţia 
mai multe zile sau săptămîni. Evaporîndu-se, soluţia va forma 
inele albastre de sulfat de cupru, iar în jurul lor hîrtia rămîne 
albă. 


FACEM ANALIZE CHIMICE 


DESPRE ANALIZE 

De cîte Ori nu v-aţi pus, oare, întrebarea: „Din ce-o fi făcut 
cutare obiect? Ce-o fi conţinut, oare, un anumit medicament?" 
Şi este probabil că aţi adăugat, apoi: „Ce bine ar fi dacă m-aş 
pricepe puţin Ia chimie! Aş face imediat o analiză şi aş afla 
despre ce este vorba!" 

Numai că, in realitate, lucrurile nu stau chiar aşa. Dacă 
ţi se dă un corp, complet necunoscut, şi eşti întrebat: „Din ce 
este format acest corp şi cît conţine din fiecare component?", 
pentru a răspunde este necesar să te apuci de o treabă deosebit 
de grea. Pentru o astfel de analiză sînt necesare, uneori, mai 
multe zile de muncă — şi reactivi din cei mai complicaţi. O 
analiză chimică completă nu e uşor de făcut, nu e un lucru simplu, 
pe care să-l termini numai cit îţi sufleci mînecile — aşa cum 
s-ar putea crede. 

Din fericire, nu întotdeauna este necesar să pornii^ de la 
zero, de la necunoscut. De cele mai multe ori, o parte din compo¬ 
nenţi sînt cunoscuţi sau bănuiţi şi rămîne numai să verificăm 
prezenţa lor. 

Cînd vrem să cunoaştem ce elemente intră în alcătuirea unei 
substanţe, facem o analiză calitativă — cu alte cuvinte, facem 
o serie de experienţe cu ajutorul cărora se pot recunoaşte dife¬ 
ritele corpuri chimice. Este ca şi cum am face cunoştinţă cu o- 

persoană: aflăm cum îl cheamă, unde lucrează şi unde locuieşte. 
Prima operaţie, la orice analiză, este dizolvarea substanţei 
de analizat. Ştim ce însemnează aceasta: o soluţie este de fapt 
împrăştierea moleculelor unui corp printre acelea ale solventului 
(apă, benzen, alcool etc.). 

Ce se întîmplă? După cum. am mai arătat, cînd un corp se 
dizolvă, o parte din moleculele sale se desfac în atomii din care 
el este alcătuit, sau în grupuri de atomi. Să luăm, de pildă, un 
corp foarte cunoscut: sarea. Formula acestui corp este, după 
cum se ştie, NaCl; în alte cuvinte, o moleculă de sare este alcă¬ 
tuită dintr-un atom de sodiu (Na) şi un altul de clor (CI). Ei 
bine, cînd dizolvăm sarea în apă, moleculele de sare se desfac 
în aceşti doi atomi. Atomii obţinuţi astfel nu sînt însă neutri; 
ei sînt încărcaţi cu electricitate şi de aceea se numesc ioni. 
Sodiul capătă o încărcătură pozitivă (Na+), ca toate metalele; 
încărcătura pozitivă însemnează, de fapt, că-i lipseşte un elec¬ 
tron. Acest electron a fost „furat “ de clor, care are deci acum 
o încărcătură negativă (Cl — ). 

Acidul sulfuric, a cărui formulă este H 2 S0 4 , se desface în 
apă într-un grup de atomi S0 4 — (deci cu doi electroni) şi 
doi ioni de hidrogen (H+). Ionii pozitivi au numele de cationi, 
iar cei negativi de anioni. 

Veţi întreba: dar... pentru ce este, în definitiv, necesar să 
desfacem substanţa în ioni, prin dizolvare? Răspunsul îl vom 
afla, după ce vom face o reacţie simplă de recunoaştere — adică 
o analiză. V 

Să zicem că vrem să ştim dacă un corp dat spre analiză conţine 
elementul clor. Pentru experienţa noastră vom lua puţină sare. 
O dizolvăm în apă, într-o eprubetă sau pahar, şi apoi adăugăm 
cîteva picături dintr-o soluţie de azotat de argint (AgN0 3 ). Pe 
loc, va lua naştere un precipitat alb de clorură de argint (AgCl). 
Reacţia este frumoasă şi uşor de realizat. Cum o interpretăm, 
însă? Ce s-a întîmplat în apă? 

Veţi afla îndată. Sarea (NaCl) era disociată în bună parte, 
în ioni: Na+ şi CI - . Azotatul de argint (AgN0 3 ) era şi el disociat 
în ioni: în-cationul Ag+ şi anionul N0 3 “. La un moment dat, 
noi am turnat azotat de argint în soluţia de sare, şi aceşti patru 
ioni s-au întîlnit. Ce credeţi că s-a întîmplat? Argintul şi clorul 
sînt, ca să spunem aşa, ca nişte vechi cunoştinţe care se caută 
de multă vreme, dar nu s-au văzut, încă. In clipa întîlnirii, ei 
se reped unul la altul şi se îmbrăţişează strîns. în termeni chimici, 
putem spune că aceste corpuri au o afinitate puternică unul 
faţă de celălalt. Ei se unesc, formînd clorura de argint. Acest 
corp nu se mai desface în ioni, dar nici nu rămîne dizolvat. 
Combinaţia este strînsă, nu se dizolvă şi astfel se formează un 
precipitat alb, brînzos, de clorură de argint, care tulbură apa. 
în felul acesta se poate recunoaşte anionul clor (CI—) în orice 
soluţie. 

Iată deci pentru ce este necesar ca substanţa pe care o analizăm 
să fie desfăcută în ioni. 

DISPARIŢIA ETICHETELOR 

Ne-ar fi cu neputinţă să arătăm aici toate reacţiile necesare 
pentru recunoaşterea diferitelor elemente. N-am isprăvi nici 
umplînd din copertă în copertă cinci volume de dimensiunea 
celui de faţă! Vom da, în schimb, cîteva exemple de analize 
calitative simple. 

Să ne închipuim, de pildă, că, într-o bună zi, aruncîndu-ne 
privirea asupra raftului pe care păstrăm sticlele cu diferite 
substanţe, observăm un lucru ciudat şi neplăcut: etichetele de 
pe sticlele cu reactivi au dispărut! Ce-i de făcut? 

Iată, în aceste trei sticle păstrăm acizii: sulfuric (H 2 S0 4 ), 
clorhidric (HC1) şi cel azotic (HN0 3 ). Dar acum, de unde o să 
ştim ce acid se află într-o anumită sticlă? N-o să mai putem face 
nici o experienţă! 

Dar să nu ne descurajăm! ^5ă luăm sticla cu amoniac. Pe 
acesta este uşor să-l recunoaştem, chiar dacă eticheta a dispărut: 
mirosul său înţepător, caracteristic, îl trădează de la distanţă. 
(In realitate, în sticlă nu se află chiar amoniac (NH 3 ) care e un 
corp gazos, ci o soluţie de amoniac în apă, mai bine-zis, o combi¬ 
naţie a amoniacului cu apa, care poartă denumirea de hidroxid 
de amoniu — NH 4 OH.) După această lungă, dar necesară paran¬ 
teză, să ne înapoiem la experienţele noastre. Înmuiem în sticla 
cu hidroxid de amoniu o vergea de sticlă. O altă vergea o înmuiem 
într-una din sticlele cu acizi. Dacă în acea sticlă se află acid clor- 
hidric (adică de fapt o soluţie a gazului acid clorhidric în apă), 
prin apropierea celor două vergele se formează un fum des, albicios. 

Nu este nevoie să alipim vergelele; este suficient să le 
apropiem la cîţiva centimetri, pentru ca să apară fumul des 
de clorură de amoniu (NH 4 C1), rezultat din combinarea acidului 
clorhidric cu amoniacul, după reacţia: 

NH 3 HC1 = NH 4 C1. 

în sticla care a dat această reacţie, se află acidul clorhidric. 
Dar mai departe ce ne facem? Au mai rămas două sticle: una cu 
acid sulfuric, alta cu acid azotic. Cum le deosebim? 

E simplu: trebuie să recunoaştem doar ionul sulfat (S0 4 — ). 
Desigur, multe corpuri pot cuprinde acest anion: şi soluţia de 
sulfat de cupru (CuS0 4 ), de sulfat de sodiu (NaS0 4 ) etc. în cazul 
nostru, noi ştim însă că într-una din sticle se află chiar acidul 
sulfuric (H 2 S0 4 ). Cum îl recunoaştem? 

Punem într-o eprubetă un centimetru cub de apă şi adăugăm 
cu băgare de seamă 5—10 picături de acid (niciodată nu diluăm 
acidul sulfuric turnînd apa peste acid — pericol de împroşcare I) 
în această eprubetă, turnăm apoi cîteva picături dintr-o soluţie 
de clorură de bariu. în prezenţa acidului sulfuric, se formează 
pe dată un precipitat — ca un norişor alb, cristalin, foarte fin, 
format din clorură de bariu. De unde pînă acum se găsea sub 
formă ionizată, bariul este în această clipă înglobat în moleculă, 

devenind astfel insolubil. Aceasta este confirmarea reacţiei de 
recunoaştere a ionului sulfat. 

Iată, aşadar, cum putem descoperi ce acizi se află în fiecare 
sticlă! 


REACŢII FOARTE SENSIBILE — SAU CHIMISTUL 
ÎN DEŞERT 

Există numeroase reacţii de analiză foarte sensibile, cu aju¬ 
torul cărora putem recunoaşte substanţele chiar dacă ele se găsesc 
în cantitate extrem de mică. 

Iată, de pildă, o reacţie frumoasă, cu ajutorul căreia se 
recunoaşte apa oxigenată (reacţia Bach). Preparăm două soluţii: 
prima din 0,03 grame (3 centigrame) de bicromat de potasiu şi 
5 picături de anilină într-un litru de apă. Cele 3 centigrame 
de bicromat de potasiu se cîntăresc pe o balanţă de precizie: asta 
reprezintă o bobiţă mică, cam cît o gămălie de ac. La nevoie, 
putem pune din „ochi“, deşi este sigur că nu vom nimeri canti¬ 
tatea precisă. A doua soluţie va fi formată din 5 g de acid oxalic 
(otrăvitor) în 100 cm 3 de apă. Cum procedăm apoi? Adăugăm 
£cm 3 de apă oxigenată la 5 cm 3 din prima soluţie şi o picătură 
dintr-a doua. Se va forma pe dată o culoare roşie-violacee. 
Sensibilitatea este de 1 : 1 400 000! 

Şi acum, să presupunem că vă aflaţi în deşert, fără nici un 
laborator chimic apropiat. Vi se dă acolo o eprubetă cu acid 
clorhidric, o altă eprubetă goală şi sînteţi întrebat dacă acidul 
clorhidric este pur, sau dacă nu cumva conţine urme de fier? 

în laborator — ar fi uşor. Se ştie că clorura ferică se recu¬ 
noaşte foarte lesne cu ajutorul tiocianatului de potasiu (CNSK), 
numit şi sulfocianat de potasiu. Ar fi suficient să turnăm peste 
puţin acid clorhidric dintr-o eprubetă cîteva picături dintr-o 
soluţie de tiocianat de potasiu în apă (20%). în prezenţa unei 

cantităţi mai mari de fier rezultă o coloraţie roşie închisă, 
aproape neagră, de tiocianat feric. 

Ce ne facem, însă, în plin deşert? Iată ce! în eprubeta goală 
adunăm salivă. Apoi, vărsăm încet saliva peste acidul din epru- 
betă, în aşa fel încît să nu se amestece. La zona de contact se 
va forma (în cazul cînd acidul clorhidric conţine fier) inelul roşu, 
caracteristic. 

Explicaţia? Saliva conţine mici cantităţi de tiocianat de 
potasiu. Acest reactiv este extrem de sensibil — cu ajutorul 
său se descoperă a 600 000-a parte dintr-un gram de fier. Reacţia 
are ioc numai cu sărurile în care fierul este trivalent. 


MAI MULTE DESPRE ANALIZA CALITATIVĂ 

O formulă chimică este un fei de înţelegere universală între 
chimişti, pentru a arăta constituţia chimică a unei substanţe. 
In timp ce piatra vînătă (sulfatul de cupru) se numeşte în fran¬ 
ţuzeşte sulfate de cuivre , în nemţeşte Kupfervitriol sau Kupfer- 
sulfat, în englezeşte copperas , în ruseşte mednîi Kuporos , aşa 
încît dacă n-ai şti limba respectivă, n-ai putea să-ţi dai seama 
despre ce este vorba — orice chimist din orice ţară poate să 
recunoască acest corp în formula CuS0 4 . 

Formula chimică ne arată numărul şi felul atomilor ce alcă¬ 
tuiesc o moleculă din corpul dat. 

Ecuaţia chimică ne arată transformările chimice suferite de 
anumite substanţe ce reacţionează între ele. Mulţi socotesc că 
este absolut necesar să ştie pe dinafară cît mai multe ecuaţii 
chimice. în realitate, nu e adevărat că un chimist trebuie să 
le cunoască pe dinafară. 

A învăţa pe de rost toate ecuaţiile chimice este o pierdere 
de vreme. Singurul lucru care trebuie ştiut bine, este ce intră 
i ce iese din reacţie. Coeficienţii se calculează apoi cu uşurinţă. 


O ecuaţie chimică se 'Scrie folosind formulele moleculelor ce 
reacţionează, sau chiar numai ionii care ne interesează direct. 
De exemplu, turnînd într-o soluţie de clorură de sodiu (NaCl) 
o soluţie de azotat de argint (AgN0 3 ) se produce un precipitat 
alb de clorură de argint (AgCl). Reacţia se poate scrie: 

NaCl + AgN0 3 = AgCl + NaN0 3 . 

Dar se mai poate scrie şi aşa: 

CI - + Ag + = AgCl. 

Trebuie deci să reţinem că orice reacţie se produce între ioni, 
şi nu între molecule. 

Orice ion se recunoaşte prin faptul că este precipitat de un 
alt ion pus în aceeaşi soluţie. De exemplu, ionul de clor din 
clorură de sodiu se recunoaşte prin faptul că, îndată ce-1 punem 
în prezenţa ionului de argint, se uneşte cu acesta, completîndu-şi 
sarcinile şi precipită (cum am văzut cu cîteva rînduri mai sus). 

Acum să trecem la cîteva „recunoaşteri”, pentru ca latura 
experimentală să nu lipsească nici din acest capitol. Semnul + 
reprezintă ion pozitiv (cation), iar — reprezintă un ion negativ 
(anion). Numărul de semne arată valenţa ( + sau — e mono- 

valent; + + sau-bivalent etc.), adică numărul de sarcini 

electrice libere. 

Clor. Să presupunem că vrem să căutăm dacă anionul clor 
(CI ) este prezent într-o soluţie, adică dacă corpul dat spre 
analiză conţine clor. 

In soluţia în care căutăm ionul clor, turnăm cîteva picături 
de azotat de argint (AgN0 3 ). In prezenţa anionului CI "" se for¬ 
mează un precipitat alb, brînzos, de clorură de argint. Reacţiile 
care au loc sînt scrise mai sus. 

Iod. (I — ). Cum se recunoaşte ionul iod ? In soluţia în care 
căutăm ionul I ~ , turnăm 1 cm 3 de cloroform sau sulfură de 
carbon şi adăugăm, picătură cu picătură, apă de clor, scuturînd 
eprubeta. Foarte repede, cloroformul sau sulfura de carbon se 

separă, aşezîndu-se la fundul eprubetei şi colorîndu-se în violet 
în prezenţa iodului. 

Reacţia între ioni este: 2 I — + Cl 2 = I 2 + 2 Cl~ (pentru 
că clorul în apa de clor e sub forma moleculară, neîmpărţit în 
ioni; el deplasează iodul ionic în combinaţie şi se ionizează în 
timp ce iodul se adună în molecule). 

Pentru ce ia clorul locul iodului? Clorul are mai multă afini¬ 
tate faţă de un ion pozitiv decît iodul. 

Brom. Recunoaşterea anionului brom (Br — ). Se procedează 
ca la iod; culoarea cloroformului depus este galben-brun. 

Carbonat. Recunoaşterea ionului carbonat (C0 3 — ). Punem 
puţin CaC0 3 solid într-o eprubetă şi adăugăm cîţiva centimetri 
cubi de HC1 diluat. Se produce o fierbere (efervescenţă) şi se 
degajă bioxid de carbon gazos. Ţinînd la gura eprubetei o vergea 
de sticlă cu capătul înmuiat în apă de var, observăm că apa de 
var se tulbură. 

Acetat. Recunoaşterea ionului acetat. (CH 3 COO — ) din acidul 
acetic sau un acetat oarecare. Luăm puţină sare solidă 
(CH 3 COONa), de exemplu, într-o eprubetă, adăugăm acid sul¬ 
furic diluat şi încălzim uşor. Acetaţii sînt descompuşi şi se 
naşte cunoscutul miros de oţet. 

Sulfat. Recunoaşterea ionului sulfat (S0 4 — ). Dacă ştim să 
recunoaştem ionul sulfat, ne putem da seama îndată cînd avem 
de-a face cu un corp care conţine gruparea S0 4 , ca de pildă acidul 
* sulfuric (fI 2 S0 4 ) şi toţi sulfaţii (sulfat de cupru, sulfatul de sodiu 

etc. ). în soluţia în care căutăm ionul sulfat, turnăm puţină soluţie 
de clorură de bariu. Se formează un precipitat alb, cristalin, foarte 

fin, de sulfat de bariu. Presupunînd că am avut de analizat o 
soluţie de Na 2 S0 4 reacţia este: 

Na 2 S0 4 + BaCl 2 = BaS0 4 + 2NaCl 

în ioni reacţia se reprezintă mai simplu: 

S0 4 — + Ba++ = S0 4 Ba. 

O condiţie este ca acest precipitat alb să fie insolubil în acizi 
diluaţi (acid clorhidric diluat, de exemplu), pentru că există şi 
alţi anioni care dau precipitat cu bariul, de exemplu carbonaţii. 
Aceştia, însă, sînt solubili în acizi diluaţi. 

Permanganat. Ionul permanganic (Mn0 4 — ). Luăm într-o 
eprubetă 2—3 cm soluţie de permanganat de potasiu (KMnOJ 
şi o acidulăm cu 2—3 picături de acid sulfuric diluat. Turnăm 
lichidul, picătură cu picătură, peste o soluţie de apă oxigenată. 
Vom observa decolorarea imediată a soluţiei. 

Plumb. Recunoaşterea cationului plumb (Pb++). Adăugăm 
peste soluţia de cercetat cîteva picături de cromat sau bicromat 
-de potasiu în soluţie. Se produce un precipitat galben de cromat 
de plumb. 

Argint. Recunoaşterea ionului de argint (Ag+) din săruri se 
face adăugind, la soluţia de cercetat, o soluţie de acid clorhidric 
(HC1) sau de clorură de sodiu (NaCl); se formează un precipitat 
alb, brînzos, de clorură de argint. 

Cupru. Recunoaşterea ionului de cupru (Gu++). Ştim că 
soluţiile sărurilor de cupru sînt verzi sau albastre. Aceasta nu 
•este totuşi suficient pentru recunoaşterea cuprului, dat fiind că 
mai sînt şi alţi cationi care formează soluţii verzi (de exemplu 
nichelul). Recunoaşterea cuprului se face în felul următor: 

In soluţia de sare de cupru turnăm încetul cu încetul amoniac. 
Mai întîi, se formează un precipitat albastru-verzui de sulfat de 
cupru bazic, care se dizolvă adăugind încă şi mai mult amoniac 
şi dă o soluţie colorată în albastru intens. 

Iată că acum putem analiza complet sulfatul de cupru 
(CuS0 4 ): descoperim întîi sulfatul, apoi cuprul ca în rîndurile 
precedente. 

Calciu. Sărurile de calciu (Ca++) sînt incolore. Cîţiva centi¬ 
metri cubi din soluţia sării de calciu, acidulaţi cu acid acetic şi 
la care se adaugă o soluţie de oxat de amoniu, dau un preci¬ 
pitat alb. 

Stronţiu. Sărurile de stronţiu (Sr++) se recunosc prin faptul 
că ele colorează flacăra în roşu-viu. x 

Zinc. Sărurile de zinc (Zn++). Adăugăm o soluţie de carbonat 
de sodiu; se formează, în cazul cînd în soluţie se găseşte zinc, 
un precipitat de carbonat bazic, solubil în clorură de amoniu. 

FLĂCĂRI COLORATE 

Sărurile de sodiu colorează flacăra în galben puternic; sărurile 
de potasiu o colorează în violet. Dacă însă pe lingă sarea de 

potasiu se găseşte şi 
o sare de sodiu, atunci 
culoarea galbenă da¬ 
torită sodiului aco¬ 
peră culoarea violetă 
a potasiului. în acest 
caz trebuie să privim 
flacăra printr-o sticlă 
albastră de cobalt, sau 
în lipsă printr-o sticlă 
cu cerneală albastră. 
Iată cum lucrăm: 
înmuiem bucăţele 
de vată în alcool ra¬ 
finat şi apoi într-o so¬ 
luţie de sare, a cărei 
coloraţie vrem s-o cercetăm. Aprindem apoi vata (fig. 70). Vom 
vedea că flacăra va lua diferite coloraţiuni. (Metoda aceasta 
poate fi folosită în cazul oricăror săruri.) 

Pentru a obţine rezultate mai precise, trebuie să folosim basto- 
naşe de oxid de magneziu (magnezie) pe care le înmuiem în solu¬ 
ţia de sare de analizat. Aceste bastonaşe se ţin apoi în partea 



Fig. 70. Flăcări colorate. 

neluminoasă a unei flăcări. Totdeauna, înainte de o nouă între¬ 
buinţare, înmuiem bastonaşul în apă distilată şi-l ştergem cu o 
sugativă. Eventual, puteţi întrebuinţa chiar o sîrmă oarecare,, 
dar valoarea experienţelor devine relativă, deoarece metalul 
respectiv colorează şi el flacăra. 


Iată cam ce 

— cu o sare 

— cu o sare 

— cu o sare 

— cu o sare 

— cu o sare 

— cu o sare 

— cu o sare 

— cu o sare 

— cu o sare 


culori se obţin: 

de sodiu: culoarea galbenă intensă; 
de potasiu: culoarea violetă; 
de litiu: culoarea roşu-carmin; 
de stronţiu: culoarea roşu-purpuriu: 
de bariu: culoare verde-gălbui; 
de fier: galben-brun; 
de cupru: albastru-verzui; 
de nichel: brun-cenuşiu; 
de calciu: roşu-cărămiziu. 


Experienţele sînt interesante atît pentru valoarea lor practică: 
—- deoarece ne ajută să analizăm un corp prin mijloace foarte 
simple — cît şi pentru frumuseţea lor. 


PERLE DE BORAX 

Un alt fel de analiză calitativă este acela în care ne servim 
de aşa-numitele „perle de borax“. 

Topind împreună cu borax anumiţi oxizi metalici, se obţin 
boraţi dubli, coloraţi foarte diferit după calitatea oxidului folosit 
şi după gradul de oxidare. 

Pentru experienţe avem nevoie de un „baston de nichelină". 
Iată cum îl confecţionăm. încălzim la flacăra unei lămpi cu 
aragaz capătul unei baghete de sticlă. Cînd sticla se înmoaie, 
înfigem cu un cleşte o bucată de sîrmă de nichelină (de vreo 
5 cm lungime). Sîrmă de nichelină este „sîrmă de rezistenţă" între¬ 
buinţată la maşini de călcat sau reşouri electrice şi o putem lua 

de la unul din aceste apara'te stricate. Dacă vrem, strîngem cu 
cleştele sticla în jurul sîrmei. în tot cazul, în descrierile urmă¬ 
toare, orice utilaj am folosi, ne vom referi la el numindu-1 „fir 
de platmă“ — acesta fiind unealta din laboratoarele mari. Firul 



Fig. 71. Aşa se face o perlă de borax. 


de platină va fi îndoit la unul din capete în aşa fel, încît să-i 
dăm forma unui inel. îl încălzim apoi la o flacără pînă se înro¬ 
şeşte, şi în momentul acela îl înmuiem în borax pulverizat. 

Boraxul aderă de inel, din cauza unui început de topire; încăl¬ 
zim atunci din nou, şi obţinem între ramurile inelului o perlă 
complet incoloră. 

Pentru a obţine perle colorate, punem pe o hîrtie o cantitate 
foarte mică din oxidul pe care vrem să-l analizăm, şi-l atingem 
cu perla de borax incoloră, cîtă vreme aceasta mai este caldă 
<fig. 71). 

Să fim atenţi să nu punem prea mult oxid într-o perlă, pentru 
că riscăm să o colorăm prea tare. în acest caz, ea va părea neagră 
şi nu vom mai putea să distingem nuanţele. 

După ce puţin oxid a aderat de perlă, încălzim la flacăra 
oxidantă (în vîrful flăcării) perla, şi vom vedea de îndată că 
perla va lua o coloraţie uniformă, care ne va da de ştire despre 
ce oxid este vorba. Să se observe culoarea perlei atît în vreme 
ce este caldă, cît şi după ce s-a răcit, pentru a aprecia schimbă¬ 
rile de culoare. 

Apoi, încălzim perla la flacăra reducătoare (în partea de jos 
a flăcării, spre bază) şi notăm dacă se petrec schimbări de culoare. 

Iată ce culori am obţinut cu perle, de diferite metale: 


Numele 

substanţei 

Flacăra oxidantă 

Flacăra reducătoare 

Perlă caldă 

Perlă rece 

Perlă caldă 

Perlă rece 

oxid de nichel 

roşu-brună 

roşu-brună 

cenuşie 

cenuşie 

oxid de cobalt 

albastră 

albastră 

verde 

verde 

oxid de crom 

roşie 

roşie 

verde 

verde 

oxid de mangan 

violetă 

violetă 

violetă 

violetă 

oxid de cupru 

verde 

albastră 

roşie 

roşie 


In locul boraxului, putem folosi cu acelaşi succes fosfatul 
dublu de sodiu şi amoniu. în acest caz obţinem „perle de fosfor“. 

Despre analiza calitativă s-ar mai putea scrie mult, însă în 
numeroase experienţe cuprinse în această carte, cititorii au 
găsit sau vor găsi destule „recunqaşteri chimice“. Aşa încît, fără 
să mai insistăm, să trecem mai departe. 

ANALIZA CANTITATIVĂ 

Acum să facem din nou puţină teorie. Cititorul nu trebuie 
însă să se sperie nici de data aceasta. Teoria se va sprijini, doar, 
pe multe experienţe!... 

Pentru a înţelege analiza cantitativă, trebuie să mai vorbim 
puţin despre „soluţii". 

O soluţie e concentrată cînd conţine multă substanţă dizol¬ 
vată, şi e diluată cînd conţine puţină. Numai că, veţi recunoaşte 
şi dumneavoastră, termenii ăştia sînt foarte vagi şi relativi. O 
soluţie de clorură de argint, care cuprinde o milionime de gram 
de clorură de argint la litru, este totuşi concentrată; o soluţie de 
azotat de sodiu care conţine 50 grame la litru se consideră ca 
fiind diluată. 

De aceea, trebuie să alegem nişte termeni care să fie mai 
precişi şi să însemne pentru toată lumea acelaşi lucru: trebuie 
anume să fixăm concentraţia soluţiilor folosite. 

In laboratoare se foloseşte astăzi, aproape exclusiv, expri¬ 
marea concentraţiei în termen de molaritate. 

O soluţie este molară cînd un litru de soluţie conţine o can¬ 
titate de substanţă exprimată în grame, egală cu greutatea mole¬ 
culară a substanţei. 

Aşa, de exemplu, o soluţie molară de clorură de sodiu cuprinde 
la un litru de apă 58,5 grame de clorură. Greutatea moleculară 
se află adunînd greutăţile atomice ale elementelor componente: 
N a = 23; CI = 35,5; 23 + 35,5 = 58,5. Ştim că greutatea 
atomică este dată de greutatea nucleului atomului. O găsim trecută 
în orice manual. 

Greutăţile atomice nu se ţin minte pe dinafară.. 

Cantitatea de substanţă egală cu greutatea moleculară expri¬ 
mată în grame mai poartă numele de moleculă-gram. Prin urmare 
soluţia molară este aceea care conţine o moleculă-gram de substanţă 
la un litru de soluţie. De pildă, 58,5 g de NaCl reprezintă o 
moleculă-gram de NaCl. 

Iată că acum cititorii chimişti amatori au o noţiune în plus. 
Cînd vor vedea prin cărţi scris, de exemplu: sol. NaCl 1 m 
vor şti ce înseamnă: o soluţie molară de clorură de sodiu, adică o 
soluţie ce conţine o moleculă-gram de NaCl. 

Dar sol. KC1 2 m ce-ar putea să însemne? Desigur că această 
soluţie conţine, la un litru, două molecule-gram de clorură 
de potasiu. 

FORMALITATE 

Echivalentul unei substanţe se numeşte cantitatea de sub¬ 
stanţă care reacţionează sau corespunde cu un gram de hidrogen. 
Echivalentul-gram este această cantitate exprimată în grame. 

Nu ştiu cît de complicate pot să pară la prima vedere lucru¬ 
rile astea, dar vom încerca să dovedim că sînt foarte simple. 

Iată, să luăm acidul clorhidric: HC1. Care este echivalentul- 
gram al acestei substanţe? Chiar greutatea ei moleculară. 

Pentru ce? 

Se vede din formula lui că acidul clorhidric nu cuprinde 
decît un singur atom de hidrogen. Prin urmare, molecula acidului 
clorhidric corespunde unui gram de hidrpgen: e chiar echivalen¬ 
tul-gram. H = 1, CI = 35,5; greutatea moleculară şi echiva¬ 
lentul-gram sînt egale cu: 35,5 + 1, adică cu 36,5. 

Dar acidul sulfuric? Formula lui este H 2 S0 4 . 

Cu alte cuvinte, unei molecule de acid sulfuric îi corespund 
doi atomi de hidrogen, deci două grame de hidrogen. 

Ca să ştim cît îi corespunde unui singur gram, împărţim 
greutatea moleculară a acidului sulfuric la 2; aşa dar, 98 împărţit 
la 2 face 49. Greutatea moleculară e 98, însă echivalentul-gram este 
doar 49, pentru că 49 corespunde la un singur atom de hidrogen. 

Dar ce se întîmplă cu corpurile care nu conţin hidrogen? 
De pildă... clorura de sodiu? 

Aflăm cît i-ar corespunde unui gram de hidrogen; de exemplu, 
în ce priveşte NaCl, ştim că Na poate fi înlocuit de un singur 
H (ca în HC1), deci aici greutatea moleculară e egală cu echiva¬ 
lentul-gram. 

Toate acestea ne sînt necesare pentru a putea da definiţia 
unei soluţii normale. O soluţie normală este aceea care conţine, 
într-un litru de soluţie, un echivalent-gram de substanţă. 

Precum se vede, unele soluţii molare sînt în acelaşi timp 
normale: aşa e de pildă soluţia de acid clorhidric. 

în schimb, soluţia de acid sulfuric molară este de două ori 
mai concentrată decît soluţia de acid sulfuric normală. 

Alt exemplu: acidul fosforic (H 3 P0 4 ) are greutatea molecu¬ 
lară 98. Soluţia molară conţine 98 grame de II 3 P0 4 la litru, 
în schimb, soluţia normală va conţine doar a treia parte (98 : 3), 
pentru că H 3 P0 4 are trei atomi de hidrogen în moleculă. 

Dar... la ce folosesc soluţiile normale? 

Soluţiile normale sînt cu mult mai folositoare decît cele 
molare. 

Gîndiţi-vă la un lucru doar: că toate soluţiile normale sînt 
egale între ele. Toţii acizii a căror normalitate este egală cu 
unu, sînt tot atît de concentraţi. La fel, toţi acizii normal pe 
zece (n/10), între ei — sau cei n/15 între ei. 

Pentru ce asta? 

Pentru că orice corp cu proprietăţi acide pune în libertate, 
în soluţie, ioni de hidrogen. O soluţie normală, fie că e de acid 
clorhidric, fie că e de acid sulfuric, cuprinde tot atîta hidrogen, 
pentru că aşa l-am luat: să cuprindă doar un atom-gram de hidro¬ 
gen. Prin urmare, vor avea aceeaşi concentraţie totală, atît 
într-o soluţie normală de acid sulfuric, cît şi într-o soluţie nor¬ 
mală de acid clorhidric sau de alt acid. în schimb, soluţiile 
molare ale acestor doi acizi nu sînt egal de concentrate. 

METODA VOLUMETRICĂ 


în analiza cantitativă există mai multe metode. Mult folo¬ 
sită e şi metoda gravimetrică, caracterizată prin faptul că fiecare 
element este separat prin operaţii potrivite şi apoi cîntărit fie 
sub forma de corp simplu, fie sub aceea a unui compus bine 
definit. 

Alte metode de analiză sînt: cea colorimetrică, spectroscopică, 
polarimetrică etc. 

Una dintre cele folosite însă, în toate laboratoarele, este 
metoda volumetrică. Principiul ei este foarte simplu: se măsoară 


n 


Fig. 72. Cîteva instrumente necesare analizei cantitative; de la stînga 
la dreapta: biuretă, pipetă gradată, baloane. 

volumul dintr-o soluţie de concentraţie cunoscută, care reacţio¬ 
nează cu o anumită cantitate din soluţia de concentraţie necu¬ 
noscută. Gunoscînd cît din reactiv s-a folosit, anumite calcule 
ne arată ce concentraţie avea soluţia cercetată. 

Este necesar ca în această metodă să avem un mijloc care 
să ne precizeze sfîrşitul reacţiei, adică clipa în care soluţia de 
reactiv a reacţionat cu toată cantitatea de analizat. Acest mijloc 
îl formează indicatorii. 

Operaţia poartă numele de titrare. Pentru a o realiza sînt 
necesare baloane cotate, pipete, biuretă etc. (fig. 72). 




15 — Minuni în eprubetă 

De asemenea, pe lingă aceste materiale vom avea nevoie de 
soluţii etalon, adică soluţii de concentraţii cunoscute. Ele ne 4 
servesc ca „reactivi". 

Acum, cînd ştim ce sînt soluţiile normale, totul este foarte 
simplu. 

Poate că v-aţuîntrebat cum se prepară o soluţie normală de 
hidroxid de sodiu? Aceasta v-o puteţi pregăti şi singuri. 

Echivalentul-gram corespunde sau reacţionează cu un atom- 
gram de hidrogen, am spus. Ori, OH din hidroxidul de sodiu 
reacţionează cu un atom-gram de H, pentru a da o moleculă 
de apă. 

Deci pentru a avea echivalentul-gram de NaOH luăm greu¬ 
tatea moleculară întreagă a hidroxidului de sodiu: 23 (Na) + 

16 (O) -f- 1 (H) = 40 g. Aşadar, dizolvînd 40 de grame de 
NaOH într-un litru de apă, căpătăm o soluţie normală de hidro¬ 
xid de sodiu. 

Pentru a prepara o soluţie etalon, există de fapt două metode. 
Sau procedăm ca mai sus, dizolvînd greutatea echivalentă; sau 
preparăm cu aproximaţie o soluţie şi apoi o titrăm pe aceasta 
cu o altă soluţie etalon. 

Pentru ca să nu complicăm prea mult, să trecem acum la 
practică. 


SĂ DOZĂM ACIDUL SULFURIC 

Ce înseamnă „să dozăm H 2 S0 4 “? înseamnă să luăm acid 
sulfuric de concentraţie necunoscută şi să cercetăm ce concentraţie 
are, cu ajutorul unei baze de concentraţie cunoscută de astă dată. 
Principiul este următorul: picăm o soluţie de hidroxid de sodiu 
în acidul sulfuric de cercetat, pînă acesta se neutralizează. Ştiind 
cît NaOH am utilizat, deducem cît H 2 S0 4 pur era în soluţie 
şi raportînd la volumul ei, aflăm concentraţia. 

Baza folosită este hidroxidul de sodiu (NaOH), de obicei 
normală pe zece (n/10). înbiuretă se pun, într-adevăr, soluţii cu 
concentraţii mai mici, pentru ca pereţii sensibili să nu fie atacaţi. 

Orice amator are în laboratorul său o sticlă cu acid sulfuric, a 
cărui concentraţie nu o cunoaşte exact. 

Ei bine, n-are decît să încerce acum. Procedeul este foarte 
simplu. 

Întîi ne alcătuim o soluţie „etalon“ de NaOH. Dizolvăm 4 
grame de NaOH într-un litru de apă: am obţinut astfel o soluţie 
n/10. Putem foarte bine să diluăm de zece ori o soluţie normală 
de NaOH şi obţinem acelaşi rezultat. Această soluţie normală 
pe zece de NaOH se pune în biuretă. 

Se iau cu pipeta 10 centimetri cubi din H 2 S0 4 pe care vrem 
să-l „dozăm“ (pe scurt, în laboratoare se spune „acid sulfuric 
de dozat“) şi se pun într-un pahar. Paharul trebuie să fie perfect 
uscat. 

Se adaugă apoi un indicator (trei—patru picături). 

Ce indicator se foloseşte? In cazul de faţă, folosim indicatorul 
numit roşu de metil, care se procură uşor la farmacii. Atragem 
atenţia asupra faptului următor: să nu se pună prea mult indi¬ 
cator; 2—3 picături sînt de obicei îndeajuns. Mai multe, ne 
îngreunează observarea virării. 

Adăugăm apoi puţină apă şi încălzim pînă la fierbere. Unii 
cititori vor spune: Cum o să adaug eu apă (fie ea distilată) 
peste acid? 

N-o să-i .schimbe concentraţia? 

Nu! Pentru că noi dozăm ionii de hidrogen din cei 10 cm 3 de 
S0 4 H 2 şioricîtă apă am adăuga, numărul lor rămîne acelaşi. Prin 
urmare, putem să mai punem încă o tonă de apă: rezultatul va 
rămîne acelaşi. 

Şi acum, ca să nu lăsăm cititorii nedumeriţi, să arătăm că soluţia 
se încălzeşte pentru simplul motiv ca astfel gonim acidul carbonic 
din aer, care, adăugind ioni de H, ar fi modificat rezultatul. 


15* 

tn biuretă se introduce soluţia de NaOH n/10. Turnăm apoi 
din ea picătură cu picătură, peste soluţia de acid sulfuric pînă 
la „virajul“ indicatorului. 

Indicatorul „virează" atunci cînd culoarea lui se schimbă. 
Roşul de metil este roşu în mediu acid, şi galben în mediu bazic. 
Or — şi aici este toată greutatea unei titrări — nu trebuie să 
aşteptăm ca indicatorul să devină galben: în cazul acesta, avem 
prea multă bază. Trebuie să obţinem o culoare intermediară: 
pentru roşul de metil, această culoare este cea numită „cham- 
pagne“ (un galben bătînd uşor în roz). 

O singură picătură scursă în plus ne schimbă rezultatul. 

în clipa cînd am obţinut culoarea intermediară aşteptată, 
„citim", adică ne uităm la gradaţiile biuretei, pentru a vedea 
cîţi centimetri de hidroxid de sodiu s-au scurs. Să presupunem 
că au fost necesari 8 centimetri de NaOH n/10 pentru ameutra- 
liza acidul sulfuric din pahar. 

Facem atunci următorul raţionament: 

Am luat 10 cm 3 de H 2 S0 4 de dozat. 

Am folosit 8 cm 3 de NaOH n/10 pentru a-1 neutraliza. 

Deci, 10 cm 3 de H 2 S0 4 conţin cît 8 cm 3 de H 2 S0 4 n/10. 

Pentru a prepara o soluţie normală de H 2 S0 4 în principiu 
luăm greutatea moleculară împărţită la doi (98 : 2 = 49 g H 2 S0 4 
pentru un litru de apă). Soluţia n/10 va conţine 4,9 g H 2 S0 4 la 
litrul de apă. Un centimetru cub de H 2 S0 4 n/10 va conţine a 
1000-a parte, adică 0,0049 g H 2 S0 4 . Opt centimetri, cît avem 
noi, vor conţine: 8 X 0,0049 = 0,0392 grame. 

10 centimetri cubi din acidul sulfuric de dozat conţin cît 
opt centimetri de acid normal pe zece. Deci un litru de H 2 S0 4 
pe care-1 avem noi, va conţine de 100 ori mai mult, adică 3,92. 

Acidul sulfuric pe care-1 avem în laborator este deci format 
3,92 g H 2 S0 4 într-un litru^de apă. 

în rezumat, iată operaţiile de înfăptuit la o dozare. 

1. Umplem biureta cu soluţia etalon. 

2. Luăm într-un pahar 10 cm 3 din soluţia necunoscută, căreia 
îi adăugăm 2—3 picături de indicator. 

3. Picăm din biuretă pînă la virarea (schimbarea culorii) 
indicatorului. Paharul în care picăm se agită mereu. 

4. Citim gradaţiile biuretei. Calculăm astfel (de exemplu în 
cazul cînd avem o bază de concentraţie necunoscută): 

10 cm 3 bază sînt neutralizaţi (de ex.) 8 cm 3 HC1 n/10. 

10 cm 3 bază conţin deci cît 8 cm 3 bază n/10. 

înmulţim titrul (cantitatea de bază conţinută într-un centi¬ 
metru cub de soluţie normală pe zece) cu 8, şi apoi cu 100. 

Pentru dozarea acidului, am văzut cum se procedează mai sus. 

Şi asta-i tot, pentru moment. Dar nimic nu vă împiedică 
să citiţi şi alte lucruri: despre pH, dăspre legile lui Ostwald, 
despre aciditatea totală şi actuală etc. 

INDICATORI CHIMICI 


Chimistul amator poate să-şi prepare foarte uşor un indicator 
din substanţe comune. 

Se ştie că, pentru a recunoaşte dacă o soluţie este acidă sau 
dacă este, dimpotrivă, bazică, în chimie se folosesc nişte sub¬ 
stanţe numite indicatori. Aceste substanţe îşi schimbă culoarea, 
după aciditatea mediului. Cel mai cunoscut indicator este, pro¬ 
babil, turnesolul. Dacă picăm soluţie de turnesol într-un acid, 
ea se înroşeşte. 

Dacă turnesolul e adăugat într-un mediu bazic (de exemplu 
în hidroxid de sodiu), ef'cfevine albastru. 

Numeroşi indicatori pot fi preparaţi şi de chimiştii amatori, 
din materiale la îndemîna oricui. Astfel, zeama de varză roşie 
este, în general, de culoare violetă. Aproape ca şi turnesolul, 
ea devine roşie dacă e pusă în mediu acid, şi verzuie cînd e pusă 
în mediu bazic. 

Numele ştiinţific al indicatorului de varză roşie este „antho- 
eian“, şi el se prepară după cum urmează: într-un balon punem 
aproximativ 50 g de varză roşie, tocată cît mai mărunt şi pisată. 
Deasupra, turnăm 50 cm 3 de alcool. Astupăm balonul cu un dop 
şi lăsăm 24 de ore, agitînd din cînd în cînd. Filtrăm apoi lichi¬ 
dul obţinut şi-l păstrăm într-o sticluţă bine astupată. Cu substan¬ 
ţele neutre, lichidul dă o culoare albastră-verzuie. Cu acizii, 
roşu-violet, iar cu bazele, aproape verde. 

Soluţia preparată nu poate fi folosită mai mult de cîteva 
săptămîni, deoarece după acest timp se alcalinizează sau ia o 
reacţie acidă. 

Vinul roşu (sau negru) reacţionează la fel: în acizi el devine 
roz, iar în baze, verde. Cu cît e mai bogat în alcool, vinul roşu 
(sau negru) este mai puţin sensibil. Pentru a fi mai sensibil, îl 
putem distila pentru a îndepărta cît mai mult alcool. 

Aproape toate culorile vegetale au proprietatea de a-şi schimba 
culoarea, după mediu. Vă sugerăm să încercaţi această proprie¬ 
tate, cu diferite fructe pe care le veţi întîlni, în special cireşe 
şi vişine negre. 

în laborator ne sînt necesare diferite hîrtii reactive. 

Sub numele de hîrtii reactive se înţeleg, de obicei, fîşii de 
filtru de hîrtie înmuiate în anumite soluţii şi apoi uscate. în 
prezenţa unor gaze sau substanţe, hîrtia reactivă îşi schimbă pe 
dată culoarea, şi în acest fel putem recunoaşte cu uşurinţă gaze¬ 
le sau substanţele respective. 

Hîrtiile reactive se prepară din hîrtie de filtru de cea mai 
bună calitate. înainte de orice, această hîrtie de filtru trebuie 
spălată cu acid clorhîdric diluat, iaî* după aceea cu amoniac 
foarte diluat şi în sfîrşit cu multă apă distilată, pînă* la obţi¬ 
nerea unei reacţii neutre. 

Vom tăia această hîrtie în fîşii mici, subţiri de vreo jumă¬ 
tate de centimetru. După înmuierea în lichidul reactivele uscăm 
la întuneric în locuri ferite de praf, şi apoi le păstrăm în borcane. 

Hîrtia de turnesol este cea mai bine cunoscută şi se fabrică 
din tinctura de turnesol. Tinctura de turnesol se prepară în felul 
urmă£or: Fierbem 60 cm 3 de apă distilată cu 10 g de turnesol 
şi apoi lăsăm să se depună impurităţile din lichid. Lichidul 
limpede se evaporă pînă se reduce la numai 20 cm 3 , apoi 
se filtrează şi-i adăugăm 10 cm 3 de apă distilată. încălzim patru 
ore la „bain-marie“ agitînd cei 30 cm 3 de soluţie, cu 30 de pică¬ 
turi de acid sulfuric pur, în prealabil diluat cu 10 cm 3 de apă. 
Soluţia capătă o culoare roşie. 

înmuind fîşii de hîrtie în tinctura de turnesol, obţinem hîrtie 
de turnesol. După cum am modificat culoarea tincturei în roşu 
sau albastru, prin adăugare de acizi sau baze, obţinem hîrtie 
roşie sau albastră. Pentru a obţine o hîrtie foarte sensibilă, aveţi 
grijă să întrebuinţaţi lichide foarte uşor alcaline sau acide. 

Hîrtia cu suc de cireşe negre. O reţetă simplă pentru amatori: 
striviţi cîteva cireşe negre şi îmbibaţi hîrtiile cu sucul lor. în 
acizi, culoarea hîrtiei devine roşie-deschisă, iar în baze, albastră. 

Hîrtie cu suc de stînjenel. Luaţi petale de stînjenel şi fier- 
beţi-le în apă neutră (în cantitate mică); cînd apa mai e caldă, 
muiaţi în ea hîrtia. Hîrtia se colorează în roşu cu acizii şi în 
verde cu bazele. 

Hîrtia cu acetat de plumb. Hîrtia se îmbibă în soluţie de 
acetat de pltimb 10% (obţinută dizolvînd deci 10 grame de acetat 
de plumb în 100 de grame de apă distilată). Eventual, puteţi 
folosi „apa de plumb“ de la farmacie, care e tot o soluţie de ace¬ 
tat de plumb. 

în prezenţa hidrogenului sulfurat, această hîrtie se colorează 
în negru. Am arătat că hidrogenul sulfurat e un gaz primejdios,, 
care însă în cantitate mică, dizolvat în apele minerale, are unele 
efecte vindecătoare. 

Hîrtie amido-iodurată. Fierbem o parte (în greutate) de amidon 
în 100 părţi de apă şi adăugăm apoi la filtrat (adică la lichidul 
obţinut după ce am trecut printr-o pîlnie de filtru fiertura), 

# 

5 părţi de iodură de potasiu. In această soluţie înmuiem hîrtia 
de filtru. 

Hîrtia amido-iodurată se colorează în albastru în prezenţa 
tuturor substanţelor oxidate. Astfel, ea capătă o culoare albastră 
în prezenţa ozonului, a clorului, a acidului doric, bromic şi a 
acidului azotos. 

% 

ŞTIŢI CE ESTE ANALIZA CROMATOGRAFICĂ ? 

O metodă modernă, folosită în timpul din urmă foarte mult 
pentru cercetările asupra compoziţiei substanţelor, este ceea ce 
se numeşte „analiza cromatografică* 4 . La prima vedere, această 
denumire poate să pară impresionant de complicată. în reali¬ 
tate, este vorba despre o metodă pe cît de frumoasă şi uşoară, 
pe atît de interesantă. 

Multe dintre analizele care cereau zile întregi pentru a fi 
desăvîrşite, se pot face într-un timp record cu ajutorul acestui 
procedeu. 

Şi nu numai atît. Această metodă e foarte sensibilă şi ne dă 
oarecare indicaţii şi asupra proporţiei în care se găsesc substan¬ 
ţele compunătoare. Mari servicii aduce această metodă în domeniul 
chimiei organice biologice şi alimentare. In ce constă de fapt 
analiza cromatografică? Pentru a ne lămuri, vom reveni din 
nou asupra fenomenului de adsorbţie despre care am mai 
vorbit. 

Dacă luăm un vas.oarecare, gol, închis ermetic şi în legătură 
cu un manometru, acesta ne va arăta ce presiune atinge aerul 
dinăuntru. Printr-un tub, acest vas este pus în legătură cu o 
maşină pneumatică. Aceasta ne va ajuta să scoatem aerul din 
vas, pînă cînd manometrul arată presiunea de un milimetru, 
adică o presiune foarte scăzută, de aproape 700 de ori mai scăzută 
decît presiunea normală (fig. 73). 

Luînd acum acest vas, îl încălzim la 200° sau 300°C şi apoi 
aşteptăm să se răcească, astfel ca să ajungă la temperatura pe 
■care o avusese la începutul experienţei. Constatăm că presiunea 
aerului din recipient este mai mare decît un milimetru; este 
mai ridicată! La început, totul 
poate să pară uimitor, dar to¬ 
tuşi experienţa se poate repeta — 

-ea se face de fapt cu aparate cît 
se poate de sensibile — şi rezul¬ 
tatele vor fi identice. 

Din aceasta, singura încheiere 
pe care o putem trage este că, 

„de undeva**, s-a format o canti¬ 
tate mică de gaz, care a făcut să 
crească presiunea din vasul go¬ 
lit de aer. 

De altfel, putem să facem 
experienţa „invers**. Vasul este 
golit de aer, cu ajutorul maşinii 
pneumatice, pînă se atinge o 
anumită presiune. După aceea, 
introducem în vas o cantitate 
bine cunoscută de gaz, care după 
calculele matematice ar trebui 
să dea o anumită creştere a pre¬ 
siunii. Realitatea este însă că presiunea obţinută va fi ceva 
mai mică! 

Concluzia ce se poate trage din aceste experienţe, este că 
o cantitate de gaz se „alipeşte* 4 de pereţii vasului. Această canti¬ 
tate nu cedează, nu se desparte de pereţi, decît silită prin încălzire 
la temperatură destul de ridicată. 

în sfîrşit, o experienţă ultimă care s-a făcut şi ea, cu multă 
vreme înainte. Se ia o balanţă farmaceutică sau încă şi mai 



Fig. 73. In anumite condiţii, ga¬ 
zele se ,.lipesc“ pe suprafaţa inte¬ 
rioară a recipientului. 

sensibilă, şi la capătul celor două braţe se agaţă două sfere de 
sticlă, egale ca diametru. Balanţa nu se înclină nici într-o parte, 
nici în cealaltă, ceea ce, desigur, dovedeşte că greutatea celor 
două sfere de sticlă este egală. 

Să argintăm acum una din aceste sfere; să o acoperim, adică r 
cu un strat foarte subţire de argint. Ne-am aştepta ca balanţa 
să se încline în partea acestei sfere, căci, desigur aceasta trebuie 
să fie mai grea — cu foarte puţin, e adevărat, dar totuşi mai: 
grea. Şi, cu toate acestea, balanţa se apleacă spre partea cu sfera 
neargintată! 

în acest fel, se mai pot face multe experienţe tot atît de inte¬ 
resante, dar este suficient să examinăm vasul golit de aer şi 
cazul sferei argintate, pentru a ne vedea -siliţi să îmbrăţişăm 
o anumită concluzie. 

Rezultă, din aceste experienţe, că moleculele substanţelor- 
gazoase se alipesc de suprafaţa de separaţie cu o anumită forţă- 

„Suprafaţa de separaţie" reprezintă, desigur, peretele intern 
al vasului golit (pentru că acest perete desparte substanţa din 
care e făcut vasul, de atmosferă); sau, la fel, suprafaţa sferelor- 

Se pune însă acum întrebarea, dacă toate suprafeţele se- 
bucură de aceleaşi proprietăţi (vorbim, desigur, despre suprafe¬ 
ţele de separaţie între două medii). 

O suprafaţă de separaţie simplă, de pildă, este suprafaţa unui 
lichid; ea desparte lichidul de atmosferă. 

Dacă luăm de exemplu apă curată într-un vas oarecare, şi 
mişcăm vasul încoace şi încolo, nu se formează totuşi nici o 
spumă. 

Dacă adăugăm, însă, la această apă, o substanţă oarecare* 
(diferite săruri) cu greutatea moleculară mai mare şi agităm 
vasul, se va forma spumă la suprafaţa apei (suprafaţa de sepa¬ 
raţie). 

Iată că acum problema devine pasionantă căci, dacă am. 
putea să punem spuma deoparte, într-un alt vas, am putea să 

vedem, în sfîrşit, din ce este alcătuită, adică ce substanţă se 
găseşte la limita de separaţie dintre apă şi aer. 

Este posibil să despărţim spuma de lichid; trecînd-o Intr-un* 
alt vas, spuma va deveni, din nou, lichidă. Analizînd-o, găsim 
că substanţa dizolvată în apă este cu mult mai concentrată în 
spumă, decît în apa din vas. Prin urmare, moleculele substanţei 
dizolvate în apă s-au adunat şi au fpst reţinute la suprafaţa de- 
separaţie. 

Acelaşi lucru a fost constatat de savantul Bouhet, care a 
cercetat suprafaţa lichidelor cu ajutorul undelor reflectate. Se 
ştie că o undă luminoasă, de exemplu, ajungînd pe o oglindă,, 
se „reflectă", introducîndu-se înapoi. Undele ce se reflectă au 
proprietăţi diferite, însă după cum sînt reflectate de un mediu 
sau de altul; de exemplu, proprietăţile lor diferă dacă sînt reflec¬ 
tate de suprafaţa apei curate, sau de o soluţie. 

Făcînd o soluţie de săpun, unda reflectată se comportă la 
fel ca şi cum ar fi reflectată de pe o soluţie solidă de săpun. Deci, 
săpunul s-a adunat la suprafaţa de separaţie dintre apă şi aer, 
în cantitate foarte mare. 

Aceste experienţe şi cercetările lui Bouhet dovedesc că nu 
numai suprafaţa de despărţire dintre aer şi solide, ci şi cea dintre 
aer şi lichide şi în definitiv orice'alte suprafeţe de separaţie pot 
constitui feţe de care moleculele se alipesc. In tot cazul, con¬ 
cluziile sigure pe care le putem trage sînt: moleculele de gaz 
şi apă se adună pe suprafeţele de separaţie; moleculele diferi¬ 
telor substanţe dizolvate se alipesc şi ele de suprafaţa de separaţie 
dintre lichide sau lichid-aer. 

Acest proces de „alipire" poartă numele de adsorbţie. In 
paginile precedente am descris o serie de experienţe în legătură 
cu adsorbţia, care desigur că v-au lămurit asupra acestui proces. 
Aţi crezut, însă, desigur, că el este limitat la anumite substanţe.. 
Iată însă că experienţele şi datele de mai sus dovedesc că adsorbţia 
este un fenomen aproape general. 

Primul cercetător care a căutat să lărgească drumul către 
aplicaţiile practice ale fenomenului de adsorbţie a fost cercetă¬ 
torul rus Ţvet. Experienţele sale vestite sînt destul de vechi: 
ele datează încă din anii 1907—1909, dar n-au atras atenţia şi 
acestui fapt i se datorează întîrzierea cu care s-au început cerce¬ 
tările în legătură cu analiza cromatografică. 

Să vedem, însă, mai întîi care sînt experienţele lui Ţvet, 
care au făcut să se spună că ele constituie baza metodei noi de 
analiză despre care vorbim aici. 

Luăm o soluţie, în care am dizolvat mai mulţi coloranţi şi 
•o lăsăm apoi să treacă printr-un filtru adsorbant. 

Pare*o experienţă nemaipomenit de simplă, şi totuşi conse¬ 
cinţele ei sînt cît se poate de serioase. Intr-adevăr, dacă facem 
o soluţie de cerneală şi o trecem peste cărbune adsorbant, culoarea 
este oprită de cărbune şi soluţia trece decolorată. Dar în cazul 
mai multor coloranţi? 

Nu toţi coloranţii au aceeaşi afinitate, aceeaşi poftă de a se 
alipi pe suprafaţa mediului adsorbant. Prin urmare, dacă coloana 
de substanţă adsorbantă este destul de înaltă, vom observa că, 
în primul rînd, se va adsorbi colorantul cu afinitate mai mare, 
după el va urma un colorant cu afinitate mai mică şi aşa mai 
departe. 

Amestecul de. coloranţi nu va fi adsorbit deci împreună, 
laolaltă, ci pe rînd. Coloranţii se vor separa în ordinea afinităţii 
lor; şi ce este aceasta decît o analiză? 

Iată cîteva experienţe simple în genul acelora făcute de Ţvet 
şi doar uşor modernizate şi adaptate la aparatele de care putem 
noi dispune. 

Umplem un tub mai gros de sticlă (de preferinţă o eprubetă 
«cu fundul tăiat) cu praf de carbonat de calciu (praf de cretă): 
acesta va fi mediul nostru de adsorbţie. Capătul de jos al tubului 
va fi astupat cu un dop de plută sau de cauciuc, străbătut de 
un tub subţire de sticlă. 

Luaţi cîtevâ frunze verzi de la o plantă şi frecaţi-le apoi 
bine într-un mojar cu cîteva grăunţe de nisip şi o cantitate mică 
dintr-un dizolvant, de preferat benzină; putem folosi foarte 
bine şi benzenul. De asemenea, acetona, alcoolul, sulfura de 
carbon sînt dizolvanţi foarte 
buni, dar pentru experienţa noas¬ 
tră cel mai bun dizolvant s-a 
dovedit a fi un amestec de ben¬ 
zină cu benzen. Natural, totul 
depinde de posibilităţile noastre. 

Nisipul are rol mecanic (distruge 
ţesuturile frunzelor, eliberînd co¬ 
loranţii). Frunzele verzi conţin 
mai mulţi coloranţi, din care 
cel mai important este clorofila 
verde, cunoscută de toată lumea. 

Experienţa noastră ne va ajuta 
să dovedim aceasta, separînd co¬ 
loranţii ca şi Ţvet, după afini¬ 
tatea lor faţă deadsorbant (creta). 

După 5—10 minute de fre¬ 
care, filtrăm soluţia printr-o hîr- 
tie de filtru obişnuită, obţinînd 
o soluţie verde, cu fluorescenţe 
galbene-roşcate. Turnăm această 
soluţie deasupra cretei din tub şi aşteptăm. După un timp, soluţia 
va trece toată prin cretă. Rezultatul este surprinzător (fig. 74). 

în partea cea mai de sus, creta a adsorbit clorofila (care 
probabil are cea mai mare afinitate) colorîndu-se în verde. 
Dedesubt se vede un strat mai mic, uşor colorat în galben: este 
xantofila. Lichidul care se scurge prin tubul subţire de jos este 
colorat şi el în galben, ceea ce dovedeşte că o parte din coloranţi 
nu au fost de loc opriţi de adsorbant. 



Fig. 74. Aparatul în caro vom face 
analiza cromatografică. 

Aceasta ne spune însă că analiza nu este completă, sau că 
nu a fost făcută cum trebuie: într-adevăr „probabil" (veţi zice), 
„este nevoie de un alt adsorbant, care să „oprească" şi părticelele 
•celorlalţi coloranţi". 

Foarte drept. Să facem aşadar o altă experienţă în ace¬ 
laşi fel. 

Tubul prevăzut cu dop de cauciuc şi tubuleţ în partea infe¬ 
rioară va fi umplut, de data aceasta, cu următoarele trei prafuri. 
Pe fundul tubului aâternem, cam de vreo doi centimetri, praf 
de oxid de aluminiu. Deasupra, tot atît sau ceva mai mult, praf 
-de cretă (carbonat de calciu). în sfîrşit, deasupra punem praf 
de zahăr. Este bine să atragem atenţia asupra faptului că toate 
. aceste substanţe trebuie să se găsească sub formă de praf cît 
mai fin. Doar astfel suprafaţa de adsorbţie este suficient de mare. 

Turnăm prin tub ace'eaşi soluţie proaspăt preparată din 
frunze, în benzen şi benzină (sau numai în unul din acestea) şi 
aşteptăm, pînă cînd tot lichidul se scurge prin partea de jos 
a tubului. 

Surpriză! Distingem, de data aceasta, nu mai puţin de patru 
straturi colorate în această coloană de substanţe din tub. 

Gel mai deasupra găsim, ca şi mai înainte, un strat verde 
deschis: el reprezintă clorofila B. Dedesubt, un strat de culoare 
verde, mai închisă: clorofila A. Mai departe, o fîşie galbenă: 
-aceasta este xantofila, pigmentul galben din frunze. în sfîrşit, 
•cel mai de jos este un strat galben-brun, datorită carotinei, 
ultimul pigment. 

...Iată deci că, prin această operaţie simplă, noi am făcut 
•o analiză cromatografică, despărţind cei patru pigmenţi din 
frunze. 

Aceasta este chiar experienţa Iui Ţvet, puţin modernizată 
.şi adaptată, după cum am spus. 

Metoda — am arătat mai sus — se numeşte „analiza croma- 
iografică", iar stratul de substanţă adsorbantă, „coloană de 

;adsorbţie“. în sfîrşit, după îndeplinirea analizei, rezultatul 
poartă numele de „cromatogramă“. 

în marile laboratoare se fac unele completări. Astfel — pentru 
•ca lichidul să treacă mai uşor — tot acest tub de adsorbţie se 
fixează la un balon cu trompă. Sînt însă perfecţionări pe care 
sîntem obligaţi să le facem doar în lucrările în serie, şi nu în 
micile noastre laboratoare de amatori. 

Ţvet a mai arătat că această analiză se poate perfecţiona 
:şi mai mult. într-adevăr, de multe ori, doi coloranţi sînt adsor- 
biţi prea aproape unul de celălalt; ei se pot distanţa, între- 
buinţînd o substanţă care se trece prin coloană după efec¬ 
tuarea analizei cromatografice. Astfel, dacă în coloana noa¬ 
stră trecem din nou benzen, straturile vor fi mai îndepărtate 
între ele. 

Aceasta este operaţia numită „developarea cromatogra- 
:mei“. După developare, cu oarecare r grijă putem scoate din 
tubul de sticlă toată coloana de adsorbţie, sub forma unui cilin¬ 
dru. Cu un cuţit, despărţim apoi diferitele substanţe; le punem 
în vase diferite şi apoi facem o eluţie. 

Ajungem, astfel, să avem separaţi coloranţii din amestecul 
•cercetat, fiecare într-un alt vas. 

Vedem, aşadar, că metoda cromatografică ne permite nu 
numai identificarea, dar chiar şi izolarea diferitelor substanţe 
<iintr-un amestec. 

Metoda cromatografică îşi găseşte foarte multe aplicaţii în 
analiza chimică industrială. De asemenea, metoda fiind foarte 
sensibilă, cele mai mici impurităţi se scot în evidenţă foarte 
uşor. De altfel, faptul că unele substanţe nu sînt vizibile nu 
trebuie să constituie o piedică, pentru că, după scoaterea coloanei 
■de adsorbţie, ele se pot pune în evidenţă cu reactivi chimici 
^pe porţiuni din această coloană. De asemenea, prin lărgirea 
'.zonelor de adsorbţie (developare) se poate deduce şi proporţia 
in care se găsesc substanţele. 


239 


ACIDUL SALICILIC ŞI ASPIRINA 


Am văzut, în general, cum se fac analizele calitative şi canti¬ 
tative. Vom face acum cîteva analize simple, care ne vor da 
posibilitatea să punem în practică cunoştinţele noastre de chimie, 
în afară de aceasta, vom putea face cîteva analize utile. Dar, 
să începem cu o analiză simplă. 

Aspirina, atît de cunoscută şi de utilizată, mai ales în timp 
de iarnă, are denumirea ştiinţifică de acid acetilsalicilic. Acea¬ 
sta însemnează că molecula ei este formată din acid salicilic pe 
care se găseşte fixat un radical acetil. 

Putem să ne convingem foarte uşor de acest lucru cu ajutorul 
unei reacţii foarte simple de recunoaştere (analiză calitativă). 
Pentru aceasta, vom avea nevoie doar de puţină clorură ferică 
(FeCl 3 ) şi de acid salicilic. 

Luăm mai întîi acid salicilic şi ne preparăm într-o eprubetă 
o soluţie apoasă saturată. Cum se face acest lucru? Pe fundul 
eprubetei punem o cantitate mică din acidul salicilic. Adăugăm 
apoi 7—8 cm 3 de apă şi agităm bine. Dacă tot acidul se dizolvă, 
mai adăugăm. încă acid salicilic şi agităm. în momentul în care 
acidul nu se mai poate dizolva şi rămîne pe fund, înseamnă că 
soluţia este saturată. Scurgem soluţia limpede într-o altă eprubetă 
(eventual o filtrăm). 

La 1—2 cm 3 din această soluţie adăugăm acum cîteva picături 
dintr-o soluţie de clorură ferică 1% (clorură ferică 1 g, dizol¬ 
vată în 100 cm 3 de apă). Se formează imediat o culoare violetă 
intensă. 

Prin această experienţă, ne-am convins că acidul salicilic 
dă cu clorură ferică o culoare violetă. 

Să luăm, acum, o tabletă de aspirină şi să o dizolvăm în 
cîţiva centimetri cubi de apă, într-o eprubetă. 

Turnăm cam jumătate din cantitatea de lichid într-o altă 
eprubetă şi fierbem 3 minute, apoi răcim. Adăugăm în fiecare 

amidon, cretă pisată etc. Iar pentru a împiedica acrirea laptelui, 
se adaugă şi aldehidă formică. 

Pentru a dovedi prezenţa în lapte a făinei şi în general a cor¬ 
purilor care conţin amidon, procedăm astfel: într-o eprubetă 
curată punem cîţiva cm 3 din laptele bănuit şi-i adăugăm o pică¬ 
tură de tinctură de iod. Dacă laptele capătă o culoare albastră, 
specifică amidonului, care prin încălzire dispare şi prin răcire 
reapare, laptele conţine amidon — deci a fost subţiat cu apă, 
apoi îngroşat. 

Pentru a dovedi prezenţa aldehidei formice în lapte, proce¬ 
dăm astfel: punem într-o eprubetă curată puţin lapte, adăugăm 
o cantitate egală de acid clorhidric concentrat şi un cristal de 
alaun (piatră acră) cît gămălia unui ac. Agităm şi apoi punem 
eprubetă într-un pahar cu apă caldă, unde o lăsăm cinci minute. 
Dacă laptele conţine aldehidă formică va apare o nuanţă 
roşiatică. Dacă nu conţine formaldehidă, va apare o nuanţă 
brună. 

Cînd laptele s-a descompus parţial, acrindu-se şi formîndu-se 
acid lactic, pentru a salva marfa, lăptarii neutralizează acreala 
cu bicarbonat de sodiu sau cretă. Noi putem dovedi prezenţa 
acestor substanţe în felul următor: evaporăm o probă din laptele 
suspect, pînă la perfecta uscare. Ardem rămăşiţa ce rămîne, ca 
să obţinem cenuşa. După ce cenuşa s-a răcit, ii adăugăm cîteva 
picături de acid clorhidric şi dacă în cenuşă se produce eferves¬ 
cenţă, înseamnă că ea conţine bicarbonat de sodiu sau cretă 
pisată. Efervescenţa trădează prezenţa carbonaţilor. 

ANALIZA URINEI 

Pentru verificarea sănătăţii, una dintre analizele cele mai 
folosite este aceea a urinei. 

La un om sănătos, urina are în medie următoarea compoziţie 
în constituienţi organici (în grame la litru): 

uree . 

.22 g; 

acid uric . 

.0,5 g; 

creatinină . 

. ig; 

acid hipuric . 

.0,5 g; 

acid oxalic. 

.0,01 g; 

urobilinogen . 

.0,02 g; 

alte substanţe. 

.1.1 g. 

apă . 



Totuşi, în anumite boli, urina mai conţine şi alte elemente. 
De îndată ce le găsim în urină, putem afirma şi prezenţa acelei 
boli'sau tulburări _n funcţiunile corpului. 

Astfel, „patologic 4 * găsim în urină: 

— în diabet: glucoză, acetonă, acid oxibutiric şi acid acetic; 

— în nefrite (boli de rinichi): albumină; 

— în icter (gălbinare): materii colorante din bilă şi acizi 
biliari; 

— în hematurie: singe. 

Natural, dozarea exactă a constituienţilor este treaba labora¬ 
toarelor bine utilate şi perfecţionate de biochimie. Se cer apa¬ 
rate complicate, precizie, multă experienţă şi îndemînare, precum 
şi cunoştinţe vaste. 

Totuşi, un amator poate afla prezenţa acestor corpi ce indică 
boala, aceasta cu titlul de experienţă. 

Albumină. Cum se află astfel prezenţa aibuminei? Umplem o 
eprubetă cu urină (numai pe jumătate) şi o încălzim în partea supe¬ 
rioară a lichidului. De cele mai multe ori se formează, în locul 
încălzit, un precipitat alb, abia vizibil, ca un fel de norişor alb. 

Adăugăm atunci acid acetic. Dacă acest precipitat nu se 
dizolvă, el este pricinuit de albumina din urină. Dacă se dizolvă, 
nu avem albumină în urină, ci corpi oarecum normali (calciu, 
magneziu etc.). 

O altă reacţie, cu mult mai precisă şi mai sensibilă, este 
aceea cu acidul sulfosalicilic; ea se face „la rece 44 (fără a încălzi 

urina). Punem în urină cîteva picături de acid sulfosalicilic, 
soluţie 20%; dacă se formează un precipitat alb este semn neîn¬ 
doielnic că avem albumină în urină. 

Este bine ca urina să fie filtrată, înainte de experienţe. 

Dozarea albuminei. Pentru a „doza“ cantitatea de albumină, 
trebuie să ne preparăm reactivul lui Bang. Dizolvăm de aceea, 
în apă, 118 g acetat de sodiu, adăugăm 56,5 cm 3 acid acetic 
glacial şi completăm cu apă distilată, aşa ca să facem în total 
un litru. 

Luăm 50 cm 3 de urină filtrată. O încercăm cu hîrtia de turne*- 
sol; dacă nu-i acidă, o acidulăm cu cîteva picături de acid. 
Adăugăm 10 cm 3 de reactiv Bang, şi ţinem o jumătate de oră 
într-o baie de apă, încălzită pînă la fierbere. 

Cîntărim o hîrtie de filtru. Apoi o punem la o pîlnie şi fil¬ 
trăm urina (în care, datorită reactivului, s-a produs precipitarea 
albuminei). Spălăm precipitatul rămas în filtru, turnînd dea¬ 
supra apă caldă. Uscăm apoi hîrtia cu precipitatul, la 105°C, 
răcim în exicator şi apoi o cîntărim. 

Din greutatea totală scădem greutatea hîrtiei de filtru, aflată 
la început, şi cunoaştem astfel cantitatea de albumină conţinută 
în cei 50 cm 3 de urină. Trebuie să raportăm apoi rezultatul la 
1000 cm 3 (înmulţim cu 20). 

Astfel, dacă aflăm, de exemplu, 0,2 g albumină, la 50 cm 3 , 
'înseamnă că un litru de urină va conţine 4 g albumină. 

Analiza cantitativă nu trebuie încercată decît dacă avem in 
laborator un cîntar sensibil (farmaceutic). In schimb, analiza 
calitativă este foarte uşor de realizat. 

Prezenţa albuminei în urină este un semn grav al existenţei 
anumitor boli de rinichi (nefrite acute, rinichi de stază). De 
asemenea, albumina apare în urină în icter şi în infecţii febrile 
etc. 

Glucoza în urină. Reacţia este foarte simplă. într-o eprubetă 
luăm urină (cîţiva centimetri cubi) şi adăugăm apoi puţină 

soluţie Fehling. încălzim în partea superioară a lichidului. 
Dacă avem glucoză, se formează îndată în regiunea încălzită un 
precipitat roşu. 

Aceeaşi experienţă, tot cu soluţia Fehling, se poate face şi 
mai elegant în felul următor. Se ia urină de două degete într-o 
eprubetă. într-altă eprubetă luăm soluţie Fehling în aceeaşi 
cantitate. încălzim simultan amîndouă eprubetele la aceeaşi 
flacără pînă la fierbere, apoi vărsăm soluţia în urină. Dacă urina 
conţine glucoză, peste cîteva secunde se formează culoarea roşie, 
ca un val roşu, ce cuprinde eprubetă. 

Pentru a vedea cum decurge experienţa — în cazul cînd nu 
avem la îndemînă urina de diabet — putem face experienţa cu 
soluţie de glucoză sau cu zahăr (fiert cu acid sulfuric). 

Prezenţa glucozei în urină este semn de diabet. 

Soluţia Fehling — care ne serveşte întotdeauna pentru recu¬ 
noaşterea glucozei — se prepară în fe ul următor: luăm 3,5 g 
cristale albastre de sulfat de cupru şi le dizolvăm fără încălzire 
în 100 cm 3 apă distilată. într-alt vas dizolvăm 18 g sare Sei- 
gnette (dublu tartrat de sodiu şi potasiu) în 100 cm 3 apă distilată 
şi adăugăm 6 g hidroxid de sodiu. Cele două soluţii, amestecate, 
dau soluţia Fehling. Este bine să le ţinem separate — pentru 
că amestecate nu durează prea mult. Le amestecăm (în cantităţi 
egale) doar cînd facem experienţa. 

Acetona. Corpi cetonici în urină (reacţia Legal). Filtrăm 
urina; adăugăm 10 picături de reactiv (soluţie de nitroprusiat 
de sodiu 10%) şi apoi două picături de hidroxid de sodiu. în 
prezenţa acetonei se formează o culoare cărămizie-galbenă. 

Pentru a fi siguri nu este vorba de vreo altă substanţă care 
a dat aceeaşi reacţie, adăugăm puţin acid acetic, care formează 
îndată o culoarea vişinie-roşie. , în urina normală, prin adău¬ 
garea de acid acetic culoarea dispare. 

Prezenţa de corpi cetonici în urină se constată în boli febrile, 
în diabet etc. 


Sînge. Reactiv Almen pentru sînge. Reactivul este format 
dintr-un amestec în volume egale de tinctură de guaiacol şi de 
esenţă de terebentină. O soluţie conţinînd sînge se amestecă cu 
reactivul şi se scutură; amestecul lăptos se va colora, în prezenţa 
sîngelui, în albastru. 

Reactiv Adler pentru sînge (reacţia cu benzidină). Eprubeta 
trebuie să fie foarte curată, pentru că reacţia este foarte sensi¬ 
bilă chiar pentru urmele cele mai ne'nsemnate de sînge. Luăm 
un vîrf de cuţit de benzidină şi o dizolvăm în puţin acid acetic 
concentrat, într-o eprubetă, formînd o soluţie saturată (să mai 
rămînă pe fundul eprubetei puţină benzidină, care nu se mai 
poate dizolva). 

Se adaugă după aceea apă oxigenată (H 2 0 2 ) şi apoi urină; 
în prezenţa sîngelui, reacţia devine pozitivă, adică ia o culoare 
intens albastră. Sînge în urină găsim în glomerulonefrita acută 
şi în unele otrăviri. 


ÎN LUMEA CHIMIEI ORGANICE 


SCURTĂ INTRODUCERE ÎN CHIMIA ORGANICĂ 

„Niciodată nu se va putea prepara în laborator vreo sub¬ 
stanţă organică... Substanţele organice se formează doar în corpul 
organismelor vii, fie ele plante sau animale — şi numai acolo“. 

De mult s-au îngălbenit filele cărţii în care sînt scrise aceste 
cuvinte. 

Au trecut de la tipărirea ei peste 280 de ani. Şi s-au 
împlinit, în acelaşi timp, 130 de ani de cînd afirmaţiile de mai 
sus au fost definitiv răsturnate cu ajutorul unor experienţe de 
laborator. 

Dar... să începem cu începutul. 

Ce sînt substanţele organice? Sînt substanţe care conţin car¬ 
bon. Este, aşadar, vorba despre combinaţii ale carbonului. Toate 
substanţele organice conţin carbon. Este adevărat că nu toate 
substanţele care cuprind carbon sînt organice. Astfel, carbonatul 
de sodiu sau de potasiu, bioxidul de carbon, bicarbonatul de 
sodiu şi alte cîteva nu sînt considerate substanţe organice. Cu 
aceste cîteva excepţii, însă, toate celelalte substanţe care conţin 
carbon sînt substanţe organice şi fac parte din domeniul chimiei 
organice. 

De ce au fost denumite astfel? Pentru că multă vreme ele 
n-au putut fi obţinute decît din organismele animale sau vege¬ 
tale. Astăzi se ştie că ele pot fi preparate şi în laborator. 

Se pare că prima substanţă organică preparată de om a fost 
oţetul — o soluţie diluată de acid acetic. Acidul acetic a fost 
preparat prima dată în secolul al IX-lea şi multă vreme a fost 
considerat ca fiind singurul acid organic. Gustul acru al tuturor 
fructelor crude era atribuit doar oţetului — deşi azi se ştie că 
există încă o sumedenie de acizi organici, care dau fructelor 
gustul acrişor. 

Peste două veacuri s-a obţinut prin distilarea vinului alcoolul 
ordinar (etilic) denumit şi spiritus vini (de unde a venit şi numele 
popular de spirt). 

Un nume pe care chimişti îl ştiu deşi este în general puţin 
cunoscut, e cel al lui Nicolas Lemery, un medic şi chimist 
francez, care a trăit între 1645 şi 1715. 

La vîrsta de 30 de ani, Nicolas Lemery publică o carte intitu¬ 
lată simplu „Cours de Chimie“. Aici întîlnim pentru prima dată 
clasificarea substanţelor în două mari categorii: substanţe mine¬ 
rale şi organice. Tot aici, Lemery scrie că substanţele organice 
nu pot fi preparate în laborator. 

Marele chimist Berzelius a sprijinit multă vreme această 
teorie. El a arătat că sintezele pe care numai organismele vii 
sînt în stare să le realizeze se datoresc unei forţe misterioase, 
numită „forţă vitală". 

Această concepţie a vitalismului a pus multe piedici ch'mi- 
ştilor şi a t constituit o serioasă frînă în calea progresului 
chimiei.- 

„Ceea ce formează corpurile vii în vasele lor, nici un chimist 
nu poate face în baloanele şi capsulele sale“, scria în anul 1808 
chimistul Friederich Gren. 

Această concepţie a fost însă răsturnată de marele chimist 
german Friederich Wohler, născut în anul 1800. La vîrsta de 
24 de ani, el prepară în laborator acidul oxalic, care se găseşte 
în plante, iar la 28, ureea, pornind de la substanţe anorganice. 
Ureea, o substanţă organică, fusese obţinută în baloanele chi- 

miştilor. Această lovitură dată vitalismului a constituit o 
adevărată cotitură pentru dezvoltarea chimiei organice. 

în anul 1842, chimistul rus N.N. Zinin a reuşit o nouă sin¬ 
teză, aceea a anilinei, care a deschis drumul industriei colo¬ 
ranţilor. în anul 1854, Berthelot izbuteşte să sintetizeze gră¬ 
simile şi acetilena. 

în anul 1861, chimistul rus A.M. Butlerov prezintă la con¬ 
gresul medicilor şi cercetărilor naturii ţinut în oraşul Speyer 
din Germania, referatul său despre structura substanţelor or¬ 
ganice. 

El arată că în substanţele organice, carbonul este tetra- 
valent şi că atomii de carbon se pot uni între ei, formînd lanţuri 
mai lungi sau mai scurte. Teoria sa a stat la baza realizărilor 
chimiei organice. 

în anul 1865 se cunoşteau abia 4 000 de substanţe organice, 
în 1880, numărul lor atinsese însă 15 000 iar în anul 1935 erau 
aproape 350 000. 

Azi, numărul substanţelor organice cunoscute este de circa 
un milion. 

Industria coloranţilor a luat o mare dezvoltare datorită chi¬ 
miei organice. Medicamentele reprezintă în bună parte şi e'e 
produse de sinteză organică. 

Materiile plastice sînt cele mai noi creaţii ale chimiei 
organice şi unele din cele mai promiţătoare. Valorificarea 
petrolului şi a metanului pe cale chimică ţin tot de chimia 
organică. 

Bogăţia uluitoare a chimiei organice, perspectivele ei 
uriaşe nu trebuie să sperie pe chimistul amator care doreşte 
să facă cunoştinţă cu această ramură de mare însemnătate a 
chimiei. 

în cele ce urmează vom înfăţişa doar cîteva din cunoş¬ 
tinţele elementare, pe care trebuie să le aveţi în acest domeniu, 
şi numai unele din nenumăratele experienţe posibile. 

O CĂLĂUZĂ ÎN CHIMIA ORGANICĂ 

Pentru a nu ne pierde în atît de bogatele ramificaţii ale 
chimiei organice, va fi necesar să ne luăm o călăuză. Manualul 
de chimie organică poate fi folosit foarte bine în acest scop. 
Pentru o rapidă recunoaştere a drumului pe care trebuie să 
apucăm, să facem aici o scurtă trecere în revistă a cîtorva din 
diferitele feluri de substanţe pe care le vom putea întîlni. 

Hidrocarburi. Atomii de carbon au însuşirea de a se putea 
uni unii cu alţii, formînd lanţuri de toate formele posibile. 

Dar ei au patru valenţe, adică patru braţe care se întind 
pentru a face legătura cu braţele libere ale altor elemente chimice. 

Unele din aceste braţe — cîte unul, două, sau chiar trei se 
unesc cu alte braţe tot ale unor atomi de carbon. 

Dar celelalte braţe? 

Se poate întîmpla ca celelalte valenţe să fie completate cu 
atomi de hidrogen. Ubţinem în acest caz substanţe formate din 
carbon şi hidrogen; aceşti compuşi sînt hidrocarburile. 

Hidrocarburile pot fi aciclice, ca de pildă propanul (un gaz): 

H H H 

i r i 

H-G -G-C-H 

I I I 

H H H 

sau ciclice, adică avînd un lanţ închis, cum e benzenul: 

H 

I 

G 

✓ \ 

H—C G—H 

I II 

H—C G—H 

/ 

C 

I 

H 

Atît hidrocarburile ciclice, cît şi cele aciclice pot fi saturate 
şi nesaturate. Propanul e o hidrocarbură aciclică saturată. Ben¬ 
zenul e o hidrocarbură ciclică nesaturată. O hidrocarbură nesatu¬ 
rată cuprinde unul sau mai multe grupuri de cîte doi atomi de 
carbon legaţi între ei prin două sau trei valenţe. Hidrocarburile 
ciclice nesaturate cu ciclul de şase atomi de carbon legaţi prin 
duble legături conjugate (ciclul benzenic) se numesc hidrocarburi 
aromatice. 

Hidrocarburile pot fi solide, lichide şi gazoase. în natură 
intîlnim adesea amestecuri din aceste hidrocarburi. Un exemplu 
clasic de substanţă formată dintr-un amestec de hidrocarburi 
gazoase, lichide şi solide este ţiţeiul (petrolul). 

Multe substanţe organice conţin în moleculă, pe lîngă hidrogen 
şi carbon, şi oxigen. 

Dintre acestea, iată cîteva: 

Alcoolii sînt substanţe organice compuse din carbon, hidrogen 
şi oxigen, în care în locul unuia sau mai mulţi atomi de hidrogen 
s-a substituit grupul — OH (oxidril). 

Fenolii sînt substanţe organice cu grupul — OH legat direct 
de carbonul unei hidrocarburi aromatice. 

Aldehidele sînt substanţe organice, care conţin gruparea 
— CHO, legată de un radical organic. 

Cetonele sînt substanţe organice, care conţin grupul G = O 
legat de doi radicali organici. 

Acizii organici sînt substanţe organice, care conţin gruparea 
carboxil — COOH. 

Esterii sînt substanţe organice, care rezultă prin acţiunea 
acizilor asupra alcoolilor sau fenolilor; pot fi asemănate cu sărurile 
din chimia anorganică. 

Grăsimile sînt esteri ai acizilor graşi cu glicerina (un alcool). 

Aminele sînt substanţe organice, care derivă de la amoniac 
prin înlocuirea atomilor de hidrogen cu radicali aciclici sau aro¬ 
matici. 

Pe lingă substanţele arătate mai sus, chimia organică cunoaşte 
hidraţii de carbon (glucidele) despre care vom vorbi ceva mai 
departe. 

De asemenea, nu trebuie să uităm compuşii cu azot, oxi¬ 
gen, sulf etc. care se întîlnesc în număr foarte mare în natură. 

Fireşte că lista de mai sus nu epuizează nici pe departe dife¬ 
ritele feluri de substanţe organice. 


SĂ FACEM CÎTEVA EXPERIENŢE 


CÎTEVA HIDROCARBURI 

Cum se prepară metanul. Una din bogăţiile ţării noastre este 
metanul. Adeseori, plimbîndu-te pe lingă vreo baltă ai să zăreşti 
mici băşicuţe de gaz ridicîndu-se la suprafaţa apei. Aprinde un 
chibrit şi ţine-1 acolo, deasupra apei: băşicuţele se vor aprinde 
pe loc. E vorba de gazul metan. Veţi întreba: „Cum se face că 
metanul se găseşte în bălţi? Sau e poate numai o simplă întîm- 
plare? 44 

Că nu e o simplă întîmplare, stă mărturie denumirea pe care 
i-o dădeau vechii chimişti metanului: „gazul bălţilor 44 . Explicaţia 
este simplă: gazul metan rezultă din descompunerea materiei 
vegetale, lipsită de aer, ce se află sub nămolul mlaştinilor. De 
asemenea, metanul se află şi în straturile de cărbuni, precum şi 
în vecinătatea regiunilor petrolifere şi în straturile de sare. 

La ce foloseşte gazul metan? întrebuinţările sale au devenit 
în ultimul timp deosebit de numeroase. Desigur, metanul poate 
fi ars şi, în acest fel, produce o mare cantitate de căldură. Captat 
din zăcămintele de unde iese sub presiune, el poate fi trimis la 
distanţe mari prin conducte, fiind folosit în diferite industrii sau 
pentru încălzit în oraşe. 

Prin arderea metanului se obţine negrul de fum, folosit la 
fabricarea cernelurilor şi în industria cauciucului. Oxidarea meta^ 
nului prin acţiunea vaporilor de apă la temperaturi ridicate repre- 

zintă un mijloc economic pentru obţinerea hidrogenului necesar 
în industria chimică (sinteza amoniacului, solidificarea grăsimi¬ 
lor etc.). 

întrebuinţări foarte importante ale metanului sînt cele pe 
care acesta le primeşte după ce a fost transformat în acetilenă. 

Din punct de vedere chimic, metanul este cea mai simplă 
hidrocarbură. Formula sa este CH 4 sau, dezvoltat: 

H 

I 

H-C-H 

I 

H 

în laborator putem prepara foarte uşor metanul, din carbură 
de aluminiu (C 3 A1 4 ) şi acid clorhidric (HC1). Punem într-o epru- 
betă o linguriţă de carbură de aluminiu. Peste ea turnăm tot o 
linguriţă de acid clorhidric. încălzim uşor eprubeta la o lampă 
cu spirt. Vom observa că lichidul începe să fiarbă şi că din el se 
desprind băşicuţe de gaz. 

Acest gaz este metanul. Iată cum a luat el naştere: 

C 3 A1 4 + 12 HC1 = 3CH 4 f 4A1C1 3 

E uşor de dovedit că e vorba de metan. Apropiem de gura 
eprubetei o flacără. Metanul se aprinde cu o flacără luminoasă. 
Flacăra e de obicei incoloră, însă, în cazul de faţă, ea va fi 
colorată uşor în galben, din cauza sodiului aflat în sticla 
eprubetei. 

Există şi alte metode pentru a obţine metanul în laborator, 
de pildă din hidroxid de sodiu (NaOH) şi acetat de sodiu 
CH 3 - COONa). 

Punem într-o eprubetă un amestec format din 2 g hidroxid 
de sodiu şi 4 g acetat de sodiu (anhidru), ambele sub formă 
solidă. Apoi, astupăm eprubeta cu un dop străbătut de un tub 
de culegere. 

Prin încălzire se degajă metan, care poate fi prins sub 
apă (fig. 75). 

Din amestecul pus în eprubetă va lua naştere aproximativ 
un litru de gaz metan, datorită reacţiei: 

NaCOOCH 3 + NaOH = Na 2 C0 3 + CH 4 


Fig. 75. Iată o instalaţie simplă cu ajutorul căreia puteţi prepara 
gazul metan. 

Trebuie să fim atenţi cînd lucrăm cu metanul şi mai ales nu 
trebuie să-l aprindem in amestec cu aerul. Un amestec de metan 
cu de două ori atîta oxigen, dacă e aprins, arde cu o explozie 
puternică. Acest amestec de metan cu oxigen este numit în minele 
de cărbuni „grizu“. 

>4^Etilena. O hidrocarbură ce se întîlneşte în gazele de cocserie 
şi în gazele de cracare a ţiţeiului este etilena. Formula acestei 
hidrocarburi este C 2 H 4 sau CH 2 = CH 2 , fapt care ne arată 
că avem de-a face cu o hidrocarbură nesaturată. 

Putem oare prepara etilenă în laborator? Desigur. Pentru 
aceasta avem nevoie de alcool etilic şi de acid sulfuric concentrat. 

încălzind un amestec de alcool etilic şi acid sulfuric, ia naştere 
întîi sulfatul acid de etil, care prin încălzire se descompune în 
etilenă şi acid sulfuric. Schematic, cele de mai sus se pot prezenta 
astfel: 

C 2 H 5 OH + H 2 S0 4 = H 2 S0 4 + H 2 0 + C 2 H 4 



în realitate, pe lîngă reacţia principală ce dă naştere etilenei, 
se mai formează şi alte produse secundare (eter, de pildă). 

Puneţi într-un mic balonaş 5 cm 3 de alcool etilic şi turnaţi 
apoi încet, amestecînd mereu, 15 cm 3 de acid su'furic concentrat. 
Observaţi că balonul începe să se încălzească. Introduceţi in balon 
cîteva bucăţele de piatră ponce curată, pentru ca încă zirea lichi¬ 
dului să se facă uniform. Astupaţi balonul cu un dop străbătut 
de un tub de culegere prevăzut cu o prelungire de cauciuc. Fixaţi 
balonul într-un stativ şi încălziţi-1 la o flacără: se degajă etilena» 
care poate fi prinsă sub apă (fig. 76). 


17 — Minuni în eprubetă 

Introducînd tubul de culegere într-un pahar cu o soluţie vio¬ 
letă de permanganat de potasiu, acesta se decolorează, iar pe fundul 
paharului se depune un praf negru de bioxid de magan. Decolora- 
rea soluţiei e rezultatul reacţiei dintre etilenă şi permanganat 
_de .potasiu, care este un puternic oxidant. 

Acetilena. O hidrocarbură cu o importanţă foarte mare pentru 
industria chimică este acetilena. Şi aceasta este tot o hidrocarbură 
nesaturată; formula ei este C 2 H 2 sau CH=CH. 

In industrie, acetilena se prepară din gaz metan. în ţara 
noastră s-a construit în anii regimului democrat-popular o fabrică 
de acetilenă care foloseşte metanul drept materie 'primă. D n 
acetilenă, chimiştii obţin nenumărate substanţe: clorură de metil, 
cloroform, cauciuc sintetic, acid acetic, acetonă, alcool etilic, 
benzină sintetică etc. 

Acetilena se prepară din carbură de calciu (carbid) şi apă: 

CaC 2 + 2H 2 0 = Ca(OH) 2 + C 2 H 2 

în laborator preparăm acetilena punînd într-o eprubetă cîteva 
bucăţele de carbid, peste care turnăm puţină apă. Acetilena 
degajată poate fi prinsă sub apă la fel ca şi celelalte hidrocarburi 
pe care le-aţi preparat mai înainte. Trecînd un curent de acetilenă 
printr-o soluţie de permanganat de potasiu, soluţia se decolorează, 
deoarece acetilena se oxidează pe seama oxigenului cuprins în 
permanganat. 

Acetilena, dator tă faptului că atomii ei de hidrogen sînt 
legaţi de doi atomi de carbon cu triplă legătură, poate forma 
combinaţii cu metalele, prin înlocuirea hidrogenului cu un atom 
de metal. Astfel, poate lua naştere, de pildă, acetilura de cupru. 
Aceasta se prezintă sub forma unui precipitat roşu-brun, care 
explodează în stare uscată. 

Cum experienţa aceasta este foarte uşoară şi neprimejdioasă, 
♦ci-nd lucrăm cu cantităţi mici de substanţe, o vom descrie 
jmaji jos. 

într-un balon Erlenmayer (fig. 77-A) punem cîteva bucă¬ 
ţele de carbid. Gura balonului o astupăm cu un dop prin care 
trecem o pîlnie de separaţie şi un tub de sticlă îndoit de două 
ori în unghi drept, care intră în alt balon (B) umplut pe trei 



sferturi cu apă. In lipsa unei pîlnii de separaţie, se poate uşor 
improviza una dintr-o pîlnie de sticlă, o bucată de tub de cauciuc, 
un tub de sticlă subţiat la un capăt şi o eternă (aceasta poate fi 
un simplu cîrlig de rufe). 

Al doilea balon (B) este legat de o eprubetă (C), tot cu aju¬ 
torul unui tub de sticlă, care pătrunde liber pînă în fundul ei, 
şi care conţine 2—3 cm 3 de soluţie amoniacală de sare cuproasă. 
Aceasta se prepară în felul următor: se pune într-o eprubetă 1 
clorură cuprică, 2 cm 3 hidroxid de amoniu (amoniac) şi 10 ci 
apă; amestecul se agită puternic. 

Acum instalaţia e gata. în balonul A se produce acetilena, 
în B are loc spălarea ei, iar în C se produce reacţia ei cu soluţia 

amoniacală. într-un vas amestecăm 10 cm 3 de apă cu 10 cm 3 de 
alcool denaturat. 

Acesta e un amestec moderativ, care are rolul de a eco¬ 
nomisi carbidul, pentru că altfel s-ar produce o cantitate prea 
mare de acetilenă, care n-ar putea fi folosită şi s-ar pierde 
în aer. Turnăm amestecul făcut în pîlnia de separaţie, iar cu 
ajutorul clemei reglăm debitul de apă şi alcool, astfel ca peste 
carbid să cadă cam 10 picături pe minut din acest amestec. 

Acetilenă formată trece prin soluţia amoniacală de cupru 
şi dă naştere acetilurei de cupru, care precipită. Filtrăm acest 
precipitat, îl spălăm cu apă şi puţin alcool, apoi îl uscăm cu grijă 
pe o hîrtie de filtru. Introducînd o mică cantitate de acetilură 
de cupru în flacără are loc o explozie nepericuloasă. Vom avea, 
însă, grijă să lucrăm cu cantităţi cît mai mici de substanţe. 
^Benzenul. Benzenul este una din cele mai importante hidro¬ 
carburi. 

Pe bună dreptate s-a spus despre benzen că acesta este „bu- 
nicul“ a peste 10 000 de substanţe chimice. 

Formula chimică a benzenului este C 6 H 6 sau dezvoltat: 

H 

I 

C 

/ \ 

H-G G-H 

• II I 

H-C C-H 

x ^ 

G 

I 

H 

După cum se vede, benzenul este o hidrocarbură ciclică, nesa¬ 
turată. El este reprezentantul principal al combinaţiilor aro¬ 
matice. Benzenul este un lichid incolor, mobil, cu miros carac- 
teristic. Nu se amestecă cu apa, se aprinde uşor (vaporii săi sînt 

mai grei decît aerul) şi arde eu flacără luminoasă. Răcit, ben¬ 
zenul se solidifică într-o masă cristalină, albă, care se topeşte 
la 5,5°G. 

Vom face acum cîteva experienţe uşoare şi care nu necesită 
materiale greu de procurat. 

Vom începe cu nitrobenzenul. 

Benzenul poate fi transformat sub acţiunea nitrantă a acidului 
azotic în nitrobenzen sau dinitrobenzen — după cum agentul 
nitrant este mai slab sau mai puternic. 

Preparaţi într-o eprubetă sau într-un balon mic un amestec 
nitrant compus din 3 cm 3 acid azotic şi 4 cm 3 acid sulfuric. 
Răciţi vasul în apă rece, deoarece prin amestecarea acizilor el se 
încălzeşte, apoi adăugaţi picătură cu picătură, agitînd continuu 
şi răcind din cînd în cînd, 2 cm 3 de benzen. După 5 minute turnaţi 
conţinutul vasului într-un cristalizor cu apă: nitrobenzenul se 
separă la fund sub forma unui ulei greu, galben. Mirosul său 
aminteşte mirosul esenţei de migdale. 

Dinitrobenzenul se deosebeşte de nitrobenzen (din punct de 
vedere chimic) prin existenţa a două grupe nitro (N0 2 ) legate 
de nucleul benzenic. 

Prepararea dinitrobenzenului este asemănătoare cu a nitro- 
benzenului. 

Astfel, pentru prepararea dinitrobenzenului se face un a- 
mestec nitrant de acid azotic şi sulfuric, ca şi în experienţa 
precedentă şi se adaugă apoi 2 cm 3 de nitrobenzen. Se încălzeşte 
la fierbere pe baia de apă. După 15 minute de fierbere se varsă 
amestecul într-un vas cu apă rece. Dinitrobenzenul se separă la 
fundul vasului sub forma unor frumoase cristale, colorate galben 
din cauza impurităţilor. 

Reacţiile chimice care au loc sînt următoarele: 

C 6 H 6 + HN0 3 = C 6 H 5 - N0 2 + h 2 o 
C 6 H 5 - N0 2 + HN0 3 = C 6 H 5 - (N0 2 ) 2 + H 2 O 

ALCOOLUL ETILIC ÎN LABORATOR 


Pentru chimişti, cuvîntul „alcool“ indică o mare familie de 
compuşi organici. Sînt cunoscute pînă acum sute de „alcooli“, 
alte cîteva mii mai sînt încă posibili, cel puţin teoretic. Metanolul, 
etanolul, glicerina, iată cîţiva alcooli mai obişnuiţi. Terminaţia 
ol, a unui substantiv, în chimie, însemnează de obicei că este 
vorba de un alcool. 

Cînd un chimist aude vorbindu-se despre un alcool, ştie că 
este vorba de o substanţă organică, care cuprinde un grup carac¬ 
teristic: — OH, numit oxidril. Fie că oxidrilul este legat de un 
lanţ mai lung sau mai scurt de atomi de carbon, produsul obţinut 
se numeşte tot alcool. 

Dintre toţi alcoolii cunoscuţi, cel mai utilizat este, fireşte, 
alcoolul etilic, care din această cauză a fost denumit „alcool 
ordinar“. 

I Să-l cercetăm. 

^ Cîteva experienţe cu alcoolul etilic. Familia alcoolilor 
cuprinde, după cum am văzut, foarte numeroase rubedenii. 

Alcoolul etilic este fără îndoială cel mai cunoscut membru 
al acestei familii. Sub forma de băuturi şi de doctorii făcute din 
fructe fermentate, el se întilneşte încă din cele mai vechi timpuri. 

De la început trebuie să facem deosebirea între alcoolul 
etilic şi alcoolul industrial. Acesta din urmă este alcool etilic 
denaturat — alcool care nu mai poate fi întrebuinţat pentru 
băuturi, din cauză că i s-au adăugat substanţe otrăvitoare sau 
cu miros sau gust neplăcut. Acest alcool denaturat are între¬ 
buinţări industriale. 

Ca toate alcoolurile, alcoolul etilic (C 2 H 5 OH) este o substanţă 
formată din carbon şi hidrogen la care se adaugă un grup oxi¬ 
dril. Luaţi gazul metan (C 2 H 6 ), furaţi-i un atom de hidrogen, 
puneţi în locul său grupul — OH şi... iată că aţi fabricat C 2 H 5 OH, 
adică alcoolul etilici 

Pe hîrtie, această „preparare" pare simplă, dar în practică 
lucrurile sînt cu mult mai complicate. Pină acum, chimiştii au 
întrebuinţat doar metode ocolite pentru a realiza această trans¬ 
formare. Procedeul fermentaţiei, care a împlinit poate cîteva 
milenii de existenţă, este şi astăzi metoda cea mai întrebuinţată. 

Cum se procedează? Se adaugă drojdie de bere la o soluţie 
diluată a unui „zahăr" simplu (de exemplu glucoză); drojdia 
produce o enzimă şi aceasta lucrează ca un catalizator transformînd 
zahărul în alcool şi bioxid de carbon. 

Acest procedeu important poate fi uşor demonstrat în labora¬ 
torul nostru de acasă pe scară mică. Siropul de cereale (glucoză 
C 6 H 12 0 6 ) se poate obţine uşor; procuraţi-vă nişte glucoză şi dizol¬ 
vaţi-o în apă, obţinînd o pastă groasă. Turnaţi 25 cm 3 din siropul 
gros în 250 de cm 3 de apă, într-un flacon sau într-un balon Erlen- 
mayer. Adăugaţi apoi la aceasta puţină drojdie, pe care o ameste¬ 
caţi mai întîi cu cîteva picături de apă, transformînd-o într-o pastă. 
Astupaţi flaconul cu un dop de cauciuc cu o singură gaură, prin 
care introduceţi un tub de sticlă; capătul celălalt al tubului îl 
introduceţi pînă în fundul unei mici sticluţe sau al unui cilindru 
de sticlă. Turnaţi în acest cilindru puţină apă de var şi astupaţi-1 
cu un dop cu două găuri. Printr-una din găuri pătrunde tubul 
de sticlă; cealaltă se lasă deschisă pentru a permite ieşirea gazului. 

Lăsaţi acest aparat să stea la un loc cald vreo două sau trei 
zile. După primele 24 de ore, fermentaţia va începe cu putere; 
la suprafaţa lichidului va apare spumă şi în apa de var se vor 
vedea mici băşicuţe. Faptul că apa de var a devenit alb-lăptoasă 
ne indică că în cursul fermentaţiei s-a născut gazul bioxid de 
carbon. Reacţia chimică este următoarea: 

C 6 H 12 0 6 = 2C 2 H 5 OH + 2C0 2 

Fermentaţia nu poate totuşi să crească la infinit procentul 
de alcool. Cînd alcoolul ajunge la o concentraţie de 12—16%, 
fermentaţia din întregul lichid se opreşte. Concentrarea sa se 

obţine mai departe prin distilare; cum alcoolul fierbe la 78°C, 
iar apa la 100°C, primii vapori obţinuţi sînt foarte bogaţi în 
alcool. Distilarea în casă a alcoolului pe scară mare esto primej¬ 
dioasă şi pedepsită de lege şi orice încercare în această direcţie 



I'ig. 78. Aparat în care se poate distila alcoolul etilic. 


trebuie împiedicată. Cu toate acestea, distilarea pe scară mică 
oferă un exerciţiu foarte util pentru lucrările mai complicate 
de laborator şi poate fi făcută în scop experimental. 

Aranjaţi aparatura aşa cum se vede în figura 78. Prin orificiul 
dopului ce astupă balonul de distilat introduceţi un termometru 
(dacă aveţi) şi capătul refrigerentului. Refrigerentul (condensa¬ 
torul de vapori) poate fi construit din două tuburi de sticlă: 
unul cu diametrul de 2,5 cm şi lungimea de 25 cm, iar celălalt 
ceva mai lung şi cu diametrul de 0,5 cm. Introduceţi tubul subţire 
prin orificiile din dopurile puse la capetele tubului larg, apoi 

faceţi un orificiu în plus în fiecare dop şi în fiecare puneţi un 
tubuleţ pentru apă. Apa trebuie să circule prin refrigerent de jos 
în sus, pentru că apa caldă fiind mai uşoară se ridică în sus. 

Puneţi 125 cm 3 din soluţia fermentată în balon. Adăugaţi 
cîteva fărîmiţe de marmură, pentru a împiedica fierberea vio¬ 
lentă, şi puneţi o sită cu azbest sub balon. în cursul distilării 
alcoolului sau a altor substanţe inflamabile trebuie întotdeauna 
să vă asiguraţi că dopul balonului şi toate legăturile dintre flacon 
şi refrigerent sînt bine strînse şi nu lasă să scape nimic. într-un 
balon ataşat la capătul inferior al refrigerentului se va strînge 
lichidul distilat. 

Daţi acum drumul la apă prin refrigerent şi aprindeţi o lampă 
■de spirt sub balonul cu lichidul de distilat. Priviţi cu grijă termo¬ 
metrul. Vaporii încep să se ridice şi să se condenseze în clipa 
<3Înd termometrul va arăta probabil ceva mai mult ca 78°C. 
Aceşti vapori sînt alcătuiţi în cea mai mare parte din alcool. 

Termometrul este necesar pentru cunoaşterea temperaturii 
vaporilor, dar nu e indispensabil. 

Pentru a dovedi că produsul obţinut este alcoolul etilic, 
aveţi la dispoziţie mai multe experienţe. 

Preparaţi o soluţie de iod dizolvînd 2 g de cristale de iod 
şi 6 g de iodură de potasiu în 100 cm 3 de apă. Adăugaţi 5 cm 3 
din această soluţie la 5 cm 3 din distilat şi apoi picaţi dintr-o 
soluţie de hidroxid de potasiu pînă cînd culoarea brună dispare, 
încălziţi puţin şi lăsaţi totul liniştit cîteva minute. Se formează 
un precipitat fin, galben, cu miros înţepător. Acesta este iodo- 
formul (CHI 3 ). Deşi acetona şi un număr de alte substanţe pot 
fi transformate în iodoform prin acest procedeu, în acest caz 
particular, cînd nu este nici o posibilitate ca aceste substanţe 
să fie prezente — precipitatul, şi mai ales mirosul dovedesc 
prezenţa alcoolului etilic.. 

Altă probă, mai spectaculoasă, poate fi căpătată cu un reactiv 
format amestecînd 5 cm 3 de acid azotic concentrat cu 95 cm 3 

de acid acetic glacial, şi adăugind o picătură dintr-o soluţie de 
bicromat de potasiu (1 parte bicromat de potasiu dizolvat în 9 
părţi apă). Adăugaţi la această soluţie cîteva picături din disti¬ 
lat şi încălziţi uşor. Dacă alcoolul etilic este prezent, soluţia 
galbenă va deveni albastră. 

Chiar cu ajutorul aparatelor de distilat cele mai bune, alco¬ 
olul 100% pur, sau „absolut", nu poate fi obţinut direct. Cel 
mai pur alcool mai conţine încă 4 sau 5% apă. Una din metodele 
pentru a înlătura această apă este de a amesteca alcoolul de 
95% cu oxid de calciu şi apoi a-1 redistila. în felul acesta, apa 
se uneşte cu oxidul de calciu. Pentru experienţă, puteţi pur şi 
simplu să amestecaţi alcool de 95% cu puţin var nestins (oxid 
de calciu). Astupaţi sticla sau balonul în care aţi pus alcoolul 
şi varul şi lăsaţi-o liniştită cîteva zile. Lichidul limpede, care 
se găseşte deasupra varului depus pe fund, este alcool aproape pur. 

Sulfatul de cupru anhidru poate fi întrebuinţat pentru a deter¬ 
mina dacă a mai rămas apă în alcool. încălziţi cîteva cristale 
mici de sulfat de cupru (piatră vînătă) pînă devin albe, apoi 
agitaţi-le cu puţin alcool într-o eprubetă. După cîtva timp, 
sulfatul de cupru redevine albastru. Aceasta dovedeşte că alco¬ 
olul conţine apă. 

Dar alcoolul etilic ne dă posibilitatea să facem şi alte expe¬ 
rienţe interesante. Vom descrie acum cîteva experienţe simple. 

Amestecăm într-o eprubetă 2 cm 3 alcool etilic cu 2 cm 3 acid 
sulfuric concentrat. Amestecul începe să se încălzească de la 
sine; pentru a grăbi reacţia, vom încălzi uşor eprubetă la fla¬ 
căra unei lămpi de spirt. Cînd amestecul începe să fiarbă mai 
turnăm în eprubetă 10—20 picături de alcool etilic. Imediat 
apare mirosul caracteristic al eterului. Am preparat eter etilic. 

Amestecăm într-o eprubetă 4 cm 3 soluţie de bicromat de 
potasiu, cu 2 cm 3 acid sulfuric diluat şi 1 cm 3 alcool etilic. încăl¬ 
zim eprubetă la o flacără mică; soluţia îşi schimbă culoarea, 
între timp apare un miros de mere verzi — caracteristic pentru 

aldehida acetică. Aldehida acetică se obţine în această reacţie 
prin oxidarea alcoolului cu oxigenul eliberat de amestecul de 
bicromat de potasiu şi acid sulfuric. 

Alcoolul etilic poate fi transformat şi în acid acetic. Expe¬ 
rienţa aceasta o vom face tot într-o eprubetă, în care amestecăm 
0,5 g permanganat de potasiu, 3 cm 3 apă şi 0,5 cm 3 alcool etilic, 
încălzind uşor eprubetă simţim imediat mirosul înţepător de 
oţet. Apropiind de gura eprubetei o hîrtie albastră de turnesol, 
umezită în prealabil, aceasta se albăstreşte — semn că din epru¬ 
betă ies vapori acizi. 

Multe esenţe artificiale şi mirosuri de flori sînt esteri, adică 
substanţe rezultate din reacţia unui alcool cu un acid organic. 
Acetatul de etil, un ester comun, poate fi preparat făcînd un 
amestec de 5 cm 3 acid acetic glacial cu 2 cm 3 acid sulfuric con¬ 
centrat şi 5 cm 3 alcool etilic. încălziţi eprubetă punînd-o într-un 
vas cu apă fierbinte, apoi lăsaţi-o deoparte. în cîteva minute, 
mirosul plăcut al acetatului de etil va deveni evident. 
o 

ALCOOLUL METILIC 


Alcoolul metilic este una din cele mai puternice otrăvuri. 
Introdus în stomac, pătrunde în sînge şi porneşte astfel în circu¬ 
laţia generală prin întregul nostru corp. Printre proprietăţile 
speciale ale alcoolului metilic (CH 3 OH) se găseşte însă şi una 
foarte neplăcută: se strecoară cu o deosebită uşurinţă printre 
celulele creierului unde se oxidează, transformîndu-se în aldehidă 
formică şi acid formic. De aici, urmează moartea. 

Doza ucigătoare este în general în jurul a 50—100 cm 3 de 
alcool metilic. Totuşi, chiar dacă înghiţim numai 5—10 cm 3 ne 
putem aştepta la otrăviri grele, ba chiar şi la orbire. De aceea, 
experienţele cu alcoolul metilic trebuie executate cu cea mai 
mare grijă, ca de altfel toate experienţele. 

Din cauza primejdiei foarte mari de otrăvire, este strict 
interzis să se Întrebuinţeze în alimentaţie alcoolul metilic sau 
alcoolul obişnuit, denaturat cu alcool metilic. 

In stare pură, alcoolul metilic este un lichid limpede ca apa 
şi mobil ca şi ea: mirosul său este neplăcut. 

Alcoolul metilic se poate amesteca în orice proporţii cu apa 
sau alcoolul. 

Alcoolul metilic poate fi analizat „elementar" în laboratoa¬ 
rele bine înzestrate. Chimiştii află astfel că el este alcătuit din 
37,5% carbon (C), 12,5% hidrogen (H) şi 50% oxigen (O). Dacă 
împărţim, acum, aceste numere, prin greutatea atomică a fie¬ 
căruia din elementele respective, obţinem raportul: 

C/H/O = 3,12/12,5/3,12 

ceea ce* după cum se vede, este foarte asemănător cu 1/4/1. Potri¬ 
vit acestor date, formula ar trebui să fie deci CH 4 0 sau un mul¬ 
tiplu. Prin alte procedee, s-a stabilit că greutatea moleculară 
este de 32. Rezultă deci că formula justă este chiar aceasta. 

Cum sînt însă legaţi între ei atomii care alcătuiesc alcoolul 
metilic ? Să ne gîndim puţin. Grupul caracteristic alcoolului 
este, în general, —OH (oxidril) după cum ştim. Acest oxidril 
trebuie să fie legat de carbon. Ceilalţi trei atcmi de carbon tre¬ 
buie să fie de asemenea direct legaţi de carbon. Aşadar, singura 
formulă în spaţiu posibilă este: 

H 

I 

H-C-OH 

I 

H 

Aerul care conţine de la 6 la 36% (cu aproximaţie) alcool 
metilic, devine exploziv. 

Iată o experienţă simplă, care demonstrează acest lucru. Să 
turnăm doar cîteva picături de alcool metilic într-o sticlă. Aştep- 

tăm să se evapore picăturile, astupăm apoi sticla, o învelim 
cu o cîrpă udă, apropiem de gura ei un chibrit aprins şi o des¬ 
tupăm. Urmează o explozie puternică (ne- 
periculoasă), însoţită de o detunătură. Ros¬ 
tul cîrpei ude, cu care înfăşurăm sticla, 
este de a împiedica eventualele cioburi să 
ne zgîrie. 

Cîteodată, această experienţă nu reu¬ 
şeşte. Care poate fi explicaţia? Simplu: o 
cantitate fie prea mare, fie prea mică de 
alcool metilic. Se poate întîmpla, de pildă, 
ca vaporii ce s-au format în urma evapo¬ 
rării picăturilor de alcool să umple toată 
sticla şi, în acest caz, să nu fie aer sufi¬ 
cient pentru a da naştere exploziei. 

I^tă acum alte cîteva experienţe. 

Amestecaţi într-o farfurioară sau într-o 
capsulă puţin acid boric cu alcool metilic, 
în aşa fel, încît să obţinem o pastă subţire. 

Să adăugăm la acest amestec 1—2 cm 3 acid 
sulfuric concentrat. După aceea, aprindem 
totu1. 



Va lua naştere o flacără verde, foarte 
frumoasă. Se ştie că borul colorează fla¬ 
căra în verde. 

Amestecăm într-un balon următoarele 
substanţe: 10 cm 3 alcool metilic, 1 cm 3 
acid sulfuric concentrat, 1 g acid boric. 

Astupăm balonul cu un dop bine po¬ 
trivit. Dopul va fi prevăzut cu o gaură 
prin care va trece un tub de sticlă, drept, 
lung de vreo 50 cm şi subţiat la capătul 
de sus. Fixăm balonul într-un stativ si-1 



Fig. 79. O Ilacără do 
o jumătate de metru. 

încălzim la o flacără mică. Prin încălzire ia naştere un ester 
care iese prin tubul de sticlă. 

Esterii sînt substanţe care se formează prin combinarea 
unui acid cu un alcool. în cazul de faţă este vorba de un ester 
metil-boric, adică format din acidul boric şi alcoolul metilic. 

După cîtva timp de la începutul încălzirii, esterul se va dez¬ 
volta în cantitate suficient de mare pentru a putea fi aprins, 
la capătul tubului de sticlă. Din cauza conţinutului de bor, 
flacăra care se va forma va fi verde (fig. 79). După cum vom 
încălzi mai puternic sau mai slab substanţele din balon, flacăra 
aceasta va pute.a să se lungească sau să se scurteze- Uneori, fla¬ 
căra poate deveni lungă pînă la o jumătate de metru! 

Deasupra flăcării se adună un fum alb, alcătuit din acid 
boric. 


FENOLUL 

Să deschidem un manual de chimie la capitolul „fenoli“. O 
să găsim o frază foarte cunoscută: „Se numesc fenoli substanţele 
organice care au cel puţin un oxidril (OH), legat de nucleul 
unei hidrocarburi aromatice../ 4 

Iar printre fenoli, cel mai uşor de găsit este... fenolul. 

Fenolul (cu care ne vom ocupa acum) e un corp solid, obţinut 
prin distilarea gudronului de huilă, luîndu-se porţiunea ce distilă 
între 180°-220°C. 

Ca aspect, fenolul e un corp alb-străveziu, cristalizat în formă 
de ace. 

Să-l aprindem, într-o farfurioară mică: arde cu o flacără cu 
fum. Să atingem pielea: o va albi, în scurt timp, prin ardere. 

Cu toate că e un corp destul de vătămător, există totuşi cîteva 
experienţe care pot fi făcute cu interes şi fără nici un pericol 
de către un chimist amator. 

Experienţa 1: Introducem într-o eprubetă curată cîteva 
cristale de fenol. Peste acesta vom turna hidroxid de sodiu 

(sodă caustică, lichidul e obţinut prin dizolvarea hidroxidului 
de sodiu în apă). Cantitatea: cîţiva centimetri cubi, sau, ca să 
ne folosim de mijloace mai simple de măsurătoare... cam două 
degete. Fenolul se va dizolva cu uşurinţă în soda caustică. Adău¬ 
găm, apoi, acid clorhidric diluat în apă, pînă^ cînd soluţia din 
eprubetă — din bazică, aşa cum era — devine acidă. Apar pete 
uleioase de fenol şi mirosul lui atît de caracteristic. 

Experienţa 2 nu e decît o variantă a celei dintîi: are însă 
calitatea de a fi ceva mai spectaculoasă. Intr-o eprubetă curată 
punem cîteva cristale incolore de fenol. Turnăm apoi apă, nu 
prea multă: vom vedea că o parte din fenol se dizolvă, pe cînd o 
alta rămîne nedizolvată, fiind în exces: ea va rămîne la fundul 
eprubetei. Facem, într-o altă eprubetă, o soluţie de hidroxid de 
sodiu, pe care o vărsăm peste soluţia din prima eprubetă; 
amestecînd vom observa că tot fenolul se dizolvă. Turnăm, în 
sfîrşit, acid clorhidric diluat, pînă la acidularea soluţiei: 
apar petele de fenol. în acelaşi fel este extras fenolul din uleiul 
carbolic; anume, uleiul se tratează cu NaOH în care se dizolvă 
fenolul, separîndu-se de naftalină. Din fenolatul de sodiu, 
fenolul se scoate, apoi, cu ajutorul acidului. 

Explicaţia este simplă: fenolul, prin combinaţie cu hidro- 
xidul de sodiu, dă fenolat de sodiu, care este foarte uşor solubil 
în apă. Iată procesul, în linii largi: 

C 6 H 5 OH + NaOH = C 6 H 5 ONa + H 2 0 

C 6 H 5 ONa + HG1 = C 6 H 5 OH + NaCl 

C 6 H 5 OH este tocmai fenolul; NaOH nu este altul decît hidro- 
xidul de sodiu (soda caustică), iar C 6 H 5 ONa este fenolatul de 
sodiu, format prin combinarea primelor două. 

Experienţa 3: Bromul dă cu fenolul un produs care se numeşte 
tribromfenol. E un corp alb, solid şi-l putem obţine în laborator 
în felul următor: luăm o eprubetă, în care turnăm, cu băgare 


de seamă, cîţiva centimetri cubi de apă de brom. în ea, tur¬ 
năm o picătură sau două de soluţie de fenol în apă; se precipită 
un corp alb, care — nu mai e nevoie s-o spunem — este tocmai 
tribromfenolul. 

Experienţa 4 începe, ca şi celelalte, prin luarea unei eprubete 
curate din raftul în care sînt aşezate aceste folcsitoare unelte 
ale chimistului amator şi introducerea în interiorul ei a cîtorva 
cristale incolore de fenol. Peste aceste cristale se toarnă o can¬ 
titate oarecare de apă. Se scutură bine de tot eprubeta, apoi 
soluţia apoasă pe care o conţine se decantează treeîndu-se într-o 
altă eprubetă. într-o a treia eprubetă facem în sfîrşit o soluţie 
de clorură ferică (FeCl 3 ), pe care o vărsăm peste prima soluţie. 

Rezultatul: apariţia neaşteptată a unei coloraţii violete. 

Explicaţia: toţi fenolii dau cu clorura ferică (FeCl 3 ) diferite 
coloraţii. Cu alţi fenoli, culorile se schimbă în verde, albastru 
sau chiar negru. 


ALDEHIDE ŞI CETONE 

Printre produsele organice întîlnim două categorii de sub¬ 
stanţe foarte importante. E vorba de aldehide şi cetone. Atît 
aldehidele cît şi cetonele sînt caracterizate prin prezenţa grupei 
carbonil (= C = O) în molecula lor. în molecula de aldehidă, 
această grupă este legată de un radical şi de un hidrogen, ca 
de pildă: 




o 


R-C 

Aldehidă acetică a cărei formulă brută este C 2 H 4 0 se repre¬ 
zintă în felul următor: 

✓ ° 

ch 3 -c 

\H 

De la această regulă tace excepţie însă aldehida formică, a 
cărei grupă carbonil e legată de doi atomi de hidrogen: 

✓° 

H-C 

X H 

în molecula de cetonă, grupa carbonil e legată în schimb 
de alţi doi atomi de carbon (de pildă doi radicali): 

O 

II 

R-C-R 

Cea mai cunoscută cetonă este dimetil-cetona sau acetona, a 
cărei formulă chimică este următoarea: 

O ' 

II 

ch 3 - g - gh 3 

Dar, să începem cu experienţele. 

Aldehida acetică. O aldehidă foarte cunoscută este aldehida 
acetică. Aceasta se obţine prin oxidarea alcoolului etilic. 

Amestecăm într-o eprubetă 1 cm 3 soluţie de bicromat de 
potasiu cu 0,5 cm 3 acid sulfuric diluat şi 0,5 cm 3 alcool etilic, 
încălzind uşor eprubetă la o lampă de spirt, simţim imediat 
un miros de mere verzi: e aldehida acetică, care a luat naştere 
prin oxidarea alcoolului etilic: 


GH 3 - CH 2 OH + O 


✓ 

CH 3 - G - H + 


HoO 


Aldehida acetică este un lichid cu miros caracteristic, care 
fierbe la 21°G. 

Aldehida acetică poate fi preparată în cantitate mai mare, 
folosind următorul procedeu: 

într-un mic balon se introduce 2,5 g bicromat de potasiu, 
10 cm 3 acid sulfuric şi 10 cm 3 alcool etilic. Se astupă balonul cu 


18 — Minuni în eprubetă 

un dop prin care trece un tub de evacuare (f ig. 80). Se agită balonu I 
şi se încălzeşte încet. în timpul acesta se observă o schimbare 
a culorii soluţiei. Fixăm balonul într-un stativ şi introducem 
tubul de evacuare pînă la fundul unei eprubete în care am pus 


10 cm 3 apă rece. în 
lipsa unui stativ pu¬ 
tem aşeza balonul în¬ 
tr-un pahar pe fundul 
căruia am pus două 
bucăţele de tub de 
sticlă, astfel ca balo¬ 
nul să nu stea direct 
pe sticla paharului. 
Turnăm apoi apă în 
pahar. încălzim după 
aceea cu atenţie ba¬ 
lonul prins în stativ 
sau paharul în care 



Fig. 80. Prepararea aldehidei acetice. 


am pus balonul. După cîteva minute de încălzire, volumul li¬ 
chidului din eprubeta de colectare creşte aproape de două ori. 
Atunci se întrerupe încălzirea şi se desface aparatura. 

Lichidul distilat are un miros pătrunzător de mere verzi — e 
aldehida acetică. 

Cum dovedim că substanţa obţinută este aldehida acetică? 
într-o eprubetă punem 1 cm 3 din soluţia de cercetat, 0,5 cm solu¬ 
ţie de hidroxid de sodiu şi apoi, în picături, soluţie de sulfat de 
cupru, pînă la formarea unui precipitat. Se încălzeşte amestecul 
pînă la fierbere; atunci se formează un precipitat roşu. 

Ce s-a întîmplat? 

Sulfatul de cupru împreună cu hidroxidul de sodiu a format 
un precipitat albastru de hidroxid cupric. Aldehida acetică încăl¬ 
zită în soluţia alcalină reduce combinaţiile cuprîce în oxid cupros 
care precipită. 

Cu soluţia de aldehidă acetică obţinută vom putea prepara 
o masă plastică. 

Intr-o eprubetă punem 5 cm 3 soluţie de aldehidă acetică şi 
2,5 cm 3 hidroxid de sodiu (soluţia apoasă 5—10%). Se încălzeşte 
uşor amestecul pînă la fierbere. La început, amestecul capătă 
un miros pătrunzător şi se colorează în galben, apoi în brun, 
separîndu-se un precipitat de răşină aldehidică — o masă plas¬ 
tică. 

Ce s-a întîmplat? Sub influenţa mediului alcalin, aldehida 
acetică se condensează dînd aldehidă crotonică cu miros pătrun¬ 
zător şi răşină aldehidică. 

Acroleina. O aldehidă pe care o întîlnim foarte des este 
acroleina — cea mai simplă aldehidă nesaturată. Am spus că 
o întîlnim foarte des, deşi unora ar putea să li se pară destul de 
curios, totuşi, aşa este. Acroleina se formează ori de cîte ori 
se ard grăsimile. De pildă, orice friptură de porc bine rumenită, 
conţine o cantitate de acroleină. De altfel şi numele ei spune că 
se obţine din grăsimi arse (acre-acru, oleum — ulei). 

Acroleina se obţine foarte uşor prin eliminarea a două molecule 
de apă dintr-o moleculă de glicerină, cu ajutorul sulfatului acid 
de potasiu sau de sodiu (dehidratant), conform ecuaţiei: 

OH OH OH H H H 

(II III 

H-C - C - C-H -> H-C = C-C = O +2H 2 0 
I I. I 
H - H - H 

Punem într-o eprubetă perfect uscată cîteva picături de gli¬ 
cerină şi 1 g sulfat acid de sodiu sau de potasiu şi încălzim cu 
atenţie. După cîteva momente constatăm apariţia acroleinei, da¬ 
torită mirosului său înecăcios. 

Acetona. Am spus că cea mai cunoscută cetonă este acetona 
(C 3 H 6 0). Aceasta este un lichid inflamabil, cu miros caracteristic 

care fierbe la 56°C. Este un foarte bun dizolvant; de aceea e folo¬ 
sită iii industria lacurilor şi vopselelor. 

în laborator putem prepara foarte uşor acetona încălzind ace- 
tatul de calciu anhidru. Acesta se descompune dînd naştere la 
acetonă şi carbonat de calciu: 


V 


CHo — C 


ch 3 - 



0 

II 

CH 3 -C-CH 3 +CaC0 3 


Punem într-o eprubetă 6 g acetat de calciu anhidru fărîmat, 
apoi astupăm eprubetă cu un dop prin care trece un tub de sticlă 
îndoit. 

Fixăm eprubetă într-un stativ, iar tubul de sticlă îl intro¬ 
ducem într-altă eprubetă în care se găsesc 2 cm 3 apă rece. încăl¬ 
zim eprubetă cu acetatul de calciu — la început încet, pe urmă 
din ce în ce mai puternic. Sarea începe să se carbonizeze, iar în 
eprubetă de colectare începe să se adune acetona. Cînd volumul 
din această eprubetă a crescut la dublu oprim încălzirea. Lichidul 
colectat în eprubetă conţine apă şi acetonă. 

Cum putem constata că în această eprubetă avem, pe lingă 
apă, şi acetonă? Foarte simplu: facem reacţia iodoformului. 
Astfel, luăm într-o eprubetă cam o jumătate de centimetru cub din 
lichidul distilat şi îl amestecăm cu încă pe atîta apă. Adăugăm 
apoi 1 cm 3 soluţie de iod în apă, cîteva picături de soluţie de 
hidroxid de sodiu, pînă la dispariţia culorii. Prin agitarea epru- 

betei se formează, la rece, un precipitat galben de iodoform, cu 
miros caracteristic. 

în cazul cînd nu avem acetat de calciu vom. căuta să-l prepa¬ 
răm singuri. Pentru aceasta avem nevoie de acid acetic (esenţă 
de oţet) şi de carbonat de calciu (cretă 
sau marmură în praf). 

Punem într-un balon 15 cm 3 acid 
acetic şi 10 cm 3 apă, apoi introducem 
în balon, puţin cîte puţin, praf de car¬ 
bonat de calciu, pînă nu se mai pro¬ 
duce nici o fierbere. în felul acesta am 
neutralizat acidul. Dacă am prinde 
gazul ce se degajă, am constata că 
este mai greu decît aerul, că stinge o 
luminare aprinsă şi că tulbură apa de 
var. Deci, avem de-a face cu bioxi¬ 
dul de carbon. Lichidul obţinut îl 
concentrăm prin fierbere pînă capătă 
consistenţa unui sirop, apoi îl încălzim 
într-un creuzet pînă ce se elimină 
toată apa. Vom avea grijă să nu în¬ 
călzim prea tare, pentru a nu des¬ 
compune acetatul. Substanţa uscată se 
păstrează într-un borcan astupat, ferit 
de umezeală. 

Este interesant de observat că vaporii de acetonă sînt mai 
grei decît aerul. Lucrul acesta poate fi ilustrat printr-o experi¬ 
enţă simplă. înmuiaţi puţină vată în acetonă şi aşezaţi-o într-o 
pîlnie de sticlă fixată într-un stativ. Tubul pîlniei, aşa cum 
se vede şi în figura 81, este legat printr-un tub de cauciuc cu un 
alt tub de sticlă, îndoit în unghi drept şi subţiat. Apropiind un 
chibrit aprins de capătul tubului îndoit, vaporii de acetonă, care 
au coborît prin pîlnie, se vor aprinde. 

Acetona (aldehidele şi unele cetone în general) reacţionează 
cu bisulfitul de sodiu, dînd naştere la combinaţii bisulfitice. 
Acestea sînt nişte substanţe cristalizate, care se descompun uşor 
la încălzire, sau la tratare cu acizi diluaţi sau baze. 

ch 3 oh 

C = O + NaHSOj,-» / C \ 

CH / CH 3 S0 3 Na 

Facem într-o eprubetă o soluţie foarte concentrată de bisulfit 
de sodiu în apă, apoi turnăm peste ea puţină acetonă. Scuturînd 
b.ine eprubetă, apare un precipitat alb, format din combinaţia 
bisulfitică a acetonei. 

PE URMELE LUI WOHLER 

în anul 1828 se petrecu un eveniment care avea să însemne 
un punct de cotitură în istoria chimiei. Chimistul german Frie- 
derich Wohler, pe atunci în vîrstă de 28 de ani, sintetizează prima 
substanţă organică: ureea (CO(NH 2 ) 2 ). în felul acesta se dovedea 
că teoria după care numai organismele vii pot crea substanţe 
organice este complet falsă. 

Wohler a sintetizat această substanţă plecînd de la o soluţie 
de cianat de amoniu pe care a încălzit-o. Reacţia chimică care 
se produce în timpul încălzirii este următoarea: 

NH 4 OCN CO(NH 2 ) 2 

Deoarece sîntem „pe urmele“ lui Wohler, vom proceda la fel. 
Astfel, punem într-un creuzet 10 g cianat de amoniu, pe care-1 
dizolvăm în puţină apa, apoi îl încălzim pînă la evaporarea com¬ 
pletă a apei. Reziduul uscat se dizolvă în cît mai puţin alcool 
fierbinte. După răcire, ureea cristalizează sub forma unor prisme 
plane. 

Dar ce facem dacă n-avem cianat de amoniu? Foarte simplu: 
preparăm întîi cianatul de amoniu, apoi ureea. 

Ne procurăm 20 g ferocianură de potasiu pe care o pulveri¬ 
zăm şi o încălzim cu atenţie pe o placă de fier, amestecînd-o din 
cînd în cînd, pentru a o deshidrata. Operaţia o continuăm pînă 
ce obţinem o pulbere alb-gălbuie. Trebuie să fim însă foarte atenţi, 
căci o încălzire prea puternică produce descompunerea ferocia- 
nurei de potasiu, care capătă o culoare brună. 

Sarea astfel deshidratată o amestecăm cu 7,5 g de carbonat 
de potasiu calcinat (adică lipsit complet de apă). 

Se introduce apoi acest amestec într-un creuzet de fier încă¬ 
pător şi după ce se acoperă cu o placă tot de fier se încălzeşte 
la o flacără puternică (de exemplu se aşază în jarul unei maşini 
•de gătit). 

Amestecul se va topi dînd loc unei puternice degajări 
de gaze şi producînd o masă de culoare brună, care printr-o încăl¬ 
zire ulterioară devine din nou clară puţin cîte puţin. Operaţia 
poate fi considerată ca terminată cînd o picătură din topitură 
luată pe vîrful unei baghete de sticlă nu mai este nici brună, 
nici galbenă, ci limpede şi incoloră ca apa. Picătura prin răcire 
trebuie să dea deasemenea o masă incoloră. 

Luăm atunci creuzetul de pe foc, îl putem lăsa chiar să se mai 
răcească puţin (nu însă pînă la solidificare) şi-i adăugăm 40 g 
minium de plumb. Miniul se adaugă puţin cîte puţin pentru 
a se evita o degajare prea mare şi prea bruscă de gaze. Se poate 
observa acum cum miniul este imediat redus în plumb metalic. 
După adăugarea întregii cantităţi de miniu, se mai încălzeşte 
topitură pentru a-i asigura fluiditatea şi se varsă pe o farfurie 
(sau pe o tablă de fier curată) lăsîndu-se să se răcească. Masa ^ 
solidă se fărîmiţează bine într-un mojar şi o dizolvăm apoi în 
circa 60 cm 3 de apă fierbinte. După completa dizolvare, soluţia 
se filtrează pentru a îndepărta rezidiile negre, de plumb. Am 
preparat astfel o soluţie de cianat de potasiu prin descompunerea 

ferocianurii de potasiu şi mai apoi prin oxidarea produsului cu 
ajutorul miniului. 

Adăugind cianatului de potasiu o soluţie de sulfat de amoniu, 
vom obţine — prin dublă descompunere — cianat de amoniu 
şi sulfat de potasiu. 

2 KOCN + (NH 4 ) 2 S0 4 == 2NH 4 OCN + K 2 S0 4 

Pentru aceasta vom adăuga vreo 20 grame de sulfat de amoniu 
dizolvat în cit mai puţină apă fierbinte. Amestecăm bine ambele 
lichide şi încălzim amestecul pînă la fierbere. 

Deoarece separarea sulfatului de potasiu este foarte dificilă, 
vom încălzi totul de-a dreptul şi vom avea ca produşi finali uree 
şi sulfat de potasiu. 

Evaporăm, ca să concentrăm soluţia, încălzind-o pe baia 
de apă. Sulfatul de potasiu mai puţin solubil va începe să se 
depună parţial şi îl îndepărtăm prin filtrare. Continuăm încăl¬ 
zirea „pînă la sec“, iar rezidiul rămas se pulverizează şi se „epui- 
zează“ cu alcool. Adică se pune soluţia filtrată într-un balon la 
care se montează un refrigerent şi se distilă alcoolul, încălzind 
balonul pe baia de apă. După distilarea a 3 / 4 din volumul total 
al alcoolului, demontăm aparatul şi lăsăm soluţia să se răcească. 
Pe măsură ce soluţia se răceşte vor apare cristalele de uree pură. 

"Am realizat, în felul acesta, istorica sinteză făcută de Wohler 
în anul 1828. 

Ureea este utilizată foarte mult drept îngrăşămînt. De aceea 
este sintetizată pe scară industrială, pornindu-se de la amoniac 
şi bioxid de carbon. Gazele acestea sînt încălzite sub presiune 
şi ia naştere ureea: 

C0 2 + 2NH 3 = CO(NH 2 ) 2 + H 2 0 

Cu ureea preparată sau cu ureea procurată din comerţ, putem 
face o serie de experienţe. întîi vom începe cu recunoaşterea ureii. 

Dacă încălzim ureea peste punctul său de topire (133°C), ea 
pune în libertate amoniac şi trece în „biuret“, substanţă care se 

topeşte la 190°C şi dă cu sulfatul de cupru o culoarea roşie-violetă, 
caracteristica. 


NHo - CO - 


NH 2 +H 


NH - CO - NH 2 -> 


-> NH 2 - CO - NH - CONH 2 + NH 3 


Iată cum procedăm: 

Topim într-o eprubetă uscată puţină uree şi continuăm s-o 
încălzim pînă ce observăm o degajare de amoniac. După puţin 
timp masa se solidifică din nou (biuretul se topeşte la 190°C). 
Dizolvăm produsul în apă şi îi adăugăm cîteva picături dintr-o 
soluţie amoniacală de sulfat de cupru: apare o coloraţie carac¬ 
teristică roşu-violetă (reacţia biuretului). 

Ureea, fiind o amidă, formează săruri cu acizi organici sau 
anorganici. Dar, lucru interesant, formează săruri numai cu un 
echivalent de acid, adică intră în reacţie numai o singură grupă 
amino. Cu acidul azotic, ureea dă un precipitat greu solubil în 
apă, de azotat de uree: 

/NH 2 /NH 2 

0=C( +HN0 4 ^0 = C( 

x nh 2 \NH 2 .HN0 3 

Faceţi în două eprubete cîte o soluţie de uree, dizolvînd cîte 
un gram de uree în cîte 5 cm 3 de apă. 

în prima eprubetă adăugaţi un volum egal de acid azotic 
concentrat. în locul de contact al celor două lichide se formează 
un inel alb, format din cristale de azotat de uree. Agitînd şi 
răcind eprubetă se separă la fundul ei un precipitat cristalin de 
azotat de uree. 

în cea de a doua eprubetă adăugaţi un volum egal dintr-o 
soluţie de acid oxalic (0,5 g în 5 cm 3 apă): se separă imediat 
un precipitat cristalin de oxalat de uree. 

PREPARĂM COLORANŢI 


Epoca coloranţilor organici de sinteză începe din anul 1856, 
cînd tînărul chimist englez W. Perkin, în vîrstă de 18 ani, prepară 
prima materie colorantă sintetică — moveina — prin oxidarea 
unei aniline impure. După această dată, descoperirile de noi 
substanţe organice colorante se ţin lanţ. 

Printre substanţele importante folosite la prepararea coloran¬ 
ţilor sintetici se numără şi anilina. Aceasta a fost preparată întîi 
de chimistul Unverdorben în anul 1826, prin distilarea indigo- 
ului şi primi numele de „cristalin". In 1834 chimistul Runge 
obţine din gudronul de huilă o substanţă căreia îi dă numele 
de „cianol". După şase ani I.F. Fritsche, membru al Academiei 
de Ştiinţe din Petersburg, extrage din indigo o substanţă pe care 
o numeşte „anilină". Doi ani mai tîrziu, în anul 1842, chimistul 
rus N.N. Zinin obţine din nitrobenzen, prin reducere cu sulfură 
de amoniu, o substanţă pe care o numeşte „benzidă". Nimeni nu 
ştia încă că „benzida", „anilina", „cianolul" şi „cristalinul" e 
una şi aceeaşi substanţă. Lucrul acesta îl anunţă lumii chimistul 
Fritsche, care spune: „Benzida lui Zinin este identică cu anilina". 

Descoperirea lui Zinin, care a dat lumii o metodă de sinteză 
industrială a anilinei, pune bazele dezvoltării de mai tîrziu a 
industriei de coloranţi şi medicamente. 

Vom prepara şi noi acum anilină (C 6 H 5 NH 2 ) şi vom face 
cîteva experienţe cu ea. Pentru aceasta avem nevoie de nitro¬ 
benzen (vezi prepararea în pagina 261). 

Punem într-un balon cu fund rotund 25 g pilitură de fier, 
7 cm 3 apă şi 7 cm 3 acid clorhidric concentrat, şi încălzim puţin. 
Vom observa o puternică degajare de gaz: e vorba de gazul hidro¬ 
gen. Adăugăm atunci 10 cm 3 de nitrobenzen. Astupăm balonul 
cu un dop prin care trece un tub vertical, lung de vreo jumătate 
de metru, care ţine loc de refrigerent cu reflux. încălzim balonul 
pe o baie de apă şi îl agităm din cînd în cînd. Observăm că nu 

se mai degajă hidrogen şi că o parte din pilitura de fier s-a trans¬ 
format în oxid de fier de culoare roşie-cărămizie. Cînd după 
cîteva minute de încălzire nu se mai simte mirosul de nitroben- 
zen, scoatem balonul din baia de apă, îl ştergem la exterior 
şi introducem în el soluţie de hidroxid de sodiu, picătură cu 
picătură, agitînd continuu, pînă la reacţia alcalină (încercăm cu 
hîrtie de turnesol). De asemenea, mai adăugăm în balon 7 cm 3 
de apă. Fixăm acum balonul într-un stativ şi-l astupăm cu un 
dop prin care trece un tub de sticlă îndoit; capătul acestuia se 
introduce într-o eprubetă răcită sau într-un mic balonaş. încăl¬ 
zind balonul, începe antrenarea anilinei, care trece în eprubetă 
sau balonaşul de colectare sub forma unui amestec tulbure. Cînd 
am distilat vreo 15 cm 3 de amestec (format din apă şi anilină) 
oprim distilarea. Lăsînd distilatul cîtva timp liniştit, se separă 
două straturi distincte: unul de apă şi altul de anilină. 

Anilină s-a format în această reacţie conform ecuaţiei chimice: 

€ N0 2 + 3H 2 -> NH 2 + 2H 2 0 

Este interesant de ştiut că în condiţiile în care are loc expe¬ 
rienţa, acidul clorhidric se regenerează continuu. Astfel, hidro¬ 
genul necesar reacţiei este furnizat de apă. 

Anilină pură este un lichid uleios, mai greu decît apa, care 
fierbe la 184°C. Este foarte puţin solubilă în apă. 

Aşa cum am spus mai sus, anilina este baza multor coloranţi. 
Deoarece noi nu avem posibilităţi prea mari în laboratorul nostru, 
vom descrie aici cîteva reacţii caracteristice, care ne vor dovedi 
că, într-adevăr, de la anilină se poate ajunge la coloranţi. 

Sărurile de anilină, de pildă sulfatul de anilină, colorează 
lemnul în galben. Puneţi într-o eprubetă cîteva picături de ani¬ 
lină şi 2 cm 3 de apă. Scuturaţi bine eprubetă şi adăugaţi cîteva 
picături de acid sulfuric: se formează un precipitat cristalin de 

sulfat de anilină. Dacă vom introduce în eprubetă o aşchie de 
brad, aceasta se va colora în galben intens. De asemenea, se colo¬ 
rează în galben şi hîrtia de ziar sau cartonul. 

Anilină se oxidează uşor, schimbîndu-şi culoarea. Sub acţi¬ 
unea clorurii de var ea capătă o culoare violetă. 

Puneţi într-o eprubetă 1 g de clorură de var şi amestecaţi-1 
bine cu 10 cm 3 de apă. într-altă eprubetă se pun 5 cm 3 de apă 
şi două picături de anilină. Se agită bine ^eprubetă pînă la dizol¬ 
varea completă a anilinei. Adăugaţi atunci cîteva picături de clo¬ 
rură de var. Lichidul capătă o culoare roşie, care trece în violet 
închis. 

Anilină oxidată cu bicromat de potasiu şi acid sulfuric se 
cunoaşte sub numele de „negru de anilină" şi e folosită drept 
colorant în industria textilă. 

Puneţi într-o eprubetă 5 cm 3 de apă şi două picături de ani¬ 
lină. Agitaţi bine eprubetă pînă ce anilina se dizolvă. Adăugaţi 
acum 3—4 picături de soluţie de bicromat de potasiu şT o jumă¬ 
tate de centimetru cub de acid sulfuric. Lichidul se colorează 
întîi în verde, apoi în albastru, şi, în sfîrşit, în negru. Acesta 
este „negrul de anilină". 

Cel mai puternic colorant. Dacă l-am întreba pe un chimist 
specialist în industria coloranţilor care este cel mai puternic 
colorant, fără îndoială că răspunsul său va fi: „fluoresceina". 

Această substanţă poate fi preparată cu multă uşurinţă, chiar 
în laboratorul unui chimist amator. 

Pentru aceasta pisaţi şi frecaţi bine, la un loc, într-o piuliţă, 
o cantitate cam cît o alună de acid ftalic (în lipsă, puteţi folosi 
anhidridă ftalică) şi o cantitate egală de rezorcină. Transformaţi 
cele două corpuri într-o pulbere fină, omogenă. 

Treceţi apoi la cea de-a doua parte a experienţei. Puneţi 
acest amestec într-o capsulă (sau farfurioară) de porţelan, şi 
încălziţi, agitînd mereu cu o baghetă de sticlă. încălzirea se va 
face la o flacără mică, luminoasă, cu prevedere, pînă cînd ames- 

tecul se topeşte. Temperatura va atinge în acest moment cam 

180°C. 

Imediat înainte sau după aceasta, topiţi într-o capsulă mică 
o cantitate (cam cît o alună) de clorură de zinc. La început, clo- 
rura de zinc se va umfla sub acţiunea căldurii. Această mărire 
de volum este datorită apei pe care o conţinea clorura şi pe care 
o pierde. La sfîrşit, vom obţine o substanţă topită, lichidă, lip¬ 
sită de apă, pe care o vom turna, picătură cu picătură şi agitînd 
mereu, în amestecul de rezorcină şi acid ftalic care este şi el în¬ 
călzit, în acelaşi timp. 

Îndată ce veţi adăuga clorura de zinc, aspectul amestecului 
se va schimba dintr-o dată, primind culoarea roşie-gălbuie sau 
chiar roşie închisă. Amestecul cuprinde acum fluoresceină. 

Turnaţi numai cîteva picături din acest amestec care con¬ 
ţine fluoresceihă într-un pahar sau cilindru plin cu apă. Agitaţi 
apoi puţin. Apa va căpăta o culoare frumoasă, verde deschis, 
care se întăreşte vizibil dacă adăugăm cîteva picături dintr-o 
soluţie de hidroxid de sodiu sau de amoniac. în schimb, dacă 
adăugăm acizi, culoarea păleşte, devine gălbuie. Această modi¬ 
ficare nu este definitivă: picaţi puţină soluţie bazică şi roşul 
aprins revine fără întîrziere. 

Dacă ţineţi paharul cu această soluţie în lumină şi priviţi 
prin el, soluţia pare galbenă. Dacă vă uitaţi la el, însă, pe un fond 
închis, lichidul vi se va părea verde închis. Astfel de variaţii 
ale culorii sînt denumite fluorescenţă (pentru prima dată au 
fost observate la fluorura de calciu). 

Dizolvaţi o cantitate mică din masa conţinînd fluoresceină, 
pe care aţi preparat-o, în cîţiva centimetri cubi de alcool etilic. 
După adăugarea hidroxidului de sodiu, soluţia va părea roşie, 
privită prin transparenţă, şi verde închis dacă vă veţi uita la 
suprafaţa ei (prin reflecţie). Vărsaţi această soluţie într-un bor¬ 
can mare, de sticlă, umplut cu apă. De la suprafaţa apei .vor 
coborî în jos, spre fund, panglici frumoase verzi-gălbui. 

Acestea sînt experienţele. Presupunînd că nu toţi cititorii 
acestor pagini sînt vechi chimişti amatori şi că, printre ei, se pot 
găsi numeroşi începători, să dăm cîteva indicaţii asupra sub¬ 
stanţelor necesare. 

Astfel, să vedem ce este acidul ftalic. Cunoaşteţi, desigur, 
benzenul: este o substanţă organică a cărei formulă se reţine cu cea 
mai mare uşurinţă, pentru că e formată din şase atomi de carbon 
şi şase de hidrogen, aşezaţi în cerc: C 6 H 6 . Dacă un atom de hidrogen 
este înlocuit de un grup — COOH (grupul caracteristic acizilor 
organici) se obţine acidul benzoic. Dacă, şi mai departe, hidro¬ 
genul vecin cu —COOH este înlocuit cu încă o grupă—COOH, 
se obţine o substanţă avînd formula C 6 H 4 (COOH) 2 , cunoscută 
între chimişti ca „acidul ortoftalic u sau, pe scurt, acidul ftalic. 

Aţi făcut, aşadar, cunoştinţă cu acidul ftalic. Să trecem 
atunci la rezorcină. Aceasta este o substanţă a cărei formulă 
pleacă tot de la benzen. Doi din atomii benzenului sînt şi de data 
aceasta înlocuiţi, dar nu cu grupul—COOH caracteristic acizilor, 
ci cu grupul OH (caracteristic alcoolilor). Formula ce va fi aşa¬ 
dar: C 6 H 4 (OH) 2 . Cele două grupuri —OH nu sînt vecine, ci unul 
din ei se găseşte ataşat la primul atom de carbon al benzenului, 
iar celălalt la al treilea. 

Pr;n reacţia chimică între două molecule de rezorcină şi una 
de acid ftalic (sau anhidrida acestuia), se formează fluoresceina. 
Bun — vor spune atunci chimiştii amatori — dar la ce foloseşte 
în acest caz clorura de zinc? în cursul reacţiei, se eliberează 
apă (H 2 0). Această apă trebuie să fie fixată de o altă substanţă, 
pentru că altminteri ar împiedica desfăşurarea reacţiei. Această 
„altă substanţă 4 ' este tocmai clorura de zinc. 

Fluoresceina este o substanţă care se dizolvă greu în apă şi 
foarte uşor în alcool. După cum am văzut, în soluţii alcaline, 
culoarea ei este mult întărită. Un singur gram din sarea de sodiu 
a fluoresceinei,dizolvată în 40 000 de litri de apă, dă o culoare 
vizibilă lichidului! Pentru a experimenta singuri, dizolvaţi 

puţin din fluoresceina preparată într-un litru de apă şi diluaţi 
mereu, pentru a stabili pînă la ce concentraţie culoarea mai 
este încă vizibilă. 

Această proprietate a fluoresceinei a fost utilizată de multe 
ori, în geografie, pentru a studia mersul, afluenţii şi ramurile 
apelor subterane. 

Auriu. în rîndurile următoare vom încerca să arătăm cum 
putem fabrica — din substanţe uşor de găsit sau în tot cazul 
fără prea mare greutate — frumoasa culoare de nuanţă aurie: 
aur inul. Pe lîngă o experienţă frumoasă vom avea şi prilejul 
■de a ne prepara un preţios auxiliar în laborator. 

Pentru aceasta, să punem într-o eprubetă cantităţi egale de 
fenol (în cristale), acid sulfuric concentrat şi cristale de acid 
oxalic. Cantitatea din fiecare substanţă nu trebuie să întreacă 
<ioi centimetri din eprubetă. După ce amestecăm bine, agitînd 
eprubetă, o fixăm într-un stativ şi încălzim, cu prevedere, la 
o flacără redusă. 

Lichidul roşu aprins va rămîne, în timpul încălzirii, limpede 
şi transparent; are acum o hotărîtă asemănare cu cerneala roşie. 
Atîta vreme cît încălzim, se desprind băşicuţe de gaz către supra¬ 
faţa lichidului; unele dintre aceste băşicuţe le putem chiar aprin¬ 
de. Ele sînt alcătuite dintr-un amestec de oxid de carbon şi bio¬ 
xid de carbon, care rezultă din descompunerea unei părţi din 
acidul oxalic, sub influenţa acidului sulfuric concentrat. 

Să vărsăm acum o parte din lichidul roşu închis într-un vas 
cu apă: se poate observa un precipitat galben-portocaliu. Adău¬ 
găm apoi cîteva bucăţi de sodă — pentru a neutraliza acidul 
— şi imediat, sau după un scurt timp, vom vedea formîndu-se 
o culoare cu transparenţe minunate, albastru-roşie. Priviţi-o în 
diferite grosimi de lichid. 

Să umplem o eprubetă cu cîţiva centimetri cubi din lichid 
şi să încercăm dacă nu l-am putea folosi drept indicator pentru 
.acizi sau baze. 

Astfel, de exemplu, să adăugăm puţin eîte puţin în eprubetă, 
mereu numai atît dintr-o bază sau un acid cît este necesar ca 
să obţinem o schimbare de culoare. De asemenea, să variem 
mereu bazele şi acizii, folosind altele noi (clorhidric, sulfuric, 
azotic etc.). 

Iată, de pildă, cam cum am putea lucra. 

Lichidul violet devine galben deschis prin adăugare de puţin 
acid clorhidric; adăugind amoniac, îşi schimbă culoarea şi se 
face iar violet; mai punem acid sulfuric diluat şi iar se face 
galben deschis; şi aşa mai departe. Iată deci că-1 putem folosi 
drept indicator de mina întîia. îl etichetăm „aurin“ şi-l păstrăm 
în laboratorul nostru, pentru a ne servi ca indicator. 

Aurinul se dizolvă în acid acetic glacial sau în alcool,-luînd 
o culoare galbenă-aurie închisă. în apă nu se dizolvă, în schimb 
se dizolvă foarte bine în acid sulfuric (dînd o culoare galben- 
roşcată) şi în substanţe alcaline (dînd o culoare violetă). De 
aceasta ne-am convins prin experienţele de mai sus. 

Aurinul — adică substanţa pe care am obţinut-o în eprubetă, 
încălzind amestecul de acid oxalic, sulfuric şi fenol — se întă¬ 
reşte în eprubetă, după un timp, dînd prin răcire o masă minu¬ 
nat colorată în auriu. în eprubetă în care am făcut experienţa 
şi ne-au rămas ceva resturi, vom putea admira aurinul solidi¬ 
ficat, peste cei mult o oră de la preparare. 

Componentul principal al aurinului este acidul pararosol. 
Bioxidul de carbon s-a format din acidul oxalic sub influenţa 
acidului sulfuric; de asemenea, în acelaşi timp, apa care devine 
liberă in această reacţie este legată de acidul sulfuric, care ştim 
că suferă de o sete nepotolită. 

Aurinul este foarte mult folosit ca materie colorantă în indus¬ 
tria tapetelor şi a hîrtiei. 

Cum, însă, el îşi schimbă culoarea sub acţiunea bazelor 
sau acizilor — fie aceasta şi cu cantităţi mici de substanţă — 
este folosit şi ca indicator în chimie. 

GRĂSIMILE 


Din ce sînt alcătuite grăsimile? Substanţele grase, fie animale 
(unt, untură) fie vegetale (uleiurile) sînt alcătuite din amestecul 
mai multor grăsimi. Dar grăsimile însăşi din ce sînt făcute, 
oare? Din unirea glicerinei cu acizii graşi. Glicerina este un 
alcool. De aceea, chimiştii arată că grăsimile sînt esteri — aşa 
se numesc combinaţiile dintre acizi şi alcooli. 

Această scurtă introducere teoretică era necesară pentru a 
înţelege desfăşurarea experienţelor ce vor urma. 

Dacă încălzim mai multă vreme o mică probă de grăsime, 
într-o eprubetă, vom observa după cîtva timp tot felul de 
împroşcări şi ţîşnituri, însoţite de vapori cu miros pătrunză¬ 
tor, care se pot aprinde la gura eprubetei, arzînd cu o flacără 
bogată în funingine. Să încălzim acum pe o farfurioară sau cap¬ 
sulă puţin sulfat de magneziu, pînă cînd pierde complet apa din 
cristale. Punem atunci praful uscat într-o eprubetă, adăugăm 
cam 1 cm 3 de glicerină şi încălzim puternic. Se formează un fum 
alb, cu miros înţepător. 

In ambele experienţe este vorba de acroleina care se formează 
din glicerină prin scoaterea a două molecule de apă. Desfacerea 
moleculelor de apă din glicerină se face sub influenţa anumitor 
substanţe ca sulfatul de aluminiu, sulfatul acid de potasiu sau 
sulfatul de magneziu. Ei rămîn neschimbaţi la sfîrşitul reacţiei 
—■ sînt deci catalizatori. 

Cum recunoaştem grăsimile? Să-ţi dai seama că untul, uleiul 
sau untura sînt grăsimi e foarte uşor. Este însă vorba să recu¬ 
noaştem grăsimea în corpuri unde aceasta se găseşte în cantităţi 
mici. Pentru aceasta luăm o eprubetă curată şi uscată , în care 
punem substanţa de cercetat: nuci, alune, sîmburi de mere, 
brînză, seminţe de floarea soarelui, de dovleac etc. Umplem 
apoi eprubetă (cam o treime) cu benzină. Pentru ca să ne ferim • 
de primejdia focului, aşezăm eprubetă într-o oală sau balon 

umplut pe jumătate cu apă. încălzim aceste vase la o flacără 
mică (fig. 82). Benzina din eprubetă se încălzeşte şi dizolvă 
toate grăsimile ce se găsesc în corpul cercetat. Este preferabil 
ca experienţa să se facă în aer liber sau pe o masă cu azbest, 

astfel ca eventuala 
aprindere a cantităţii 
mici de benzină să nu 
devină periculoasă. 

După cîteva mi¬ 
nute de încălzire, ben¬ 
zina s-a evaporat pînă 
aproape la jumătate. 
Stingem flacăra, scoa¬ 
tem eprubetă şi pu¬ 
nem numai o pică¬ 
tură pe o bucată de 
hîrtie. Dacă substanţa 
conţine grăsime, după 
evaporarea benzinei 
pe hîrtie va rămîne 
o pată de grăsime, 
care se vede foarte 
uşor ţinîndrO în dreptul unui bec aprins. Dacă benzina nu a 
dizolvat grăsime, după evaporarea ei nu mai rămîne nici o 



Flg. 82. 


Extragerea grăsimilor cu ajutorul 
benzinei. 


Saponificarea grăsimilor. Ştiţi cu toţii că atunci cînd o ţesă¬ 
tură textilă s-a pătat cu grăsime, pata este scoasă de cele mai 
multe ori cu apă caldă şi sodă. Ştim însă că, în mod normal, 
apa nu se amestecă cu grăsimile; dacă intervine însă soda, 
lucrurile se schimbă: grăsimile se saponifică transformîndu-se 
în săpun, substanţă care se amestecă cu apa. în laborator putem 
face şi noi cîteva experienţe privind saponificarea grăsimilor. 
Vom avea nevoie de untdelemn, unt, grăsime de porc sau o 

altă grăsime, de soluţie apoasă de hidroxid de sodiu, conţinînd 
35—40% hidroxid de sodiu solid (sodă caustică) şi de o soluţie 
saturată de clorură de sodiu (sare de bucătărie). 

Puneţi într-o capsulă de porţelan (poate fi şi o simplă ceaşcă) 
5 g de grăsime şi adăugaţi 9 cm 3 de hidroxid de sodiu. încălziţi 
amestecul, agitîndu-1 continuu, timp de 20—30 minute. Adăugaţi 
din cînd în cînd apă, în locul celei evaporate. După trecerea 
acestui interval de timp faceţi proba saponificării: adăugaţi, 
într-o eprubetă curată cîteva picături din amestec şi turnaţi 
deasupra 6—8 cm 3 de apă caldă. Agitaţi bine eprubetă şi încăl¬ 
ziţi-o la flacără: dacă proba se dizolvă complet înseamnă ea 
grăsimea s-a saponificat, adică s-a transformat în săpun. 

După saponificarea completă a grăsimii adăugaţi în amestecul 
încă fierbinte 15—20 cm 3 de soluţie de clorură de' sodiu şi 
agitaţi bine. Lăsaţi apoi amestecul să se răcească. La suprafaţa 
soluţiei apoase se ridică un strat de săpun, care se solidifică la 
răcire. 

Uleiuri sicative şi nesicative. în general, în aer uleiurile nu 
se întăresc, ci rămîn moi. Sînt, totuşi, şi unele uleiuri care fac 
excepţie. 

De exemplu, uleiul de in se decolorează şi se acoperă cu 
un strat întărit, datorită oxidării. Uleiurile care se întăresc 
în aer se numesc uleiuri sicative. întărirea uleiurilor în aer 
poate fi făcută şi cu ajutorul unor substanţe (oxizi metalici) 
denumite sicativi. Aşa se obţin uleiurile de vopsit, din care se 
fabrică lacurile. 

Pe o farfurioară de porţelan cu fundul drept vărsăm vreo 
5 cm 3 acid sulfuric concentrat. Picăm apoi deasupra acidului 
5—6 picături din uleiul pe care-1 cercetăm. în zona de atin¬ 
gere dintre ulei şi acid obţinem culori diferite. Uleiurile si¬ 
cative dau culori brune sau negre; cele semisicative dau culori 
portocalii pînă la brun, iar uleiurile nesicative nu dau nici o 
culoare. 

ŞI TOTUŞI... APA ŞI ULEIUL SE AMESTECĂ 


De fiecare dată cînd bem lapte, mîncăm ouă sau vopsim cu 
una din vopselele ce pot fi diluate cu apă, avem de a face cu 
o contradicţie‘izbitoare. O veche zicătoare hotărăşte, cu oare¬ 
care autoritate aparentă, că „untdelemnul cu apa nu se amestecă". 
Şi, cu toate acestea, în lapte, în maioneză, în vopselele emul- 
sionate şi în diferite alte produse care combină substanţele ulei¬ 
oase cu cele apoase, natura pe de o parte şi chimistul pe de altă 
parte au întrebuinţat mijloace chimice pentru a arăta că vechiul 
proverb nu se adevereşte. Natura şi chimistul au realizat, astfel, 
ceea ce părea cu neputinţă. Uleiul şi apa se amestecă formînd 
emulsii. Fără aceste combinaţii de substanţe uleioase şi apoase, 
medicina şi industria s-ar găsi în faţa unor greutăţi de neînvins; 
de fapt, însăşi viaţa n-ar putea exista. Pentru dezvoltarea celu¬ 
lelor animale şi vegetale sînt necesare unele grăsimi şi uleiuri. 
Totuşi, pe de altă parte, substanţele cele mai însemnate din 
aceste celule vii sînt apoase. Neputînd să dizolve uleiurile în 
apă, natura se foloseşte de emulsificare. Un aliment aproape 
perfect, laptele, nu-i altceva decît o emulsie, adică o împrăş- 
tiere de picături mititele de unt, într-o soluţie apoasă de lactoză, 
săruri minerale şi albumine. 

Cu ajutorul emulsiilor, untura de peşte atît de neplăcută la 
gust poate fi transformată într-o băutură aproape delicioasă, 
iar substanţele uleioase cu miros urît sînt făcute inodore. Se pot 
prepara vopsele care la uscare, formează o suprafaţă groasă de 
pigment şi ulei, deşi aceste vopsele sînt uşor diluabile cu... apă. 
Soluţiile moderne întrebuinţate în agricultură, sosurile pentru 
salată, cosmeticele, loţiunile, doctoriile şi lustrurile pentru 
parchete, mobile şi pantofi îşi datorează adesea eficacitatea 
cunoştinţelor chimistului despre tehnica emulsiilor. 

în linii mari, o emulsie este împrăştirea unor picături foarte 
mici dintr-un lichid într-altul în care nu se poate dizolva. 

O emulsie poate fi preparată, de obicei, scuturînd sau ames- 
tecînd energic cele două lichide. Dar, din nefericire, o emulsie 
alcătuită în acest fel, din două lichide pure, se separă iute. 
Tensiunea superficială face ca picăturile mici (globulele) să se 
unească repede, iar picăturile mai mari să se ridice la suprafaţă 
sau să cadă la fund (după caz) separînd cele două lichide în 
două straturi. 

Să facem o experienţă. Agitaţi într-o eprubetă puţină apă şi 
o cantitate egală de benzen, şi veţi vedea cum se petrec lucru¬ 
rile. După cîteva scuturături, cele două lichide limpezi ca apa 
vor deveni o singură soluţie, lăptoasă. 

Lichidul pare uniform, pentru că micile picături sînt prea 
mici spre a fi văzute cu ochiul liber şi este alb, pentru că 
globulele, lucrînd ca nişte lentile, împrăştie lumina. 

Lăsaţi emulsia să stea liniştită: foarte repede apar din nou 
picături vizibile. Acestea devin mereu şi mereu mai mari, albeaţa 
dispare şi în cîteva secunde, lichidele s-au despărţit ca la 
început. 

Pentru a împiedica o astfel de emulsie să se separe, trebuie 
să ne folosim de una din „vrăjitoriile" chimiei. O emulsie sta¬ 
bilă nu poate fi preparată niciodată numai din două lichide 
pure. Chimistul trebuie să mai adauge o cantitate foarte mică 
dintr-o a treia substanţă, cunoscută sub numele de „agent 
emulsificator". 

Sînt sute de substanţe care ar putea servi de agenţi emul- 
sificatori, fiecare cu meritele sale, aşa încît chimistul trebuie să 
ştie cum s-o aleagă pe cea mai potrivită pentru emulsia pe 
care o doreşte. 

Săpunul obişnuit (care e un stearat de sodiu sau un oleat 
de sodiu) e un agent emulsificator foarte mult întrebuinţat. 
Repetaţi experienţa precedentă cu apă şi benzen, după ce dizol¬ 
vaţi, mai întîi, cîteva fărîmiţe de săpun în apă. în acest caz, 
agitarea intermitentă (făcînd o pauză de 15 secunde după fiecare 

serie de scuturături) va produce emulsificarea mai repede decît 
agitarea continuă. 

După ce aţi agitat intermitent vreo cinci minute, priviţi epru- 
beta şi veţi vedea că emulsia seamănă cu acea produsă numai 
din apă şi benzen. 

Totuşi, de data aceasta, apa şi uleiul nu se despart decît 
foarte puţin, sau chiar de loc. Cu toate acestea, după un repaus 
prelungit, această emulsie poate să ne pară mai groasă şi mai 
albă deasupra. Acest efect poate fi numit „smîntînire“, fiindcă 
se aseamănă cu smîntîna care se ridică la suprafaţa laptelui. 
El nu indică separaţia permanentă a uleiului de apă. Cînd se 
petrece smîntînirea, puţină agitaţie va face ca emulsia să devină 
din nou uniformă. 

Dacă adăugaţi cîteva mici grăunţe de hidroxid de sodiu la 
un centimetru cub de apă într-o eprubetă, apoi puţin acid oleic 
într-o cantitate egală de benzen sau de ulei dintr-o altă epru¬ 
betă şi turnaţi conţinutul eprubetei a doua în cea dintîi se va 
naşte săpunul numit oleat de sodiu. 

In acest caz se formează spontan o emulsie ce poate fi sta¬ 
bilizată prin cîteva scuturări. 

Pe lîngă săpunurile de sodiu şi de potasiu, printre agenţii 
emulsificatori se mai găsesc substanţe ca gălbenuşul oului, gela¬ 
tina, guma arabică, stearaţii de aluminiu şi de zinc şi substanţe 
, fin pulverizate cum sînt muştarul, silicea şi negrul de fum. 

Care este explicaţia? Pentru ce lucrează agenţii emulsificatori 
aşa cum am văzut, nu se ştie precis, dar, în general, ei reduc 
tensiunea dintre cele două lichide şi uneori formează o adevărată 
barieră fizică, care împiedică globulele să se unească. 

In cazul săpunurilor şi a compuşilor organici sintetici, efectul 
protector pare să fie datorită alcătuirii moleculare. Un capăt 
al fiecăruia dintre moleculele acestor substanţe este solubil în 
ulei, iar capătul celălalt în apă. în felul acesta se comportă mole¬ 
cula săpunului de oleat de sodiu. 

Clnd e pusă într-un amestec de ulei şi apă, această moleculă 
tinde să se orienteze în aşa fel, încît capetele solubile în ulei să 
fie întoarse către ulei, iar capetele solubile în apă, către apă. 
Prin această acţiune, fiecare globulă suspendată este înconjurată 
de o pătură de molecule (de agent) care, în acelaşi timp, o leagă 
de lichidul înconjurător şi o împiedică să se unească cu celelalte 
globule de acelaşi fel. 

Fazele emulsiilor. Toate emulsiile sînt alcătuite din două 
faze: o fază externă sau continuă şi o fază internă, care constă 
din milioane de picături foarte mici, separate între ele (în chimia 
fizică, o fază este definită drept o porţiune de materie omogenă, 
distinctă, într-un sistem neomogen). Depinzînd de cantităţi şi 
substanţe, o emulsie poate consta din ulei în apă, sau din apă în 
ulei. în literatura tehnică, o emulsie de ulei în apă se scrie pe 
scurt aşa: U/A, pe cînd o emulsie de apă în ulei se scrie astfel: A/U. 

Emulsiile de benzen şi apă pe care le-aţi făcut adineauri, 
laptele, maioneza şi cele mai multe vopsele sînt de tipul ulei 
în apă (U/A). Adeseori, cele două feluri de emulsii pot părea 
asemănătoare şi atunci trebuie să facem diferite experienţe, pentru 
a şti care este adevărul. 

O experienţă se poate face adăugind la o cantitate mică din 
emulsie, cîteva picături dintr-o vopsea sau o culoare, care se 
dizolvă numai în ulei, sau numai în apă. De exemplu, adăugaţi 
un colorant solubil în apă la o cantitate mică din emulsia de ben¬ 
zen şi apă şi agitaţi nu prea violent. Emulsia se va colora uniform, 
arătîndu-vă că faza continuă sau externă a emulsiei este apa. 
Dacă emulsia ar fi fost apă în ulei, atunci colorantul solubil 
în apă nu ar fi putut-o colora continuu. 

Pentru comparaţie puteţi alcătui o emulsie A/U adăugind 
puţin oleat de calciu sau de magneziu la benzen, în loc de săpun 
în apă, înainte de emulsificare. Pentru ca să diluăm sau să con¬ 
centrăm o emulsie trebuie mai întîi să-i cunoaştem tipul, pentru 
că dacă adăugăm faza ce nu e necesară, producem tocmai efectul 

contrar. Ca să diluăm sau să „subţiem“ o emulsie dată, trebuie să 
adăugăm ceva mai multă fază externă. Pentru a o concentra sau 
„îngrăşa" vom adăuga mai mult din faza internă. Puteţi dovedi 
aceasta cu emulsia de benzen in apă. Adăugaţi-i apă şi o veţi 
vedea curgînd mai uşor. Adăugaţi-i benzen (cu agitare mai 
multă) şi va deveni pînă la urmă atît de „groasă", încît nu o 
veţi putea turna. 

Poate să vă pară ciudat, dar faza internă a unei emulsii poate 
să aibă un volum cu mult mai mare decît faza externă. Maio¬ 
neza este o emulsie de tipul U/A, în care un volum foarte mare 
de ulei este conţinut înăuntrul unui volum de apă comparativ 
mic. Fabricarea unei probe de maioneză ce poate fi mîncată cu 
plăcere ne oferă o bună demonstraţie a unora din problemele 
preparării emulsiilor comerciale. în acest aliment, uleiul for¬ 
mează faza internă, oţetul şi sucul de lămîie faza externă, în timp 
ce gălbenuşul de ou, muştarul şi piperul alcătuiesc împreună 
agentul emulsificator. Sarea trebuie adăugată pentru gust, dar 
ea tinde mai curînd să distrugă decît să ajute emulsificarea. 

Puneţi un gălbenuş de ou, o jumătate de lingură de sare, 
un sfert de lingură de muştar şi puţin piper într-o cratiţă mică, 
şi bateţi cu convingere. 

Adăugaţi o lingură de oţet şi bateţi înainte. 

Treptat, puneţi o ceaşcă de untdelemn, adăugind la început 
numai cu lingura, cîte puţin. După ce aţi terminat de adăugat 
untdelemnul (în acest timp amestecînd mereu) aţi obţinut o 
p maioneză de cea mai bună calitate. 

Adăugind substanţe care distrug efectul protector al agenţilor 
emulsificatori, sau adăugind agenţi care produc tocmai tipul 
opus de emulsie, reuşim de obicei să distrugem, sau să „separăm" 
o emulsie în constituienţii săi. Putem demonstra aceasta adău¬ 
gind puţin acid clorhidric diluat la benzenul din emulsia de apă. 
Cum acidul desface moleculele de săpun, ele îşi pierd puterea 
de emulsificare şi componenţii, apa şi uleiul, se despart repede. 

CEL ULOZA 


Celuloza este materialul ce constituie cea mai mare parte din 
vegetale, unde ea formează scheletul celulelor. 

Progresele care s-au realizat în industria celulozei sînt legate 
de o cunoaştere adîncită a constituţiei şi proprietăţilor acestui 
material deosebit de răspîndit în natură. 

Compoziţia celulozei este exprimată de formula: (C 6 H 10 O 5 )n. 
Determinarea factorului n este foarte anevoioasă. 

Concluzia la care s-a ajuns e că molecula celulozei are o lun¬ 
gime foarte mare şi că greutatea poate să-i fie de 15 000 de ori 
mai mare decît molecula de oxigen, n fiind egal cu 3 000. 

Celuloza nu se dizolvă în apă — ceea ce e evident, dacă ne 
gîndim la rolul pe care-1 are în natură, unde ea apără contra 
ploii şi umezelii substanţele solubile, care se găsesc înăuntrul 
celulelor plantei. Nici alţi dizolvanţi direcţi nu există pentru 
celuloză. 

S-au recunoscut trei feluri de celuloză: alfa, beta, gama, în 
ordinea rezistenţei descrescînde faţă de reactivii chimici. Celu¬ 
loza alfa e cea mai rezistentă şi se foloseşte în industria mătăsu- 
rilor artificiale. Această descoperire a proprietăţilor celulozei a 
fost de mare însemnătate pentru industrii. 

Timp de mai multe secole s-a socotit suficient să se folosească 
direct lemnul pentru construcţii şi pentru ars. 

La început, hîrtia n-a fost folosită decît în mică măsură şi 
se fabrica din bumbac şi cîrpe — substanţe formate din celuloză 
aproape pură. 

Pe la sfîrşitul secolului al XlX-lea tiparul a luat însă o mare 
dezvoltare, încît s-a simţit nevoia de noi materii prime pentru 
hîrtie: s-au folosit întîi paiele, apoi lemnul. 

Progresele chimiei au dat iute naştere şi altor industrii care 
folosesc de astă dată nu celuloza pură, ci diferiţi derivaţi celu¬ 
lozici. 

Se făcu mai întîi din celuloză un exploziv, apoi derivaţii 
celulozici şi-au găsit o aplicaţie relativ recentă în fabricarea 
ţesăturilor artificiale. 

Din celuloză se mai fabrică lacuri, celuloidul, celofanul etc. 
Totuşi, hîrtia este principalul material fabricat din celuloză. 

Cu greu ne putem închipui starea în care trebuia să se găsească 
societatea umană înaintea invenţiei scrierii şi a unei materii 
pe care se putea fixa scrisul. Pe atunci, lumea era redusă la cuvin¬ 
tele vorbite; pentru a transmite o ştire sau un ordin, era nevoie 
de un crainic sau de un mesager. 

Răbojul de care se servesc încă unii ţărani e o amintire a felu¬ 
lui în care se făcea corespondenţa în antichitate. 

^încetul cu încetul, oamenii au folosit diferite materiale pen¬ 
tru a însemna semnele lor (piatra, argila, table metalice etc.). 

f în sfîrşit, vine vremea papirusului, a cărui descoperire este 
atribuită oraşului Memphis, din Egipt, acum 2200 ani î.e.n. 
„Papirusul — scrie Pliniu cel Bătrîn — se naşte în băltoacele 
Egiptului sau în apele leneşe ale Nilului atunci c-înd, ieşite din 
matcă, ele rămîn pe loc...“ Acelaşi autor dă în operele sale 
cele mai precise amănunte asupra fabricaţiei papirusului. Tul¬ 
pina îi era tăiată în fîşii înguste care se aşezau alături, un al doi¬ 
lea strat era aşezat cruciş peste primul şi aşa mai departe. Foaia 
era apoi încleiată şi bătută, ca să fie netedă.^ 

Urmează după aceea folosirea pieilor de animale: velinul era 
pielea de viţel, iar pergamentul piele de oaieU 

Primii care alcătuiesc o hîrtie adevărată, din fibre vegetale 
scurte, sînt chinezii. 

Materia primă era bambusul. Legenda atribuie această ge¬ 
nială invenţie ministrului Tsai-Lun. 

Au trebuit să treacă o mie de ani pentru ca hîrtia să ajungă 
în Europa. 

în secolul al Xl-lea vedem apărînd în Europa hîrtia de 
bumbac. 

Cum se fabrică hîrtia? Orice material s-ar folosi: lemn, celu¬ 
loză, cîrpe vechi, hîrtie tipărită, prima fază a fabricaţiei hîrtiei 
este obţinerea pastei. Pentru aceasta se supune materia primă 
unui tratament mecanic. 

A doua fază a fabricaţiei este obţinerea foii de hîrtie. în prin¬ 
cipiu, pasta diluată este împrăştiată pe o sită metalică, cu ochiuri 
fine, care se scutură uşurel; apa trece prin ochiuri, iar pe sită 
rămîne o îngrămădire de fibre de celuloză: aceasta este foaia de 
hîrtie. Cum ea este încă destul de umedă şi foarte fragilă, trebuie 
uscată, pentru a căpăta rezistenţă. 

După ce foaia de hîrtie a fost fabricată, este uneori supusă la 
diferite operaţii, cum ar fi satinajul, care îi netezeşte suprafaţa, 
tăierea şi imprimarea de desene pentru a obţine hîrtia filigra¬ 
nată etc. Toate acestea au drept scop să înnobileze hîrtia.' %T 

Fabricăm hîrtie în laborator. Ne procurăm întîi o bucată 
mică de lemn de brad. Luăm apoi o raşpilă şi radem lemnul 
făcînd o grămăjoară de rozătură de lemn. Natural, dacă avem 
la îndemînă rumeguş de la tăierea lemnelor, toată această opera¬ 
ţie este dinainte înlăturată. 

Rumeguşul sau rozătură se cerne apoi printr-o sită mai deasă, 
aşa ca părticelele prea mari să fie înlăturate. 

într-un pahar Berzelius de mărime obişnuită, dizolvaţi 20 g 
de sodă caustică solidă (hidroxid de sodiu) în 100 cm 3 de apă. 

Luaţi o linguriţă de rozătură şi fierbeţi-o în paharul cu hidro¬ 
xid de sodiu timp de un sfert de oră. 

Acest tratament are rolul de a extrage răşinile, gumele şi 
alte substanţe, lăsînd liberă celuloza din fibrele lemnului. 

După aceea decantaţi şi aruncaţi lichidul de culoare închisă, 
lăsînd doar materia depusă pe fund (celuloza). Repetaţi apoi 
fierberea cu o nouă soluţie de hidroxid de sodiu alcătuită ca şi 
prima. 

Vărsaţi din nou lichidul şi spălaţi celuloza de mai multe ori 
cu apă, pentru a înlătura urmele de hidroxid de sodiu. 

Dar rămăşiţele obţinute sînt brune sau chiar negricioase. 
De aceea trebuie albite. 

în cazul nostru, agentul de decolorare este clorul; operaţia 
se face afară, în aer liber. 

Iată cum procedaţi: puneţi rumeguşul într-un pahar, pe care-1 
umpleţi pe sfert cu apă. Apoi treceţi prin el un curent de clor, 
adică preparaţi clorul printr-unul din mijloacele arătate la capi¬ 
tolul „Un gaz din familia halogenilor“ (preferabil din perma- 
ganat de potasiu şi acid clorhidric) şi-l duceţi cu un tub de sticlă, 
care pătrunde chiar în paharul cu apă. Curentul se va menţine 
aproximativ 5 minute. 

Cu asta, se încheie prima fază a fabricaţiei: obţinerea pastei. 
De fapt, celuloza nu va fi albă cît e de dorit, însă dacă repetăm 
de 3—4 ori toată seria de operaţii vom obţine celuloză albită. 

Aceasta va fi spălată cu apă, turnată într-un strat subţire 
deasupra unei site de sîrmă cu ochiuri dese, şi uscată. 

După uscare am obţinut o foaie de hîrtie — hîrtie adevărată, 
dar o hîrtie neîncleiată. Un fel de hîrtie de filtru. 

Hîrtie pergament, pergamentul vegetal se obţine printr-o 
acţiune rapidă a acidului sulfuric asupra celulozei din hîrtie. 
Fabricarea este continuă; banda de hîrtie, călăuzită de nişte 
cilindri de sticlă, circulă într-un vas conţinînd acid sulfuric 
de 60 grade Baume, unde nu stă decît cîteva secunde. La ieşirea 
din această baie, banda este adusă în alte vase identice, primul 
conţinînd apă, al doilea o soluţie de amoniac, al treilea iarăşi 
apă, pentru a se elimina complet lichidul caustic, a cărui acţiune 
prelungită ar distruge celuloza. Banda de hîrtie este apoi uscată. 
Acest pergament vegetal, numit şi hîrtie sulfurizată, serveşte 
la împachetarea corpurilor grase./ 

în laboratorul nostru putem fabrica foarte uşor hîrtie per¬ 
gament, din hîrtie velină. într-un cristalizor sau într-o farfurie 
mai adîncă, punem o parte apă şi peste ea 2 părţi acjd sulfuric 
concentrat, turnat cu precauţie, cîte puţin şi amestecînd mereu. 

După ce totul s-a răcit, tăiem din hîrtie o bucată de mărimea 
dorită şi o vîrîm — cu un cleşte — în această farfurie unde o 
ţinem 8—10 secunde. După aceea luăm hîrtia şi o introducem 
într-un alt vas, cu apă curată. în acest timp umplem un cristali- 
zor sau o farfurie cu apă multă, în care punem puţin amoniac’ 
(o jumătate de eprubetă) şi muiem hîrtia în acest din urmă vas. 
Apoi o spălăm cu apă multă şi o lăsăm să se usuce. Am obţinut 
astfel un pergament vegetal, o hîrtie tare, străvezie. Muind-o 
în apă, se umflă şi uscîndu-se se întăreşte la loc. Această hîrtie 
ne poate servi în experienţele de dializă. 


LEMNUL ÎN EPRUBETĂ 


Lemnul este considerat de mulţi drept un excelent mijloc de 
încălzire, căruia nu merită să i se dea alte întrebuinţări. 

Pădurile noastre au ars, astfel, transformîndu-se în cenuşă, 
ani de-a rîndul, datorită lipsei de prevedere şi exploatării nemi¬ 
loase a regimului capitalist. 

Lemnul pădurilor ar fi putut fi, însă, utilizat cu mult mai 
raţional. Pe lingă întrebuinţările sale ca material de construcţie, 
mai ales pentru casele prefabricate, şi ca material pentru mobile, 
lemnul constituie o materie primă foarte preţioasă în industria 
chimică. El constituie o sursă pentru numeroase substanţe, înce- 
pînd de la alcool şi terminînd cu mătasea artificială şi masele 
plastice. 

Ce este lemnul, din punct de vedere al constituţiei sale chi¬ 
mice? încă din clasele elementare se învaţă că lemnul este format 
din celuloză, lignină şi hemiceluloză. Fiecare din aceste sub¬ 
stanţe chimice poate constitui un punct de plecare pentru o serie 
de derivaţi foarte utili, care merg pînă la zahăr de lemn, pe 
de o parte şi pînă la materiile plastice pe de alta. 

Să cercetăm celuloza — o substanţă formată, după cum am 
arătat, din lanţuri foarte lungi de molecule enorme. Molecula 

celulozei are formula, în aparenţă simplă (C 6 Ii 10 O 5 )n; dar acest 
„n“ este egal, după cum spuneam, în medie, cu 3 000. Celuloza 
este aşadar alcătuită din vreo 3 000 de bucăţi de C 6 H 10 O 5 , 
unite între ele foarte strîns şi întinse ca un lanţ. Chimiştii amatori 
au recunoscut, desigur, şi acest „C 6 H 10 O 5 “, care este un rest 
din molecula destul de mică a glucozei sau a fructozei. Zahărul 
este format din două molecule de glucoză şi fructoză. 

Zahărul este un aliment preţios, care nu poate lipsi din hrana 
animalelor şi a oamenilor unde reprezintă principalul izvor de 
energie. Chimiştii şi-au pus de aceea, de multă vreme, între¬ 
barea dacă moleculele mari de celuloză din lemn nu pot fi des¬ 
făcute în molecule izolate, mici, de zahăr de lemn utilizabil 
în alimentaţie şi au rezolvat această problemă. Cum? Prin 
desfacerea moleculelor mari ale celulozei, cu ajutorul acizilor 
sau bazelor. 

Resturile de lemne (aşchii şi în special rumeguş) atacate cu 
un acid dau un amestec de mai multe zaharuri simple. Astfel, 
în tratatele de chimie se arată că prin zaharificarea lemnului 
de brad, se obţine un amestec de 65% glucoză, 17% manoză, 
10% xiloză, puţină fructoză, galactoză şi alte substanţe. Acest 
amestec poate fi folosit, împreună cu alte materiale, drept nutreţ 
pentru vite sau în industrie ca materie primă pentru fabricarea 
alcoolului. 

Experienţe simple. „Descompunerea lemnului", sau mai bine- 
zis transformarea lemnului în zahăr (e vorba de celuloza din 
lemn) se poate repeta uşor şi în laboratoarele chimiştilor 
amatori. 

Iată un procedeu simplu: încălzim într-o eprubetă rumeguş 
de lemn (cam un vîrf de cuţit) cu cîţiva centimetri cubi de acid 
clorhidric foarte concentrat. Agităm mereu eprubetă, tot timpul 
încălzirii, care va dura aproximativ 10 minute. Dacă, la un 
moment dat, apare o carbonizare puternică a conţinutului eprube- 
tei, întrerupem încălzirea puţin timp şi o reluăm după puţin timp. 

